
ĮVADO VIETOJE 


1. Lietuvos krikšto jubiliejui (1387-1987) pasi- 
ruošti mūsų tėvynės vyskupai yra skyrę dvejus 
metus, pavadindami juos Gerosios Naujienos (1985) 
ir Sąmoningo Tikėjimo (1986) metais1. Pirmaisiais 
metais tikintieji buvę raginami prisiminti, « kokiais 
nelengvais keliais krikščionybė atėjo į mūsų kraštą » 
ir « kokių religinių bei moralinių vertybių » ji per tą 
šešetą šimtų metų «įskiepijo į mūsų dvasią »ž. 
Antraisiais metais krikščionys privalą « geriau pažinti 
savo šventą tikėjimą ir įvertinti jo aktualumą mūsų 
gyvenimui » (t.p.). Juk « per krikštą, tapdami Kata- 
likų Bažnyčios nariais, tampame ir dieviškojo mokslo 
šviesos paveldėtojais » (t.p.). Todėl Lietuvos gany- 
tojai ir prašo tikinčiuosius « gyviau domėtis tikėjimo 
klausimais » (t.p.), kad šis brangus paveldėjimas 
nesunyktų mūsų nerūpestingume. Nes tik suvokę, 
kokia gi religija į mūsų kraštą atėjo ir kokių gi 
vertybių bei tiesų ji mūsų tautai atnešė, galėsime 
prasmingai švęsti pačius jubiliejaus « kaip gyvosios 
krikščioniškosios dvasios metus »3, leisdami « skar- 


1! Plg. Katalikų kalendorius žinynas, Kaunas-Vilnius 
1986, p. 114. 

2 Lietuvos ganytojų žodis tikintiesiems, 1985 m. lapkr. 
11 d., cit. « Krivulė» 1986 m., nr. 1, p. 3. 

* Katalikų kalendorius žinynas, p. 114. 

dėti ragui po visą šalį », kaip tai kadaise Mozė buvo 
liepęs izraelitams jiems švenčiant savus jubiliejus 
(Lev 25,10). 

Baigdami savo žodį tikintiesiems, Lietuvos gany- 
tojai betgi karčiai nusiskundžia: «Šiandien kate- 
kizmas ir maldynas yra vieninteliai prieinami rašy- 
tiniai tikėjimo tiesų šaltiniai »4. Tai reiškia: sąmo- 
ningo tikėjimo mūsų tėvynėje galima semtis tik 
iš katekizmo ir maldyno; jokių kitų pagalbinių 
šaltinių ten nėra. Iš Lietuvos vyskupų nusiskundimo 
byloja aiškus troškimas, kad religinių versmių būtų 
daugiau; kad būtų knygų, kurios katekizmo tiesas 
aiškintų, gilintų bei plėstų, o maldyno atodūsius bei 
prašymus paverstų protą nušviečiančiomis įžvalgo- 
mis. Nors vyskupai ir pastebi, kad dabartinėje 
padėtyje katekizmas ir maldynas yra «juo labiau 
studijuotini » (t.p.), tačiau visiems juk aišku, jog 
tikėjimo sąmoningumui jų vienų nepakanka. Nepa- 
kanka nė katechetinių pamokslų, kurių ganytojai 
žada bažnyčiose daugiau sakydinti. Nes ir pamoksli- 
ninkas yra pagalbinių šaltinių reikalingas, kad jo 
žodis nevirstų nuolat kartojama nuodėva. Religinės 
literatūros stoką Lietuvoje šiandien jaučia tiek 
pasauliškiai, tiek dvasiškiai. 

Kurlink tad krypsta šis Lietuvos vyskupų neiš- 
tartas, užtat juo labiau jaučiamas religinės knygos 
troškulys ? Pačioje Lietuvoje sąmoningo tikėjimo 
rašytinių šaltinių gamintis neįmanoma: jokio reli- 


* « Krivulė», p. 5. 

ginio laikraščio it jokių katekizmą bei maldyną 
nagrinėjančių leidinių ten nėra. Ar tad vyskupų 
žodis Lietuvos tikintiesiems nėra kartų ir jų žodis 
mums, gyvenantioms, tiesa, už tėvynės sienų geo0- 
grafiškai, tačiau pasilikusiems tėvynėje istoriškai ? 
Ar anas dvimetis pasiruošimas krikšto jubiliejui 
nėra ir mūsų pasiruošimas ? Ar jis nėra tiesiog mūsų 
įpareigojimas atsakyti į Lietuvoje atsiradusią prie- 
vartinę religinės literatūros stoką kaip tik jos kūryba 
sąmoningo tikėjimo metais ? 

Tautos krikštas yra visų pirma religinis įvykis. 
Tai pabrėžia visi mūsų vyskupų rašyti šiuo reikalu 
raštai — ir tėvynėje, ir tremtyje. Be abejo, krikš- 
tas įtaigauja ir istorinę tautos būklę; įtaigauja 
todėl, kad krikščioniškasis Dievas yra atėjęs žmonijos 
istorijon, prisiimdamas žmogiškąją prigimtį ir žmo- 
giškąjį likimą. Tad išpažindami tokį Dievą krikšto 
metu, mes pasukame nauju keliu tiek religiškai, 
tiek istoriškai. Tai posūkis, kuris keičia tautą lig 
pat jos gelmių. Čia kuriasi nauja tikrovė: visa 
apimanti, pastovi, likiminė. Minėdami tad tokio 
svarbaus posūkio sukaktį, negalime apsirėžti tik ano 
Mozės rago garsais: apeigomis bažnyčiose, paskai- 
tomis ir deklamacijomis salėse, oratorijomis ir dra- 
momis teatruose. Be abejo, yra būtina, kad anas 
ragas gaustų «po visą šalį» (Lev 27,10), nes juūbi- 
liejaus metai yra džiaugsmo metai. Tačiau džiaugs- 
mas baigiasi, palikdamas įspūdį širdyje, bet vargu 
ar pagilindamas tikėjimo sąmonę. Sąmoningo tikėjimo 
galima įsigyti tik iš to, kas po džiaugsmo lieka, prie 
ko galima grįžti, ką galima ir kitam įteikti. O tai 

ir yra religinė knyga. Jubiliejaus iškilmės, kurios 
praeina, ir religinė knyga, kuri pasilieka, nėra prie- 
šingybės, išskiriančios viena kitą. Atvirkščiai: jos 
yra viena kitos papildas. Kiekvienas jubiliejus yra 
atšvenčiamas savo pilnatve tik tada, kai jis nesi- 
baigia rago gaudimu, o lieka ir toliau buvoti pa- 
minklo pavidalu. Mūsų atveju toks paminklas tegali 
būti religinė knyga. 

Šių akstinų skatinamas Lietuvos krikšto jubi- 
liojui minėti komitetas Vokietijoje, sudarytas vys- 
kupo P. Baltakio OFM (šio komiteto nariai: Vincas 
Bartusevičius, Alina Grinienė ir Vincas Natkevičius), 
nutarė organizuoti ne tik sukaktuvinių iškilmių, bet 
išleisti, nors ir kuklią, religinio pobūdžio studiją. 
Man buvo patikėta tokią studiją paruošti. Doja, 
trumpokas laikas ir sviri sveikata neleido užsimoti 
kiek plačiau bei sistemingiau. Reikėjo tenkintis tuo, 
kas gulėjo po ranka ir kas jau įvairiomis progomis 
buvo svarstyta tai vienur, tai kitur, būtent: Bažny- 
čios ir kultūros klausimas. Bažnyčia ir kultūra yra 
juk du pagrindiniai krikščioniškojo gyvenimo sandai, 
kurie abu privalo šiame gyvenime tilpti, nei neper- 
siskirdami, nei užgoždami vienas kitą. Ketvertas 
šios studijos skyrių tad ir mėgina sklaidyti anų 
sandų sąsają — kiekvienas vis kiek kitokiu atžvilgiu. 


2. Studija yra pavadinta benediktiniškuoju šūkiu 
ORA ET LABORA — Melskis ir dirbk, kuris, atrodo, 
geriausiai nusako Bažnyčios ir kultūros santykį. 
Paties šv. Benedikto reguloje (apie 530 m.) šio 
šūkio nėra. Užtat joje esama aibės nuorodų, kaip 

reikia melstis dieną bei naktį; kaip reikia dirbti ir 
fiziškai, ir dvasiškai. Nes « dykinėjimas, pasak šv. 
Benedikto, yra sielos priešas. Todėl broliai privalo 
nustatytu metu atsidėti čia rankų darbui, čia šven- 
tam skaitymui »5, Regula tiksliai nurodo, kick laiko 
vienuoliai turį dirbti laukuose ar daržuose ir kiek 
laiko skaityti. Šv. Benediktas reikalavo skaityti 
ypač pasninko dienomis. « Šioms dienoms kiekvienas 
privalo pasiimti iš bibliotekos po knygą ir ją per- 
skaityti nuo pradžios iki galo ». O kad taip iš tikro 
ir būtų, «vienas ar du senesnieji broliai privalo ... 
eiti per vienuolyną ir tikrinti, ar neatsiras brolio 
tinginio, kuris, užuot uoliai skaitęs, dykinėtų ir 
plepėtų, kitiems trukdydamas » (p. 297-298). Dvi- 
lypis šv. Benedikto regulos pobūdis — malda ir 
darbas — pergalėjo iš senovės paveldėtą idealą 
gyventi gryna kontempliacija (theoria), o darbą 
laikyti žmogų žeminančiu dalyku (banausos). Šūkis 
«ora et labora » anaiptol nėra tik pamaldžiai skambąs 
posakis. Tai išraiška to, kas tarta žmogui jo dienų 
pradžioje: Viešpaties užveistą Edeno sodą «įdirbti 
ir puoselėti» (Pr 2,15). Štai kodėl tasai šūkis ir 
tinka apibūdinti santykiui tarp Bažnyčios ir kul- 
tūros. 

Pirmieji šio santykio žingsniai esti žengiami tau- 
tos krikšto metu. Čia nesvarbu, kokiu būdu krikštas 
tautą pasiekia: per valdovą ar per misininkus, 


* Die Regel des hl. Benedikt. Bibliothek der Kirchen- 
vater, Kempten 1914, t. 20, p. 287, 297-298. 

įtikinant ar verčiant, aukojantis pačiam ar grobs- 
tant rastas kitų gėrybes. Visų šių būdų istorijoje 
yra buvę. Kiekvienu betgi atveju Bažnyčia, krikšty- 
dama tautą, susiduria su kultūra ir tai su tokia, 
kokios ji lig tol nebuvo patyrusi. Antra vertus, 
Bažnyčia ateina į tautą irgi nešina tam tikra kul- 
tūra, kurios tauta ligi krikšto nebuvo pažinusi ir 
ja gyvenusi. Tautos krikštas visados yra dviejų 
kultūrų susidūrimas: vienos, kuria gyvena tauta, ir 
kitos, kuria yra apsivilkusi Bažnyčia. Užtat po krikšto 
ir prasideda šių dviejų kultūrų rungtynės — kartais 
vaisingos ir tautai, ir Bažnyčiai (germanų tautose), 
kartais nelaimingos taip pat ir tautai, ir Bažnyčiai 
(lietuvių tautoje). Pirmasis šios studijos skyrius 
KRIKŠČIONYBĖS KELIAS Į TAUTĄ ir mėgina sklaidyti 
tautos krikšto pažadintą dviejų kultūrų įtampą, 
dažnai vykstančią Bažnyčios priedangoje ir Bažny- 
čios vardu, tuo būdu sudarančią pavojų suardyti 
reikiamą santykį tarp krikščionybės ir tautybės. 
Šūkį «ora et labora» pavadinome benedikti- 
niškuoju. Šitaip jis dažniausiai ir esti vadinamas. 
Savo esme betgi jis yra vienuoliškas apskritai: 
vienuolio būsena yra ir melstis, ir dirbti — net ir 
tuo atveju, kai jis veda vad. kontempliatyvinį 
gyvenimą. Kultūrinė kūryba niekad nėra vienuoliui 
svetima, ir jis niekur negali nuo jos pabėgti, net 
jeigu ir norėtų; gal tik dykumose pirmaisiais dviem 
krikščionybės amžiais jis buvo nuo jos laisvas. 
Tačiau kokia gi yra ši vienuolinė kultūra, kilusi iš 
vienuoliškosios dvasios bei regulos ? Kad vienuolynai 

Europoje yra buvę kultūros židiniais, to niekas neigti 
negali, kas nenori klastoti istorijos. O vis dėlto 
naujųjų laikų kultūra anaiptol nėra vienuolynų 
kultūros tęsinys ar jos plėtimas; greičiau ji yra 
vienuolinės kultūros paneigimas — ne todėl, kad 
būtų buvęs pamirštas ora, bet todėl, kad kultūroje 
užu vienuolyno sienų kitos prasmės įgijo labora. 
Išryškinti tad šį vienuolinės kultūros pobūdį ir 
atskleisti kitokią — nevienuolinę — kultūros prasmę 
bando antrasis šios studijos skyrius, pavadintas 
EvANGELIJA IR KULTŪRA, kuriame autorius pateikia 
beveik nežinomą šv. Augustino interpretaciją Mortos 
ir Marijos dialektikai suprasti. Ši dialektika buvo 
apsprendusi visą vidurinių amžių nuotaiką ; ji šmės- 
čioja ir dabartyje, deja, ne augustiniškosios inter- 
pretacijos prasme. 

Ko siekia Bažnyčia, skleisdamasi pasaulyje ? Ne 
ko kito, kaip naujo žmogaus santykio su Dievu. 
Nėra buvę atvejo, kad Bažnyčia būtų ėjusi į tautą 
bedievę, vadinasi, į ateistinę tautą. Jei tokia tauta 
istorijos eigoje iš tikro susikurtų, būtų galima pa- 
grįstai abojoti, ar ji pajėgtų Bažnyčios įtaigas priimti 
ir grįžti atgal prie paneigto Dievo. Nes keisti vie- 
nokią Dievo sampratą kitokia yra esmiškai kas 
kita, negu paneigti Dievo buvimą apskritai, o paskui 
jį vėl pripažinti. Ispanų istorijos filosofas Donoso 
Cortės mano, kad tai yra galima tik atskirų asmenų, 
o ne ištisų tautų atveju. « Esu matęs bei pažinęs 
daug asmenų, kurie buvo nutolę nuo tikėjimo, o 
paskui vėl prie jo grįžo; deja, nesu regėjęs tautos, 

kuri būtų grįžusi prie tikėjimo, kartą jį praradusi » 8. 
Kur tik Bažnyčia lig šiol ėjo, visur rado tikinčiąsias 
tautas. Tik jos tikėjo kitaip. Užtat misijų uždavinys 
ir buvo senąjį tikėjimą keisti nauju; išmokyti 
žmones santykiauti su Dievu krikščioniškai ; išmokyti 
pirmų pirmiausiai KRIKŠČIONIŠKOSIOS MALDOS, ka- 
dangi malda yra pati giliausia žmogaus santykio 
su Dievu išraiška. — Tačiau ką gi reiškia krikščio- 
niškai melstis? Ką reiškia krikščioniškai Dievą 
garbinti, jį prašyti, jam dėkoti? Kas yra ta nauja 
malda, kurią Bažnyčia skiepija pakrikštytai tautai ? 
Nes šiąją krikštydama, Bažnyčia atneša jai ne tik 
naują kultūrą, bet ir naują maldą. Pakrikštytosios 
tautos «ora et labora » yra kitoks, negu nekrikšty- 
tosios. Apmąstyti tad krikščioniškąjį ora ir yra 
trečiojo šios studijos skyriaus uždavinys, kuris 
dėstant ištįso kiek labiau, kadangi apie maldos 
esmę bei jos apraiškas esame per maža mąstę. S3- 
moningo tikėjimo metais gal ir tikslu būtų kiek 
atsigriebti. 

Su maldos sklaida siejasi ir paskutinis studijos 
skyrius, pavadintas VIENUOLINIO GYVENIMO PRASMĖ, 
Nes, išslydus kultūrai iš vienuolio rankų, savaime 
kyla klausimas: kam reikalinga yra Bažnyčioje 
vienuolinė būsena? Ar tik maldai? Jei taip, tai 
kokios prasmės turi malda, susiklosčiusi ištisu gyve- 
nimo pavidalu, kaip tai regime vienuolynuose ? 


* Juan Donoso Cortės, Obras completas, Madrid 1946, 
t. II, p. 201. 

Apsisprendęs už Mariją, sėdinčią prie Viešpaties 
kojų, vienuolis savaime virsta jos ženklu arba nuo- 
roda į tai, ką Marija iš tikro reiškia. Gi ji, pagal šv. 
Augustiną, yra eschatologinio pobūdžio : ji rodo tai, 
kas būsime, pasiekę amžinąją tėvynę. Vienuolis 
yra eschatologinė rodyklė. Šitaip jį apibūdina ir 
Vatikano II susirinkimas, sakydamas, kad «evan- 
gelinių patarimų vykdymas ... skelbia būsimąjį pri- 
sikėlimą ir dangaus karalystės garbę » (Lumen gen- 
tium, nr. 44). Ta pačia prasme vienuolinę būseną 
nagrinėja ir mūsų dienų teologija. Čia glūdi šios 
būsenos didybė ir jos prasmė Bažnyčios gyvenime. 
Aptemus gi eschatologiniam jos pobūdžiui, kyla 
vienuolynų krizė, kurią dabar ir gyvename ir kurios 
esmę sudaro ne kokybinė pašaukimų stoka, bet 
pačių vienuolių nuotaika eschatologiją paversti so- 
ciologija. 

Autorius tikisi, kad šios studijos svarstymai irgi 
bus prisidėję, kaip ta Krylovo musė, Lietuvos krikšto 
jubiliejui paįvairinti. Betgi tai įgalino Vokietijos 
lietuvių sielovada ir jubiliejaus komitetas, kuriems 
ir priklauso nuoširdi padėka bei gili pagarba. 


ANTANAS MACEINA 


Mūnsteris, 1986 metų spalio 15 d. 


PIRMAS SKYRIUS 


KRIKŠČIONYBĖS KELIAS Į TAUTĄ 


Katalikų Bažnyčios maldose į Šv. Dvasią ran- 
dame nuostabią eilutę: « Kuri per daugybės kalbų 
įvairumą suvedei tautas tikėjimo vienybėn — Oui 
per diversitatem linguarum cuncitarum gentes in uni- 
taiem fidei congregasti ». Tai reiškia: kalbos skirsto 
tautas, tikėjimas jas vienija. Tačiau kalbos yra 
giliausia tautų būsenos išraiška : kaip tauta buvoja, 
regėti jos kalboje. Todėl kalba yra tokia tikrovė, 
pro kurią ir religija negali praciti negirdomis. Prie- 
šingai, Sekminių stebuklu krikščionybė teigia kalbų, 
o tuo pačiu ir tautų įvairumo vertę kaip sąlygą 
Evangelijai priimti. Nes tik gimtąja kalba skelbiama 
Evangelija gali virsti mana giliausios savasties 
prasme: «Mes visi girdime juos (apaštalus, Moc.), 
skelbiant įstabius Dievo darbus mūsų kalbomis » 
(Apd 2,11). Dievo darbas ateina mūsų širdin tik gim- 
tuoju žodžiu. Evangelijos skelbimas (kerygma) skal- 
dosi pagal kalbinį tautų susiskaldymą. 

Tačiau tikėjimas į Dievo darbus arba priėmimas 
Evangelijos turinio virsta jungiamąja grandimi tų, 
kuriuos perskyrė žodis. Tikėjimo jėga pergali skal- 
domąją žodžio galią. Tai žinojo ir jautė jau patys 
pirmieji krikščionys. Šv. Justino Kankinio pir- 
mojoje apologijoje (apie 150 m.), skirtojo impera- 

toriui Antoninui Pijui, skaitome : « Anksčiau žudėme 
tuos, kurie nebuvo mūsų genties, ir nekentėme jų, 
nebendraudami su jais net šeimose dėl skirtingų 
papročių; dabar gi, atėjus Kristui, sėdime su jais 
prie vieno stalo (Apologia I, 14). Tas pats tikėjimas 
kuria ir tą pačią bendriją.  Gyvendamos skirtingu 
tikėjimu, tautos gyvena skirtingą istoriją. Tapusios 
to paties tikėjimo, jos jungia savas istorijas į vieną, 
ir tą pačią išganymo istoriją, nė kiek nenaikindamos 
savų istorijų, nes tokiu atveju nebūtų ko jungti. 
Tautų bei kalbų įvairumas — diversitas Knguarum 
cunctarum — krikščionybėje lieka, tik jis esti apgau- 
biamas tikėjimo vienybe — unitate fidei. Krikščio- 
niškosios tautos istorija virsta dalyve tokios isto- 
rinės eigos, kuri vyksta nebe suskaldyta skyrium 
nuo kitų, bet sykiu su kitais. Todėl teisingai ir 
mes, kalbėdami apie savos tautos krikščionybę, 
nuolat pabrėžiame, kad krikštas įjungė mus į Vakarų 
Europos kultūrą, kadangi Vakarai ir mes susitikome 
toje pačioje tikėjimo vienybėje. 

O vis dėlto tautos krikščionėjimas nevyksta be 
tam tikros įtampos ir net dramos. Krikščionybės 
kelias į tautą nėra nei tiesus, nei lygus. Tai duobėtas, 
klampus ir pavojingų posūkių pilnas kelias. Yra 
gili tiesa, kad Kristus atėjo ne griautų, bet statytų. 
Tačiau krikščioniškoji statyba niekad nėra senojo 
statinio tęsinys. Krikščionybė niekad nedengia stab- 
meldybei stogo. Ji statosi savą trobą ten, kur stovėjo 
senoji. Jos skelbiama kaita (metanoia) liečia ne tik 
asmens širdį, bet ir tautos gyvenimo sąrangą. Ir iš 

šios kaitos kaip tik kyla ne viena problema krikščio- 
nybės kelyje į tautą. 


1. NEIšŠSPRĘSTAS KLAUSIMAS 


Kaip krikščionybė pasiekia tautą ? Kaip tauta ją 
priima? Kaip ji paskui buvoja tautoje? — "Tai 
nėra bereikšmiai klausimai. Mūsų religija juk tiek 
savo esme, tiek savo tikslu yra katalikiškoji, vadi- 
nasi, visuotinė; taip labai visuotinė, jog jei kas 
nors, pasak kard. Jean Daniėlou, mėgintų aprėžti 
ją grupe — tauta ar šeima —, nesuprastų jos dva- 
sios: « Krikščionybė pačia savo sąvoka apima visą 
pasaulį ... Ji turi apjuosti visą žemę» ir «visas 
tautas sutelkti mistinio kūno vienybėn »!. Menka- 
vertiškumo jausmas, nekartą lydįs krikščionis jų 
santykiuose su kitomis religijomis, kyla kaip tik 
todėl, kad savo pasąmonėje mes vis dar tebesinešio- 
jame pažiūrą, esą krikščionybė yra Vakarų padaras. 
Sakysime, mes nė kiek nesistebime, kad Indija ar 
Kinija nėra krikščioniškos; priešingai, mes ste- 
bimės, kad Afrika pastaruoju metu taip sparčiai 
krikščionėja. Visuotinio akiračio stoka paverčia 
krikščionį kampininku ar mažų mažiausiai svečiu 
pasaulėžiūrų sueigoje. Iš tikro gi jis turėtų jaustis 
esąs šios sueigos šeimininkas. Ekumeninio sąjūdžio 
tūpčiojimas vietoje yra ryškiausias krikščioniškosios 
nedrąsos ženklas. 


1 Jean Daniėlou, Vom Heil der Volker, Frankifurt-M. 
1952, p. 9, 10, 7. 

Tačiau ar krikščionybės visuotinumas nėra kaip 
tik anttautinio pobūdžio ? Ar tasai medis, apie kurį 
Kristus sako, esą «padangių sparnuočiai atskrenda 
ir sukasi lizdų jo šakose » (Mt 13, 32), — ar šis medis 
gali augti tautinėje dirvoje ? Kitaip tariant, kas yra 
tauta krikščionybei : istorinė atsitiktinybė ar esminė 
būtinybė? Ir kas yra krikščionybė tautai: jos 
nuindividualinimas visuotinumo naudai ar jos indi- 
vidualybės pabrėžimas net visuotinumo kaina ? 

Tai vis neišspręsti ir net reikiamai nekelti klau- 
simai. Šį trūkumą pastebėjo ir Vytautas Vardys 
savo straipsnyje apie katalikiškąją rezistenciją ir 
mūsų tautos likimą: « Esminio tautybės-katalikybės 
(mūsų tautoje — lietuvybės ir katalikybės) ryšio, 
sako jis, nėra patenkinamai išaiškinę nei filosofai, 
mei sociologai »2, Įprastinio atsakymo, kurį kadaise 
buvo davęs St. Šalkauskis, esą krikščionybė sudaranti 
turinį, o tautybė lytį, nepakanką todėl, kad jis 
tautos ir religijos santykius nusakąs statiškai, V. 
Vardžio žodžiais tariant, mechanistiškai; Žmogaus 
gi, 0 tuo pačiu ir tautos, egzistencija esanti dinaminė 
arba, pasak Vardžio, sekvencinė, vadinasi, slinktis, 
ne padėtis (plg. p. 362). Kiekviena slinktis, būdama 
tapsmas, yra savaime ir dialektika, vadinasi, savo 
eigoje išsivystanti į savo pačios priešingybę. Dažnai 
girdime teigiant, kad nėra tautos bo religijos. Tai 
tiesa. Bet lygiai tokia pat tiesa, kad nėra religijos 


* Vyiatas Vardys, Katalikiškoji rezistencija ir tautos 
likimas, « Aidai» 1978 m., nr. 8, p. 362. 

be tautos. Be abejo, reikia sutikti su katalikiškąja 
hierarchija, jog Bažnyčia negali ir neprivalo kil- 
dinti iš savęs kokios nors konkrečios visuomeninės 
programos: politinės, socialinės, ekonominės, kultū- 
rinės. Antra vertus, reikia sutikti ir su istorikais, jog 
krikščionybė kiekvieną kartą jungiasi su stabmel- 
diškąja mąstysena bei gyvensena ir tuo būdu kil- 
dina vad. ' krikščioniškąją kultūrą', tiesa, labai 
kaičią, sykiu betgi ir labai reiklią3. Ši kultūra yra 
įvaivi savo formomis, tačiau visados dabartinė : 
krikščionybė ryšium su tauta virsta niekad nesi- 
baigiančiu, todėl visados atviru * krikščioniškosios 
kultūros ' kūrimo vyksmu. 

Tai jautė ir St. Šalkauskis, kalbėdamas apie 
katalikiškosios pasaulėžiūros reikšmę Lietuvos atei- 
čiai. « Universali pasaulėžiūra, sako jis, kaip ir 
tikyba, plisdama iš pradžios duoda, o paskui gauna. 
O tauta, įsijungdama į visuotinę ideologinę bendruo- 
menę, iš pradžios gauna, o paskui duoda »4. Tai 
jau žymiai tikslesnis religijos i“ tautos santykių 
apibūdinimas, negu naudojant * turinio ? ir * lyties ? 
sąvokas. Nos čia išeina aikštėn kaip tik ana dina- 
mika, kuri šiuos santykius nuolatos lydi. Kartu 


3 Plg. Malthias Vereno, Menschheitsūberlieferung und 
Heilsgeschichte. Salzburg 1960, p. 188-189. 

4 Siasys Šalkauskis, Ateitininkų ideologija, Putnam 
1945, p. 46; plg. Siasys Šalkauskis, Kultūrinio lietuvių 
tautos apsiginklavimo problema ir katolicizmas, LK Mokslo 
Akademijos darbai 1939 m., Kaunas 1940, p. 13-26 (per- 
spausdinta Romoje 1972 m.). 

čia pasirodo ir šių santykių dialektika, nes * duoti- 
gauti? yra priešingybės. Patikslinant Šalkauskio 
mintį, galima būtų tik pridurti, jog religijos-tautos 
dialektika nėra laiko tarpsniai, kaip tai mums įtai- 
gautų žodžiai «iš pradžios» ir «0 paskui». Reli- 
gijos-tautos dialektika atsiranda ne laiko eigoje, bet 
ji sudaro pačią jų santykio sanklodą: * gauna? ir 
“ duoda * buvoja visą laiką ir perskverbia visą reli- 
gijos ryšį su tauta. Trumpai tariant, religija ir tauta 
keičia viena kitą, ne paprastai pasipildydamos, bet 
dialektiniu būdu: ir teigiamai, ir neigiamai. Religija 
ir tauta yra viena kitai kariu tiek palaima, tiek 
grėsmė. 

Kas tad yra ši nuostabi religijos ir tautos dia- 
lektika ? Iš kur ji kyla ir kaip ji reiškiasi tikrovėje * 
Tai klausimai, kurie lietuvių tautos krikšto aki- 
vaizdoje savaime kyla ir yra verti kiek platėliau 
pasvarstyti. G. Thibonas yra sykį rašęs, jog krikščio- 
nys, užuot pasaulį Dievu persunkę, dažnai pasi- 
tenkina Dievą pasauliui užmovę. Tai elgesys, kuris 
nesykį lydi Bažnyčios pasiuntinius jų kelyje į tą 
ar kitą tautą. Todėl krikšto problema yra kartu ir 
Bažnyčios elgesio problema, būtent: kaip ji skelbia 
tautai naująjį Dievą. 


2. KRIKŠČIONYBĖ KAIP ŽMOGAUS IEŠKOJIMAS 
Krikščionybė skiriasi nuo kitų religijų no tik tuo 


ar kitu savo mokslo turiniu, ne tik tuo ar kitu 
savos dorovės reikalavimu, ne tik ta ar kita savo 

kulto apeiga, bet pačia pagrindine savo linkme: 
krikščionybė yra priešprieša kitoms religijoms, ka- 
dangi jos slinktis yra anoms atvirkščia. — Ką tai 
reiškia ? 

Jei tikėsimo kard. J. Daniėlou, tai visos kitos 
religijos «pradeda žmogumi ir įspūdingai stengiasi 
tiek aukštai jį pakelti, jog jis pasiektų Dievą » 5. 
Kitaip tariant, visų nekrikščioniškųjų religijų slinktis 
yra slinktis Dievop. Tai Dievo ieškojimas, suprantant 
Dievą kaip kažką, ko galima ieškoti ir ką galima 
rasti. Šia prasme iš tikro visos religijos yra dėjusios 
nemaža pastangų ir pasiekusios nemaža laimėjimų, 
ypač hinduistinių bramanų ir budistinių vienuolių 
askezėje bei mistikoje 6. Šv. Povilo pastaba Atėnų 
areopage, jog pati mūsų būvio sąranga reikalau- 
janti, « jog žmonės Dievo ieškotų ir lyg apgraibomis 
ji rastų» (Apd 17,27), yra gairė visoms stabmel- 
diškosioms religijoms: jose visose žmogus Dievo 
ieško. Ir juo labiau jos tariasi prie Dievo artėjančios, 
juo labiau jos tolsta nuo žmogaus: nuo jo būvio 
apskritai ir net nuo jo Aš, kas, sakysime, budizme, 
yra tiesiog akivaizdu. Budistiškoji nirvana yra juk 
ne kas kita, kaip bet kokio pajautimo, bet kokio 
jausmo, galop sąmonės ir savimonės užgniaužimas ; 
tai Aš pakeitimas į Ne-Aš arba į Kitą, pašalinant 


5 Jean Daniėlou, op. cit. p. 17. 

s Plg. Jacgues-Albert Cuttai, Fait boudigue et fait 
chrėtien, sudčt. veikale «L'Homme devant Dieu», Paris 
1963, t. III, p. 15-41. 

ankštas asmens ribas ir tampant visybe?. Rasti 
Dievą visoms kitoms religijoms reiškia palikti šali- 
mais ir net pamiršti žmogų. 

Šis prigimtasis Dievo troškulys krikščionybėje yra 
tapęs atvirkščias: krikščioniškasis Dievas ieško žmo- 
gaus. Kitame savo veikale minėtasis kard. J. Da- 
niėlou pabrėžia, jog «krikščionybė nėra žmogaus 
pastanga Dievo linkui. Ji yra dieviškoji galia, vyk- 
danti žmoguje tai, kas yra aukščiau žmogaus» 
(p. 113). Konkrečiau kalbant, «krikščionybė visų 
pirma yra istorinis įvykis, būtent, Jėzaus Kristaus 
įsikūnijimas. Tai kaip tik mums ir rodo, jog krikš- 
čioniškojo apreiškimo esmė yra ne supažindinti mus 
su Dievo buvimu — jį pažįsta ir kitos religijos —, 
bet atskleisti, kad Dievas veikia laike, kad jis per- 
skverbia žmonių istoriją ir kad jo įskvarbos (inter- 
ventions) sudaro sprendžiamuosius veiksmus (p. 109) 
.„„ Krikščionybė yra Dievo slinktis žmogaus lin- 
kui »8, 

Tai paties Naujojo Testamento nuorodos. « Meilė, 
skaitome pirmajame šv. Jono apaštalo laiške, yra 
ne tai, jog mes pamilome Dievą, bet kad jis mus 
pamilo ir siuntė savo Sūnų» (1 Jn 4,10), kuris 
« tapo kūnu ir gyveno tarp mūsų » (Jn 1,14); gyveno 
kaip «gerasis Ganytojas», gūuldąs «už avis savo 


? Plg. Henri de Lubac, Aspects du Boudhisme, Paris 
1950. 

* Jean Daniėlou, Le Mystėre de V' Histoire, Paris 1951, 
p. 113, 109, 116. 

gyvybę» (Jn 10,11). Evangelijos kaip naujienos 
skelbimas prasideda ne žmogumi, o Dievu. Čia 
Dievas tampa žmogumi, aprėžia savo visagalybę ir 
išsivelka iš savo didybės, kad buvotų «kaip visi 
žmonės » (Fil 2,7). Tai pagrindinė krikščioniškojo 
skelbimo tiesa, į kurią dažniausiai nekreipiame 
dėmesio, ieškodami lygiagrečių tarp mūsų religijos ir 
kitų religijų. Be abejo, ir kitos religijos išpažįsta, 
kad dievybė galinti reikštis įvairiopomis regimy- 
bėmis: augalų, gyvūlių ir net žmonių. Bet visos 
šios regimybės yra anoms religijoms ne daiktų 
tikrovė, o tik jų tariamybė (gr. dokesis; dokein — 
rodytis): čia dievybė tik rodosi esanti augalas, 
gyvulys, žmogus, tačiau ji nėra nei tikras augalas, 
nei tikras gyvulys, nei tikras žmogus. Visos kitos 
religijos dieviškojo reiškimosi atžvilgiu yra doke- 
tinės. Jų ontologijoje yra neįmanoma, kad begalybė 
taptų aprėžtybe ar kad absoliutas tilptų uždaroje 
kūrinio ertmėje. « Dauguma religijų, pastebi Da- 
niėlou, žiūri į laiką, kuriame vyksta istorija, kaip 
į amžinybės sugadinimą... Laikas esąs tik veidrodis, 
tik silpnas amžinybės atspindis... Iinduizmui, o 
ypač budizmui laikas yra susiskaldymas, suirimas, 
išsibarstymas, vadinasi netikrovė, kadangi kas yra 
tikra, yra ir vieninga »?. Vienintelė krikščionybė 
pergyvena laiką kaip tikrovę ir dėl to skelbia Dievo 
tapimą tikru žmogumi, neigdama doketizmą kaip 
ereziją. Krikščioniškasis Dievo įsikūnijimas nėra 


* Jean Daniėlou, Vom Heil der Volker, p. 85. 

prisiėmimas žmogiškosios išvaizdos arba užsidėjimas 
žmogiškosios kaukės, bet pati žmogiškoji tikrovė. 
Krikščionybėje Dievas tikrai gema žmogumi ir juo 
lieka amžinai. Žengdamas į dangų, Kristus neišsivilko 
iš savo žmogiškosios prigimties, kaip kad jis nė 
nebuvo ja tik apsivilkęs. Jis ir Tėvo dešinėje yra 
tikras žmogus. Žmogybė čia yra pakelta ligi per- 
keistosios būsenos, tačiau kaip tik tuo, kad pats 
Dievas į žmogybę atėjo ir prisiėmė ją kaip savastį 
(plg. Jn 1,11). 

Nuosekliai tad religija arba žmogaus santykis su 
Dievu čia ir kinta lig pat savo gelmių: krikščiony- 
bėje viskas darosi atvirkščia. Ne žmogus čia yra 
Dievo ieškotojas, vis labiau išsivelkąs iš savo žmo- 
giškojo sando, bet Dievas yra žmogaus ieškotojas, 
randąs jį įstrigusį mūsų būvio erškėtyne, jį išva- 
duojąs ir nešąsis savo glėbyje lyg prapuolusią avelę 
(plg. Lk 15,4-5) Dievo troškulys krikščionybėje 
anaiptol nedingsta. Žmogaus širdis, ta augustiniškoji 
cor inguietum (Conf I,1), čia yra tokia pat gyva, 
kaip ir kitose religijose. Tik ji čia yra patenkinama 
atvirkštiniu būdu: ne žmogus randa Dievą ir jame 
nurimsta, bet Dievas randa žmogų ir tuo jį nura- 
mina. Madinis šiandienos įprotis kalbėti apie * Dievo 


ieškojimą ? yra atoaidis iš prieškrikščioniškųjų laikų, . 


vis dar nesuvokiant ar jau pamirštant, kokį gilų 
perversmą yra įvykdžiusi mūsoji religija Dievo — 
žmogaus santykyje. Po Kristaus ne mes žongiame 
Dievo linkui, tarsi Dievas vis tebebuvotų kažkur 
anapus mūsų tarsi Aristotelio nejudąs judintojas, 
mus traukiąs, tačiau pats nė nepakrutąs. Ne! Po 


Para s PM 

Kristaus Dievas yra nužengęs į mūsų būvį ir pri- 
siėmęs mūsų likimą, neišskiriant nė mirties. Krikš- 
čionybėje IEšKOMASIS yra ne Dievas, o žmogus tarsi 
pamesta drachma (plg. Lk 15,8-9). Tai ir yra krikš- 
čionybės slinktis tiek jos esmėje, tiek jos sklidime 
istorijos plotais. Ir tik turėdami prieš akis šią Dievo 
slinktį žmogaus linkui, galėsime suprasti krikščio- 
nybės ėjimą į tautą ir jos buvojimą tautos gyvenime. 

Tačiau kas gi yra ši Dievo slinktis pati savyje ? 
Ką reiškia ieškoti žmogaus? Ką reiškia Kristaus 
žodžiai apaštalams: «Eikite į visą pasaulį» (Mk 
16,15) «ir padarykite mano mokiniais visų tautų 
žmonos » (Mt 28,19)? Ne ką kita, kaip paties Kris- 
taus slinktį. Kristus įsikūnijo žmogiškojoje prigim- 
tyje. Krikščionybė privalo įsikūnyti žmogiškojoje 
istorijoje. Kristus tapo tikru žmogumi ir gyveno 
tarp mūsų, kaip ir visi žmonės. Jis buvo, pastebi 
J. Daniėlou, « paprastas kaimo žmogelis vidutinės 
kultūros. Nėra nieko klaidingesnio, kaip įsivaizduoti 
Kristų mokėjusį visus mokslus bei menus » 10. Kitaip 
tariant, Kristaus žmogiškumas neprašoko tos aplin- 
kos, kurioje jis gimė bei augo. Tikėjimas į Kristaus 
dieviškumą anaiptol neišaukština jo žmogiškumo, 
kadangi dieviškoji prigimtis, kaip skelbia Chalke- 


10 Jean Daniėlou, op. cit. p. 75. 

dono susirinkimas (451 m.), nesimaišo su žmogiškąja 
prigimtimi ir šiosios neatstoja. Įsikūnijęs Dievas 
yra savo laiko, savos tautos, savos kalbos, apskritai 
savos kultūros žmogus: jis yra tikras izraelitas. 
Tas pat vyksta ir krikščionybės eigoje «į visą 
pasaulį » (Mk 16,15). Ir krikščionybė žengia į tam 
tikrą laiką, į tam tikrą erdvę, į tam tikrą kultūrą, 
nes nėra * pasaulio? apskritai; yra tik istoriniai, 
geografiniai, kultūriniai * pasauliai ?. Teisingai yra 
sakoma, kad krikščionybė yra « Dievo įsiterpimas į 
istoriją »11. Bet kaip tik šioje tiesoje ir slypi krikš- 
čionybės dialektika. Būdama Dievo įsiterpimas, ji 
prašoksta bet kokį laiką ir bet kokią — geografinę 
ar kultūrinę — erdvę: šia prasme ji yra tokia 
pat visuotinė, kaip visuotinis yra Dievas. Tačiau 
būdama Dievo įsiterpimas į istoriją, krikščionybė 
savaime jungiasi su kuria nors tauta bei jos kultūra, 
kurią ji sutinka, skleisdamasi žemėje. Dievo įsiter- 
pimas į istoriją anaiptol nesunaikina kultūrinio 
tautų istorijos pobūdžio, kaip to paties Dievo ' įsi- 
terpimas ' į žmogiškąją prigimtį Kristujo nesunai- 
kino šios prigimties savybių. Priešingai, pačia savo 
slinktimi žmogaus linkui krikščionybė yra tiesiog 
apspręsta prisiimti tos ar kitos tautos mMąstyseną 
ir gyvenseną plačiausia šių žodžių prasme. Ieško- 
dama žmogaus, ji jo ieško ir jį randa jau pažymėtą 


1 Jean Daniėlou, Le Mystėreo de V Histoire, p. 41; plg. 
Herbert Butterfield, Christentum und Geschichte, Stuttgart 
1952. 

tos ar kitos tautos kultūriniu ženklu. Kaip Kristus 
buvo konkretus izraelitas, taip ir jo religija yra 
visad konkreti tautiškai. 

Tačiau prisiimti šį konkretų tautos žmogiškumą 
krikščionybei reiškia atsisakyti grynai dieviškosios 
plotmės ir save pažeminti, kaip ir Kristus «api- 
plėšė save, priimdamas tarno išvaizdą » (Fil. 2,2). 
Nes be šitokio savęs pažeminimo arba apiplėšimo 
nėra jokios prieigos prie žmogaus. « Kas tad nori 
tęsti Kristaus darbą, sako J. Daniėlou, privalo, 
žiūrint aplinkybių, atsisakyti daugelio dalykų : turto, 
išsilavinimo, kultūros, kad gyventų tokioje aplinkoje, 
kurios papročiai jam atrodo keisti ir su kuriais jis 
tik sunkiai susitaiko. Betgi be šitokio savęs paže- 
minimo krikščionybės vykdymas neatitiktų Kris- 
taus valios»12, Kalbėti tad apie krikščionybės 
abuojumą ar net priešiškumą kultūrai reiškia nesu- 
prasti jos dialektinės prigimties ir jos slinkties eiti 
vis artyn prie Žmogaus, o ne tolti nuo Žmogaus. 
Be abejo, ir krikščionybėje yra buvę ir vis dar tebėra 
srovių srovelių, kurios, mėgindamos artėti prie 
Dievo, tolsta nuo Žmogaus, tuo pačiu toldamos ir 
nuo kultūros. Tačiau jos yra išaugusios anaiptol ne 
iš krikščionybės esmės. Jos yra greičiau atlaikos 
stabmeldiškųjų religijų ar įsravos rytietiškojo ma- 
nicheizmo ir graikiškojo platonizmo. Mūsų dienų 
krikščionio sąmonė yra įžvelgusi šių srovių pobūdį 
ir todėl neleidžia joms krikščionybei atstovauti: 
jos tebebuvoja tik krikščionybės pakraštyje. 


12 Jean Daniėlou, op. cit. p. 42. 

Šitoje vietoje kaip tik ir išnyra pirmasis dia- 
lektinis bruožas religijos santykyje su tauta, bū- 
tent: religinė visuotinybė virsta tautine aprėžtybe. 
Kaip tauta suindividualina žmogiškąjį būvį pagal 
savo dvasią, taip ji suindividualina ir dieviškąjį 
apreiškimą. Jokia tauta neišreiškia žmogiškojo būvio 
pilnatvės. Tuo pačiu jokia tauta nepajėgia suimti 
į save dieviškojo apreiškimo pilnatvės. Krikščio- 
nybei lemta žygiuoti istorijos keliu visados api- 
plėštai. Tai yra jos nelaimė, sykiu betgi tai yra ir 
vienintelis jos sėkmės laidas. 

Jean Daniėlou teisingai pastebi, kad «Dievo 
žodis yra amžinai surištas su hebrajų kalba » 13, 
Pridurkime — ne tik su hebrajų, bet ir su graikų 
kalba, kadangi visas Naujasis Testamentas, išskyrus 
gal tik Mato evangeliją (bet ir tai nėra tikra), yra 
parašytas graikiškai, nors Kristus skelbė Evangeliją 
tik aramajiškai. Ir štai, čia konkrečiai regime, kaip 
dieviškoji visuotinybė esti spraudžiama į Žmogiš- 
kąją —tautinę aprėžtybę, kuri niekad ir jokia savo 
io'ma nesugeba išsakyti dieviškosios visuotinybės 
šiosios pilnatve. Dar daugiau: žengdama per pa- 
saulį, krikščionybė skurdina savo visuotinumą: tai, 
kas buvo minioms aišku Kristaus žodžiuose, pasi- 
darė nekartą mįslinga ir net prieštaringa graikiškai 
rašytų evangelijų žodžiuose. 


5 Jean Danielou, Le Mystėre de T Histoire, p. 45, 

Tai pavaizduoti gali gana būdingas pavyzdys. 
Pagrindinė krikščionybės tiesa, kad Dievas ieško 
žmogaus, tapdamas juo pačiu, yra šv. Jono evan- 
gelijojo graikiškai nusakyta šitaip: Kai ho Lėgos 
sėra egėneto (Jn 1,14). Helenistiniam pirmojo šimt- 
mečio graikui ši formulė buvo lengvai suprantama. 
Nes jau nuo Heraklito laikų (5 šimt. pr. Kr.) graikai 
girdėjo žodį logos vis gilėjančia prasme: jis reiškė 
ne tik šnekamai tartą žodį, bet ir idėją, ir esmę, ir 
pagrindą, ir būtį, ir jėgą, ir provaizdį, ir visatos 
darną. Tad kai graikams buvo skelbiama, esą Logos 
tapo žmogumi (sdr2 egėneto), tai jiems buvo savaime 
aišku, kad šiame žmoguje įsikūnijo kažkoks pradas, 
kuris sudaro pasaulio būtybių pagrindą ir laiko jas 
vienybėje; kuris švyti išsiskaidęs atskiruose daik- 
tuoso (plg. stoikų lėgoi spermatikoi); kuris galop 
buvoja anapus būtybių kaip jų tiesos, gėrio ir grožio 
mastas. Galėjo graikai šiam Evangelijos skelbimui 
tikėti, galėjo ir netikėti (plg. Apd 17, 32-34), tačiau 
pats skelbimas, kad «Žodis tapo kūnu» nebuvo 
jiems jokia mįslė. 

Nūn, kaip gi ši tiesa skamba mums? Išverstas 
lietuviškai «Žodis tapo kūnu», anas graikiškasis 
posakis netenka bet kokios prasmės. Nos lietuviškai 
Žodis reiškia tik kalbesį, tik tam tikrą garsų santalką, 
todėl lieka socialinėje srityje, niekad nepakildamas 
į ontologinį matmenį, kaip graikuose. Išgirdę Bažny- 
čios skelbimą, kad «Žodis tapo kūnu», mes nieko 
nesuvokiame. Kas gi čia tapo kūnu : sąvokos ištara ? 
pašnekesys ? prakalba ? pažadas ? 

Pagrindinei Evangelijos tiesai, nusakytai lietu- 
viškai, suprasti turime griebtis jau teologinio aiški- 
nimo, aprašymo, metafizinės teorijos, ypač šv. Tomo 
Akviniečio, apie Sūnaus gimimą iš Tėvo * Žodžio ? 
asmenimi. Nes pats savaime žodžio tapimas kūnu 
į jokią gelmę lietuviškai neveda ir į jokį aukštį 
nerodo. Ir taip yra ne tik su lietuvių kalba. "Taip 
yra su visomis kalbomis, su kuriomis susidūrė 
krikščionybė, peržengusi izraelitinės ir helenistinės 
kultūros sienas. Nei lotyniškasis verbum, nei ger- 
maniškasis Wort, nei slaviškasis slovo neturi grai- 
kiškojo logos ontologinio matmens. O be jo Evan- 
gelijos tiesa esti pagaunama tik iš dalies ir tik 
labai paviršutiniškai. 

Tačiau ar tai yra būtina? Ir taip, ir ne! Viena 
J. Daniėlou pastaba atveria mums akis šiai dvigubai 
galimybei. Daniėlou sako, kad šv. Jonas evange- 
listas «parodė didžiulės drąsos, versdamas hebra- 
jiškąjį žodį dabar graikiškuoju logos »14. Kodėl betgi 
tokios drąs0s neparodė ar negalėjo parodyti vėlesnieji 
Evangelijos skleidėjai? Juk kiekviena tauta turi 
religiją, vadinasi, tiki kokį nors aukščiausiąjį Pradą. 
Nuosekliai tad kiekviena tauta kaip nors šį pradą 
ir pavadina, vadinasi, turi atitinkamą žodį, kuris 
peržengia paprastos šnekos prasmę ir nurodo jau 
į transcendentinį šio prado matmenį. Tad šis Aukš- 
čiausiojo pavadinimas ir galėtų, atrodo, stoti grai- 
kiškojo logos vieton. Tai būtų šv. Jono drąsos 
plėtimas istorijoje. 


4 Jean Danidlou, op. cit. p. 42. 

Atsajai svarstant, ši galimybė yra įmanoma ir 
net būtina, kad Evangelijos skelbimas tautoms 
netaptų beprasmiu graikiškosios galvosenos mėg- 
džiojimu. Konkrečiai tačiau šitokia drąsa lengvai 
virsta krikščioniškojo turinio iškraipa ir net neiginiu. 
Mat, visos stabmeldiškosios religijos aukščiausiąjį 
pradą yra paprastai suasmeninusios: jo pavadi- 
nimai yra asmenvardžiai. Ir graikai turėjo tokį 
asmenvardį, būtent, Dzeus. Sykiu betgi jie turėjo 
ir atsajų žodį logos, kuris nusakė ne asmeninį būties 
valdovą — Dzeus, turintį keistų žmogiškųjų savy- 
bių, o tiktai šios būties pagrindą, nesužmogintą ir 
nesuasmenintą. Todėl šv. Jonas ir rašė, kad ne 
« Dzeus tapo kūnu», o « Logos tapo kūnu ». Tačiau 
kol tauta savo mąstymu dar nėra pasiekusi « min- 
ties kultūros », vadinasi, kol ji dar neturi filosofijos, 
tol aukščiausiojo prado pavadinimas yra tada dar 
tik asmenvardis, kuris, įvestas į Evangeliją, šiąją 
tikrai tik žalotų. 

Stabmeldiškoji lietuvių religija irgi turėjo tokį 
asmenvardį, būtent, Perkūnas. Bet jei, užuot sakę 
«Žodis tapo kūnu», sakytumo «Perkūnas tapo 
kūnu», būtume, bo abejo, suprantamesni, sykiu 
tačiau ir nekrikščioniškesni. Šv. Jono evangelisto 
drąsa buvo įmanoma, tik atsirėmus į graikiškąją 
filosofiją, kurioje mitinis asmeniškumas buvo per- 
vestas į loginį atsajumą ir tuo paruošta dirva krikš- 
čionybės paslaptims nusakyti. « Laiko pilnybė » (Mk 
1,15) Evangelijai priimti bei plisti toje ar kitoje 
tautoje yra ne politinių sąlygų sankloda, bet tautos 
mąstymo branda. Jei tad krikščionybė ateina į tautą, 

šiai brandai dar nesant, kenčia ir Evangelija, netu- 
rėdama tinkamos paruošos ; kenčia ir tauta, Evan- 
gelijos nesuprasdama ir todėl ją priimdama tik 
paviršutiniškai ar net ir barbariškai. Nes be minties 
kultūros Evangelijos skelbimas bei jos priėmimas 
neprašoksta «sodiečių teologijos » lygio ir tuo pačiu 
neugdo religinės sąmonės. 

Krikščionybės kelias į mūsų tautą patvirtina 
šią dialektiką visu jos plotu. Nesugebėjimas ar 
nenoras filosofuoti lietuviškai išlaikė mūsų žmonių 
tikėjimo sąmoningumą, « sodiečių teologijos » aukštyje 
lig pat antrojo pasaulinio karo. Tą patį randame ir 
misijų nesėkmėje Kinijoje XVII šimtmetyje: ši 
nesėkmė buvo pagrįsta kaip tik kinų kalbos ne- 
pajėgumu reikšti transcendentines krikščionybės 5ą- 
vokas ir Romos nekantrumu neleisti jėzuitams 
ieškoti šio pajėgumo kinietiškuose žodžiuose. Kiek- 
viena nauja kalba, kuria krikščionybė prabyla į 
žmogų, reiškia Dievo žodžio skurdinimą, kadangi ji 
šį žodį visad nusako ne tuo atžvilgiu, kuriuo krikš- 
čionybė skelbia savo turinį. Graikiškasis žodis cha- 
risma, toks mėgiamas šv. Povilo (plg. 1 Kor 12- 
14) ir toks madinis mūsų dienomis, nėra lietuviškai 
nusakomas nei * dovana ', nei * malone", nei “ ge- 
bėjimu *. 

Tuo anaiptol nesiūlome krikščionims mokytis 
hebrajiškai ar graikiškai, kaip ankščiau tai buvo 
bandyta. Nes jei tai ir būtų įmanoma, vis tiek šios 
kalbos būtų tik išmoktos ir todėl pačios savimi 
liktų taip lygiai nieko nesakančios, kaip ir jų verti- 
niai. Būtų didžiulis nesusipratimas manyti, esą 

egzegetai, moką hebrajiškai, Senąjį Testamentą per- 
gyvena taip, kaip Mozės laikų izraelitai, o moką 
graikiškai suvokia Naująjį Testamentą, kaip pirmojo 
šimtmečio helenai. Antra vertus, net ir anos pir- 
mykštės kalbos — hebrajų ir graikų, — kuriomis 
buvo duotas žmonijai dieviškasis Apreiškimas, anaip- 
tol neišreiškia šiojo visumos bei gelmės. Ir šios 
kalbos yra tik Apreiškimo atspindys tarsi švino 
veidrodyje. Kiekvienas žmogiškasis žodis yra Dievo 
žodžio kenozė, vadinasi, pažeminimas bei apiplėšimas. 
Ir ši kenozė vyksta visą išganymo istorijos metą — 
tiek prieš Kristų, tiek ir po Kristaus. Juo minties 
kultūra kurioje tautoje yra menkesnė, juo Dievo 
žodžio kenozė yra didesnė. 

Be abejo, Bažnyčia stengiasi saugoti tiek savo 
mokymo, tiek savo veiklos visuotinumą, mėgindama 
suvosti tautinę aprėžybę ligi mažiausios įtakos laips- 
nio. Ilgus amžius buvo tikėta, kad krikščionybės 
visuotinumas būsiąs išlaikytas lotyniškąja lytimi. 
Lotynų kalba dogmų aptarime, teologijoje, liturgi- 
joje, teisėje turėjusi būti priemone šiam visuoti- 
numui ne tik liudyti, bet ir vykdyti. Stropiai tad 
žiūrėta, kad tautinis pradas lotyniškumui ne tik 
nekenktų, bet su juo nė nelenktyniautų. Ilgai buvo 
draudžiama versti Šventraštį ir Mišių bei sakramentų 
maldas (missale ir rituale) į tautines kalbas, vartoti 
gimtąją kalbą liturgijoje, neišskiriant nė kunigų bei 

vienuolių kasdien kalbamų viešųjų maldų bre- 
viarium. Buvo ir dar tebėra draudžiama su Roma 
susijungusioms Rytų Bažnyčioms vesti misijas pagal 
jų liturgiją, teisę, organizaciją : katalikybė privalanti 
sklisti pasaulyje tik vakarietiškai lotyniškuoju pavi- 
dalu 5. Iš tikro betgi čia buvo ir tebėra ginamas ne 
krikščionybės visuotinumas, neišreiškiamas jokia ly- 
timi, o tik jos romėniškasis vakarietiškumas, tiek 
pat Evangeliją apiplėšiąs, vadinasi, kenotinis, kaip 
ir bet kuris kitas tautiškumas. 

Po Vatikano II susirinkimo ši visuotinumo- 
aprėžtumo dialektika persisvėrė tautybės naudai. 
Pats susirinkimas Bažnyčios lotyniškumo nepaneigė 
ir jos nuo šio kultūrinio pavidalo neatskyrė. Atvirkš- 
čiai, susirinkimas stengėsi lotyniškumą net apsaugoti 
pastebėdamas, kad numatytos liturginės reformos 
«yra taikytinos tik Romos apeigoms» (konst. 
Sacrosancium  Concilium, mr. 3) ir kad «Romos 
apeigose ir toliau tebūnie naudojama lotynų kalba » 
(nr. 36). Tačiau susirinkimas leido tautiniam pradui 
Bažnyčioje stoti šalia lotyniškojo prado, visų pirma 
liturgijoje: «Daug naudos žmonėms gali teikti 
gimtoji kalba, todėl ji gali būti plačiau vartojama » 
(nr. 36,2). Ir štai, nuostabiai greitai tautinio prado 
galimybė Bažnyčioje virto joje tikrenybe ir beveik 
visiškai nuslėgė lotyniškąjį pradą. Kiekviena tauta 
prabilo savu pobūdžiu ne tik pamoksle, bet ir Švent- 


5 Plg. Rudolf Lange, Theologie der Heimat, Salzburg 
1965, p. 219-35. 

raštyje, ir liturgijoje, ir teologijoje, ir dogminių 
ištarų aiškinime. Visą metą užu lotyniškojo pavidalo 
slypėjęs liaudinis krikščionybės pavidalas dabar išėjo 
priekin ir stojo pirmon vieton kiekvienai tautai 
skyrium. Stropiai saugotas visuotinumas staiga su- 
trupėjo į šimtus atskirybių ir tuo pačiu aprėžtybių. 
Subjektyvus žmogaus nusiteikimas (opus operantis) 
santykyje su Dievu tapo pats svarbiausias: žmogus 
turįs suprasti bei pergyventi tai, ką Bažnyčia kal- 
banti boi daranti. O suprasti bei porgyventi jis 
galįs tik tada, kai Bažnyčia prabylanti į jį tautiškai. 
Ar tai neatrodo savaime suprantamas dalykas ? 

O vis dėlto nedarykime klaidos! Lotyniškasis 
krikščionybės pavidalas anaiptol nebuvo labiau krikš- 
čioniškas ; jis buvo tik mažiau tautiškas, kadangi 
lotynų tautos nebebuvo. Niekas todėl negalėjo tarti, 
kad tai mano pavidalas, tuo išskirdamas kitus, ku- 
riems šis pavidalas nebuvo savas : jis niekam nebuvo 
savas. Bet tai anaiptol nereiškia, kad man svetimas 
religijos pavidalas būtų jos visuotinumo išraiška. 
Jis yra tokia pat aprėžtybė, kaip ir visi kiti pavi- 
dalai. Lotyniškumas buvo tik miręs pavidalas, o 
tuo pačiu ir mirusi bei sustingusi aprėžtybė. Tačiau 
tas pat yra ir dabar su tautiniais pavidalais. Gyvas 
pavidalas anaiptol nėra visuotinesnis ar gilesnis už 
mirusįjį. Jei dabar Bažnyčia kalba bei veikia tau- 
tiškai, tai dar nereiškia, kad ji kalba bei veikia 
krikščioniškiau: ji kalba bei veikia tik tautiškiau. 
Dabar aš galiu tarti: ji veikia manaip. 

Betgi tuo, kad ji kalba bei veikia manaip, ji 
atskiria mane nuo kitų, kuriems Bažnyčia kalba 

bei veikia ne—manaip. Tr juo labiau ji kalba bei 
veikia manaip, juo ši jos kalba bei veikla darosi 
svetimesnė visiems, kuriems “ manaip ? nėra jų kalba 
ir veikla. Kitaip tariant, juo Bažnyčia kalba bei 
veikia tautiškiau, juo jos kalba bei veikla tampa 
aprėžiesnė: ji iš tautos kyla ir tautoje pasilieka. O 
kam šis ar anas tautinis Bažnyčios pavidalas nėra 
savas, tas jaučiasi Bažnyčiojo svetimšalis. Ir niekas 
Bažnyčios visuotinumo taip neskaldo, kaip šitoks 
jausmas. Apie tai autorius yra rašęs plačiau kitoje 
vietoje 16 ir čia tai tik primena pridurdamas, jog 
reikia didžiai apgailestauti, kad mūsų laikais krikš- 
čionybėje vėl atsirado ir graikų, ir žydų, ir barbarų ; 
moderniškai kalbant, ir anglų ar amerikiečių, ir 
ispanų, ir lenkų, ir lietuvių, ir vokiečių. Tautinių 
skirtybių pergalė, kurią taip pabrėžė šv. Povilas 
(plg. Kol 3,11) ir kuria, kaip anksčiau minėjome, 
taip didžiavosi pirmųjų amžių apologetai, pradeda 
dabar vėl atsigauti, nors ir skirtingu, bet nemažiau 
pavojingu pavidalu. Nes ten, kur ta ar kita tautinė 
grupė nepajėgia reikštis Bažnyčioje tautiškai, ji yra 
savaime verčiama prisiimti jai svetimą krikščionybės 
pavidalą; svetimą ne sustabarėjimo prasme, kaip 
anksčiau yra buvęs lotyniškasis pavidalas, bet sveti- 
mą gyvos tautybės prasme, kuri kitą tautybę sle- 
gia, žaloja ir net visiškai sužlugdo. Tautinio prado 
persvara Bažnyčioje paverčia ją nutautinimo veiksniu 


16 Plg. Antanas Maceina, Bažnyčia ir pasaulis, Chi- 
cago 1970, p. 91-123. 

— vienur nesąmoningai, kitur gi net sąmoningai, 
ką mes patys esame patyrę savo istorijoje su Len- 
kijos Bažnyčia ir ką patiriame nūnai svetur santy- 
kiuose su Bažnyčiomis tų tautų, kurių erdvėje mums 
tenka gyventi. 

Būtų betgi klaida manyti, esą Bažnyčios tau- 
tėjimas yra no dialektinis jos istorijos vyksmas, o 
kaip tik jos visuotinumo vykdymas, rankiojantis 
tiesos, gėrio ir grožio grūdelių iš visur; klaida todėl, 
jog krikščioniškasis visuotinumas nėra suma, bet 
vienas vienintelis pradas, tasai, Kristaus žodžiais 
tariant, raugas (plg. Mt 13,33), kuris viską perskver- 
bia, vienydamas iš vidaus, o ne vienodindamas iš 
viršaus. Tokiai klaidai nusilenkia net čia dažnokai 
cituojamas kard. J. Daniėlou, kuris savo knygoje 
« Istorijos paslaptis » (1953 m.) tvirtina, esą « atei- 
ties Bažnyčia bus porbėgusi visą istoriją ir įjungusi 
į save visas kultūras » (p. 45); jos vienybė reikšis 
ne tuo, kad «Kinijos Bažnyčia bus kinietiška, o 
Italijos lotyniška, bet tuo, kad Kinijos Bažnyčia 
bus kinietiška ir lotyniška, o Italijos — ir lotyniška, 
ir kinietiška»!7. Šitaip samprotauti reiškia nesu- 
prasti tautybės vaidmens religijoje. Kinijos Bažnyčia 
gali tapti kinietiška tik kinietiškosios kultūros lytimi. 
Tautybė gali įeiti į religiją tik per tautinę kultūrą. 
O kaip gi būtų įmanoma tautinę Kinijos kultūrą, 
persodinti Italijon, kad jos Bažnyčia taptų ne tik 
lotyniška, bet ir kinietiška? Krikščionybės riedė- 


17 Jean Daničlou, op. cit. p. 45, 47. 

jimas istorijos keliu anaiptol nėra tolydinis jos 
visuotinumo plėtimas. Tiesos grūdelių rankiojimo 
vaizdas yra mechanistinis ir todėl apgaulus. Krikš- 
čionybė buvo jau visuotinė savo gimimo valandą, 
nužengiant šv. Dvasiai ant apaštalų ir Petrui bylo- 
jant į įvairių tautų žmones gimtąja jų kalba, nors 
Petras kalbėjo tik sava kalba (Apd 2,4-11). Istorinė 
krikščionybės eiga yra nuolatinės grumtynės jos 
esmės visuotinumo su tautiniu šios esmės išraiškų 
aprėžtumu ; grumtynės, kurios šio visuotinumo anaip- 
tol nepapildo, o greičiau jį skurdina, kadangi 
išreiškia tik iš dalies, vadinasi, visados jau susilp- 
nintą. Tautinis pradas Bažnyčioje yra neišven- 
giamas. Tačiau reikia suvokti jo ribas ir tuo jo 
dialektiką kaip priešpriešą Bažnyčios visuotinumui. 


6. TAUTOS KRIKŠTO PROBLEMA 


Įtampa tarp Bažnyčios visuotinybės ir tautos 
aprėžtybės neišsemia visos čia mūsų svarstomos 
dialektikos. Tauta aprėžia Bažnyčios visuotinumą 
kaip tik todėl, kad ji yra nepakartojama indivi- 
dualybė: ji priima krikščionybę pagal savo pačios 
pobūdį. Sena vidurinių amžių filosofijos taisyklė, 
kad kas priimama, visados priimama pagal prii- 
mančiojo būdą — guidguid recipitur, ad modum 
recipientis recipitur, tinka ne tik pažinimui apskritai, 
bet ir religiniam tikėjimui su visomis iš jo kylančiomis 
išvadomis. Ir juo giliau tauta kaip priimančioji 
individualybė įsiglaudžia į krikščionybę, juo giliau 

ji šiąją įtaigauja. Iš to kyla nauja priešprieša, kurią 
geriausiai atskleidžia vad. * tautos krikštas '. 
Tautos krikštas yra gili, tačiau mažai svarstyta 
problema. Tiesa, apie jį esame gana daug kalbėję 
istoriškai, ypač mūsų tautos reikalui, bet beveik 
nieko nesame apie jį tarę filosofiškai religijos ir 
tautos santykių atžvilgiu. Iš tikro, ką gi reiškia, 
kad tauta pasikrikštija arba priima krikščionybę ? 
Tai klausimas, kurio nežinota pirmaisiais trimis 
šimtmečiais, kuris tačiau visu svarumu kilo tada, 
kai krikščionybė tapo valstybinė Romos imperijos 
religija ir pradėjo žygiuoti į barbarų tautas. Pir- 
mųjų amžių krikščionims buvo žinomas tik indi- 
vidualus atsivertimas. Nors apaštalai, pasak Naujojo 
Testamento, ir buvo sutarę, kad Povilas su Barnabu 
eis «+ pas pagonis », 0 kiti « pas žydus » (Gal 2,9), vis 
dėlto šis pasiskirstymas lietė tik erdvę, 0 ne tautą 
kaip visumą. Ir vieni, ir kiti galėjo nešti Kristaus 
Evangeliją anuo metu tik atskiram žmogui — tiek 
žydui, tiek pagoniui. Tautos krikšto tada nežinota. 
Individualus gi krikštas prasidėdavo katechu- 
menatu, kuris buvo žymiai daugiau, nei tik pasi- 
ruošimas Krikšto sakramento liturgijai. Katechu- 
menatas buvo vispusiška pastanga įugdyti žmogų 
į krikščioniškąją dvasią. Jis trukdavo trejus metus, 
apimdamas tikėjimo tiesų pažinimą, gailestingų darbų 
vykdymą, asmeninę askezę (pav. malda ir pasnin- 
kas) ir net profesijos pakeitimą, jei ši nesiderino su 
Evangelijos nuostatais. « Katechumenatas, pastebi 
A. Stenzelis, buvo ištisa, drausmingai vykdoma ir 

roikli auklėjimo sistema »18. Pirmųjų trijų šimtme- 
čių eigoje reikėjo prašytis tapti krikščionimi ; reikėjo 
savo gyvenimu įrodyti, kad esi vertas krikšto. 
Visa betgi pakito, kai ketvirtojo šimtmečio eigoje 
stabmeldžių masės siūbtelėjo į Bažnyčią. Imperatoriui 
Theodosijui pakėlus krikščionybę į valstybinės reli- 
gijos rangą (380 m.), uždraudus žmonėms nuo jos 
atkristi (381 m.) ir galop uždarius pagoniškąsias 
šventyklas (391 m.), stabmeldybė nuėjo į pogrindį, 
kuriame tris šimtus metų buvo buvojusi krikščionybė. 
Viešasis gyvenimas vis labiau krikščionėjo, kadangi 
valdovai jau buvo krikščionys. Tuo būdu ir Bažny- 
čios narių skaičius pradėjo augti masiškai. Krikš- 
čionybė tapo nebo persekiojamąja, bet globojamąja 
religija. O kur tik pasirodo globa, ten link veržiasi 
ir minia. Tačiau įugdyti minios į krikščioniškąją 
dvasią neįmanoma. Masinis katechumenatas yra 
negalimybė. Tad krikščionybė ir atsidūrė prieš skau- 
džią dvijulę : arba virsti atskiruolių bei mažų būrelių 
religija, arba atsisakyti katechumenato. Pats istorijos 
vyksmas ją stumte stūmė antruoju keliu. Kate- 
chumenatas ėmė nykti ir pamažu visiškai išnyko. 
Jį pakeitė * tautos krikštas ', vadinasi, oficialus val- 
dovų pasikrikštijimas, patraukdavęs paskui save ir 
valdomuosius. « Keno valdžia, to ir religija — cuius 
regio, eius religio » nėra protestantizmo išradimas. 


1 Cit. Rudolf Hernegger, Macht ohne Auftrag. Die 
Entstehung der Staats- und Volkskirche, Preiburg i. Br. 
1963, p. 374. 

Šis principas yra buvęs praktikuojamas jau nuo 
Konstantino Didžiojo laikų. Valdovų krikšto moty- 
vai čia mums nėra svarbūs (dažniausiai jie yra buvę 
politiniai). Mums čia tik svarbu suvokti, kas įvyksta 
* tautos krikšto' metu tiek pačioje tautoje, tiek 
krikščionybėje. Kas gi yra ta krikštą priėmusioji 
tauta ? 

Visų pirma tai krikščionys bo katechumenato, 
vadinasi, be asmeninio pasiruošimo bei apsispren- 
dimo. Jų įjungimas į Bažnyčią vyksta ne vidiniu 
asmens pasikeitimu (metanoia), o viršiniu religijos 
pakeitimu, dažnai įsakytu ar bent priviliotu, kaip 
tai yra buvę su mūsų tautos krikštu. Z. Ivinskis 
šitaip aprašo jo priėmimą: « Pavaldiniams pradžioje 
daugiau reiškė ne tiek naujojo mokslo turinys, kiek 
didžiojo kunigaikščio autoritetas, įsakąs mesti senus 
tikėjimus ir prietarus. Savo valdovui paklusę bajorai 
turėjo priimti tokį pat tikėjimą, kokį jis naujai 
pradėjo išpažinti... Norį gyventi vienybėje su val- 
dovu, turėjo klausyti jo žodžių »19. Šiuo atžvilgiu 
mūsų tauta nebuvo kokia istorinė išimtis. Jos kelias 
į krikštą buvo įprastinis krikščionybės kelias, pra- 
dedant ketvirtuoju šimtmečių. 

Nūn, stingant asmeninio pasiruošimo krikščio- 
niškajam tikėjimui, o įeinant į Bažnyčią visai tautai, 
įžygiuoja į ją ir senoji religija sava siela. Tai kas, 
kad «Jogailos įsakymu », kaip rašo Ivinskis, buvo 


19 Zenonas Ivinekis, Lietuvos istorija, Roma 1978, 
p. 291-292. 

«sunaikinti aukų židiniai », liepta «iškirsti šventais 
laikomus medžius ir giraites, išmušti namuose ger- 
biamus žalčius »20. Pati stabmeldybės dvasia tuo 
anaiptol nebuvo sunaikinta. Ir ne tik Lietuvoje. Ji 
nebuvo sunaikinta nė vienoje tautoje, kuri buvo 
pakrikštyta, pasikrikštijus jos valdovui. Tautos krikš- 
tas įjungia tautą į naują religiją senąja jos san- 
kloda. Naujos sanklodos krikštas neduoda ir negali 
duoti. Krikščionybė yra priversta šią senąją san- 
klodą ne tik pakęsti, bet prie jos taikytis ir ją net 
į save įimti. 

Daug dalykų, kurie, sakysime, vokiškai kalban- 
čiojoje Vakarų Europoje šiandien atrodo esą giliai 
katalikiški papročiai, iš tikro yra germaniški stab- 
meldiškojo tikėjimo likučiai. Savo knygoje Tėviškės 
teologija (1965 m.). R. Langė išskaičiuoja jų ištisą 
gausybę: laukų šventinimas prieš Kristaus dangun 
žengimą, žolių šventinimas Marijos dangun ėmimo 
dieną, kryžiaus garbinimas Didįjį Penktadienį, ugnies 
šventinimas Didįjį Šeštadienį, žvakių procesija Ma- 
rijos įvedybų šventėje ir daug kitų?l. Šiais senojo 
tikėjimo likučiais germaniškoji krikščionybė ir ski- 
riasi nuo romaniškosios ar slaviškosios krikščionybės, 
kurios savo ruožtu yra apspręstos taip pat savos 
stabmeldybės likučių. Gal tik Lietuvoje krikščionybė 
nėra virtusi tikra prasme lietuviška todėl, kad, 
pirma, mus užgožėjo slaviškieji — lenkiškieji ir 


20 Zenonas Ivinskis, op. cit. p. 288. 
2 Plg. Rudolf Lange, Theologie der Heimat, p. 201-210, 

gudiškieji — papročiai ir kad, antra, mūsoji stab- 
meldybė, atrodo, nebuvo taip stipriai susiklosčiusi 
viršiniu savo pavidalu, kaip kitos europinės reli- 
gijos. Tačiau roliginė tautotyra gal ir mūsojoje 
krikščionybėje rastų ne vieną buvusios stabmeldybės 
likutį. 

Grynos krikščionybės niekur nėra. Visur Kristaus 
religija yra sutautinta, kaip ir jis pats savo įsikū- 
nijimu buvo susitautinęs. K. Horneggeris įspėja mus, 
kad nemanytume, jog pagoniškoji tautos sankloda 
buvoja šalia krikščionybės. Priešingai, « pagoniškasis 
tikinčiųjų religingumas apsprendžia kultą bei mal- 
dingumo lytis ir tuo būdu pasidaro Bažnyčioje 
pastovus »22, Tiesa, seniau misininkai stengdavosi 
senosios religijos apraiškas žeminti, slėgti ir net 
drausti. Užtat kaip tik tai ir yra viena iš priežas- 
čių, kodėl pastaraisiais šimtmečiais misijos buvo 
pasidariusios arba nesėkmingos (Indija, Kinija, Japo- 
nija), arba labai paviršutiniškos (Pietų Amerika). Ir 
tik Vatikano II susirinkimas suprato, kad «to, kas 
daigeliais glūdi tautų kulte ir kultūroje, reikia ne 
tik neardyti, bet ugdyti, kad stiebtųsi aukštyn ir 
tobulėtų Dievo garbei» (dekr. Ad gentes, nr. 9). 
Nuosekliai tad ir misininkai privalo nežiūrėti į stab- 
meldiškąjį gyvenimą kaip nevykusį : « Kas nori eiti 
į kitą tautą, privalo gerbti jos paveldėjimą, jos 
kalbą ir papročius » (nr. 26). Krikščioniškasis gyve- 
nimas « prisitaiko prie kiekvienos kultūros dvasios 
ir jos būdingumo » (nr. 22). 


22 Rudolf Hernegger, op. cit. p. 341. 

Nevisados tai vyksta sąmoningai, kaip mūsų 
dienomis. Tai vyksta dažniausiai savaime. Lietu- 
voje, kaip rašo. Z. Ivinskis, Vilniaus katedros « di- 
dysis altorius buvęs pastatytas ten, kur seniau 
buvusi kūrenama šventoji ugnis »28. Tai simbolis, 
kad naujoji religija stojo senosios vietoje. Bet, antra 
vertus, « Lietuvoje, kaip toliau sako Ivinskis, bažny- 
čioms būdavo parenkamos pagonių lankytos ir jų 
gorbtos alkvietės ir alkakalniai » (t. p.). Tai simbolis, 
kad senoji religija įtaigauja naująją: tauta priima 
naująjį Dievą, tačiau tik taip ir ten, kaip ir kur ji 
buvo garbinusi senąjį. Nes krikščionybė neturi kito 
kelio į tautą, kaip tik per pačią tautą. « Naujasis 
gyvenimas, skelbia Vatikano II susirinkimas, privalo 
reikštis tautinės bendruomenės ir kultūros srityse » 
(nr. 21). Be abejo, visa tai temdo krikščionybę 
kaip dieviškąją šviesą žmonijai, kaip kad Žžmogiš- 
kasis Kristaus gyvenimas Nazarete temdė jo dievybę. 
Tačiau Bažnyčios istorija yra tokia pat didžiulė 
kenozė, kaip ir Kristaus įsikūnijimas. Tautos krikštas 
yra šios istorinės kenozės apčiuopiamiausia apraiška. 

Tautos krikšto akivaizdoje Bažnyčiai kyla naujas 
ir gal net pats sunkiausias uždavinys : individualinį 
katechumenatą paversti istoriniu katechumenaiu. Ki- 
taip sakant, įugdyti tautą kaip visumą į krikščio- 
niškąją dvasią. Tai tikroji bažnytinė veikla tautoje, 
priėmus šiai krikštą per valdovą. Tokiu atveju 
tautos istorija virsta ištisu katechumenatu, trun- 


3 Zenonas Ivinskis, op. cit. p. 290. 

kančiu kartais šimtmečius, jei Bažnyčios atstovai yra 
ne misininkai tikra prasme, o arba politiniai atėjūnai, 
arba veržlūs savinaudžiai. Taip yra buvę mūsų 
tautos istorijoje, kai pirmoji lietuviškoji religinė 
knyga pasirodė, tik praėjus 160 metų (1547 m.) 
po oficialaus Lietuvos krikšto. O apie vietinės dva- 
siškijos ruošimą, lietuvių kalba ir pagal lietuviškuo- 
sius papročius, kaip to reikalaujama dabar, anuo 
metu nebuvo nė kalbos. Bažnyčios misijinė paskirtis 
ir jos uolumas padaryti Kristaus mokiniais «visų 
tautų žmones » (Mt 28, 19) kaip tik ir atsiskleidžia 
šio istorinio katechumenato metu. Nes pakrikštyti 
tautą, krikštijantis valdovui, yra gana lengva; 
užtat sunku yra ją paskui padaryti krikščionišką. 

Tautos krikštas keičia ne tik religiją, apvilkdamas 
ir įsodrindamas ją tautos papročiais bei polinkiais. 
Tautos krikštas keičia ir tautą, kartais tautą net 
labiau, negu religiją. Tai įvyksta todėl, kad, kaip 
sakėme, grynos religijos arba gryno santykio su 
Dievu niekur nėra ir žemėje jo nė būti negali. Visur 
šis santykis yra įsikūnijęs kultūriniuose pavidaluose, 
kurie kiekvienai tautai yra saviti ir todėl kiekvienoje 
tautoje vis kitokie. 

Užtat čia ir išeina aikštėn krikščionybės prie- 
šingybė tautai šiosios krikščioninimo metu. Niekad 
nebūdama gryna religija, krikščionybė ateina į stab- 
meldiškąją tautą visados nešina svetima kultūra. 

Priimti tautai krikštą reiškia atsiverti šios svetimos 
kultūros įtakoms. Gali šis atsivėrimas būti didžiai 
vaisingas : lotyniškasis krikščionybės pavidalas buvo 
nuostabiai sėkmingas germaniškoms ir keltiškoms 
tautoms, o graikiškasis — slaviškoms tautoms. Bet 
gali šis atsivėrimas būti ir didžiai pavojingas — net 
ligi grėsmės netekti tautinės individualybės, kaip 
tai nevienur yra buvę Vidurio ir Pietų Amerikoje, 
užgožtoje ispaniškosios ir portugališkosios krikščio- 
nybės. 

Mūsų tautos istorijoje šią palaimą ir sykiu grėsmę 
esame patyrę visu kartumu. Krikščioniškųjų tautų 
apsupta, Lietuva negalėjo likti stabmeldiškoji sala. 
Tačiau priimti jai krikštą reiškė patekti įtakon arba 
vokiškosios kultūros, einančios iš Livonijos ir Vo- 
kiečių ordenų ; arba bizantiniškosios kultūros, sklin- 
dančios iš Rytų Bažnyčios ; arba lonkiškosios kultū- 
TOS, anuo metu jau pralenkusios lietuviškąją kul- 
tūrą?4. Politiniai santykiai taip susiklostė, jog mes 
priėmėme krikštą iš lenkų. Tai įjungė mus į Vakarų 
Europos bendruomenę, sykiu betgi tai sužalojo 
tautinę mūsų individualybę tiek giliai, jog tautinis 
atsparumas mums ir šiandien tebėra pats didžiausias 
rūpestis. Krikščioniškųjų amžių eiga ligi pat XX 
šimtmečio pradžios buvo mums ne tiek kova už 
krikščioniškosios dvasios plitimą mūsų tautos dva- 
sioje, vadinasi, už minėtą istorinį katechumenatą, 
kiek už tai, ar išliksime kaip lietuviai. Niekur, 
išskyrus Airiją, krikščionybės plitimas Europoje nėra 


“ Plg. Zenonas Ivinskis, op. cit. p. 229, 267, 292. 


7. RELIGIJA KAIP KULTŪROS NEŠĖJA TAUTAI 43 


ėjęs tokiu tautai pavojingu klystkeliu, kaip Lietu- 
voje. Lenkiškoji krikščionybė pasirodė esanti ne 
tik tautinė kultūriniu savo pavidalu, bet ir nacio- 
nalistinė savo siekiu: nešti tautoms krikščionybę 
lenkų krikščionims reiškė sulenkinti krikštijamus 
žmones. 

Istoriosofiškai žiūrint, vargu ar čia yra kas nors 
kaltas. Nes visur ten, kur tik ateina nauja religija, 
ateina sykiu ir nauja kultūra. Ir jei ši kultūra yra 
nešama stiprios tautinės sąmonės, ji savaime įtai- 
gauja ne tik žemesniąją kultūrą, bet ir silpnesnę 
tautinę sąmonę. Taip yra buvę, krikščionybei sklin- 
dant, visur ir visados. Taip yra buvę ir Lietuvoje. 
Skirtumas tik tas, kad daugiur krikščionybė, nešda- 
masi svetimą kultūrą, susidūrė jau su išsivysčiusia 
kultūra ir subrendusia tautine sąmone. Todėl susve- 
timėjimo pavojus ten buvo nedidelis ar jo net ir 
visai nebuvo. Gi Lietuvoje, kurios valdovai stipriai 
pabrėžė valstybę, o beveik visiškai apleido tautą, 
nesirūpindami kultūriniu jos lygiu, lenkiškoji nacio- 
nalistinė krikščionybė lengvai porskverbė aukštes- 
niuosius Mūsų sluoksnius, taip kad šie aistringai 
kovojo už valstybinę autonomiją nepastebėdami, jog 
netenka ir savos kalbos, ir savos kultūros, galop ir 
pačios valstybės. « Senojoj Lietuvoj buvo tik narsa 
be šviesos», šiuo posakiu Juozas Girnius vaizdingai 
apidūdina anuometinę mūsų padėtį, atvėrusią vartus 
lenkiškajai kultūrai 25, 

* Juozas Girnius, Krikščionybės ir ateizmo grum- 
tynės mūsų tautoje, « Aidai » 1986 m., nr. 1, p. 3. 


44 KRIKŠČIONYBĖS KELIAS Į TAUTĄ 


Antra vertus, aukšta kultūra ir brandi tautinė 
sąmonė tampa kliūtimi krikščionybei. Argi nebū- 
dinga, kad krikščionybė, sklisdama pasaulyje, 
pajėgė giliai ir ryškiai įsitvirtinti tik ten, kur susi- 
dūrė su kultūriškai daugiau ar mažiau barbariškomis 
tautomis, vadinasi, kur atsineštasis krikščioniškasis 
kultūros pavidalas buvo žymiai aukštesnis už rastą 
stabmeldiškąjį kultūros pavidalą. Ten gi, kur krikš- 
čionybė rado jau subrendusią stabmeldiškąją kultūrą, 
pav. Indijoje, Kinijoje, Japonijoje, Korėjoje, ji at- 
simušė į ją tarsi į kokią sieną, kurios ji nepajėgia 
tvirtai peržengti lig pat mūsų dienų. Užtat ne vienas 
ir abejoja, ar, sakysime, Japonija kaip aukštos 
kultūros ir didžios tautinės sąmonės kraštas galėtų 
kada nors tapti krikščioniškas. Nes aukštos kultūros 
žmogui atrodo, kad «tapti krikščionimi, pasak J. 
Daniėlou, reiškia kartu tapti ir neištikimam savai 
tautinei kultūrai»26. Kol tad krikščionybė nesu- 
gebės kilti iš kultūringos tautos vidaus, kaip tai ji 
sugebėjo Izraelyje, o ypač Graikijoje ir Romoje, tol 
apie Tolimųjų Rytų sukrikščioninimą vargu ar bus 
galima kalbėti. Atbudusi ir vis labiau atbundanti 
istorinė anų kraštų sąmonė išdidžiai žvelgia į savą 
praeitį ir todėl nesutinka savo santykio su Dievu 
įvilkti į svetimos kultūrinės istorijos drabužį. 

Tuo galima atsakyti į J. Daniėlou klausimą, 
kodėl mūsų misijos yra buvusios tokios nesėkmin- 
gos — bent lig pastarųjų dešimtmečių. Daniėlou 


2* Jean Daniėou, Le Mystėre de V'Histoire, p. 40. 

primena, kad «apaštalai kalbėjo dvasios jėga, ir jų 
žodžiai turėjo nuostabios galios atversti širdis »; 
tačiau čia pat jis klausia, «kodėl gi mūsų žodis 
šiandien širdžių neatverčia?». Jam atrodo, kad 
šiandien mes, nors ir turėdami daugybę įrodymų 
tikėjimui paremti, «turime per maža paties tikė- 
jimo »27. Kitaip tariant, menko misijų sėkmingumo 
priežastis glūdinti subjektyviniame misininkų tikė- 
jimo silpnume. Be abejo, kai kuriais atvejais tai 
gali būti ir tiesa. Iš esmės betgi ši nesėkmė slypi ne 
misininko tikėjime, o aukštos kultūros žmogaus 
kritinėje sąmonėje. Nebūtų juk galima prikišti šv. 
Povilui, esą jis buvęs menko tikėjimo ir nekalbėjęs 
«dvasios jėga». O vis dėlto Atėnų areopago narių 
jis neatvertė ir jų neįtikino, kad Jėzus yra prisi- 
kėlęs ir ateisiąs pasaulio teistų (plg. Apd 17,30-32). 
Tokių gi areopagų šiandien pilna no tik Europoje, bet 
ypač Indijoje, Kinijoje ir Japonijoje, vadinasi, visur, 
kur tik kultūra yra pasiekusi « minties kultūros » 
lygį. Aukštos kultūros akivaizdoje krikščionybė 
atsiduria priešais labai sunkų uždavinį: skleisti 
Evangeliją tik individualiai, kaip yra buvę pradžioje. 

Masiškai krikštyti galima tik barbariškas tautas. 
Tai šiandien regėti Afrikoje, kurioje krikščionybės 
plitimas primena Apaštalų darbų knygoje aprašytą 
įvykį: «Tą dieną prisidėjo prie jų (prio apaštalų, 
Mc.) apie trys tūkstančiai... Ir nuolat augo būrys 
vyrų ir moterų, įtikėjusių į Viešpatį» (Apd 2,41; 


27 Jean Daniėlou, Vom Heil der Volker, p. 114. 

5,14). Iš sykio atrodo, kad tai sėkmė. Tačiau reikia 
niekad neužmiršti St. Šalkauskio teiginio: barba- 
riškoje tautoje ir religija yra barbariška. Barbariškoje 
tautoje religija ima slysti į barbarišką lygį kaip tik 
todėl, kad ji yra priversta prisiimti minėtą stab- 
meldišką tautos dvasios sanklodą. O jei ši sankloda 
yra barbariška (pav. poligamija, svetimos genties 
neapykanta, moters niekinimas, burtai, tinginia- 
vimas...), tai ji subarbarina ir krikščionybę. Saky- 
sime: jei šiandien Afrikos vyskupai, Europos teo- 
logų paskatinti, renkasi svarstytų, ar nebūtų galima 
poligamijos įjungti krikščioniškon bendruomenėn, tai 
tokia pastanga yra lygi išmonei, jei Italijos vyskupai 
rinktųsi ir svarstytų, ar nebūtų galima mafijos el- 
gesių kaip nors įjungti krikščioniškon etikon: ir 
poligamija, ir mafija jūk yra tokios senos ir žmonių 
dvasiai tokios artimos ! Tai rodo, kad barbariškos 
pakrikštytosios masės anaiptol nėra Bažnyčios pa- 
žiba. Daugelis nuosmukių Bažnyčios istorijoje yra 
kaip tik atsiradę todėl, kad misininkai per greitai 
yra žygiavę per tautas nežiūrėdami, ar Evangelijos 
raugas iš tikro jau yra persunkęs šių tautų dvasią. 

Aukštos kultūros tautos užsitveria nuo krikš- 
čionybės dar ir dėl to, kad misininkai eina į jas, 
nepažindami jų kultūros, dažniausiai nemokėdami 
nė jų kalbos, laikydami šią kultūrą žemesne už savo 
atsineštąją ir net niekindami jos kūrėjus bei atsto- 
vūs. Juk lig pat XX šimtmečio misijų kraštai netu- 
rėjo jiems savos hierarchijos ir reikalingų dvasiškių 
— lygiai taip, kaip yra buvę ir Lietuvoje. Kinijos 
misininkas Vincent F. Lebbe (1877-1940) pasakoja, 

kaip Europos misininkai buvo nusistatę kiniečių 
kunigų atžvilgiu: kunigai kiniečiai esą « nepastovūs, 
tinginiai, garbėtroškos, pasipūtėliai, sukčiai, veidmai- 
niai, melagiai, nedėkingi, godūs pinigo, linkę maištauti 
ir silpni laikytis skaistybės». Tai buvusi, pasak 
Liebbės, bendra nuomonė, kuri kiniečius kunigus 
visur stūmusi į antrąją vietą: visur kiniečiai dva- 
siškiai buvę palenkti europinio klebono valdžiai. Ir 
tik pop. Pijus XI enciklika Rerum Ecclesiae (1926 
m. vas. 28 d.) pripažino kiniečius kunigus esant 
lygiai vertingus, kaip ir Europos ordenų misininkai. 
O tų pačių metų spalio 28 d. pats popiežius kon- 
sekravo šešis pirmuosius kiniečių vyskupus 28. Taigi 
tik po 343 metų, kai jėzuitas Matteo Ricci (1552- 
1610) gavo leidimą Kinijoje skelbti Evangeliją (1583 
metais), kiniečiams buvo duota sava hierarchija. 
Taip yra buvę — mutatis mutandis — ir kituose 
misijų kraštuose. 

Persisvėrus religijos —tautos dialektikai tautos 
pusėn, neretai pasitaiko, kad religija tiek suauga 
su tauta, jog šiosios tautiniai ar valstybiniai siekiai 
virsta religiniais siekiais. Tokiu atveju kalbame apie 
mesijanizmą kaip iškreiptą Evangelijos skleidimo 


* Plg. Alfons Jochum, Donner im Fernen Osten, 
Wien 1984, p. 64, 115-116. 

sąmonę. Nes krikščionybė pažįsta ir pripažįsta tik 
vieną vienintelę mesijaninę tautą, būtent, Izraelį 
ligi Kristaus atėjimo. Kristui gimus, Izraelio tautos 
religinis pašaukimas baigėsi. Jį dabar yra perėmusi 
Bažnyčia. Vis dėlto ne viena tauta ar kultūra kar- 
tais pradeda laikyti save ypatingai pašaukta nešti 
Kristaus Naujieną kitoms tautoms ir net savais 
žygiais gelbėti pasaulį. Ne viena tauta esti tiesiog 
sugundoma savo istoriją — kartais net nežmonišką 
— laikyti paties Dievo pašaukimu. Sakysime, toks 
giliamintis istorijos filosofas ir teologas, kaip Donoso 
Cortės, kalbėjo 1845 m. ispanų parlamente: « Aš 
tikiu, mano ponai, aš tikiu didžiuodamasis, kad 
žemėje esama dviejų tautų, kurios yra buvusios 
išrinktos ir paskirtos: tai žydų tauta ir ispanų 
tauta... Žydų tauta buvo atstovė, senovėje vienin- 
telė atstovė, liudijanti vieną gyvąjį Dievą tarp kitų 
politeistinių tautų; ispanų tauta yra atstovė kata- 
likybės tarp protestantiškų tautų. Žydų tauta liejo 
kraują už tikėjimą Azijoje, ispanų tauta — Europos 
kraštuose ir Pietų Amerikos žemyne »22, Be abejo, 
D. Cortės nežinojo, kad ir tuo pačiu metu, ir žymiai 
anksčiau buvo tautų (Bizantija, rusai, lenkai), kurios 
irgi manėsi esančios Viešpaties išrinktos bei pa- 
skirtos būti atstovėmis ir vykdytojomis Apvaizdos 
plano pasaulyje. 

Tokiuose įsitikinimuose visados slypi mintis, esą; 
dieviškoji Izraelio misija, nuo žydų tautos yra 


2? Juan Donoso Cortės, Obras completas, t. II, p. 27. 

perkelta į kurią kitą tautą: į Konstantinopolį, į 
Maskvą, į Varšuvą ar Krokuvą, į Madridą... Tai 
mintis, kad Bažnyčios misija skelbti išganymą susi- 
telkia kurioje nors istorinėje tautoje ir esti pažymėta 
šios tautos ženklu. Tačiau kaip tik tai ir stumia 
mesijaniškai nusiteikusią tautą į sankirtį su kitomis 
tautomis: įsivaizduoto bei įsikalbėto (po Kristaus 
kitokio nė būti negali !) pašaukimo vykdymas virsta 
tautine bei politine kitų priespauda — Dievo vardu. 
Taip yra buvę, vykdant ispanams savo mesijanizmą 
Pietų Amerikoje, taip yra buvę airių santykiuose 
su anglosaksais, o lenkų su mumis. Palikę nuošaliai 
Bizantijos kaip antrosios Romos idėją ir ispaniškąjį 
mesijanizmą, žvilkterėkime tik į du mūsų kaimy- 
nystėje buvojančius mesijanizmo tipus: rūsiškąjį ir 
lenkiškąjį. 

Rusiškasis mesijanizmas yra susiklostęs Maskvos 
kaip trečiosios Romos pergyvenimu ir sąmone. Esą 
abi pirmosios Romos yra Kristaus tikrąjį mokslą 
iškreipusios : pirmoji Roma (Italijoje) dėl neraugintos 
duonos vartojimo Mišiose ir dėl Šv. Dvasios kildi- 
nimo «ir iš Sūnaus — Pilioguev; antroji Roma 
(Konstantinopolis) dėl susijungimo su pirmąja (Flo- 
rencijoje 1439 m.). Todėl tikrojo tikėjimo Bažnyčia 
esą likusi tik rusiškoji ortodoksija, kurios erdvė esanti 
Rusijos valstybė. Jos plėtimasis reiškiąs ir tikrojo 
tikėjimo plėtimąsi istorijoje. Rusija esanti pašaukta 
savu “ rusiškuoju Kristumi? gelbėti Vakarus ir per 
juos nešti šviesą į visą pasaulį. 

Ši idėja yra rusenusi jau ir Kievo Rusijoje beveik 

nuo pat jos krikšto (988 m.) 39, tačiau ją aiškiai ir net 
įsakmiai formulavo vienuolis Filofejus (Philotheos) 
savo laiškuose (apie 1510-1530 m.) Maskvos didžia- 
jam kunigaikščiui Vasilijui TII-jam ir Rusijos carui 
Ivanui IV-jam. Šiai idėjai atstovavo daugelis seno- 
sios Rusijos istorikų ir filosofų (Karamzin, Miliukov, 
Gruševskij, Kirejevskij, Solovjov...); ji rado savo 
šalininkų net ir rusų emigracijoje Vakaruose (Tru- 
beckoj, Kartašev)3. Rusijos vaidmuo išganymo 
istorijoje čia buvo siejamas su rusiškojo žmogaus 
prigimtu krikščioniškumu, kuris, kaip teigė F. Do- 
stojevskis, visados galų gale atsispiriąs nuodėmei ir 
liekąs Kristaus pusėje. Suorganizuotas valstybės 
pavidalu, šis krikščioniškumas būsiąs pajėgus per- 
skverbti visą pasaulį krikščionybės dvasia. Rusų 
tauta esanti « tauta dievnešė » ir « visa Rusija buvo- 
janti tik tam, kad tarnautų Kristui» (F. Dosto- 
jevskis). Todėl ir V. Solovjovas klausdamas, « kokia 
yra Rusijos buvimo prasmė » (p. 195), atsakė, kad 
« Rusijai yra patikėtas didis religinis uždavinys » 
(p. 198), būtent: «Istorinė Rusijos paskirtis yra 
teikti Visuotinei Bažnyčiai politinės jėgos, kurios 
ji reikalinga, kad gelbėtų bei atgimdytų Europą ir 


30 Plg. Kievo metropolito Ilarijono panegyriką (ca 
1050 m.) kunigaikščiui Vladimirui: Ludolf Miller, Des 
Metropoliten Lobrede auf Vladimir den Heiligen, Wiesbaden 
1962 (tekstas originalo kalba ir paaiškinimai). 

1 Platoką šios idėjos apžvalgą paskelbė ukrainiečiai 
rinkiniu, paruoštu I. Mirčiuko, Teorija tretjogo Rimu 
<ukrainiečių. vokiečių ir anglų kalbomis), Miinchenas 1951- 
1952, 8 sąsiuviniai. 

pasaulį »32. Solovjovas net svajojo apie popiežiaus 
sąjungą su caru kaip dievažmogiškojo principo regimą 
apraišką istorijoje. Šiandien šis rusiškasis mesija- 
nizmas atrodo tarsi neįtikimas sapnas, tarsi klie- 
dėjimas, nes Rusijos posūkis į ateizmą ir valstybės 
teikiama jėga šiam ateizmui atveria istorinės dia- 
lektikos šiurpą visu jos ryškumu. 

Lenkų gi mesijanizmas tebėra gyvas dar ir 
šiandien — net labiau, negu anksčiau. Jis įsižiebė 
po nepavykusio 1831 metų sukilimo ir buvo skel- 
biamas ypač išeivių poetų: A. Mickevičiaus, Z. 
Krasinskio, J. Slovackio. Didelės įtakos lonkiškajam 
mesijanizmui yra turėjęs A. Tovijanskis. Atvykęs 
iš Lietuvos Paryžiun (1841 m.), jis palenkė savo 
mokslui A. Mickevičių — gal kaip tik todėl, kad 
šis jau ir anksčiau (plg. Vėlinės, 3-ji dalis) buvo 
vaizdavęs Lenkiją kaip tautų mesiją, kuris savo 
kančiomis atgailoja už pasaulio nuodėmes ir tuo 
ji išgelbsti (plg. kun. Petro regėjimą Vėlinėse). Šią, 
idėją pratęsė bei išvystė savo veikalais Z. Krasinskis 
(«lrydion», 1835: « Priešaušris », 1843) ir J. Slo- 
vackis (« Anhelli», 1837; ypač « Dvasia-Karalius », 
1847). Literatūros istorikas B. Chlebovskis aptaria 
lenkų mesijanizmą kaip didžiulį troškimą « realizuoti 
Dievo žodį savyje ir žmonijoje ir tuo būdu, mo- 
rališkai atgimstant, išvaduoti Lenkiją... Nugalėta 


2 Vladimir Soloviev, La Russie et V Eglise universelle, 
Paris 1889; cit. Deutsche Gesamtausgabe der Werke von 
WI. Solowjew, Freibung i. Br. t. III, p. 195, 198, 182. 

fizinių jėgų persvara, lenkų tėvynė pakilo nežlugusi 
ir savo aukos kančia bei grožiu ji augo dvasiškai 
vadovauti žmonijai »33, Nagrinėdamas Krasinskio 
veikalą Apie Trejybę Dievuje ir žmoguje, Chlebovskis 
cituoja Krasinskį: « Lenkijoj, kurioj skaudžiausiai 
liko sutryptas žmoniškumas, galingiausiai ir švie- 
siausiai turi suspindėti žmonijos idėja. Per Lenkijos 
kančią ant istorijos kryžiaus turi atbusti žmonijos 
dvasios sąžinė. Tik per Lenkiją gali prasidėti pasau- 
lio darbuose nauja gadynė, Kristaus apreiškimo 
žmonijoj papildymas» (p. 161-162). J. Slovackio 
klausimas, kreipiamas į Lenkiją, «argi aš negalėčiau 
tapti išganytoju?» (cit. Chlebovski, p. 199), yra 
likęs gyvas lenkų sąmonėje lig pat mūsų dienų: 
Lenkija vykdanti tautinį savo pašaukimą religiniu 
būdu. 

Krokuvos kardinolo K. Wojtylos netikėtas išrin- 
kimas popiežiumi įžiebė šią sąmonę iš naujo ir Tado 
atgarsio net oficialiuose lenkų Bažnyčios sluoksniuo- 
se. Šiuo atžvilgiu yra labai būdingi Lenkijos epis- 
kopato žodžiai, parašyti bendrame ganytojiškame 
laiške, kuris 1979 metų sausio 28 d. buvo perskai- 
tytas visose bažnyčiose ir kurio turinys sutampa su 
cituotų mesijanizmo poetų ilgesiais bei svajonėmis. 
Lenkijos vyskupai rašo : « Kaip tik viduryje pasaulio 
sąmyšių bei žmonijos kovų, kaip tik tuo metu, kai 
visur viešpatauja supasaulėjimas, kai persisotinusių 
tautų patogumai žadina nebūties ilgesį (la nostalgie 


3 Bronislovas Chlebovskis, Lenkų literatūra 1798- 1805; 
Kaunas 1926, p. 215, 151. 

du nėant), kai jaunimas blaškosi gyvenime be tikė- 
jimo ir be idealų, kai tiekoje kraštų vyksta susirė- 
mimai, -- kaip tik šiuo metu viso pasaulio akys 
krypsta į Lenkiją. Nes tai kraštas, kuris kovose ir 
persekiojimuose, kančiose ir bandymuose išlaikė 
savo tikėjimą, savo dvasios nepriklausomybę ir savo 
santaiką su Kristumi. Tad iš Lenkijos ir žengia į 
Apaštalų Sostą tasai, kuris stiprins pavojuose visuo- 
tinę Bažnyčią ir visą žmoniją. Nešdamasis paty- 
rimą, įsigytą savoje tėvynėje, jis parodys pasauliui, 
kaip reikia iš tikro ginti tikėjimą į Gyvąjį Dievą... 

Argi žmonijos šūksniuose, išrinkus lenką popie- 
žiumi, ir viso pasaulio džiaugsme, reiškiamame popie- 
žiui iš Lenkijos, į kurį krypsta akys, pilnos pasi- 
tikėjimo, — ar čia negirdime aido žodžių pop. 
Inocento XI: * Sūnau, gelbėk krikščioniją !? Mums 
atrodo, kad girdime visą žmonių šeimą, tariant 
mūsų Broliui Petro soste: * Gelbėk krikščioniją, 
gelbėk žmonijos tikėjimą į Dievą, gelbėk pasaulio 
taiką, gelbėk žmogiškąją kultūrą, įkvėpk mums naujo 
tikėjimo, atverk langus į pasaulį, ištiesk rankas 
žmonėms, paduoki mums ranką ir būki mums brolis 
ir tėvas?'. Tuo būdu regime, kaip pildosi prana- 
šiški poeto Julijaus Slovackio žodžiai: * Suiručių 
viduję Dievas suskambins didžiuliu varpų: tai 
popiežius slavas žengia į sostą. Yra reikalinga galybė, 
kuri apreikštų pasauliui Išganytoją. Ir štai, ateina 
popiežius slavas, tautų brolis ? » 34, 


* Cit. La Documentation catholigue 1979 m., nr. 4 
(vas. mėn.), p. 115, 117. 

Tokie Lenkijos episkopato žodžiai mus stebina 
ir sykiu gąsdina. Nes teisėti dabarties lūkesčiai — 
stiprinti tikėjimą, gelbėti taiką, artėti prie žmo- 
nių — čia susipina su romantinėmis svajonėmis, 
turinčiomis eschatologinio pobūdžio ir todėl galin- 
čiomis įvykti tik vieno Dievo galybe. Regint gi 
šią galybę popiežiaus lenkiškume — « ateina popiežius 
slavas»  — religinis džiaugsmas virsta tautiniu 
triumfu, kuris, užuot pasaulį patraukęs, gali jį tik 
atstumti ir savaime virsti lenkų lūkesčio priešingybe. 
Nes ne popiežiaus tautybė apsprendžia jo vaidmenį 
visuotinėje Bažnyčioje, 0 jo asmuo: šventumas, 
išmintis, taktas, nuojauta, galop programa savai 
veiklai. Pabrėžti tad popiežiaus lenkiškumą ir net 


« popiežius lenkas yra pasekmė Dievo Motinos Jasna 
Goroje užtarimo » (t. p.), reiškia tautinį pradą pa- 
daryti šaltiniu religiniam atgimimui, ką vyskupų 
laiškas kaip tik ir teigia. Lenkijos vyskupai prašo 
Dievo Motiną: « Galingoji Mergele, padaryki, kad 
sąmonė, jog turime popiežių lenką (m. pbr.), padėtų 
mums tobuliau gyventi, pakeltų mūsų dorovę ir 
pakeistų tai, kas Tau mumyse nepatinka » (p. 117). 

Mesijanizmo idėjoje religijos-tautos dialektika 
tampa tikru šiurpuliu, kadangi veliginis tautos 
entuziazmas čia tiek susilieja su nacionalizmu, jog 
pradeda eiti šunkeliais, užgoždamas savais tauti- 
niais reikalavimais kitų tautų savybes ir teises. 
Nepamirškime, kad Lenkijoje religiškai yra skriau- 
džiami ne tik lietuviai; religiškai yra ten skriau- 
džiami ir vokiečiai, neleidžiant jiems pamaldų vokie- 

čių kalba, ir ypač apie pusė milijono ukrainiečių 
unitų, kurie lig pastarųjų metų neturėjo nei savos 
hierarchijos, nei savų bažnyčių, nei savo kunigų 
prieauglio. Lotyniškoji lenkų hierarchija jais visiškai 
nesirūpino ; priešingai, kur tik galėdama, ji sunkino 
bei slėgė jų padėtį, nors jie yra tokie pat katalikai, 
kaip ir lenkai, tik ne lenkų tautybės ir ne lotyniškojo 
rito. Kalbėti tad apie moralinį lenkų tautos atgimimą 
ir jos pasiruošimą dvasiškai vadovauti žmonijai, 
tampant šiosios gelbėtoja, yra daugiau, nei nema- 
tyti tikrojo lenkų tautos religinio pobūdžio ; tai būti 
tiesiog aklam šio pobūdžio atžvilgiu. Nes kas nori 
Lenkijoje būti katalikas, privalo būti ir lenkas. Tai 
nėra tik kasdieninė Lenkijos Bažnyčios iškrypa. Tai 
mesijaninė idėja, valdanti religinę lenkų sąmonę 
jau pusantro šimto metų su viršum. 

Negalima betgi pražiūrėti ir antrosios pusės, bū- 
tent, religijos užgožėjimo tautybe, kuris prasiveržia 
paprastai tautinių sunkenybių ar tautinės nelaimės 
metu. Tai mūsų, lietuvių, atvejis. Nuolatinė grėsmė 
mūsų tautai yra jos nutautinimas ar nutautėjimas. 
Kartu tai yra ir didžiausia tautinio mūsų būdo 
silpnybė, su kuria kovoti yra pašaukta ir įpareigota 
mūsų tautinė sąmonė. O išvystyti šią sąmonę yra 
pirmaeilis lietuviškasis uždavinys, nes iš savos isto- 
vijos mes šios sąmonės nepaveldėjome, Mes didžiuo- 
jamės, davę kitoms tautoms politinių vadų — nuo 

Jogailos ligi Pilsudskio; poetų — nuo Mickevičiaus 
ligi Č. Milašiaus ; filosofų — nuo Kanto lig Levino ; 
ir tt. ir tt. St. Šalkauskis, svarstydamas tautinį mūsų 
pašaukimą, net būvo siūlęs susirankioti tai, kas mūsų 
išdalinta kitoms tautoms, kad praregėtume, kokių 
nuostabių dovanų slypi mūsų tautos gelmėse. Pa- 
siūlymas prasmingas ta prasme, kad, jį įvykdę, 
aiškiai pamatytume, kiek maža, bedalindami ki- 
tiems, esame pasilikę sau patiems. Kultūrinė * gera- 
širdystė ' atsirado mumyse ne iš lietuviškosios kul- 
tūros pertekliaus, — lyg būtume turėję per daug 
kultūrinių jėgų — o iš kultūrinės ir tautinės sąmonės 
stokos. Mūsų tautai nėra jokios garbės, kad jos 
poetai eiliuoja lenkiškai, rusiškai, prancūziškai ar 
angliškai. Mes jokia pastanga neišimsime A. Micke- 
vičiaus iš lonkų literatūros, J. Baltrušaičio iš rusų 
simbolizmo, O. V. Milašiaus iš prancūzų literatūros. 
Juk jei tai būtų galima, tai bent pusė vokiečių 
rašytojų atsidurtų Izraelio tautos literatūroje. Ran- 
kiotis tai, kas mūsų išbarstyta svetimos kultūros 
plotuose, reiškia įsisąmoninti savos kultūros ne- 
vertinimą. 

Užuot tačiau kovojus su šia mūsų silpnybe, 
ugdant tautinę sąmonę bei garbę, mes visą laiką 
šaukiamės religijos, kad ji mus nuo svetimų tautinių 
įtakų gintų: lietuvybės išlaikymo našią krauname ant 
krikščionybės pečių. Keturioliktojo šimtmečio pabai- 
goje * lotyniškasis krikštas ' sulaikęs Lietuvos rusė- 
jimą: « Statant pylimą prieš stačiatikybę, tuo pačiu 
vėliau buvo sulaikomas rusėjimas », aprašo Z. Ivins- 
kis krikšto tautinį vaidmenį mūsų surusėjimo 

atveju35. Tačiau tas pats “ lotyniškasis krikštas ? 
«atidarė vartus lenkų kultūrai» (t.p.), nemažiau 
sužalojusiai mūsų lietuviškumą kaip tik bažnyti- 
nėmis priemonėmis ir kaip tik dėl menkos mūsų 
tautinės sąmonės. Tas pat buvo ir vysk. M. Valan- 
čiaus laikais, kai rusinimo bangai sulaikyti buvo 
šaukiamasi ne lietuviškumo, o katalikiškumo. Gražu 
buvo kovoti už lotyniškąjį raidyną, nes jis turėjo 
tautoje jau ilgą tradiciją (apie tris šimtus metų), 
tačiau yra tiesiog nesuprantama, kodėl žmogus turi 
surusėti, skaitydamas lietuviškąjį tekstą rusiškomis 
raidėmis, 

Tas pat yra ir dabar religijos kovoje sa komunis- 
tine ideologija. Ir dabar šaukiamės Bažnyčios, kad 
ji atlaikytų ne tik komunizmo antpuolį prieš reli- 
giją, bet ir rusiškumo skverbimąsi į mūsų kultūrą. 
Bažnyčia turinti būti priebėga ne tik mūsų santykiui 
su Dievu, bet ir mūsų santykiui su tauta. Šia prasme 
yra būdinga V. Vardžio nuoroda, aprašant jam 
katalikiškąją rezistenciją Lietuvoje: « Atsisakyti ka- 
talikybės ir jos teisių Lietuvoje reiškia ne tik 
silpninti tikėjimą, bet taip pat pakirsti lietuvių 
tautos savitumą »35, Kitaip tariant, būti kataliku 
dabartinėje Lietuvoje reiškia būti lietuviu. Todėl 
ir mūsų tremtyje vis garsiau ima byloti pažiūra, 
esą kaip seniau gilus lietuvio tikėjimas atlaikęs 


3 Zenonas Ivinskis, op. cit. p. 291-292. 
2 Vytautas Vardys, Katalikiškoji rezistencija..., p. 362- 
363. 

stiprius Lietuvos rusinimo smūgius, taip ir dabar 
tas tikėjimas kaip išbandytas tautinis ginklas rišąs 
tautą vienybėn, ir tik ateistai ar indiferentai išsiski- 
rią iš šios vienybės, išsiskirdami tuo pačiu ir iš 
tautos. Nors jie ir laiką save tėvynės mylėtojais, 
iš tikro tačiau nedaug kuo skiriąsi nuo Lietuvos 
pavergėjų. Nuosekliai tad ir reikalaujama, jog ir 
Lietuvos krikšto sukaktis neišsisemtų tik religiniais 
dalykais, o liestų ir mūsų tautiškumą, praktiškai 
net daugiau tautiškumą, negu katalikiškumą: visa 
turį tarnauti tautinei sąmonei gaivinti. 

Niekur betgi krikščionybės visuotinumas nėra 
tiek susiaurinamas ir sumenkinamas, kaip ten, kur 
religija padaroma priemone, ginklu, priebėga tau- 
tiškumui. Prikišame lenkams jų tautybės suliejimą 
su katalikybe: kas nėra lenkas, tas nėra katalikas. 
Nūn regime, kad ciname tuo pačiu keliu — tik 
atbulai: kas nėra katalikas, tas nėra lietuvis. Len- 
kai nepakenčia kitų tautybių, jei jos katalikiškos, 
bet ne lenkiškos. Mes pradedame nepakęsti kitų 
pasaulėžiūrų, jei jos lietuviškos, bet ne katalikiškos. 
Tačiau argi katalikas Lenkijoje privalo būti tik 
lenkas? Argi lietuvis Lietuvoje privalo būti tik 
katalikas? Tautybės suliejimas su katalikybe vis 
tiek, kokiu pavidalu — lenkiškų ar lietuvišku — 
padaro atgrąsią tiok tautybę (lenkų atveju), tiek 
katalikybę (lietuvių atveju). Tai pavojingas klystkelis 
tiek iš esmės, tiek istorinėje praktikoje. Katalikybė, 
sakoma, atlaikiusi mūsų tautos rusinimą. Bet kodėl 
ji neatlaikė mūsų tautos lenkinimo? Argi ne len- 
kiškoji mesijaninė katalikybė sugadino visą kultū- 

rinę Mūsų sąmonę ir sužalojo mūsų kalbą ir tautinį 
mūsų susipratimą ? Neatsparumas rusiškumui kyla 
iš to paties mūsų pačių šaltinio, kaip ir neatsparumas 
lenkiškumui, o svetur — kiekvienai kitai svetimai 
kultūrai, kurioje mums tenka buvoti. 

Šis tad religijos užgožimas tautybė ir prasiveržia 
dabar mūsų tremtyje. Tremtis yra tautai pra- 
keiksmas tik tada, kai tautinė tremtinių sąmonė yra 
likusi neūžauga. Stiprios bei gilios tautinės sąmonės 
tremtiniai nenutautėja, ypač tada, kai jų niekas ne- 
spaudžia ir nepersekioja. Jei tad šiandien baiminamės 
dingsią svetur kaip lietuviai, tai tik todėl, kad esame 
neūžaugos kaip lietuviai. Tačiau užuot lietuviškąją 
sąmonę ugdę kuliūvos priemonėmis, vis labiau imame 
šauktis religijos. Tautinės parapijos turinčios teikti 
«+ nemenkos paramos tautinės sąmonės ugdymui emig- 
racijojo »; tautinių parapijų aprūpinimas lietuviais 
kunigais sudarąs pagrindą, kuriuo mūsų hierar- 
chija kreipiasi į jaunimą, kad šis rinktųsi kuni- 
giškąjį pašaukimą, pamiršdama kard. J. Daniėlou 
žodžius: « Manyti, kad kroipimasis į pasauliškius 
galįs kaip nors pašalinti kunigų stoką, reiškia nere- 
gėti tikrosios krizės ir vykdyti nerimtą (billige) 
sokuliarizaciją »37. Kitaip sakant, bet koks profa- 
mnis — taigi ir tautinis — motyvas, kuriuo norima 
pažadinti jaunimo dvasioje kunigiškojo pašaukimo 


37" Jean Daniėlou, Die liturgische Bewegung seit dem 
Konzil, « Internationale kath. Zeitschrift » 1974 m., nr. 1, 
P. 7. 

potraukį, yra šio pašaukimo supasaulinimus. Reli- 
giniai mūsų ordinai beveik ištisai atsideda tautinei 
veiklai (laikraščiai, knygos, susirinkimai...) Ka- 
talikiškųjų organizacijų svarbiausias uždavinys yra 
lietuviškumo saugojimas bei puoselėjimas. Visų šių 
mūsų sambūrių bei asmenų veikla yra nustūmusi 
krikščioniškąjį sandą arba krikščioniškojo tikėjimo 
sąmoninimą į antrąją, gal net į trečiąją vietą. Ir 
šios rūšies veikla atrodo esanti tokia savaime supran- 
tama, jog net nedrąsu nurodyti, kad ji esanti krikš- 
čionybės siaurinimas ir susinimas ligi primityvaus 
laipsnio. 

Religija juk yra tikslas savyje ir todėl aukš- 
čiausia vertybė. Ji niekad ir niekur negali būti 
pajungta kam nors ir paversta priemone kam nors. 
Kas tad skelbia krikščionybę kaip tautybės išlaikymo 
būdą, tas nesuvokia krikščionybės esmės. Dievas 
tampa žmogumi ir krikščionybė įsikūnija tautinėje 
kultūroje žmogiškumui pašvęsti, vadinasi, jį iš naujo 
su Dievu sujungti, o ne žemiškajam jo pavidalui 
saugoti bei puoselėti. Krikščioniškasis pragmatizmas 
yra toks pat niekingas, kaip ir krikščioniškasis me- 
sijanizmas. Tiek tautos triumfas, tiek jos nelaimė 
jaukia sampratas bei pergyvenimus. Tokių tarpsnių 
metu vertybės dažnai susikeičia vietomis ir suardo 
dvasinę žmogaus sąrangą. Atsiranda maišatis — 
tokia, rodos, savaime suprantama, jog beveik neį- 
manoma į ją nurodyti. Moralė virsta situacine : 
pradedama garbinti tai, kas turi būti smerkiama ; 
tikslas ima pateisinti priemones; subjektyvi valia 
tampa mastu objektyviai veiklai, Šios maišaties ne- 

regint, lengva prarasti saiką, vertinant religijos ir 
tautos santykį istorijos eigoje konkrečiu atveju. 
Tad krikščionybės kelio į tautą — į kiekvieną 
tautą, ne tik į mūsąją — apmąstymas ir mėgina 
aštrinti mūsų žvilgį į šias dvi pagrindines žmogiškojo 
būvio plotmes. 


ANTRAS SKYRIUS 


EVANGELIJA IR KULTŪRA 


Evangelija i7 kultūra, Bažnyčia i7 pasaulis, malda 
ir darbas — štai posakiai, kuriais esame įpratę 
aptarti krikščionybės santykį su mūsuoju būviu: 
tiek asmeniniu, tiek istoriniu. Tačiau ką gi reiškia 
šis trumputis žodelytis “177, stovįs tarp minėtų 
sąvokų: jungtį, kuri jas riša kaip noskaidomas, ar 
skirtį, kuri jas stato priešpriešiais kaip nesuderi- 
namas? Jei jungtį, tai kodėl Evangelijos-kultūros 
vienybė tiek suskilo, jog jai prireikė jungiamojo 
žodelio ? Jei skirtį, tai kodėl Evangelija negali virsti 
kultūra, o darbas — malda? Trumpai sakant, kas 
valdo krikščioniškosios religijos santykį su žmo- 
giškąja būsena pasaulyje: priešybė ar darna? Štai 
klausimas, kuriuo serga visas dabartinės mūsų isto- 
rijos tarpsnis, į kurį tačiau atsakymo nėra taip 
lengva rasti. 


1. NELAIMINGA PERSKYRA 


Tai atsitiko, keliaujant sykį Kristui Jėruzalės 
linkui. Jis užsuko į kaimą, kur «viena moteris, 
vardu Morta, pakvietė jį į svečius» (Lk 10,38). 
Kvietėja negyveno viena. «Ji turėjo seserį, vardu 
Marija » (10,39). Užėjus Kristui į namus, Marija, 

«atsisėdusi prie Viešpaties kojų, klausėsi jo žodžių », 
tuo tarpų « Morta buvo susirūpinusi visokiu patar- 
navimu » (10,40). Bet kai ši paprašė, jog Išgany- 
tojas pasiųstų Mariją jai padėti, Jėzus atsakė: 
« Morta, Morta, tu rūpiniesi ir sielojiesi daugeliu 
dalykų, o reikia tik vieno. Marija pasirinko geriau- 
siąją dalį, kuri nebus iš jos atimta » (10,41-42). 

Vargu, ar kurie kiti Kristaus žodžiai yra turėję 
tokios didžios praktinės reikšmės Bažnyčios gyve- 
nimui pasaulyje, kaip šie. Marija ir Morta virto 
dviejų istorinių būsenų prasmenimis: vienos, kuri 
vyksta «prie Viešpaties kojų »; kitos, kuri išsisemia 
«visokiu patarnavimu ». Pirmoji gavo kontemplia- 
tyviosios, antroji — aktyviosios vardą: vita con- 
templativa et vita activa. Dar daugiau šios dvi būsenos 
buvo ir tebėra suvokiamos kaip priešingybės: kas 
gyvenąs «visokiu patarnavimu », savaime traukiąsis 
nuo « Viešpaties kojų»; kas liekąs prie jo kojų ir 
klausąsis jo žodžių, savaime traukiąsis nuo « visokio 
patarnavimo ». O kadangi Kristus aiškiai pastebėjo, 
jog Marija pasirinko «geriausiąją dalį», tai tuo 
pačiu buvo rastas ir vertės mastas anom dviem 
būsenom: rūpestis «daugeliu dalykų », nukreipiąs 
sielą nuo vienintelio būtino dalyko (unum necessa- 
rium), šį aptemdindamas ir net paneigdamas. Gyveni- 
mas «visokiu patarnavimu» darąsis menkavertis, 
pavojingas, todėl vengtinas; buvojimas gi «prie 
Viešpaties kojų» esąs pilnavertis, saugus, todėl 
siektinas, ieškotinas ir rastinas. 

Tačiau Morta ir Marija virto daugiau, nei tik 
vidinės vertės mastais. Šios dvi seserys įsibrovė ir 

į viršinius žmogaus gyvenimo būdus, perskeldamos 
juos į dvi priešgyniaujančias plotmes: į kultūrą ir 
šventumą, suprantant šį krikščioniškojo tobulėjimo 
prasme. Evangelijos minimas « visoks patarnavimas » 
esąs ne kas kita, kaip pasaulinių darbų laukas arba 
kultūra. Sėdėjimas prie Viešpaties kojų sudarąs 
tobulėjimo kelią ir tuo pačiu šventumo būklę. Kaip 
Mortos darbas nesąs « geriausioji dalis», taip kul- 
tūrinis darbas nesąs nei šventas savyje, nei pašven- 
čiąs jo veikėją. Kas einąs į kultūrą, tolstąs nuo 
šventumo; kas siekiąs šventumo, atsisakąs kultū- 
rinės kūrybos. «Man gaila, rašė šv. Augustinas 
antrojoje savo gyvenimo pusėje, kad tiek daug 
atsidėjau mokslui (liberalibus disciplinis), kurio dau- 
gelis šventųjų visai nepažįsta ; o tie, kurie jį pažįsta, 
nėra šventi»!. Pridurkime dar, kad atsidėjimą 
kultūrai apgailestavo ne tik Augustinas, bet ir 
visiškai kito amžiaus, kitos Bažnyčios ir kito pašau- 
kimo žmogus, būtent, ryškiausias rusų romantinės 
poezijos atstovas M. Ju. Lermontovas (1814-1941). 

Eilėraštyje Malda (1829) Lermontovas prašo 
Visagalį nekaltinti ir nebausti jo, jog mylįs « žemės 
tamsą su jos aistromis », 0 savo «+ nuodėmingų giesmių 
šūksniais » dažnai ne Viešpatį garbinąs. Būdingiausia 
šiame eilėraštyje betgi yra tai, kad poetas meldžia 
Dievą užgesinti (ugasitj) jame slypintį « baisų troškulį 
dainuoti », kadangi tik tuomet jis galėsiąs pasukti 


i S. Augustinus, Retractationes I, 3, 4; plg. Con- 
fessiones IV, 16. 

atgal «į siaurą išganymo kelią». Kaip Augustino 
atveju mokslas, taip Lermontovo atveju poezija 
nesą išganymo kelias. Kas norįs eiti šiuo keliu, 
turįs atsisakyti tiek mokslo, tiek poezijos. « Gogolis 
pažvelgė atidžiai į Jėzų, trenkė plunksną ir mirė », 
kadangi «neįmanoma jokios Gogolio pastraipos įjung- 
ti į kurią nors evangeliją ar į kurį nors apaštalų 
laišką (p. 145)... Gogolis yra šiaudai, palyginus su 
bet kuriuo bet kurios evangelijos skyriumi »2. Gogolis 
čia yra atstovas ne tik meno, ne tik mokslo, bet 
« pasaulio apskritai », nes, Kristui pasirodžius, « stai- 
ga, pasak Rozanovo, visi pasaulio vaisiai apkarto 
(p. 155)... Žmogus neteko jį supančiam pasauliui 
skonio. Pasaulis tapo jam kartus, plokščias, nuo- 
bodus (p. 156).... Povilas, skelbdamas Evangeliją 
Atėnuose, nekalbėjo graikams: tikėkite į Kristų ir 
eikite į olimpinius žaidimus !. Ir jis pats poilsio 
metu — vis tiek ar šis poilsis truko vieną dieną 
ar vieną valandą — nėjo į teatrą pasižiūrėti kokios 
nors tragedijos... Povilas teatre — neįsivaizduo- 
jamas dalykas » (p. 145). 

Ši tad Evangelijos ir kultūros porskyra kaip tik 
ir buvo priežastis, kad jau pačioje krikščionybės 
pradžioje susiklostė dvi žmonių būsenos, gavusios 
vėliau luomų (status, ordines) vardą: būsena, kuria 
gyvenantieji renkasi « geriausiąją dalią» ir žengia 


* Vasilij Rozanov, Das dunkle Gesicht. Metaphysik 
des Christentuma; cit. Russische Religionsphilosophen. 
Dokumente, hrsg. von N. von Bubnoff, Heidelberg 1956, 
p. 145, 155. 


1. NELAIMINGA PERSKYRA 67 


šventumo linkui, ir būsena, kurios vykdytojai pasi- 
tenkina «visokiu patarnavimu», tapdami tik iš 
paskos besivelkantieji tobulėjimo keliu. Maždaug tris 
šimtus metų krikščionybė buvojo Romos valstybėje 
kaip daugiau ar mažiau persekiojamoji religija. Ji 
augo pogrindyje, neturėdama jokių teisių ir neįtai- 
gaudama viešojo gyvenimo. Bažnyčia ir pasaulis buvo 
dvi nesusisiekiančios plotmės: pasaulis buvo nusi- 
teikęs Bažnyčiai priešiškai, o Bažnyčia laikė pasaulį 
antikristinių jėgų santalka. « Nemylėkite pasaulio, 
nei to, kas pasaulyje yra; kas myli pasaulį, tame 
nėra Tėvo meilės» (1 Jn 2,15). * Civitas Dei? ir 
“ civitas diaboli ', kaip vėliau šias dvi sritis apibūdino 
šv. Augustinas, buvo pirmiesiems krikščionims ne 
tik teologinės sąvokos, bet ir kasdieninis patyrimas. 
Kur tik Bažnyčia susidurdavo su pasauliu, ton ši 
sandūra paprastai baigdavosi arba mirtimi už Kristų, 
arba Kristaus išdavimu. Romos imperijoje krikš- 
čionys gyveno tarsi praeiviai užeigoje, pasak nežino- 
mo autoriaus (2 ar 3 šimt.) žodžių: «Jie gyvena 
pasaulyje, bet nėra iš pasaulio ...; svetur jie randa 
tėvynę, o tėvynėjo jaučiasi tarsi svetur » 3. 

Be abejo, krikščionys nebėgo iš viešojo imperijos 
gyvenimo. Jie kūrėsi kartu su įvairiataučiais stabmel- 
džiais tuose pačiuose miestuose ir kalbėjo tomis 
pačiomis kalbomis; jio neturėjo skirtinų papročių 
ar elgesio būdų, o taikydavosi prie vietinių (plg. 
t. p. sk. 5). Todėl Tertulijonas (2-3 šimt.) ir galėjo 


3 Laiškas Diognetui (Pros Diėgneton), cit. Bibliothek 
der Kirchenvžter, Kempten 1919, t. I, p. 165-166. 

stabmeldžiams tarti, jog krikščionys esą tokios pat 
vertės, kaip ir visi kiti gyventojai: jie užsiimą 
laivininkyste, einą karo tarnybą, dirbą žemę, gabeną 
į rinką savo rankų dirbinius; tad esą visiškai noesu- 
prantama, kodėl jie turėtų būti nenaudingi valstybės 
ūkiui. Visas Tertulijono Apologeticum yra ištisas 
krikščionių gyrius ne tik religiniu bei doriniu, bet 
ir kultūriniu atžvilgiu. Tą patį randame visuose 
pirmųjų apologetų (Aristido, Justino Kankinio, Athe- 
nagoro) raštuose, kuriuose net pabrėžiama, kad 
krikščionys einą teisėjų pareigas pagal teisingumą ; 
šelpią vargšus, net patys pasninkaudami; moką 
mokesčius, dalyvaują piliečių sueigose ir tt. « Gir- 
tina yra krikščionių giminė visame žemės pavir- 
šiujeo», baigia savo apologiją Aristidas iš Atėnų +. 

Vidine betgi savo nuotaika krikščionys gyveno 
atokiai nuo viešosios aplinkos, neprisirišdami prie 
jos, kaip keleivis neprisiriša prie užeigos ir neima 
neštis to, ką užeigoje buvo radęs (šv. Augustinas). 
Juk visa ši aplinka buvo sukurta ne krikščionių. 
Tiesa, ano meto krikščionys buvo įsitikinę, kad « jie 
laiko pasaulį vienybėje», tačiau taip, kaip «siela 
laiko vienybėje kūną », taigi tik iš vidaus, būtent, 
tikėjimu į vieną vienintelį pasaulio gelmėse glūdintį 
Logos, kuris «atėjo iš dangaus ir apsigyveno tarp 
žmonių ». Net apie pačią krikščionių religiją autorius 
laiško Diognetui kalba kaip apie neregimą. Būti 


* Die Apologie Aristides von Athen. Bibliothek der Kir- 
chenvaūter, Kempten 1913, t. I, p. 54. 

pasaulio raugu, bei ne jo kūrėju — štai krikščionių 
uždavinys ». Tokią būklę Dievas yra jiems skyręs, 
ir jie neturi teisės jos palikti» (sk. 6, p. 166). 
Tačiau ketvirtojo šimtmečio pradžioje ši krikš- 
čionių būklė pradėjo kisti. Imperatorius Konstan- 
tinas, susitaręs su imperijos bendravaldžiu Licini- 
jumi (313) leido krikščionims laisvai veikti stab- 
meldiškosios kultūros erdvėje, grąžindamas jiems 
anksčiau nusavintą įvairiopą nuosavybę: kapines, 
šventyklas, susirinkimų namus ir k.; pripažindamas 
vyskupus krikščionių teisėjais civilinėse bylose ; 
suteikdamas sekmadieniui valstybinio šventadienio 
rangą; nedrausdamas krikščionių bendruomenėms pa- 
veldėti turto ir tt. Tuo būdu krikščioniškoji religija 
atsidūrė šalia stabmeldiškosios religijos kaip paken- 
čiama. Dar daugiau: 353 metais imperatorius Kon- 
stancijus uždraudė mirties bausme stabmeldiškąsias 
aukas, o 380 metais imperatorius Theodosijus paskel- 
bė krikščionybę valstybine religija, nebeleisdamas 
nuo jos atkristi (381). Dar po dešimties metų (391) 
buvo uždrausta iš viso lankyti stabmeldiškąsias 
šventyklas. Trumpai tariant, ketvirtojo šimtmečio 
eigoje krikščionybė pamažu užėmė valstybėje tą 
pačią vietą, kurią anksčiau buvo turėjusi stabmel- 
dybė: krikščionybė virto viešuoju dalyku, o stab- 
meldybė pasislėpė pogrindyje. Romos valstybės glo- 
bėjas buvo nebe Jupiteris, o krikščionių Dievas. 
Ir štai, Bažnyčia dabar buvo tiesiog verste 
verčiama griebtis visuomenėje tolygaus vaidmens, 
kurį anksčiau buvo vykdžiusi stabmeldybė. Bažnyčia 
pasijuto esanti pašaukta vietoje stabmeldiškojo pa- 

saulio kurti krikščioniškąjį pasaulį su nauja filoso- 
fija, su naujais įstatymais, su nauja socialine sant- 
varka, su nauju auklėjimu bei mokymu, su nauju 
menu. Krikščioniškoji kultūra turėjo pakeisti ligi 
šioleėi buvusią stabmeldiškąją kultūrą. Tris šimt- 
mečius Bažnyčia galėjo ugdyti tik vidinį žmogų. 
Dabar atėjo metas ugdyti ir viršinį gyvenimą. Dievo 
karalystė turėjo kurtis ne tik mumyse, bet ir šalia 
mūsų. Žmonijai atpirkti Kristus tapo žmogumi. 
Kristaus darbui istorijoje tęsti Bažnyčia turėjo tapti 
pasauliu. Juk Kristaus poliepis apaštalams skelbti 
« Evangeliją visai kūrinijai» (Mk 16,15) reiškė ne 
tik žodinį mokymą, bet ir šio mokymo vykdymą 
regimais pavidalais, kultūrinant stabmeldiškąsias 
tautas. Skelbti Evangeliją esmėje reiškė paversti ją 
kultūra. Atrodo, kad mūsų meto misininkai pradeda 
suprasti šį uždavinį. 


2. ASKEZĖS TRAUKIMASIS NUO PASAULIO 


Tačiau kur tuomet turėjo dėtis ana «goriausioji 
dalis», kuri neprivalėjo būti iš Marijos — mūsų 
atveju: iš Bažnyčios — atimta? Bažnyčios kultūrė- 
jimas viduje ir pasaulio kultūrinimas iš viršaus 
savaime vedė ją Mortos keliu : « visoks patarnavimas » 
virto aiškiu ir net pirmaeiliu Bažnyčios rūpesčiu. 
Bet kas gi tada turėjo reikšti bci vykdyti sėdėjimą 
«prie Viešpaties kojų »? Bažnyčios linkmė eschato- 
logijon, vadinasi, visų dalykų galo (ėschaton) kryp- 
timi negali būti niekad paneigta ar pamiršta. At- 

sisakiusi šios linkmės, Bažnyčia būtų tik utopinė 
ligūstos vaizduotės žmonių bendrija. Todėl anksty- 
bųjų krikščionių sąmonėje eschatologija ir buvo 
ypatingai gyva. Bet ar atsidėti kultūrai nereiškia 
šią sąmonę neigti ar bent ją temdinti ? Juk kultūra 
yra kuriama ne tam, kad praeitų, bet kad pasiliktų : 
net ir žlugusiųjų tautų kultūras stengiamės atgai- 
vinti ir išsaugoti — bent muziejuose. Kultūra ir 
eschatologija, atrodo, esančios priešingybės, kurios 
išskiria viena kitą. Tad ar imtis «visokio patarna- 
vimo » nereiškia išduoti sėdėjimą prie Viešpaties 
kojų? Ar tasai mūsų dienomis taip dažnai girdimas 
ir ujamas * konstantiniškasis posūkis? nebuvo nuo- 
krypa nuo tikrojo Bažnyčios kelio? Ar Lermon- 
tovo prašymas užgesinti jame kūrybinę ugnį, kad 
jis galėtų grįžti į «išganymo kelią», nėra kreipi- 
masis į visą Bažnyčią? N. Berdiajevas vadina jį 
tiesiog « nepaprastos svarbos klausimu », kadangi jis 
liečiąs « tikrąją krikščionybės metafiziką ir dogminę 
jos sąmonę » 5, 

Trauktis nuo « visokio patarnavimo », pasiliekant 
sėdėti « prie Viešpaties kojų », buvo pradėta Bažny- 
čiojo gana anksti. Minėti šv. Jono apaštalo žodžiai 
«nemylėkite pasaulio, nei to, kas yra pasaulyje» 
(1 Jn 2,15) įtaigavo krikščionis dviem atžvilgiais : 
vidinės nuotaikos ir viršinės gyvensenos. Vidinė 
nuotaika susiklostė pasaulio panieka (contemptus 


5 Nikolaj Berdiajew, Die Philosophie des freien Geistes, 
Tiūbingen 1930, p. 268. 

mundi), viršinis gyvenimas — vienuolynu (koinobia, 
monasterium). Ne iš karto šie du « geriausios dalies » 
sandai susijungė draugėn. Pasaulio panieka — ne- 
vesti ir netekėti, atsisakyti turto, paleisti laisvėn 
vergus — prasidėjo jau pirmaisiais krikščionybės 
žingsniais už Palestinos sienų ir išryškėjo ypač 
graikų bei romėnų kultūros kraštuose. Tai buvo 
vad. asketų iškilimas, vadinasi, žmonių, kurie, nors 
ir pasilikdami visuomenėje su kitais, vis dėlto sten- 
gėsi gyventi kitaip, negu visi. Jie norėjo buvoti 
taip, kad galėtų apie save tarti, kaip ir šv. Povilas : 
« Esu gyvas nebe aš, bet gyvas yra manyje Kristus » 
(Gal 2,20). Eschatologinė sąmonė šiuose žmonėse 
buvo ypatingai ryški. Tai, ką šv. Justinas Kan- 
kinys (2 šimt.) rašė savo pirmojoje apologijoje apie 
krikščionis apskritai, esą jie «grindžia savo viltis 
ne dabartimi » (I, 11), buvo asketų vykdoma tiesiog 
regimai. Išsisklaidę visuomenės kasdienoje, asketai 
buvo tarsi rodyklės į Kristaus pažadėtą atėjimą : 
«+ Taip, aš netrukus ateisiu — Etiam venio cito » 
(Apr 22,20). 

Bet štai, trečiajame šimtmetyje asketai pradėjo 
palikti visuomenę ir trauktis nuošalybėn, virsdami 
vienišiais (eremitae). Jie apsigyvendavo nuošaliai nuo 
žmonių kur nors kalnuose ar dykumose, vengdami 
bet kokio sąlyčio su kitais, net ir su tokiais pat 
vienišiais. Vidinė panieka pasauliui ėmė klostytis 
viršiniu aisiskyrimu nuo pasaulio. Tokių atsiskyrėlių 
trečiajame šimtmetyje būta visur: tiek Rytuose, 
tiek Vakaruose; Rytuose kiek daugiau, nes čia 
klimatinės ir geografinės sąlygos buvo vienišai bū- 

senai palankesnės. Sirijos ir Egipto dykumos teikė 
galimybių ir net viliote viliojo žmogų palikti veiklą 
pasaulyje ir atsidėti tik Dievui. Jei tikėsime isto- 
vikams, tai jau ketvirtajame šimtmetyje Palestinoje, 
Sirijoje, Egipte tokių vienišių buvę tūkstančiai. 
Kartais susieidavę jie bendroms maldoms bei pasi- 
tarimams, tačiau šiaip gyvenę paskirai be jokių 
nuostatų ar viršininkų. 

Bet kaip tik tuo pačiu metu, kai Vakaruose 
Bažnyčia gavo teisės eiti į pasaulį, šv. Pachomijus 
Aukštutiniame Egipte prie Nilo (apie 320 m.) įsteigė 
pirmąją bendro gyvenimo (koinobia) buveinę, įprastai 
vadinamą vienuolynu: mūro siena apvesti pastatai 
— maldykla, virtuvė, valgykla, dirbtuvė, miega- 
masis. Ir ši Pachomijaus buveinė virto provaizdžiu 
visam tolimesniam asketinės būsenos išsivystymui. 
Pachomijus surašė jai regulą koptų kalba, į lotynų 
kalbą ją išvertė šv. Jeronimas, o Vakarų vienuo- 
lynams pritaikė ją šv. Benediktas. Ir ši Benedikto 
regula net ligi tryliktojo šimtmečio beveik be išim- 
ties galiojo visiems Europos vienuolynams, ap- 
spręsdama jų gyvenseną bei veikseną. "Tuo būdu 
« geriausioji dalis», pradžioje buvusi tik asmeninė 
pastanga ir įtaigavusi tarsi raugas visa, su kuo tik 
atskiras asketas susidurdavo, įgijo nūnai skirtiną 
bendruomeninį pavidalą, pažymėtą ne tik vidine 
nuotaika, bet not ir viršiniu apdaru bei ypatinga 
gyvenviete, kurie « geriausios dalies » nešėjus atribojo 
nuo pasaulyje buvojančios tikinčiųjų bendruomenės. 
Pirmaisiais dviem-trim šimtmečiais Marija kaip pras- 
muo sėdėjo «prie Viešpaties kojųo visur. Nuo 

ketvirtojo šimtmečio ji vis labiau traukėsi į vienuo- 
lyną, palikdama Mortą vieną pasaulyje. 

« Vienuolinės askezės tikslas, sako U. Rankoe- 
Heinemann, buvo susilaikyti nuo naudojimosi pa- 
sauliu; nuo tokio naudojimosi, kuris nėra susietas 
su Dievu, o regi prasmę pats savyje »8. Tai reiškia: 
vienuolynas neigia ne pasaulį kaip tokį, o tik pasaulio 
savarankiškumą — tiek jo paties, tiek žmogaus 
veiklos jame. Kitaip sakant, vienuolynas yra tokia 
krikščionies būsena, kurią prisiėmęs žmogus eina į 
pasaulį kaip į gryną santykį su Dievu. Tai, ką S. 
Harkianakis yra pasakęs apie Athos kalno vienuo- 
lius: « Kiekviena veikla čia yra tarnyba Dievui ir 
kiekvienas darbas čia yra šventė »7, tinka ar bent 
privalo tikti ir kiekvienam vienuoliui bei vienuo- 
lynui. Bet kaip tik čia ir prasiveržia vienuolyno ir 
kultūros priešingybė. Kultūrinė kūryba reikalauja 
pasaulio savarankiškumo. Ji iš šio savarankiškumo 
kyla ir tik juo laikosi. Kultūrinės kūrybos objektas 
yra pasaulis ne kaip grynas santykis su Dievu, o 
pasaulis turintis savą tvarką ir savus dėsnius. Šu 
Dievu kultūra susisieja tik per žmogų. 

Šia prasme R. Guardini ir aiškina Naujojo Tosta- 
mento minimą kūrinijos vadavimą «iš pragaišties 
vergovės» (Rom 8,21), sudėdamas šį vadavimą į 
žmogaus rankas, vadinasi, į kūrybines jo pastangas 


* Uta Ranke-Heinemann, Das frihe Monchtum, Essen 
1964, p. 114. 

? Siylanos Harkianakis, Monchtum und Spiritualitat, 
«+ Internationale kat. Zeitschrift» 1974 m., nr. 4, p. 331. 

bei kūrybinius laimėjimus. « Nes kūrinijos lūkestis, 
rašo šv. Povilas, yra Dievo vaikų atskleidimo lū- 
kestis — nam expectalio creaturae vevelationem filio- 
vum Dei expeciai » (Rom 8,19). Tačiau šis lūkestis, 
pasak Guardinio, « krypsta ne tiesiog į Dievą, bet į 
žmogų: daiktų kelias Dievop eina tik per jį. Žmo- 
guūje daiktai randa savo širdį ir savo galvą; jis tad 
ir privalo juos vesti į Dievą; žmoguje kūrinija yra 
palaiminama »8. Vienintelis betgi būdas reikštis žmo- 
gui kaip daiktų palaimos nešėjui ir kaip jų vilties 
vykdytojui yra kultūra. Jei tad Guardini teigia, 
esą «iš visų pusių žvelgia į žmogų nebylus ir bai- 
mingas lūkestis » (t.p.), tai šis lūkestis yra iš tikro 
kultūros lūkestis. Kūrinija trokšta būti perkeičiama 
kūrybine žmogaus galia ir šiuo perkeitimu vaduojama 
iš anos « pragaišties vergijos », į kurią ji yra patekusi 
«ne savo noru» (Rom 8,20). Kūrinija dreba, kad 
žmogus galįs nesuvokti savo pašaukimo ir palikti 
daiktus neišvaduotoje būklėje. Trumpai tariant, 
Evangelijos akimis žiūrint, žmogus-kultūrininkas yra 
įjungtas į vaduojamąjį pasaulio darbą ir buvoja 
kaip tarpininkas tarp daiktų ir Dievo. Šia prasme, 
atrodo, ir pop. Jonas Paulius II pastarosios savo 
kelionės Indijon metu yra kalbėjęs įvairių religijų 
atstovams (1985 m. vas. 2 d.): « Kultūra nėra tik 
laikinio žmogaus gyvenimo išraiška; ji yra ir pa- 
galba siekti amžinybės » ?. 


* Romano Guardini, Drei Schriftenauslegungen, Wūrz- 
burg 1949, p. 38. 

* Cit. « L'Osservatore Romano» (vok. laida) 1986 m., 
nr. 8, p. 13. 

Nesinaudoti tad pasaulio savarankiškumu arba 
jo autonomija, kaip tai darė ir tebedaro įvairių 
rūšių asketai, reiškia trauktis nuo kultūros kaip 
daiktų palaiminimo žmoguje ir per žmogų. Nes 
gryno santykio su Dievu šis konkretus mūsų pasaulis 
be žmogaus neturi. Juk jei tiesa, kad pasaulis yra 
sukurtas Žmogui, tai, buvodamas be žmogaus ar 
šalia žmogaus, jis savo paskirties nepasiekia ir todėl 
lieka beprasmis. Pasaulį įprasmina tik žmogus sava 
veikla, mažų mažiausiai savu pažinimu kaip kiek- 
vienos veiklos pačia pirmąja sąlyga. Žemė virsta 
žmogaus nuosavybe tik tada, kai jis ją įdirba. Tai 
nę tik marksistinis, bet ir giliai krikščioniškas tei- 
ginys (plg. Pr 1,29; 2,15; Ps 8,7). Užtat ir žmogaus 
pasirodymas pasaulyje anaiptol nėra šiajam atsi- 
tiktinis: kaip jo prasmė žmogus yra pasaulio eigos 
siekis, kadangi tik žmoguje pasaulis vanda savo 
tikrąją, heideggeriškai kalbant, buveinę (Anwesen). 
Gi įprasmindamas pasaulį, žnogus įprasmina ir savo 
paties būtį tuo, kad vykdo pradinį savo paskyrimą 
būti žemės valdovu, keitėju ir sargų. Kultūrinė 
kūryba nėra nei žmogui, nei pasauliui tik priedas. 
Kultūra yra būdas žmogaus pašaukimui žemėje 
vykdyti. Kultūroje susitinka ir susijungia žmogus ir 
pasaulis į vieningą vertybę, kurią apreiškimas vadina 
«labai gera» (Pr. 1,31). 

Nuosekliai tad ir šv. Jono apaštalo skelbimas, 
jog Dievo meilė išeina aikštėn tik žmogaus meilėje 
— «kas nemyli savo brolio, kurį mato, negali mylėti 
Dievo, kurio nemato » (1 Jn 4,20) — būtų suprastas 
per siaurai, jei brolio meilę suvestume tik į rūpestį 

asmenine jo būtybe. Brolis yra mylėtinas ne tik 
kaip atsajas individas, bet ir kaip pilnutinis žmogus 
su visa savo aplinka, kurioje jis ugdo bei išlaiko savo 
žmogiškumą. Šia prasme K. Marksas buvo teisus 
sakydamas, 653 «žmogus nėra atotrauka, šalia 
pasaulio tūnanti būtybė. Žmogus — tai žmogaus 
pasaulis »10, Šis gi žmogaus pasaulis yra ne kas 
kita, kaip jo paties susikurta ir nuolatos istorijos 
eigoje kuriama kuliūva, vienintelė galima jo buvoji- 
mo pasaulyje erdvė. Jei tad Evangelija įsako mylėti 
žmogų, tai tuo pačiu ji įsako mylėti ir aną « žmo- 
gaus pasaulį»; mylėti ne « žodžiu ar liežuviu, bet 
darbu ir tiesa » (1 Jn 3,18); vadinasi, ne apie savo 
brolį kalbėti (liežuviu), bet broliui jo aplinką kurti 
(darbu) pagal tiek žmogiškosios prigimties, tiek 
aplinkinės gamtos dėsnius (tiesa). Brolio meilė sa- 
vaime reikalauja kultūros meilės ir savaime veda 
į kultūrinę kūrybą. 

Šitaip suprastos brolio meilės šviesoje atsisklei- 
džia prasmė dabartinių Bažnyčios pastangų sielotis 
ne tik atskiros sielos išganymu, bet ir bendruome- 
niniu gyvenimu: teisingesniu brolio aprūpinimu, 
didesniu jo lavinimu, visokeriopa jo teisių ir jo 
laisvės apsauga, taigi visu tuo, kas kaip tik ir sudaro 
aukštesnį kultūros laipsnį. Nes kas myli brolį tik 
amžinojo likimo atžvilgiu, tas myli jį tik « žodžiu 
ar liežuviu», kadangi apie amžinąjį kito asmens 


1 Karl Mara, Die Frūhschriften, Stuttgart 1955, 
p. 208. 

likimą galima tik kalbėti, bet negalima jo iškovoti ar 
sukurti: « Iš kur tu žinai, žmona, kad išganysi vyrą, 
arba iš kur žinai, vyre, kad išganysi žmoną?» 
(1 Kor 7,16). Tai tinka ne tik šeiminiam, bet ir 
kiekvienam kitam santykiui tarp žmonių. Todėl 
tikroji brolio meilė ir yra jo kaip pilnutinio žmogaus 
meilė, neskaldant jos į išganymą ir kultūrą, kadangi 
ir pats brolis buvoja neskaldomai. Buvoti gi kul- 
tūrinėje aplinkoje, vertoje žmogiškosios kilnybės, 
yra kiekvieno skirtis. Nuosekliai tad traukimasis nuo 
kultūros yra sykiu ir traukimasis nuo brolio meilės 
« darbu ir tiesa », apsirėžiant tik « žodžiu ar liežuviu ». 


3. KULTŪRA KAIP TARNAITĖ 


Tuo savaime artėjame prie painaus klausimo : 
koks gi iš tikro yra santykis tarp asketinės būsenos, 
istoriškai susiklosčiusios vienuolyno pavidalu, ir kul- 
tūrinės būsenos, pasilikusios už vienuolyno sienų ? 
Painus šis klausimas yra todėl, kad kultūrinė vie- 
nuolynų veikla, visų pirma Vakarų Iuropoje, yra 
tokia aiški, jog ją neigti ar jos neregėti būtų tikras 
istorinis aklumas ar užsispyrimas. Kiekvienas, kuris 
objektyviai žvelgia į tūkstantmetį krikščionybės 
kelią, turės sutikti su pop. Pijaus XI žodžiais: 
«Jei tiek kultūros, civilizacijos, literatūros bran- 
genybių galėjo išlikti, tai tas priklauso nuo Bažny- 
čios sugebėjimo net anais tolimiausiais, barbariš- 
kiausiais laikais uždegti skaisčią šviesą literatūros, 

filosofijos, meno, o ypač statybos srityse »!l, Ir 
štai, šį «visokį patarnavimą» kultūrai kaip tik 
daugumoje ir atliko vienuolynai. 

Ilgus amžius žemės darbas, amatai, švietimas, 
mokslas, socialinė globa (našlaičių, belaisvių, ligo- 
nių) buvo beveik bo išimties vienuolių rankose, taip 
kad juos iš tikro galima vadinti, J. Dėcarreaux 
žodžiais kalbant, « mūsų civilizacijos tėvais »12, Šalia, 
vienuolynų ar nepriklausomai nuo jų kultūrinė 
veikla anais amžiais buvo tokia menkutė, jog ji 
viena niekados nebūtų pajėgusi išvaduoti Vakarų 
iš barbarybės. Jei tad tvirtiname, jog Marija, pra- 
dedant ketvirtuoju šimtmečiu, vis labiau traukėsi 
vienuolynan, palikdama Mortą vieną pasaulyje; jei 
regime čia tam tikrą priešpriešą tarp vienuolyno ir 
kultūros kaip žmogiškųjų būsenų, — tai šis tvir- 
tinimas anaiptol neneigia kultūrinės vienuolynų 
veiklos Europos istorijoje. Tuo mes tik klausiame, 
koks gi yra tos vienuoline būsena paremtos kultūros 
pobūdis? Ax, sakysime, gregorianinės mišios De 
angelis yra muzikinei kultūrai tos pačios prasmės, 
kaip ir Mozarto Missa brevis? O jei ne, tai kuo ši 
vienuolių ir vienuolynuose sukurta kultūra skiriasi 
nuo pasaulyję — nors iv vėliau — sukurtosios ? 

Savo knygoje Mokslas ir Dievo troškulys J. 
Lecleorcą OSB kreipia mūsų dėmesį į tai, kad vie- 


1 Pop. Pijus XI, encikl. « Divini ilius Magistri » 1929 
mm. geg. 31 d., nr. 6. 

3 Jean Dėcarreauz, Les Moines et la Civilisation en 
Occident, Paris 1962, p. 11. 

nuolinis įsipareigojimas arba, naujoviškai kalbant, 
angažavimasis esąs vienas vienintelis, būtent : « Dievo 
meilė » (p. 13), teikianti vienuolinei būsenai ir vieną 
vienintelį tikslą — «ieškoti Dievo: guaerere Deum » 
(p. 28). Kultūrinė vienuolio veikla (les lettres) esanti 
tik priemonė šiam ieškojimui, niekad ne tikslas 
savyje. Tai Leclercą paaiškina abato Smaragdo 
(9 šimtm.) pavyzdžiu: abatas mokės, esą lotynų 
kalbos pagalba galima patekti į dangų. « Bet kodėl 
gi lotynų kalbos gramatika būtų priemonė dangui 
laimėti ? », klausia Leclercą. « Gi todėl, kad ji įgalina 
skaityti Šventąjį Raštą ir Bažnyčios tėvus » (p. 56). 
Ne lotynų kalbos mokymasis kaip toks esąs kelias 
dangun, bet jos mokymasis Šventraščio dėlei. Tas 
pat es3 ir su «aritmetika bei astronomija »; ir šių 
mokslų tikslas es35 « nustatyti kilnojamųjų švenčių 
laiką», vadinasi, būti «pagalbininkais liturgijai » 
(p. 271). Tas pat esą ir su muzika: « Jie tapo muzi- 
kais, sako Leclercą, kadangi jie buvo vienuoliai » 
(p. 272). Tai reiškia: jie stengėsi garbinti Dievą, 
ne tik kalbėdami, bet ir giedodami. Būdama vie- 
nuolinio gyvenimo vidurkis, liturgija telkė aplink 
save ir visą kultūrinę vienuolio veiklą: « Visai vie- 
nuolinei kultūrai liturgija įspaudė savo žymių (p. 277) 
... Liturgija yra kultūros atspindys ir jos apvaini- 
kavimas... Liturgijoje tobuliausiu būdu susijungia 
mokslų meilė su Dievo troškuliu » 13, 


1 Jean Leclercgą OSB, Wissenschaft und Gottverlangen. 
Zur Monchstheologie des Mittelalters, Disseldorf 1963, 
p. 13, 28, 56, 271-272, 277, 279. 

Vis dėlto J. Leclercą neslepia, kad tarp atsi- 
dėjimo mokslams ir Dievo meilės esama dialektinio 
santykio, o tuo pačiu ir tam tikros įtampos. Vie- 
nuoliai « jaučia labiau, nei kurie kiti, didelį skirtumą 
tarp šių dviejų tikrovės sričių: tarp krikščioniškosios 
gyvensenos ir kultūrinės kūrybos... Labiau, nei kiti 
krikščionys intelektualai, vienuoliai jaučia savo vi- 
duje, kad jie visą laiką privalo peržengti mokslą 
bei meną, jei nori teikti pirmenybę dvasinei sričiai » 
(p. 286). Užtat jei pasitaikytų, pasak Leclercą, 
toks atvejis, jog «gramatika (kaip visos kultūros 
prasmuo, Mc.) užimtų širdyje tą vietą, kuri skirta 
Kristui, tuomet gramatika turėtų būti paneigta » 
(t. p.). « Mano gramatika yra Kristus — mea grann- 
matica Christus est», šie Petro Damiano (11 šimt.) 
žodžiai nusako, pagal Leclercą, esminį vienuolinės 
būsenos santykį su kultūra. Trumpai tariant, kul- 
tūrinė vienuolio veikla niekad neprivalo tapti sava- 
rankiška ; kultūra niekad neprivalo būti kuriama jos 
pačios dėlei. Ji esanti palenkta Dievo meilės tarny- 
bai, išeinančiai aikštėn įvairių įvairiausiais pavi- 
dalais: liturgija, askeze, sielovada, apaštalavimu, 
misijomis ir tt. To paties Damiano formulė, kuria 
jis išreiškė santykį tarp filosofijos ir teologijos — 
«filosofija yra teologijos tarnaitė — aneilla theolo- 
giae» — išreiškia tiek kultūros sampratą, tiek jos 
būklę vienuoliniame gyvenime: būti tarnaite. 

Čia tad ir atsiveria priešprieša tarp vienuolyno 
it kultūros; priešprieša, kuri visais amžiais buvo 
bandoma perkelti santykiui tarp Bažnyčios ir kul- 
tūros apskritai. Vienuolinė būsena yra priešingybė 

kultūrai ne todėl, kad vienuoliai kultūros nekurtų, 
bet todėl, kad jie ją kuria tarnaitės pavidalu. Gi 
jokia kultūros sritis tarnaite būti negali, jei nenori 
prarasti savos vertės ir savos tiesos. Kultūros sava- 
rankiškumas yra esininis jos bruožas. Jo netekusi 
kultūra virsta netikra: mokslas virsta pagalbiniu 
mokslu, menas — pritaikomuoju menu, socialinis 
gyvenimas — lemtimi ar Dievo bausme. Sankirtis 
tarp Bažnyčios atstovų ir kultūros kūrėjų yra kilęs 
kaip tik dėl kultūros savarankiškumo sampratos. 
Buvodamas pasaulyje kultūriškai, žmogus kuria 
kultūrą ne kam nors, kas būtų šalia jo, bot kultūrinė 
kūryba jis vykdo patį savo būvį. Kurti kultūrą reiškia 
buvoti žmogiškai. O tai nėra priemonė kam nors, 
bet tikslas pats savyje, kaip ir pats Žmogus yra ne 
priemonė, o tikslas. Kas tad kultūrą paverčia tar- 
naite, nors ir labai kilnios ponios rūmuose, tas pers- 
kelia žmogaus būvį, tarsi žmogus pirmiau nepriklau- 
somai būtų, o tik paskiau imtų kurti. Iš tikro gi 
žmogus savą būvį kuria pats — tiek savo viduje, 
tiek ir iš viršaus. Jis yra savęs paties «skulptorius 
ir poetas» (P. della Mirandola). 

Deja, tai buvo krikščionių suprasta tik pačiais 
pastaraisiais dešimtmečiais. Tik Vatikano II susi- 
rinkimas aiškiai pripažino, kad «kaip žmogiškoji 
veikla iš žmogaus kyla, taip žmogui ji yra ir skirta. 
Juk veikdamas Žmogus ne tik daiktus bei visuomonę 
keičia, bet ir save patį tobulina » 4, Kultūros paskir- 


M II Vatikano Susirinkimo dokumentai, vertė prel. 
V. Balčiūnas ir A. Tamošaitis SJ, Boston 1967-69, t. I, 
p. 203; cituojant tekste, pažymima tomas ir puslapis. 

tis yra «leisti žmogui kaip pavieniam asmeniui ar 
bendruomenės nariui ugdyti ir įgyvendinti savo 
pilnutinį pašaukimą » (t. p.). Todėl « žemiškųjų da- 
lykų autonomija » esanti susirinkimui ne tik pa- 
grįstas reikalavimas, bet ir Kūrėjo valios atitikmuo 
(plg. I, 204). Šios gi autonomijos esmę sudarą tai, 
kad «visi daiktai turi savą patvarumą, tiesą, gėrį, 
savus įstatymus ir tvarką» (t. p.) Tai reiškia: 
kultūrinė kūryba savo prasmę bei vertę įgyja ne todėl, 
kad ji kam nors tarnauja, 0 todėl, kad jos veikalai 
išreiškia bei vykdo pačiuose daiktuose glūdinčią tiesą 
bei gėrį. Galima to net nežinoti. "Tačiau, pasak su- 
sirinkimo, «kas nuolankiai ir patvariai stengiasi 
įžvelgti daiktų paslaptis, tą, nors ir nežinant, Dievas 
tarsi veda už rankos »; Dievas, « kuris palaiko visus 
daiktus ir nulemia, kad jie būtų tai, kas yra » (t. p.). 
Kitaip sakant, kultūros prasmę bei vertę apspren- 
džia ne subjektyvus Žmogaus nusistatymas, bet pati 
objektyvi jos kūryba kaip Kūrėjo valios vykdymas. 
Štai kodėl Vatikano II susirinkimas valstybei nė 
neleidžia «nustatinėti, kokia turi būti žmonių kul- 
tūra » (I, 236). Valstybės pareiga yra tik « stengtis 
sudaryti geresnes sąlygas ir teikti paramą visų, net 
krašte esančių tautinių mažumų, kultūriniam gyve- 
nimui kelti » (t. p.). Kultūrinės autonomijos ir vals- 
tybės išskyrimo iš šios autonomijos «yra visiškai 
pagrįsta reikalauti » (I, 204). Tikėjimo kongregacijos 
instrukcija, sklaidanti krikščioniškąją laisvę ir išlais- 
vinimą, dar labiau pabrėžia kultūros nepriklauso- 
mybę nuo valstybės: « Kiekvieno žmogaus teisė į 
kultūrą nėra laiduojama, jei nepaisoma kultūrinės 

laisvės. Labai dažnai (tokiu atveju, Mc.) kultūra 
išsigema į ideologiją, o auklėjimas virsta įrankiu 
politinės ir ūkinės galios naudai. Viešasis autori- 
tetas neturi kompetencijos apspręsti kultūros. Jo 
uždavinys yra kultūrinį gyvenimą remti ir saugoti, 
apimant ir mažumas » 15, 

Iš šio gilaus kultūrinės kūrybos ryšio su daiktų 
tiesa bei gėriu kyla ir kultūros savarankiškumas arba 
jos nepriklausomybė nuo bet kokių institucijų, 
neišskyrus nė pačios Bažnyčios. Vatikano II šusi- 
rinkimas aiškiai pabrėžia, kad Bažnyčia «skelbia 
teisėtą kultūros, ypač mokslų, autonomiją »; pasau- 
lio dalykai privalo būti tiriami ar kuriami pagal 
jų pačių dėsnius: «žmogus turi tai gerbti, pripa- 
žindamas kiekvienam mokslui bei technikai savą 
metodą » (I, 204). Susirinkimas ramina tuos, kurio 
vis dar tebebijo, «+ kad glaudesnis ryšys tarp Žžmo- 
gaus veiklos ir religijos neužgniaužtų pavienių žmo- 
nių, ar bendruomenių, ar mokslų savarankiškumo » 
(I, 20); ramina tuo, kad žmogiškąją kūrybą inter- 
pretuoja kaip «Kūrėjo darbo plėtimą» (I, 202). 
Žmogus-kūrėjas anaiptol nesąs kažkoks « Dievo- 
Kūrėjo varžovas» (t. p.). Atvirkščiai, kūrybiniai 
žmogaus « laimėjimai laikytini Dievo didybės ženklu 
ir jo paslaptingojo plano vaisiais » (t. p.). Susirin- 
kimas net apgailestauja «tam tikrą dvasios laiky- 


15 Instruktion der Kongregation fir die Glaubenslehre 
ūber die christliche Freiheit und die Befreiung 1986 m. 
kovo 22 d., nr. 93 (cit. oficialus vok. vertimas). 

seną, kurios netrūko nė tarp pačių krikščionių, 
nepakankamai įžvelgiančių teisėtą mokslo autono- 
miją » (I, 204), tai yra, neroginčių, kad menas turi 
būti menas, mokslas — mokslas, filosofija — filoso- 
fija, 0 ne tik pagalba ar patarnavimas liturgijai, 
askezei, teologijai. Kultūra nėra tarnaitė, bet šei- 
mininkė savuose rūmuose. 

Todėl anksčiau minėta J. Leclercą dialektika 
tarp Dievo meilės ir kultūrinės kūrybos pasirodo 
esanti apgauli: nėra atvejo, kuris verstų mus rinktis 
tarp Kristaus ir “ gramatikos, nes “ gramatika * 
vykdo tai, ko Kristus kaip tik nori — būti Dievo 
darbo plėtimu ir jo didybės ženklu. Koks tad čia 
sankirtis galėtų kilti? Ir kada gi reiktų atsisakyti 
* gramatikos ', kad būtų galima mylėti Dievą « visa 
širdimi, visa siela, visomis jėgomis ir visu protu » 
(Lk 10,27). Argi ši meilė neišeina aikštėn širdies, 
sielos ir proto darbais? Ar patys šie darbai nėra 
Dievo meilės apraiškos ir jo didybės ženklai? Apie 
austrų muziką A. Brucknerį pasakojama, esą jis 
kartą kalbėjęs: «Kai Viešpats mane vieną dieną 
pasišauks pas save ir paklaus, ką veikiau žemėje, 
tai padėsiu jam po kojų savo * Te Deum laudamus *, 
ir jis bus man gailestingas». Kiekvienas kultūri- 
ninkas gali pakartoti Brucknerio žodžius: aš padė- 
siu po Viešpatios kojų savo kūrybą, ir jis bus man 
gailestingas. Tai reiškia: kurdamas kultūrinių kūri- 
nių, vykdžiau žemėje savo žmogiškąjį pašaukimą. 

Įtampa tarp Evangelijos ir kultūros atsiranda tik 
tada, kai kultūra yra laikoma ne Dievo meilės 
apraiška bei jos vykdymu, o tik priedu bei papildu 

kitoms šios meilės apraiškoms, pav. malda, mąsty- 
mas, pasninkas, išmalda, klusnumas. Tokiu atveju 
kultūra, užuot buvusi pergyvenama kaip kelias 
Dievop, esti suvokiama kaip vilionė tolyn nuo Dievo, 
o artyn į žmogų, tarsi žmogus savo gelmėse nebūtų 
Viešpaties paveikslas ir tarsi kelias į šį paveikslą 
nebūtų kelias į patį Dievą. Tai ir yra vienuolinės 
būsenos nuotaika. Laikydama save tikruoju keliu 
į aną vienintelį būtiną dalyką — unum necessa- 
rium  —, vienuolinė būsena savaime virsta prieš- 
prieša kultūrinei būsenai: vienuolinėje būsenoje 
kultūra neįgyja savarankiškumo, o kultūrinėje būse- 
noje malda bei askezė nevirsta keliu tobulybėn. 
Evangelija ir kultūra lieka persiskyrusios ir suūsi- 
jungia tik subjektyviai gera intencija ir savų darbų 
vykdymu Dievo garbei. Tačiau kad kultūra būtų 
sykiu ir žmogaus kelias tobulybėn, vadinasi, kad 
Evangelija virstų kultūra — štai kas daugeliui 
yra nesuprantama ir net nepriimtina. 


4. MoRTOS IR MARIJOS PRASMĖ 


Kamo slypi šitokio nusistatymo ir istorinių jo 
apraiškų pagrindas? Ar iš tikro kultūrinė kūryba 
Evangelijos akivaizdoje yra tik šiaudai, tik atleidi- 
mas, 0 ne pašaukimas, kaip tai jai prikaišioja V. 
Rozanovas?!8. Ar iš tikro Evangelijos veidas yra 


15 Vasilij Rozanov, Das dunkle Antlitz, p. 148. 

rūstus, nepažįstąs juoko, dainos, šokio, apskritai 
džiaugsmo, kaip tai teigia tas pats Rozanovas 
klausdamas: «+ Kodėl Kristus nė vieno vienintelio 
sykio nepasiėmė arfos, ar citros, ar fleitos ir nepa- 
dainavo jokios dainelės » (p. 167-168)? Ar iš tikro 
« Kristus niekad nesijuokė »7 (p. 146)? Ar iš tikro 
krikščionis pasiekia aukščiausią nusižeminimo laipsnį 
tada, kai « negreitai ir nemielai juokiasi », kai « visad 
vaikščioja, sėdi ar stovi nuleidęs galvą, įbedęs akis 
į žemę, vistiek ar būtų sode, ar gatvėje, ar laukuose, 
ar kur kitur, jausdamasis esąs kaltas dėl savo nuo- 
dėmių ir dvasioje jau stovįs prieš baisų Dievo teis- 
mą», kaip tai rašo šv. Benediktas savo Tregu- 
loje?17, Atsakymas į šiuos klausimus priklauso nuo 
to, ar mes teisingai esame supratę Mariją ir Mortą, 
kaip krikščioniškojo gyvenimo simbolius ir ar iš 
tikro šie du simboliai skelia krikščioniškąją būseną 
į dvi padėtis, kurdami dvi žmonių grupes ir supras- 
dami kultūrą tik kaip priedą, tik kaip tarnaitę 
Marijos pasirinktai geriausiajai daliai ? 

Viename savo pamoksle šv. Augustinas klausia, 
ar Kristus sakydamas, jog Marija pasirinko geriau- 
siąją dalį, papeikė « Mortos tarnybą », kuria ji sten- 
gėsi parodyti savo vaišingumą, priimdama Viešpatį 
kaip svečią? Ir čia pat jis suabejoja šio klausimo 
tiesa: « Kaip gi galėtų būti ji papeikta už tai, kad 
džiaugėsi tokiu svečiu ? » Jei Kristaus žodžiai būtų 


17 Die Regel des Kl. Benedikts, p. 259-265 (regulos 
Sk. VII). 

Mortos papeikimas, tai Žmonės, pasak Augustino, 
turėtų liautis tarnavę visiems, kuriems ko nors 
stinga. Tokiu atveju jie turėtų rinktis tik geriau- 
siąją dalį: « klausytis žodžių, pilna krūtinė traukti 
saldų mokymo kvapą, atsidėti išganingiems apmąs- 
tymams ir nesirūpinti, kas kaimynystėje svetim- 
šalis, kam stinga duonos, kas reikalingas drabužio, 
ką reikia aplankyti, ką išvaduoti, ką palaidoti. 
Panaikinkite gailestingumo darbus, ugdykite tik 
apmąstymus! Nes jei tai geriausioji dalis, kodėl 
mes jos negriebiame, turėdami Viešpatį savo pu- 
sėje ? »18, 

Bet čia pat Augustinas atmeta šitokią geriau- 
siosios dalies sampratą : « Nėra taip, kaip ją supranti, 
o taip, kaip privalai ją suprasti » (t. p.). Tačiau kaip 
gi privalu šią geriausiąją dalį, o tuo pačiu ir visokį 
patarnavimą suprasti? Šiam reikalui Augustinas 
daro skirtumą tarp Kristaus, kurį Morta buvo 
pasikvietusi, ir Kristaus, kurio žodžių Marija klau- 
sėsi. Morta, pasak Augustino, pasikvietė Kristų 
kaip regimą žmogų, nesiskiriantį nuo mūsų ir visko 
stokojantį, kaip ir mes. Todėl ji rūpinosi jo rei- 
kalais, visaip jį aptarnaudama: «Ji tarnavo mir- 
tingam kūnui » (t. p.). Tačiau « kas gi buvojo šiame 
mirtingame kūne ? », klausia šv. Augustinas ir atsako 
šv. Jono evangelijos žodžiais: «Pradžioje buvo 
Žodis, tas Žodis buvo pas Dievą ir Dievas buvo 


15 Sancii Augustini sermonės, ed. G. Morin, Roma 
1930, p. 544-49. 

Žodis » (Jn 1,1). Štai ko Marija klausėsi. Augustinas 
pabrėžia ne tai, ką Kristus Marijai kalbėjo, — nie- 
kas to nežino, kadangi Evangelija nieko apie tai 
nemini —, 0 tai, kas Kristus buvo: «Tas Žodis 
tapo kūnu ir gyveno tarp mūsų» (Jn 1,14). Šis 
kūnu tapęs Žodis užėjo į Mortos namus, kur buvo 
aprūpintas viskuo, kaip ir kiekvienas pakeleivis. 
Tai buvo jo kaip Įsikūnijusiojo priėmimas. Marija 
gi, sėdėdama prie Įsikūnijusiojo kojų ir klausydama 
jo kalbos, nurodė į tai, kad jų svečias yra daugiau, 
nei tik pakeleivis ; kad jis yra Žodis — Dievas. Kris- 
tus kaip svečias ateina ir išeina. Kristus kaip Dievas 
— Žodis buvoja visados tarp mūsų. Todėl Marijos 
sėdėjimas ir yra vadinamas geriausiąja dalimi: «Ji 
pasirinko, pasak Augustino, tai, kas lieka amžinai » 
(t. p.). 

Šiame skirtume tarp Kristaus kaip žmogiškosios 
konkretybės ir Kristaus kaip dieviškosios amžinybės 
Augustinas ir regi Mortos ir Marijos veikmenų 
prasmę ir kartu nepertraukiamą jų sąryšį. « Abi 
šios moterys yra Viešpačiui mielos, abi jos yra jo 
mokinės. Tik jos vaizduoja du gyvenimus: dabar- 
tinį ir būsimąjį, sielvartų pilnąjį ir nuramintąjį, 
vargingąjį ir palaimintąjį, laikinajį ir amžinąjį. Abu 
gyvenimai yra be kaltės, abu girtini, bet vienas, 
kaip sakiau, yra trūso gyvenimas, kitas — ramy- 
bės... Taigi Mortos namuose susitiko du gyvenimai 
ir paties gyvenimo šaltinis (Kristus, Mc.). Mortoje 
atsispindėjo dabartinio gyvenimo atvaizdas, Mari- 
joje — būsimojo. Ką Morta trūsė, tuo mes esame; 
ką Marija veikė, to mes laukiame. Jei mielai vykdy- 

sime pirmąjį, pilnai įvyks ir antrasis. Jūs rūpi- 
natės «+ daugeliu dalykų » (Lk 10,41); Mortos trūsas 
jus gaišina; ne tik jus, bet ir mus visus. Nes kas 
gi galėtų atsakyti šiai tarnybai savo paramą? Kas 
galėtų atsikvėpti nuo šio rūpesčio? Vykdykime jį 
be kaltės, vykdykime jį su meile. Trūsas praeina, 
o ramybė ateina. Bet ramybėn einame tik per trūsą, 
Laivas nustoja plaukęs, priartėjęs prie tėvynės 
krantų. Bet tėvynę pasiekiame tik laivu » (t. p.). 

Tai šv. Augustino interpretacija. Ir jei ši inter- 
pretacija būtų įsigalėjusi krikščioniškojoje sąmonėje, 
šiandien nebebūtų reikalo kalbėti apie Evangeliją 
tr kultūrą, nes būtų aišku, kad Mortos trūsas yra 
išraiška kultūros, kurios keliu žygiuoja Evangelija į 
Marijos vaizduojamą ramybę antgamtinio gyvenimo 
pavidalu. Pravartu tad bent trumpai apibūdinti 
šios augustiniškosios interpretacijos pagrindinius 
bruožus kaip gaires Evangelijos ir kultūros santykiui 
suprasti ; santykiui, kuris ilgus šimtmečius buvo grin- 
džiamas Marijos ir Mortos elgesio priešingybe. 

Trys gana aiškios nuorodos slypi augustiniškoje 
Marijos ir Mortos interpretacijoje. Visų pirma Mortos 
gynimas nuo visų tų, kurie jos trūsą laiko antrinė 
vertybe ar net kliūtimi krikščioniškojo tobulėjimo 
kelyje. Mortos trūse Augustinas regi rūpestį stoko- 
jančiu žmogumi. Kristus užėjo į Mortos namus kaip 
keleivis, kuris vargu ar nešėsi ką nors su savimi. 
Keleivinė būsena yra kiekvieno žmogaus skirtis 
žemėje. Kiekvienas yra keleivis, kiekvienas tad 
reikalingas užeigos bei visokio patarnavimo: kūni- 
nio, dvasinio, socialinio, trumpai sakant, kuliūrinio. 

Nes niekas negema kultūringas; kiekvienas ateina 
pasaulin ir gamtiškai, ir kultūriškai nuogas, o tuo 
pačiu apspręstas kitam ir šio kitojo reikalingas. 
Užtat nesirūpinti stokojančiu žmogumi, vadinasi, 
nekurti kultūros, reikštų paneigti gailestingumo dar- 
bus, o tuo pačiu ir Evangeliją. Atsidėti tik Evange- 
lijai reikštų sunaikinti Evangeliją. Augustinas net 
pajuokia tuos, kurie nusigrįžtų nuo svetimšalių, 
alkanųjų, nuogųjų, ligonių, belaisvių, mirusiųjų, o 
sėdėtų prie Viešpaties kojų ir pilna krūtine trauktų 
savin «< saldų mokymo kvapą » (t. p.). Gi visiems šiems 
darbams, kylantiems iš Evangelijos, kaip tik ir būti- 
nas trūsas, ir niekas negali pasiteisinti šio trūso 
atsisakęs, kad vykdytų Evangeliją. Štai kodėl, pasak 
Augustino, Morta yra Viešpačiui tokia pat meili ir 
tokia pat jo mokinė, kaip ir Marija. 

Antra: Mortos trūsas deda pagrindus sėkningai 
rūpintis stokojančiu žmogumi. Be abejo, Augustinas 
pripažįsta, kad šis trūsas pracina, kad jis yra lai- 
kinas, kaip ir visas žemiškasis mūsų gyvenimas, ir 
kad todėl, palygintas su amžinąja ramybe, dvel- 
kiančia Marijai iš Amžinojo Logos Kristuje, jis yra 
mažesnės vertės. Tačiau tai visos žmogiškosios būse- 
nos lemtis. Ką Morta daro, tai vaizduoja visą mūsų 
būvį: «tuo mes esame » (t. p.), todėl nė negalimo iš 
šios padėties ištrūkti. Morta esame visi. Todėl mūsų 
trūsas ir yra būtinas, kad tarnautume mažesniajam 
mūsų broliui, o per jį ir pačiam Kristui. Be mūsų 
kūrybos išdavų negalėtume padėti tam, kuris ko 
nors stoksta. O stoksta kiekvienas — vienas to, 
kitas kitko —, todėl kiekvienas turi būti įvedamas 

į kultūrinę bendruomenę ir aprūpinamas jos lai- 
mėjimais. Gailestingumo darbai, apie kuriuos kalba 
Augustinas, atsiremdamas į Evangeliją, yra gailes- 
tingi, tik žiūrint į juos moraliniu atžvilgiu. Savo 
esmėje gi jie yra kultūriniai darbai, kylą iš kultū- 
rinės kūrybos ir galimi konkrečiai vykdyti tik šios 
kūrybos dėka. Svetimšalis reikalauja naujos tėviškės 
visu jos turiniu; alkanasis — duonos plačiausia 
prasme; nuogasis — drabužio, atitinkančio klimatą 
ir žmogiškąją kilnybę (maišu nuogojo nepridengsi !) ; 
belaisvis — politinių sutarčių ir tam tikros socia- 
linės santvarkos ir tt. 

Įsakydama tad rūpintis stokojančiu žmogumi, 
Evangelija savaime įsako rūpintis kuliūriniu pa- 
grindu, be kurio rūpestis žmogumi būtų gryna 
svajonė ir net fariziejizmas. Rūpintis reiškia ne tik 
sielotis savo viduje, bet ir aprūpinti, o aprūpinti 
reiškia turėti, kuo aprūpinti. Rūpintis reiškia paša- 
linti tą ar kitą stoką, pasigelbstint kuria nors žmo- 
gaus sukurta vertybe, nes kultūros Viešpats nesu- 
kūrė. Viešpats laukia mūsų amžinojoje tėvynėje. 
« Tačiau tėvynę pasiekiame tik laivuo, o laivą 
pasistatyti jau yra mūsų uždavinys. « Į dangaus 
karaliją keliaują krikščionys, sako Vatikano II 
susirinkimas, privalo ieškoti ir pamėgti nežemiškus 
dalykus. Bet tai ne tik nemažina, bet dar padidina 
jų įsipareigojimą darbuotis draugė su visais žmo- 
niškesniam pasauliui kurti» (I, 232-233), tai yra, 
anam laivui statyti. 

Trečia: Marijos geriausioji dalis yra eschatolo- 
ginio pobūdžio. Tai Augustinas pabrėžia gana įsak- 

miai; Morta mes esame, Marijos dalies laukiame. 
Kitaip tariant, Marija yra prasmuo ne istorinių 
mūsų uždavinių, o antistorinės mūsų vilties. Užtat 
klaida būtų manyti, kad tas ar kitas gyvenimo būdas 
vykdąs aną « geriausiąją dalį » jau čia žemėje. Taip 
manyti reikštų, kad Dievo karalystė yra mūsų 
rankose ir kad ją galime sukurti savomis priemo- 
nėmis. Iš tikro gi Dievo karalystė nužengia «iš. 
dangaus nuo Dievo» (Apr 21,2), pasipuošusi tarsi 
sužadėtinė. Vatikano II susirinkimas sako, kad «ši 
karalystė slėpiningu būdu jau yra žemėje » (I, 208), 
bet čia pat priduria, jog «ji pasieks savo tobulybę, 
kai ateis Viešpats» (t. p.). O tai ir yra eschatolo- 
gija arba istorijos užsklanda. Kol istorija rieda, visi 
gyvenimo būdai yra lygūs, nes visi yra keleivinio 
ir užeiginio pobūdžio: krikščioniui nėra nė vienos 
gyvensenos, vistiek av tai būtų dykuma, ar vienuo- 
lynas, ar profesija pasaulyje, kuri jau būtų tėvynėjo. 
Visi esamo dar tik pakeliui, dar tik im via. Taigi 
visi esamo Mortos palikuonys bei sekėjai. Niekas 
istorijos eigoje nesėdi ir negali sėdėti prie Viešpaties 
kojų, tarsi jau būtų užbaigęs istoriją ir pasiekęs 
«septintosios dienos ramybę», kaip to maldauja 
Augustinas kitoje vietoje (Conf 13,35). Visiems 
gresia tie patys pavojai žemės kelyje pasiklysti 
ir visi turi lygią galimybę tėvynę pasiekti. Marija 
nėra kelias. Marija yra užbaiga (ėschaton). Kelias 
yra Morta. Kelias yra trūsas ir rūpestis. «Ir kas 
atsikvėps nuo šio rūpesčio ?», klausia šv. Augusti- 
nas, išreikšdamas tuo visą istorinį mūsų būvį. 

Suvedant šios Augustino interpretacijos bruožus 
vienybėn, būtų galima tarti: Morta ir Marija yra 
istorijos ir eschatologijos prasmens. Šios dvi seserys 
taip santykiauja viena su kita, kaip istorijos eiga 
su jos užsklanda. Tstorija vyksta žmogaus trūsu. 
Istorija užsisklendžia Viešpaties atėjimu. Eschatolo- 
gija yva Dievo laisvės veiksmas: «Tos dienos ar 
valandos niekas nežino » (Mk 13,32). Istorija yra 
žmogaus laisvės veiksmas : jos krypties bei pobūdžio 
taip pat niekas nežino. Tačiau žmogaus laisvė ruošia 
sąlygas Dievo laisvei apsireikšti. Istorija ruošia 
eschatologiją, ir kultūra ruošia Dievo Karalystę, kuri 
čia žemėje reiškiasi Bažnyčios pavidalu. Bažnyčia 
nėra įvykusi Dievo karalystė, ir kultūra nėra vykdoma 
Dievo karalystė. Tačiau tarp šių dviejų mūsų gyve- 
nimo apraiškų esama vidinės sąsajos, kaip jos esama 
tarp kelio, kuriuo vykstame, ir tikslo, kurio vyk- 
dami siekiame. Sakydamas, kad Mortos trūsas yra 
tai, kas esame, o Marijos ramybė tai, ko laukiame, 
Augustinas yra išreiškęs aną sąsają visa jos gelme: 
«Jei mielai vykdysime pirmąjį, įvyks pilnai ir an- 
trasis ». 


TREČIAS SKYRIUS 


KRIKŠČIONIŠKOJI MALDA 


Skundas, kad malda šiandien sūstanti, anaiptol 
nėra nuogirdos. Tai ryški, tiesiog į akį krintanti 
tikrybė. Flamų katalikų teologas Fons D'Hooghas, 
kalbėdamas apie meldimąsi sekuliarizuotame pasau- 
lyje, pastebi, esą «gražiausi maldos laikai, atrodo, 
jau praėję... Net kunigai ir vienuoliai tik delsdami 
prisipažįsta bandą melstis »1. Iš tikro, Dievui mirus 
ar jam sutapus čia su artimu, čia su gamta, savaime 
miršta ir malda, virsdama arba socialiniu rūpesčiu, 
arba moksliškai technino veikla. Dievo mirties 
atveju teisus yra F. Dostojevskio Dmitras Kara- 
mazovas klausdamas: jei Dievo nėra, tai « kam 
žmogus dėkos, kam giedos jis himną, šisai pasaulio 
valdovas »? ? Užtat šiandien maldos vieton ir stoja 
darbas gamtos atžvilgiu ir tarnyba žmogaus atžvil- 


1! Fons D'Hoog, Beten in einer sakularisierten Welt, 
« Concilium » 1962 m., nr. 11, p. 667. — Hans Urs von 
Ralthasaras net drįsta šitaip apibūdinti dabarties nuotaiką 
maldos atžvilgiu: « Joks protingas žmogus šiandien nebe- 
simneldžia ; susitelkiino (Kontemplation) tarpsnis yra praėjęs ; 
dabar vyrauja veikla ». Wer ist ein Christ ?, Einsiedeln 1965, 
p. 12. 

2 F. M. Dostoevskij, Sobranie sočinenij, Moskva 1958, 
t. X, p. 106. 

giu. « Melstis rankomis » — štai dabar dar pateisi- 
nama maldos lytis. Gi malda kaip skirtinas žmo- - 
giškojo būvio veikmuo yra baigiama guiti. 

Dar daugiau: malda įprastine prasme pergy- * 
venama kaip žalojanti ištikimybę kasdionai ir tuo | 
pačiu išduodanti šiosios reikalus. « Tarnauti arti- | 
mui» esanti tikroji liturgija3. O tiems, kurie kra- 
tytųsi ir tokios maldos, siūloma «apmąstyti gyve- 
nimo puošnumą», atsigrįžti «į savo praeitį» ar 
«prisiminti dėkingumo jausmą žadinančius anksteš- 
nius pergyvenimus »: tai esąs « kelias į maldą » tam, 
kuris «abejoja Dievuv»4, Trumpai tariant, malda 
kaip religinė kategorija vis labiau virsta psichologine 
kategorija. Kaip esą * anoniminių krikščionių ' (K. 
Rahner), taip esą ir nesimeldžiančių * maldingųjų *. 
Šokis, ypač baletas, teatro vaidinimai, svaigalai 
esančios šių naujų * maldingųjų * maldos lytys, kurių 
padedamas mūsų meto žmogus mėginąs peržengti 
vienamatį pasaulį 3. 

O vis dėlto, nepaisant šios atgrasos, malda buvo 
ir tebėra gyviausia religijos kaip žmogaus santykio 
su Dievu išraiška. Kur tik esama religijos, ten 
esama ir maldos. Malda yra tokia pat visuotinė, 
kaip ir apreiškimas *. Kaip nėra tylinčio Dievo, taip 


3 Plg. Fons D'Hoog, op. cit., p. 670. 

* Mark Gibbert, Beten in einer Zeit des Zweifels, 
« Concilium » 1970 m., nr. 2, p. 79-80. 

>: Plg. Christian Duguoc, Sakularisiertes Beten, «+ Čon- 
cilium » 1969 m., nr. 11, p. 722-726. 

* Plg. Friedrich Heiler, Erscheinungen und Wesen 
der Religion, Stuttgart 1961, p. 306-332. 

nėra tylinčio žmogaus. Meldžiasi ne tik aukštos 
kultūros krikščionys; meldžiasi ir primityviausią 
religiją išpažįstą tikintieji. Išmonė tad ieškoti pakai- 
talo maldai. Kaip nėra pakaitalo Dievui, taip nėra 
pakaitalo nė maldai. Dar didesnė išmonė yra tikėti, 
kad pasaulėvaizdžio pakitimas bei gamtos mokslų 
išsivystymas įtaigaująs maldos prasmę ir kad tikroji 
religija slypinti, kaip tai teigė jau Fr. Schleierina- 
cheris, «visatos stebėjime (Anschauen des Umnivev- 
sums)», todėl esanti maldos nebereikalinga: pažan- 
siam žmogui maldą atstojanti nuostaba. 

Ši išmonė šiandien yra puoselėjama ne vieno, 
tikint, esą mokslo atskleisti neaprėpiami erdvės 
plotai nustūmę tolyn čia pat buvojusįjį Dievą, taip 
kad žmogaus malda dabar nuaidinti nebegrįžtamai 
tarsi šauksmas be atgarsio. « Kur ta ausis, klausia 
Fr. Heileris, aprašęs dabarties nuotaiką, kuri išgirstų 
šį šauksmą? Kur ta širdis, kuri atjaustų vargšą 
mažutį žemės kirminėlį? Ar tad nėra piktažodžia- 
vimas varginti didžiąją visatos Dvasią savo kasdie- 
niniais, juokingai menkais ir dažniausiai savanau- 
džiais norais bei prašymais ? 7 Ir vis dėlto šis klau- 
simas yra be pagrindo. Nes jei Dievas iš tikro yra 
Meilė ir jei jo santykis su žmogumi yra ne šiojo 
išsigalvotas (relatio rationalis), o tikras Dievo pasi- 
lenkimas prie žmogaus (relatio realis), tai anaiptol 
nėra beprasmiška kreiptis į Dievą, vadinasi, melstis. 


? Friedrich Heiler, Das Gebet in der Problematik des 
modernen Menschen, žr. « Interpretation der Welt » (Fest- 
schrift fūr Romano Guardini), Wurzburg 1965, p. 230. 

Juk tikrovinis santykis žmogaus atžvilgiu ir veiš- 
kiasi tuo, kad žmogus Dievo akivaizdoje netyli, 
net jei jo bylojimas ir būtų skundas ar net ginčas, 
kaip Jobo atveju. Malda nieku būdu nėra žmogaus 
niekybės ištara, ir Dievas, į kurį žmogus kreipiasi, 
nėra hegeliškoji pasaulio dvasia (Weltgeist). Malda 
aproiškia ir Dievą, ir žmogų kaip du meile sujung- 
tus asmenis, kurie visados yra čia pat kartu be 
jokio nuotolio. Šiandieninė atgrasa maldai ir net 
atviras jos neigimas kyla anaiptol ne iš mokslinės 
sąmonės aštrumo, o iš religinės sąmonės bukumo, 
tiesiog iš jos vaikiškumo, kuriuo žmogus atveikia 
į naujosios istorijos pakaitas. 


1. MALDOS PRASMĖ 


Kas yra malda kaip žmogiškojo būvio apraiška *? 
Kodėl ji sudaro tokį religijos pradą, kurio nesant 
nėra nė pačios religijos? Kodėl malda, kaip teigia 
Fr. Ileileris, « yra centrinis religijos reiškinys » (p. 1), 
«jos širdis ir jos vidurkis », taip kad « tikrąjį religinį 
gyvenimą suvokiame ne dogmose ar įstaigose, ne 
apeigose ar doriniuose idealuose, o maldoje »?38 
Trumpai tariant, kodėl «melstis yra religijai tas 
pat, kas filosofijai mąstyti» (Novalis)? — Štai 
klausimai, kurie savaime kyla, kai tik mėginame 
sklaidyti religiją kaip žmogaus santykį su Dievu. 
Ką tad malda šiame santykyje reiškia ir kas yra 


* Friedrich Heiler, Das Gebet. Miūnchen 1920, p. 1-2. 

pats šis santykis, jeigu jis, būdamas žmogiškai 
tikras, savaimo susiklosto malda ? 


1. PRIEIGA PRIE MALDOS 


Fr. Heileris priekaištauja tiek katalikų, tiek 
protestantų teologijai, esą ji neatkreipusi pakan- 
kamai dėmesio į maldą kaip religinį reiškinį, kuris 
gal geriausiai atskleidžiąs « žiojantį plyšį tarp gyvo 
krikščioniškojo maldingumo ir moderninio mąsty- 
mo »?. Ir iš tikro. Teologija kalba, tiesa, apie maldą 
nemaža, tačiau vis jungdama ją su askezė ir gro- 
tindama ją su pasninku bei išmalda. Gi askezė 
pačia savo esme kaiptik nėra religinė kategorija. 
Ji gali nebūti net nė dorinė kategorija. Askezė yra 
tik tam tikros Žmogaus pratybos su savimi pačiu, 
todėl gali tarnauti ir iš tikro nesykį tarnauja įvairių 
įvairiausiems reikalams: būdui ugdyti (pedagoginis 
reikalas), įpročiams susidaryti (socialinis reikalas), 
darbui atlikti (profesinis reikalas), net sveikatai 
palaikyti (medicininis reikalas). Asketinį gyvenimą 
veda ne tik vienuoliai ar vienuolės, bet ir sporti- 
ninkai, ir lėktuvų ar automobilių vairuotojai, ir 
kilmingųjų šeimų nariai, ir širdies ligoniai, ir nutu- 
kėliai, norėdami suliesėti. Askezė yra menas, su- 
prantant jį graikiškąja technė prasme. Jungdami 
tad maldą su asketine plotme, savaime esame ver- 
čiami kalbėti apie ją ne tiek jos osmės, kiek jos 


* Friedrich IHeiler, op. cit.. p. VII. 

vykdysenos atžvilgiu : tai metodas arba būdas mels- 
tis. Rytų Bažnyčia, sakysime, yra išvysčiusi ištisą 
vadinamosios * Jėzaus maldos? techniką (hesychia), 
kurioje kūno padėtis ir kvėpavimo ritmas turį 
laiduoti šios maldos sėkmingumą 10. Visa betgi ši 
technika — vis tiek kokia ji būtų — nieko nesako 
kas yra malda savyje ir kokia prasmė tūkstančius : 
kartų tarti Jėzaus vardą, tikint, esą šitaip meldžia- | 
masi be paliovos (plg. 1 "Tes 5,17). 

Tačiau jei sutiksime su J. Petersu, kad «+ malda 
yra tikėjimo branduolys »!!, tuomet kiekviena maldos 
technika bus tik blankus antraeilis klausimas aki- 
vaizdoje jos esmės bei prasmės. Gi kuip tik ši esmė 
ir prasmė yra likusios neapmąstytos arba per maža 
apmąstytos — bent jų gelmės atžvilgiu. Teologijos 
sistemoje žinomos disciplinos — asketinė ir spiri- 
tualinė teologija — telkiasi paprastai aplink krikš- 
čioniškojo gyvenimo dorybes, dideles ar mažas, 
virsdamos tuo, kas šiandien, moderniškai kalbant, 
yra vadinama orikopraais: tikras arba teisingas 
žmogaus elgesys santykyje su Dievu. Bet kadangi 
malda nėra ir negali būti elgesys, tai ji savaime 
praslysta pro asketinės ar spiritualinės teologijos 
dėmesį. Prel. V. Balčiūno tarti žodžiai krikščioniško- 
sios tobulybės vadovėliams tinka bet kuriai asketinei 


1 Plg. Un moine de UEglise d'Orient, La priūre de 
Jėsus, Chevetogne 1959; Mathias Dieiz, Kleine Philokalie, 
Ziirich 1956. 

" Jan Peters, Die Vielgestaltigkeit des Gebetes, + Con- 
cilium » 1970, nr. 2, p. 86. 

ir spiritualinei teologijai : « Užvertus tokią knygelę... 
kyla prieš akis visa tobulinimosi technika, užtat 
dvasia lieka nesugauta »12, 

Antra vertus, maldos esmės nepasiekia nė reli- 
gijos psichologija, šiandien tokia madinė ir ankštai 
siejama su sielovada. Į tai mūsų dėmesį yra kreipęs 
jau M. Scheleris, kalbėdamas apie religijos ir filoso- 
fijos santykius 13. Scheleris iš viso neigia psichologijos 
galią sugauti maldos, kaip ir bet kurio kito reli- 
ginio reiškinio, esmę, kadangi « maldos veiksmas yra 
apsprendžiamas maldos prasmės » (p. 151), 0 visi 
psichiniai elementai — jausmai, įvaizdžiai, žodžiai, 
judesiai, kylantieji ar vartojami maldos metu, neturį 
nieko bendro su «religine noėtika» (p. 152), tai 
yra, su maldos pažinimu, Psichologija sugebanti su- 
gauti tik šiuos elementus, pati gi maldos esmė 
išsprūstanti iš jos grybšnio. Psichologinėmis sąvoko- 
mis nesą galima nusakyti maldos esmės. Mėginti 
tirti maldą psichologiškai, pašiepia Scheleris, esą tas 
pat, ką tirti matematiko vidurių išpūtimą matema- 
tinio mąstymo metu. Nors šis išpūtimas būtų net ir 
regimas, jis nė kiek mums neatskleistų, ką reiškia 
matematiškai mąstyti ir kas vyksta matematiko 
prote tokio mąstymo eigoje (plg. p. 151). 


1 Vytautas Balčiūnas, Isa Vocation universelle 4 la 
perfeetion chrėtienne selon St. Francois de Sales, Annecy 
1954, p. 14. 

* Plg. Maz Scheler, Vom Ewigen im Menschen, žr. 
Werke. Bern 1954, t. V, p. 151-154. 

Pagrindinė betgi religijos psichologijos negalia 
maldos atžvilgiu, pastebi Seheleris, yra ta, kad 
« psichinis dalykas visų pirma yra svetimo, niekad 
ne savo stebėjimo objektas » (p. 153). Tai, žinoma, 
nereiškia, kad psichologas negalėtų stebėti paties 
savęs. Tačiau ir tokiu atveju jis stebi save kaip 
kitą, kaip svetimąjį. « Psiehologiškai elgtis reiškia 
taip nusistatyti savęs atžvilgiu, tarsi būtum pats 
sau svetimas arba kitas» (t. p.). Šitoks gi santy- 
kiavimas su žmogumi kaip su kitu net ir savęs 
paties atveju yra galimas, pasak Sehelerio, tik 
«< liovusis natūraliai santykiauti su dvasiniais objek- 
tais. Tik tada, kai kito žmogaus asmuo dingsta ar 
atrodo dingęs arba kai dirbtiniu būdu mos jį nuo 
jo atsiejame, tik tada anasai kitas virsta mums 
psichologijos objektu » (t. p.). Gi kol santykiaujame 
su kitu kaip su asmeniu, yra visiškai neįmanoma ste- 
bėti jį kaip psichinį objektą, kadangi asmuo niekam ir 
niekad nėra objektas, o visur ir visados tik subjektas. 
Nuosekliai tad psichologijos objektas yra žmogus, 
perkeltas į dirbtinę padėtį, kurioje jis iš tikro niekad 
nebuvoja. Užtat « psichologija, sako Scheleris, ir yra 
visų pirma psichologija kito, kuriam yra paneigtas 
asmeniškumas bei dvasiškumas » (des person- und 
geistesentleerten Anderen, p. 152). Tai psichologija 
netikro žmogaus. Šis gi netikras žmogus, šis žmogus 
kaip ne-asmuo melstis negali, nes malda yra pats 
asmeniškiausias ir pats dvasiškiausias veikmuo vi- 
same žmogaus būvyje. M. Scheleris laiko religijos 
psichologiją galimą tik psichopatologijos, daugių 
daugiausiai aprašomosios psichologijos prasme (plg. 

p. 154), kuriai visi religiniai reiškiniai — tikri ar 
netikri — stovi toje pačioje plotmėje, kadangi psi- 
chologija neturi masto jų tiesai atskleisti M, 
Sugauti maldos esmę ir nusakyti ją sąvokomis gali 
tik religijos filosofija, atsiremdama į patį religijos 
branduolį, kurį sudaro Dievo ir žmogaus jungtis 
būtent, jungtis tarp "Tu ir Tu. Kitoje vietoje esame 
kalbėję, kad Dievas visados yra * mano Dievas '; 
Dievas, kuris nepriklausytų man, vadinasi, kuris 
buvotų atsietas nuo manęs, yra išmonė: tokio Dievo 


4 Tiesos masto stoka psichologijoje kaip tik ir teikia 
M. Buberiui pagrindo kritikuoti C. C. Jungo simbolių bei 
archetipų teoriją. Ši teorija, pasak Buberio, peržengianti 
savo kompetenciją, skelbdama, esą « visa, kas sakoma apie 
Dievą, yra žmogiškosios ištaros, tai yra, psichinės »; Dievas 
es48 «psichinė žmogaus funkcija» (Jung). Ši teorija laikanti 
save tradicinės sampratos priešingybe, kuriai religija esanti 
« gyvas santykis su sielos įvykiais (Vorginge), nepriklau- 
somais nuo sąmonės, o vykstančiais anapus šiosios, būtent, 
sielos gelmių tamsoje» (Jung). M. Buberis yra savo kri- 
tiką išdėstęs knygoje « Gottesfinsternis» (Zūrich 1953, 
p. 94-114; 157-162). — Nesigalynėdamas nei su Jungu, 
nei su Buberiu, šios studijos autorius norėtų tik kelti klau- 
simą: * įvykių", nepriklausomų nuo sąmonės ir vykstan- 
čių sielos gelmių tamsoje, iš kur mes žinome, kad jų esama ? 
Keno ir kokia sąmonė tokius įvykius tada pažįsta? Jei 
Dievas yra « pasąmonės funkcija », kokiu būdu jis atsiduria 
sąmonės plotmėje ? Ar kalbėti apie pasąmonę nereiškia ją 
sunaikinti sąmonės šviesa, kadangi kalbėti galima tik sąmo- 
ningai ? Kas gi yra ana “ sąmoninga pasąmonė ' ? Jei žinau 
ir aprašau tai, kas vyksta mano ar kito pasąmonėje, kodėl 
vadinti tai «sielos gelmių tamsa»? Tamsos juk aprašyti 
neįmanoma, neiškėlus jos į šviesą. 

iš viso nėra B. « Dievas visados yra Dievas to ar 
kito N. N.» (D. Zeller). Jis turi vardą, ir todėl šau- 
kiuos jo, kadangi vardas kuria jungtį ir neleidžia nei 
suvokti, nei pargyventi Dievo kaip Tai (Es), vadi- 
nasi, kaip bevardžio objekto, o visados tik kaip 
Tu, vadinasi, kaip vardinį subjektą arba asmenį. 
Šitoje tad jungtyje tarp Dievo ir žmogaus ir glūdi 
maldos esmė. Malda yra visų pirma kreipinys — 
vis tiek ar ji bus garbinimas, ar prašymas, ar dėko- 
jimas. Malda yra santykinis reiškinys. B. Welte 
pastebi, kad «besimeldžiantysis taria šį santykį 
tiesiog», vadinasi, «jis kalba ne apie Dievą ir ne 
apie save bei pasaulį; jis kalba Dievui savimi pačiu. 
Simbolinis žodis, kuriuo naudojasi, kad Diovui 
kalbėtų, yra reiškiamas šauksmininku, ne galininku... 
Veiksmažodis maldoje išeina aikštėn pirmuoju ar 
antruoju asmeniu, bet ne trečiuoju : pirmuoju asme- 
niu, kuris kalba, ir antruoju, kuriam kalba »16, 
Pasak Weltės, malda nustoja buvusi santykio išraiška, 
kai jos žodis virsta « teologiniais svarstymais, vietomis 
net ištisais teoriniais traktatais ir kai joje trečiasis 
asmuo pasitaiko ne atsitiktinai, o apvaldo maldą, 
tiesioginiu būdu» (p. 205). Nes tik daiktavardžio 
šauksmininkas ir veiksmažodžio pirmasis bei antrasis 
asmuo santykį kuria ir jį išreiškia. Kalbos, kurios 


5 Plg. Antanas Maceina, Filosofijos kilmė ir prasmė, 
Roma 1978, p. 259-263; Religijos filosofija, Putnam 1976, 
p. 177-199. 

14 Bernkard Welte, Religionsphilosophie, Freiburg i. Br. 
1978, p. 204. 

neturi skirtino kreipiniui linksnio (šauksmininko), 
dažnai naudojasi jaustuku *0?', kad kreipimąsi į 
Dievą aiškiau išreikštų. Lietuvių kalba, nors ir 
turėdama šauksmininką (net įvairiomis formomis : 
brolau, broli; tėvai, tėve...), jaustuko “0? maldoje 
irgi nevengia ir tuo būdu kreipininį bei santykinį jos 
pobūdį tik dar labiau pabrėžia. Pats savyje krei- 
pinys yra, be abejo, grynai formalinis: jis nenu- 
sako, nei kas kreipiasi, nei į ką kreipiasi, nei ko 
kreipiasi. Vis dėlto pats kreipimasis, būdamas sąmo- 
ningas veiksmas, sudaro pagrindą maldai sklaidyti 
bei jos esmei suvokti. Todėl religijos filosofija ir 
klausia: ką reiškia kreiptis ir kas vyksta kreipimosi 
metu tiek tame, kuris kreipiasi, tiek tamo, į kurį 
kreipiasi. 


2. MALDOS PAGRINDAI 


Kreiptis reiškia visų pirma artėti prio kito. Ži- 
noma, šisai ' kitas ? gali mano kreipimosi nepaisyti 
ir tuo būdu mano artėjimą padaryti nesėkmingą. 
Tačiau net ir tokiu atveju kreipinys yra noras bei 
pastanga (actus intentionalis) artumą kurti ir ar- 
timai prie kito buvoti — bent akimirką, bent klau- 
siant, sakysime, kelio. Artumas nebūtinai turi būti 
erdvinis. Net ir labai erdve nutolę žmonės gali 
kreiptis vienas į kitą, gali atsakyti į vienas kito 
kreipimąsi ir tuo būdu sueiti vienas su kitu didžion 
artybėn. Artumas — įvykdytas ar laukiamas — yra 
pats pirmasis pagrindas, kad kreipiuosi. Tai tinka 
kiekvienam kreipiniui. Tai tinka ir maldai. Kreip- 

damasis į Dievą, žmogus savaime pripažįsta ir išpa- 
žįsta, kad Dievas buvoja čia pat, arti jo, net jame 
pačiame. Krikščioniškosios religijos mintis, kad Die- 
vūje «gyvename, judame ir esame» (Apd 17,28), 
yra svarbiausia maldos kaip kreipinio prielaida. Kur 
šitokios prielaidos nėra, ten negali būti nė maldos. 

Maldos Dievas nėra kažkas ir kažkur; jis nėra 
anas graikų « nežinomasis Dievas », kuriam jie buvo 
pastatę net aukurą (plg. Apd 17,23) nesuvokdami, 
kad Dievui aukoti ar jam melstis galima tik tada, 
kai jis yra «visiškai netoli nuo kiekvieno » (Apd 
17,27). Maldos Dievas mane girdi ir supranta; jis 
serga mano rūpesčiais ir verkia mano ašaromis. 
Todėl ir skleidžiu šiuos rūpesčius jo akivaizdoj. 
Maldos Dievas yra anasai B. Pascalio minimas 
Abraomo ir Jokūbo, ne filosofų, Dievas, vadinasi, 
gyviausia bei konkrečiausia imanencija, o ne atsa- 
jausia teorinė transcendencija. Be abejo, imanen- 
tinė Dievo artybė anaiptol neneigia transceendentinės 
jo tolybės: Abraomo ir Jokūbo Dievas yra tas 
pats, kaip ir filosofų Dievas, o metafizinis Dievo 
apmąstymas, išvystytas ligi galo, baigiasi religiniu 
jo garbinimu. Į tai esame nurodę kitur 17, 

Tačiau tasai, į kurį kreipiuosi, yra pergyvenamas 
bei suvokiamas ne kaip paslėptasis Dievas (Deus 
absconditus), ne kaip grynas Dievas (Deus nudus), 
ne kaip pati Būtis (ipsum esse), vadinasi, ne kaip 


w Plg. Antanas Maceina, Filosofijos kilmė ir prasmė, 
p. 271-272. 

buvojąs atsajai, o kaip mano Dievas: mano draugas, 
mano padėjėjas, mano gelbėtojas, mano išganytojas, 
suprantant visus šiuos * mano? tikrojo savybinio 
įvardžio prasme. Maldos Dievas yra mano ta pačia 
prasme, kokia yra mano šis av kitas asmuo: mano 
tėvas ar mano motina, mano brolis ar mano sesuo. 
Maldos Dievui aš nesu objektas, bet subjektas, kaip 
ir jis pats man yra ne mano mąstymo objektas, bet 
mano kreipimosi subjektas. Atsaji Dievo transcen- 
dencija pasitraukia maldoje į šalį, užleisdama vietą, 
konkrečiai jo imanencijai. Kas tad šitokio Dievo 
artumo mepažįsta ar nepripažįsta, negali nei pats 
melstis, nei apskritai įžvelgti maldos prasmės. Štai 
kodėl Kantas ir neigė maldą, manydamas radęs 
joje veidmainiavimo, kadangi meldžiąsis žmogus 
įsivaizduojąs dievybę prieinamą juslėms (den Šin- 
nen), dievybė gi esanti, pasak Kanto, «tik princi- 
pas, kurį verčia pripažinti žmogaus protas»; gi 
melsdamasis žmogus «suvokia Dievą kaip asme- 
niškai buvojantį čia pat (gogenwartig) arba bent 
įsivaizduoja, atradęs jį buvojantį netoli savęs » 18, 
Neigiamas Kanto nusistatymas maldos atžvilgiu yra 
visiškai nuoseklus. Nes «proto principas» nėra 
asmuo, 0 melstis * principui ? būtų iš tikro « mažutis 
pamišimo priepuolis», kaip Kantas vadina maldą 
(6. p.). 

Tuo paliečiame antrąją kreipimosi savybę, būtent, 
asmeniškumą to, į kurį kreipiamasi. Niekas nosi- 


1 Immanue Kani, Kleine Aufsūtze, Werke, t. IV, 
Berlin 1913, p. 526. 

kreipia į daiktą. Kreiptis galima tik į asmenį. Krei- 
pimosi metu vienas asmuo stovi kito asmens aki- 
vaizdoję — net jeigu šisai erdviškai ir būtų labai 
toli. Malda reikalauja asmeniškumo gana griežtai. 
Maldos Dievas yra asmuo manojo Tu prasme. Kas 
nesimeldžia, savaime neigia Dievą kaip asmenį, net 
jei ir pripažintų jį kaip kažkokią neasmeninę galybę 
ar visatos dėsnį bei jos darną. Ir atvirkščiai, kas 
nepripažįsta Dievo kaip asmens, tas nė nesimeldžia. 
Šiandieninė atgrasa maldai, pasak Fons D'Hoogho, 
kaip tik ir kylanti iš moderninio žmogaus abejonės, 
ar jis «galįs bei privaląs pripažinti Dievą kaip 
asmenį »19. Nes melstis ne-asmeniui būtų pats di- 
džiausias žmogiškosios kilnybės paniekinimas. Savo 
veikale «+ Trys pokalbiai» (1900 m.) VI. Solovjovas 
pasakoja, kad jo metu rytinės Rusijos srityse atsi- 
radusi nauja religija, kurios išpažinėjai pasivadinę 
“skyliagrąžiais — vertidyrnikami?' arba *skyliamal- 
džiais — dyromoljajami?. Jie išsigręždavę kuriame 
nors tamsiame savo lūšnos kampe skylę, prispaus- 
davę prie jos lūpas ir kartodavę: «Lūšna mano, 
skyle mano, išganyk mane — izba moja, dyra moja, 
spasi menja 120. Tai buvęs, pasak Solovjovo, « toks 
Dievo garbinimo nuosmukis, kokio anksčiau nie- 
kados nepasitaikę » (t. p.). 

Toksai nuosmukis yra būdingas meldimuisi bet 


B Fons D'Hoogh, op. cit. p. 667. 
20 Vladimir Solovjev, Tri razgovora, New York 1954, 
p. 20. 

kam, kas nėra asmuo. Šauktis visatos darnos, gam- 
tos grožio, kosminių jėgų ar dėsnių yra tokios pat 
žeminančios prasmės, kaip ir šauktis sienoje išsi- 
gręžtos skylės. Tai tinka ir mūsų dienų madinei 
maldos kaip « paslapties garbinimo » sampratai. Nes 
paslaptis irgi nėra asmuo. Be abejo, kiekvienas 
asmuo yra neišsakoma paslaptis (individuum ineffa- 
bile), bet nekiekviena paslaptis yra asmuo. Paslaptis 
yra pažintinė (gnoseologinė) kategorija, vadinasi, 
Kanto žodžiais tariant, « proto principas», kuriam 
melstis kaip tik ir būtų « mažutis pamišimo prie- 
puolis ». Štai kodėl malda išskiria bet kokį panteizmą. 
Nes « maldoje, kaip pastebi E. Brunneris, susitinka 
Tu kaip jis pats ir Aš kaip aš pats»2!. Kur vienas 
katras iš šio santykio narių susilieja su visata bet 
kokia prasme ir bet kokiu atžvilgiu, ten dingsta ir 
malda. O jei ji vis dėlto yra vykdoma, tai šiuo 
vykdymu ji išniekina žmogų, kuris savo asmens 
verte bei garbe buvoja viršum kiekvieno ne-asmens 
ir todėl niekados neprivalo kreiptis į daiktą, net 
jei šisai ir būtų ištisas kosmas. 

Šia prasme teisingai sakoma, kad malda apreiškia 
ir Dievą, ir žmogų: abu juodu atsiskleidžia maldoje 
kaip asmens. Malda reikalauja, kad žmogus pralaužtų 
save kaip Aš ir atsivertų kitam, tapdamas jo Tu, 
vadinasi, subendrindamas savą būtį su dieviškąja 
būtimi. Maldoje žmogus nieko nepasilaiko sau. Jis 
visas tampa dovana arba auka Dievui kaip savajam 


1 Emil Brunner, Offenbarung und Vernunft, Zūrich 
1961, p. 458. 

Tu. Ir kiek žmogus maldoje atsiskleidžia, tiek jo 
malda yra tikra. 

Čia slypi prasmė maldos dialektikos, išreikštos 
Kristaus žodžiais : « Ne kiekvienas, kuris man šaukia 
* Viešpatie, Viešpatio?', įeis į dangaus karalystę» 
(Mt 7,21). Nes malda, neatskleidus savos egzisten- 
cijos taip, jog ji būtų Tėvo valios vykdymas, lieka 
gryna formalybė, neturinti jėgos keisti šios egzisten- 
cijos arba, religiškai kalbant, įvesti jos dangaus 
karalystėn. Tai dialektika, regimai išeinanti aikštėn 
ypač vad. viešosios arba oficialiosios maldos pavi- 
daluose, kurie ne kartą yra no asmeninės egziston- 
cijos atsiskleidimas, o tik įsakymo ar papročio apraiš- 
ka. Į tai nurodo ir pats Kristus, įspėdamas nesi- 
melsti « sinagogose ir aikštėse », o eiti «į savo kam- 
barėlį », užsirakinti ir melstis «savo Tėvui, kuris 
regi žmogų slaptoje (plg. Mt 6,5-6) net geriau, negu 
viešumoje; geriau todėl, kad slaptoje Žmogus lei- 
džiasi būti perregimas lig pat savo būties gelmių. 
Slaptos-viešumos dialektika yra geriausi prasmens 
maldos dialektikai. 

Antra vertus, malda taip pat reikalauja, kad ir 
pats Dievas nebūtų tik kitas Aš J. P. Sartre pras- 
me, vadinasi, kad jis nežiūrėtų į mane kaip į objektą 
— menką, nevertą ir net nekenčiamą, kaip tai 
regime graikų religijoje, o ypač hinduizme (plg. 
RF I, 156-177). Malda reikalauja, kad Dievas apsi- 
reikštų kaip žmogaus Tu, atiduodamas save į jį 
besikreipiančiam žmogui. Pagal teisingą M. Sche- 
lerio įžvalgą, malda remiasi Dievu ne tik kaip asme- 
niu apskritai, bet ir kaip asmeniu, kuris «netyli, 

kurio esmė yra atsiskleisti, vadinasi, mylinčių asme- 
niu»2ž. Dievas-Meilė yra galutinis maldos pagrin- 
das ir jos prasmės laidas: melstis galima tik mylin- 
čiajam Dievui. Nuosekliai tad ir krikščionybė, bū- 
dama Dievo-Meilės religija, yra kartu ir ryškiausia 
maldos religija, kadangi ji vykdo visas esmines 
maldos sąlygas. Ji skelbia Dievą ne tik triasmenį, 
bet ir Dievą tapusį žmogumi ir tuo pačiu priartė- 
jūsį prie mūsų tiek, jog įsikūnijusiojo Logos žmo- 
giškumas yra virtęs amžinąja jo būsena. Krikščio- 
niškasis Dievas yra ir tikras Žmogus, ir visados 
žmogus; tai yra, nusileidęs į manąją būtį, padaręs 
šią būtį savąja ir pakėlęs ją į dangiškojo Tėvo garbę. 
Gėrių subendrinimas (communicatio bonorum) kaip 
meilės esmė čia yra įvykęs visa galia ir visa gelme. 
Štai kodėl tik krikščioniškojoje religijoje malda 
yra «ne monologas, bet dialogas», kadangi joje 
«ana begalinė Galybė, pripildanti visą kosmą, yra 
pasidariusi mums visiškai artima »3. O) artima ji 
yra pasidariusi todėl, kad, prisiimdama mūsų pri- 
gimtį, ji buvoja mūsojoje plotmėje, dalindamasi su 
mumis mūsų likimu. Krikščioniškasis Dievas yra 
apiplėšęs «pats save» (Fil 2,7), tapęs «panašus į 
žmones » (t. p.), todėl yra žmogui pats artimiausias. 
Tai kenotinis Dievas, apie kurį esame kitur kalbėję 


2 Max Scheler, Absolutsphūre und Realsetzung der 
Gottesidee, Werke, t. X, Bern 1957, p. 236. 

3 Friedrich Heiler, Das Gebet in der Problematik des 
mnodernen Menschen, p. 236. 

gana platokai ir kuris sudaro svarbiausią įžvalgą 
krikščioniškojoje Dievo sampratoje ir giliausią jausmą | 
jo pergyvenime (plg. RF I, 297-319). Malda kaip 
kreipimasis ir atoliepis įvykdo savo prasmę tik keno- 
tinio Dievo akivaizdoje. Nes tik Dievo kenozė, 
tiek žmogų kuriant, tiek jį golbstint, yra mylin- 
čiojo atsidavimas mylimajam, kas kaip tik ir sudaro 
Dievo atoliepį žmogaus maldos vyksme, paversda- 
mas maldą dialogu arba, kaip visų amžių krikščionys 
sakydavo, « kalba su Dievu»; kalba, kurioje byloja 
abu besikalbantieji. 


3. ŽODIS MALDOJE 


Malda, būdama kreipimasis, yra neatskiriamai 
surišta su žodžiu. Nes be kreipimosi nėra maldos, o 
kreipimosi nėra be žodžio. Gali šis žodis būti tylus 
ar garsus, sakytinis ar giedotinis ; gali jis prasidėti 
paprasčiausiais garsais ir baigtis sudėtingais saki- 
niais, kiekvienu atveju betgi jis privalo būti, kad 
mūsų laikysena Dievo atžvilgiu iš tikro būtų malda. 
« Kalba yra priemonė, kuria pasigelbėdamas žmogus 
išsako aukštesnėms būtybėms tai, kas jaudina jo 
sielą »24, paaiškina Fr. Heileris žodžio vaidmenį 
maldoje. Todėl maldos lytys visados atitinka kalbos 
lytis. Šia prasme teisinga, anot Heilerio, vadinti 
maldą «socialiniu reiškiniu» (op. cit. p. 13), ka- 


“4 Friedrich Heiler, Das Gebet, p. 140. 

dangi joje atsispindi santykiavimas asmens su asme- 
niu: vieno asmens santykis su kitu asmeniu socia- 
linėje plotmėje visados įgyja kalbinės išraiškos. 
Užtat ir malda, pasak Heilerio, gali būti « šauki- 
masis ir kalbinimas, sveikinimas ir linkėjimas, skun- 
das ir prašymas, gyrius ir padėka, kvietimas, vilio- 
jimas, tikinimas, grasinimas, barimasis, kaltinimas 
ir atsiprašymas » (t. p.). Tačiau visur čia žodis yra 
ir lieka kreipinys, vadinasi, turįs asmeninio pobū- 
džio — ne tik tuo atžvilgiu, kad iš asmens kyla, 
bet ir tuo, kad į asmenį krypsta. Maldos žodis nėra 
pasakojamasis. Tai, kas jaudina mano sielą, ašen 
Viešpačiui išsakau, bet no papasakoju. Todėl Dievo 
ar jo darbų aprašymai, mistinių regėjimų vaizdai, 
religinių mąstymų  (mediationes) turiniai dažnu 
atveju nėra malda kaip tik todėl, kad čia žmogus 
kalba ne į Dievą, bet apie Dievą paprastai kitiems, 
paversdamas jį pasakojimo objektu ir tuo būdu 
atsitraukdamas nuo jo kaip nuo asmens-subjekto, 
kuriam jis pats save atvertų, o ne kitiems apie jį 
pasakotų. Pasakojimas ar aprašymas, nors ir vyksta 
žodžiu, nebeturi Tu, o kur nėra Tu, ten nėra nė 
maldos. Malda pačia savo esme yra dviasmenis 
sąlytis, žodžio nešamas ir žodžiu reiškiamas. Maldos 
santykis nėra subjekto-objekto santykis; malda 
tegali būti tik subjekto-subjekto santykis: vieno, 
kuris žodį taria, ir kito, kuris žodį girdi ir į jį atsako. 
Aukščiau minėta « Jėzaus malda » yra Rytų Bažny- 
čios didžiai vertinama kaip tik dėl vardinio savo 
pobūdžio : « Viešpatie Jėzau Kristau, pasigailėk ma- 
nęs nusidėjėlio !» Savo kalbos bendrininką čia žmo- 

gus vadina tiesiog vardu, « tikėdamasis, kaip pastebi 
S. Bulgakovas, kad Dievo varde, tartame maldoje, 
slypi ir Dievo esamybė (presence)»2. Dievas yra 
hic et nuno, kai į jį kreipiamasi jo paties vardu, 
kas ir sudaro pačią maldos esmę, 0 tuo pačiu la- 
biausiai atveria Dievui besimeldžiantįjį žmogų. 
Žodžio kaip kreipinio būtinybė maldoje nušviečia 
mums prasmę mąsiymo, į kurį šiandien taip stipriai 
linkstama Amerikoje bei Vakarų Europoje ir kurį 
dažniausiai vykdo jaunimas, nebeturįs artimesnio 
ryšio mei su Dievu, nei su Bažnyčia. Daugeliui 
atrodo, kad polinkis mąstyti esąs religinis ir rodąs 
žmogaus sielos ilgesį Dievop. Iš tikro tačiau šis 
polinkis, o tuo pačiu ir pats mąstymas slepia savyje 
nuotolį nuo Dievo kaip asmens, vadinasi, nuo Dievo 
kaip manojo Tu. Jau esame minėję M. Schelerio pa- 
žiūrą, kad malda išskiria bet kokį panteizmą, ka- 
dangi ji yra. kreipimasis į mylintįjį asmenį. Gi mąsty- 
mas, anot to paties Schelerio, panteizmą kaip tik 
skatinąs 26. Tariamai nerdamasis savo dvasia į die- 
viškąją būtį, mąstymui atsidėjęs žmogus beveik nė 
nepastebi, kad jis šią būtį padaro arba savo paties 
mąstymo objektu, pereidamas daugiau ar mažiau 
metafizikon, arba nuasmenina save, jausdamasis 
esąs dieviškojo gyvenimo dalelė ar jo išsrava. Kiek- 
vienu atveju čia nyksta kreipimasis, 0 tuo pačiu 


* Serge Boulgakoff, L'Orthodoxie, Paris 1932, p. 206- 
208. 

* Plg. Maz Scheler, Vom Ewigen im Menschen, p. 235- 
236. 

nyksta ir malda, kadangi čia nyksta Dievo ir not 
žmogaus asmeniškumas. Dėl to Fr. Heileris ir tvir- 
tina, e53 mąstymą ugdo paprastai tie, kurie nepri- 
pažįsta Dievo kaip asmens?7. Jie neatveria Dievui 
savo širdies, 0 apmąsto patys save ryšium su mis- 
tiškai — dažniausiai pseudomistiškai — pergyve- 
namu bei suvokiamu pasauliu, kurio akivaizdoje 
žmogus stengiasi ištirpti, susilieti su juo net ligi 
sąmonės užgesimo. Šitokia nuotaika, Fr. Heilerio 
pažiūra, yra «maldos ardymas ir galop jos suar- 
dymas » (t. p.). Tai anaiptol ne religinė, o etinė 
nuotaika, tarnaujanti žmogui kaip priemonė tvar- 
dyti bei ugdyti patį save, todėl galinti būti naudo- 
jama ne tik stabmeldžio, bet net ir ateisto. Tr kaip 
tik dėl šio etiškai-pedagoginio pobūdžio mąstymas 
vyra mėgiamas visų, kurie pergyvena Dievą daugiau 
ar mažiau panteistiškai. Tokio porgyvenimo galima 
šiandien pastebėti ir ne vieno krikščionio sieloje. 

Dėl tos pačios priežasties šiandion nepaprastai 
stropiai domimasi budizmu, kadangi budizme mąsty- 
mas turi pirmaeilės reikšmės. Budizmas savo esme 
yra ne religija, bet etika, kurios uždavinys 0545 


27 Plg. Friedrich Heiler, op. cit., p. 217-218. — Tos 
pačios pažiūros, kad mąstymas, « kuriam mes visi turime 
daug pagarbos, nėra malda», yra ir kun. Vyt. Bagdana- 
Tičius MIC. « Kodėl tai nėra malda ?», klausia jis. « Todėl, 
kad šiose pratybose nėra realaus kontakto su Dievu... 
Maldos esmę sudaro ne pratybos, bet santykis tarp realaus 
manęs ir asmeniško Dievo » (« Aidai » 1980, nr. 5, p. 283- 
284). 

išvaduoti žmogų iš kančios, pergalint jo Aš-sąmonę 
ligi visiško jos pranykimo. Mąstymas budizmui yra 
kelias į tokį sąmonės ir savimonės užgesimą. « Šis 


mąstymas, aprašo jį H. Demoulinas SJ, prasideda | 


erdvės begalybėje; tačiau šioje neaprėpiamoje visa- 
toje jis nepasilieka ; jis žengia vis toliau užu sąmonės 
ir niekio nemedžiaginių sričių, kad galų gale pasioktų 
plotmę, esančią anapus sąmonės ir ne-sąmMonės » 28, 
Ši plotmė yra vadinama nirvana. Ją pasiekęs, žmo- 
gus esąs jau tiek atsiskleidęs, jog nustoja buvęs 
Aš: Aš ir ne-Aš čia darosi tapatūs. Mąstymas ir 
es3s būdas šiai tapatybei siekti ir, budistų nuomone, 
jau čia žemėje pasiekti, nelaukiant krikščionybės 
skelbiamo visuotinio perkeitimo. Mąstymo pasekmė 
esanti nušvitimas. Gi «nušvitimas, sako D. T. Su- 
zukis, teikia laimės ir veda į tikrą transcendenciją. 
Žemiškioji dalykai atsinaujina ir pakinta. Pateka 
nauja saulė ir visata atsiveria. Tau nereikia žengti 
į dangų ir laukti, kol viskas bus perkeista » 29. 
Tai pagrindinis skirtumas tarp krikščionybės ir 
budizmo, kuriame, pasak to paties Suzukio, esama 
«tik nušvitimo», tačiau kuris nepažįsta «nukry- 
žiavimo ir prisikėlimo » (t. p.). 

Visa tai neturi nieko bendro su malda, kadangi 


* Heinrich Demoulin, Welt und Selbat in der 6stlichen 
Meditation, «1nterpretation der Welt» (Festschrift fūr 
Romano Guardini), Wirzburg 1965, p. 478. 

maldoje žmogiškasis Aš ne tik nepranyksta, bet 
stoja dieviškojo Tu akivaizdon ir taria jam savąjį 
žodį, kartais net ligi įkyrumo, kaip tai skelbia krikš- 
čioniškoji religija (plg. Lk 11,8; 18,5). Maldoje žmo- 
gus nešasi visą savo kasdieną ir ją išskleidžia savajam 
Dievui-Meilei. Gi mąstyme žmogus traukiasi nuo 
kasdienos ir mėgina egzistencinės akimirkas pergy- 
venti taip, tarsi jos būtų tikroji dabartinė jo būsena. 
Apgaulus mėginimas, nes kasdiena grįžta, mąstymui 
pasibaigus, ir reikalauja toliau būti nešama. Vis 
dėlto ši apgaulė patraukia ne vieną, taip kad net 
krikščioniškieji vienuoliai šiandien važiuoja į bu- 
distinius vienuolynus, norėdami išmėginti mąstymo 
galią * nušviesti? pasaulį ir jį * perkeisti?, nelau- 
kiant dieviškosios galios istorijos pabaigoje. Keisti 
pasaulį * iš apačios ' — štai dabarties nuotaika, nevi- 
sados garsiai tariama, tačiau visados aiškiai jau- 
čiama. Tai nuotaika, kuriai eschatologinė prašomoji 
malda « Ateik, Viešpatie Jėzau!» (Apr 22,20) yra 
svetima iš esmės. Eschatologija čia įvyksta istorijos 
viduje — tebūnie šis vidus tik atskiro asmens 
psichika. 

Štai kodėl G. Sauteris ir pastebi, kad « šiandien 
anaiptol nėra savaime suprantama, jog kalba apie 
Dievą yra galima, tik atsirėmus į kalbą su Dievu; 
tai beveik pamiršta europinės teologijos prieiga prie 
Dievo klausimo ». Kalbant gi apie Dievą be kalbos 
su Dievu, «malda virsta žmogaus pašnekesiu su 
savimi pačiu (Selbstgesprūch) arba su kitais žmo- 
nėmis. Daugybėje naujai sukurtų maldų tai regime, 
pasak Sauterio, labai aiškiai. Tuo kinta maldos pa- 

grindai, ypač ten, kur malda jungiasi su Bažnyčios . 
gyvenimu, visų pirma su jos liturgija »30, Tokios 
rūšies maldose pamirštama, kad jau pats Dievo 
vardas yra malda, vadinasi, kad šis vardas tegali 
būti tariamas ne kaip neasmeninis objektas, o tik 
kaip kreipinys į Asmenį. Kiekvienas kitoks šio vardo 
tarimas nuasmenina Dievą, perkeldamas jį į daikti- 
nio objekto plotmę. Čia, atrodo, ir slypi giliausia 
prasmė antrojo Dievo įsakymo, « nepiktnaudžiauk 
Viešpaties vardo » (Iš 20,7), vadinasi, netark jo taip, 
tarsi jo nešėjas būtų koks daiktas, apie kurį kal- 
bama, bet ne į kurį kreipiamasi. Apie Dievą galima 
kalbėti tik, kasdieniškai sakant, * pasiprašius jo 
leidimo *: « Domine, labia mea aperies, et 0s meum 
anuntiabit laudem tuam — Viešpatie, atverki mano 
lūpas, kad jos skelbtų Tavo garbę» (Ps 50,17). 
Kalba apie Dievą tegali turėti prasmės tik tada, kai 
esmėje ji yra garbinamoji malda. 


4. MALDOS VYKSMAS 


Kas tad vyksta žmoguje maldos metu? — Tai 
anaiptol ne psichologinis, o tikras ontologinis klau- 
simas. Psichologiškai atsakyti į jį galima, kaip jau 
minėta, tik aprašomuoju būdu, vadinasi, patiriant 
maldos apraiškas, bet nesugaunant jos esmės. Bū- 


30 Gerhard Sauter, Reden von Gott im Gebet, sudėt. 
veikale « Gott nennen. Phanomenologische Zugange », Frei- 
burg i. Br. 1981, p. 219. 

dama santykio Tu-Tu išraiška, malda yra tiek giliai 
asmeninis dalykas, jog ji jokiam psichologiniam ty- 
rimui nepasiduoda — taip lygiai, kaip jam nepasi- 
duoda nė pats mūsasis Aš arba asmuo. Maldos kaip 
egzistencinio vyksmo klausimas gali būti atsakytas 
tik filosofiškai, interpretuojant jį ryšium su žmo- 
gaus kūrimu, kuriuo Dievas kaip tik ir tampa žmo- 
gaus Tu. 

Sklaidydami religijos Dievo sampratą, esame 
jau daugiur minėję, kad kūrimas nėra kažkoks 
bendrinis veiksmas, liečiąs «dangų ir žemę», bet 
esmiškai asmeninis, šaukiąs būti mane kaip šią, 
visiškai konkrečią, vienintelę, nepakartojamą Aš- 
būtybę. Religijos Dievas yra tiesioginis manęs paties 
Kūrėjas. Ir tik šitoks Dievas sueina santykin su 
manimi; tik jis atiduoda man patį save, įvykdy- 
damas savo meilę regimu būdu, būtent manimi : 
aš esu įkūnyta Dievo meilė arba Dievo-Meilės regi- 
mybė. Antra vertus, aš esu ir sąmoninga bei laisva 
būtybė. Dievas kuria mane ne tik laisvai, bet ir 
laisvą. Abipusė Dievo ir žmogaus laisvė yra tai, kas 
grindžia religiją kaip santykį ir apreiškia kūrimą 
kaip meilės veiksmą dviejų asmenų atsidavimu 
vienas kitam. Dievas atiduoda man save, mane kur- 
damas, vadinasi, teikdamas man buvimą. Absoliutas 
priartėja prie manęs, reliatyvios būtybės, tuo, kad 
nepaliaujamai kildina mane iš nebūties. Aš buvoju 
visados arti Dievo, ir Dievas buvoja visados arti 
manęs, nes mano buvimas yra dieviškasis kūrimas 
be perstogės. Kūrimas tiek sujungia mane su Dievu, 
jog ontologiškai atitrūkti nuo Dievo man reikštų 

išnykti, grįžtant į nebūtį. Štai kodėl ne vienoje 
vietoje ir esame pabrėžę, kad ontologinio ateizmo 
nėra ir negali būti. Ateizmas visados yra tik psi- 
chologinis ir tik moralinis. 

Iš šios ontologinės Dievo artumos man ir mano 
artumos Dievui kyla ne tik Dievo kenozė, vadinasi, 
jo buvojimas arti manęs manuoju, tai yra: žŽmogiš- 
kuoju, būdu (žodžiu, veiksmu, kūnu), bet ir tam 
tikra paties žmogaus savimonė. Būdamas įkūnyta 
Dievo meilė, aš suvokiu save kaip Dievo tikslą, 
siektą ir pasiektą, todėl nepalenktą jokiai priemonės 
kategorijai: aš esu savitikslis, kadangi esu Dievo 
tikslas. Kurdamas mane laisvą, Dievas yra atidavęs 
mane tik man pačiam, niekam kitam. Aš nesu 
niekeno nuosavybė, todėl neprivalau būti niekam 
nė priemonė. Tuo būdu išsivaduoju iš objekto būse- 
nos, tapdamas subjektu giliausia bei plačiausia šio 
žodžio prasme; subjektu ne tik ontologinėje savo 
būties sąrangoje, bet ir savo paties sąmonėje. Nes 
suvokti save kaip Dievo kūrinį reiškia pakelti savo 
sąmonę į tokį laipsnį, kurio peržengti nebeįmanoma : 
anapus kūrinio buvoja tik Kūrėjas. Gi Kūrėjo mat- 
mens kūrinys niekad pasiekti negali. Imanencija 
niekad negali pereiti transcendencijon, kadangi tai 
reikštų žmogui virsti Dievu. Ad. Mickevičiaus žo- 
džiai didžiojoje « Vėlinių » improvizacijoje, tarti Die- 
vui: « Aš skverbiuos į Tave ir žvelgiu į Tavo širdį ! 
Žiūrėk, kokią galią turiu » (III, 2) yra grynas pro- 
metejiškas maištas, neturįs nei ontologinio pagrindo, 
nei psichologinio pateisinimo — net ir tuo atveju, 
jei jis eitų ir iš genijaus lūpų, nes genijaus sąmonė 

nėra pajėgi pralenkti žmogaus kaip kūrinio sąmonės. 
Genijaus kūriniai, jei naudosimės čia G. Marcelio 
daromu skirtumu, yra būdingi savo daiktiškumų, 
todėl yra padarai; gi Dievo kūriniai yra būdingi 
savo s3ąmoningumu bei laisvumu, todėl yra asmens 31. 
Mąstyti tad save kaip padarą reikštų mąstyti save 
kaip daiktą. Mąstyti gi save kaip asmenį reiškia 
mąstyti save kaip Aš, kuris buvoja kito Aš aki- 
vaizdoje, kad sueitų su šiuoju meilės santykin. 
Malda kaip tik ir yra egzistencinė šio santykio 
išraiška. Kreipdamasis į savo Kūrėją, žmogus išpa- 
žįsta savo kūriniškumą ir tuo atliepia į Dievo meilę 
savu pasitikėjimu (pistės) bei sava meile. Melsda- 
masis žmogus tampa Dievo Tu ne tik todėl, kad 
pačiu savo buvimu jis yra įkūnyta Dievo meilė 
(objektyvinis atžvilgis), bet ir todėl, kad save kaip 
Dievo meilės regimybę jis nūn sąmoningai suvokia 
ir egzistenciškai išreiškia žodiniu savo širdies krei- 
piniu (subjektyvinis atžvilgis). Tai, kas slypi pačiose 
Aš-būtybės gelmėse, malda iškelia sąmonės švieson 
ir tam tikru pavidalu (garbinimas, prašymas, dėko- 
jimas) apreiškia net pojūtiškai. Ontologinė asmens 
sąjunga su Dievu maldoje virsta antropologiniu 
apsiprendimu ir tuo pačiu vykdo antrąją religijos 
pusę būti žmogiškuoju atoveiksmiu į dieviškąjį 
kūrimo veiksmą. Tuo būdu malda savaime jungiasi 
į kūriniškąją žmogaus sąrangą ir gali būti svarstoma 
bei suprantama tik šios sąrangos šviesoje. Moder- 


2 Plg. Gabriel Marcel, Der Mensch als Problem, Frank- 
furt a. M. 1956, p. 73. 

niškai kalbant, malda yra kūriniškosios būties egzis- 
tencialija. 

Būdama savo esme kreipinys, malda ne tik į 
asmenį kaip Tu linksta, bet ir iš asmens kaip Tu 
kyla. Melsdamasis žmogus stovi Dievo akivaizdoje 
kaip toksai, kuris drįsta ir pajėgia tarti Viešpaties 
vardą, ne jį piktnaudžiaudamas «bo reikalo», kaip 
tai nusako lietuviškasis antrojo Dievo įsakymo 
vertimas, bet juo reikšdamas savo atsivėrimą Kūrėjo 
linkui (ad Te). Tai žmogus drįsta bei pajėgia 
todėl, kad Dicvo artumas žmogui padaro ir patį 
žmogų Dievui artimą ir jam brangų. Malda būtų 
išmonė ir net nesąmonė, jei žmogus jaustųsi 6538 
Diovui tolimas, Dievo niekinamas ir net neken- 
čiamas, kaip hinduizme, kur dievų statulos, kaip 
kartą minėta, atrodo esančios nužiostos iš gryno 
pykčio (plg. RF I, 163.165). Nes kol Dievas yra 
pergyvenamas kaip kitas Aš, žvelgiąs iš aukšto 
į žmogų-objektą, tol malda neturi nei pagrindo, nei 
prasmės: tarnas nesimeldžia savam ponui. Malda 
įgyja prasmės bei vertės tik įsisąmoninus, kad Dievas 
ir Žmogus yra susiję ne baime, o abipuse meile, 
vadinasi, abipusiu atsidavimu vienas kitam. Visais 
kitais atvejais žmogaus žodis Dievui yra maginis, 
stengiąsis dievybę įtaigauti, kad ši jo netriuškintų, 
jam nekeršintų, jo nebaustų ir tt. Tai ne malda, o 
kerėjimnas ; tai religinė technika, kai vietoje įrankio 
yra vartojamas žodis, tariamai turįs tos pačios galios, 
kaip ir įrankis. Magija yra mokslo, pirmoje eilėje 
gamtos mokslo pirmykštis šaltinis. Bet ji nėra nei 
religijos šaltinis, nei jos apraiška. Tik tada, kai 

žmogaus žodis ne keri ar buria, o garbina, meldžia 
bei dėkoja ; kai žodis netenka * techninio * pobūdžio ; 
kai žmogus kreipiasi į Dievą kaip į savo draugą, 
kuriam jo bičiulio būklė yra tikras rūpostis, einąs 
net ligi savos gyvybės paaukojimo (plg. Jn. 15,13), 
— tik tada žodis virsta malda. 

Štai kodėl kiekviena pažiūra į žmogų kaip į 
niekybę savaime yra maldos priešininkė ir tuo pačiu 
magijos skatintoja. Nos magijos esama pakankamai 
ir krikščioniškojoje religijoje. Suvokdamas save kaip 
menkybę, žmogus pamiršta, kad jis yra Dievo kūri- 
nys, tai reiškia: įkūnyta Dievo meilė. Perkėlus gi 
savą Nniekybę į ontologinę plotmę, poršasi savai- 
minga išvada, kad žmogus esąs kūrybinio dieviškojo 
veiksmo nesėkmė: esą Dievui nepasisekę sukurti 
žmogaus «pagal savo paveikslą bei panašumą » 
(Pr 1,26), todėl Dievas nekenčiąs šio nevykusio savo 
rankų padaro, o žmogus-nevykėlis bėginėjąs paskui 
Dievą, maldaudamas nesudaužyti jo, kaip skulpto- 
riai kad sudaužo nepasisekusias savo statulas. Šitokia 
pažiūra į Dievo ir žmogaus santykį sravi, tarsi požo- 
minis upelis, net ir krikščionybėje; tai atlaikas graikų 
religijos, kurioje vyravęs įsitikinimas, kad «dievai 
nekenčia žmonių » (Achilas). Vėliau šis atlaikas buvo 
sustiprintas manichejizmo, pasak kurio medžiaga 
esanti blogybė savyje, todėl Dievui šlykštynė, ypač 
kūnas su visais savo veikmenimis. Nėra abejonės, 
kad, šitokiai pažiūrai vyraujant ar bent stipriai 
įtaigaujant, malda kaip žmogaus atoliepis yra iš viso 
neįmanoma: menkybė negali mylėti didybės ir 
atvirkščiai. Menkybė gali tik drebėti didybės aki- 

vaizdoje. Tokiu atveju malda iš tikro virsta askezės 
dalimi bei jos priemone, kad silpnintų bei naikintų 
aną * šlykštynę * ir tuo peormaldautų keršto Dievą — 
«judex iustae ultionis », kaip tai skaitome bažny- 
tiniame « Dies irae » himne, kuriame baimė ir malda- 
vimas pasigailėti prasiveržia nuostabia poetine lytimi, 

Šitokia betgi Diovo kaip keršytojo ir baudėjo 
samprata yTa grynai psichologinė. Ontologinio pa- 
grindo ji neturi. Nes filosofinė ištara, kad žmogus 
buvoja kitame matmenyje, negu Dievas, ir kad jis 
į Dievo matmenį niekad pakilti negali, anaiptol 
neveda į sampratą žmogaus kaip menkybės: Dievo 
ir žmogaus buvimo plotmėms palyginti mes netu- 
rime jokio masto. Ontologiškai kalbant, Dievas 
buvoja anapus žmogaus. Bet šisai * anapus? kaip 
tik ir neleidžia būti lyginamas su žmogiškuoju 
* šiapus '. Tai formalinė Dievo didybės ir žmogaus 
menkybės sąvokų pusė. Materialiai tačiau Dievas 
pačiu kūrimo veiksmu nusileidžia į žmogiškojo 
buvojimo matmenį (kenozė), prisiimdamas šio buvo- 
jimo būdą. Kurdamas žmogų laisvą — nelaisvo 
kūrinio atveju apie maldą negali būti nė kalbos —, 
pats Dievas aprėžia savo didybę arba absoliutinę 
galią ir tuo pačiu nurodo į jo suteiktą žmogui didybę : 
Dievo kenozė yra žmogaus išaukštinimas. Juk apsi- 
spręsti už ar prieš Dievą yra žmogaus galioje, o ši 
jo galia kyla ne iš žmogaus menkybės, bet kaip tik 
iš jo didybės. Net iv protestantų mąstytojai, kurie 
žmogaus sugedimą bei jo nuodėmingumą ypač pa- 
brėžia, pripažįsta, jog « nuodėmė yra ne kas kita, 
kaip blogai suprasta Dievo duota laisvė, kuri yra liu- 

dytoja dieviškosios žmogaus kilmės... Nuodėminga 
sankaita, kai atvaizdas mėgina virsti pirmavaiz- 
džiu, yra galima tik todėl, kadangi jis yra atvaizdas 32. 
Būti gi Dievo atvaizdu arba, kaip Šventraštis sako, 
paveikslu bei panašumu (plg. Pr 1,27), yra pats 
aukščiausias didybės laipsnis, už kurio prasideda 
jau pats Originalas. Žmogus kaip kūrinys yra vertas 
savo Kūrėjo — štai maldos prasmingumo sąlyga, 
be kurios malda būtų tik bailus vergo linkčiojimas 
ar dirbtinis marionetės maivymasis. 

Šią tad savos didybės bei vertybės sąmonę malda 
kildina ir palaiko. Malda yra žmogiškosios didybės 
ne tik išraiška, bet ir jos gaivintoja. Melsdamasis 
Dievui, žmogus apmeta bei apsprendžia savo paties 
pavidalą. Jis atsako į kuriamąją Viešpaties meilę 
ir tuo būdu tampa savęs paties kūrėju, kadangi šis 
atsakymas yra duodamas no teoriškai, tarsi egza- 
minų metu, bet egzistenciškai, vadinasi, visa žmo- 
gaus būtybe. Vienamo iš savo laiškų šv. Augustinas 
yra gražiai pasakęs, kad žmogus meldžiasi ne tam, 
kad Dievą informuotų, o tam, kad pats save for- 
muotų: ut ipse construatur, non ut Deus iusirua- 
tur. Teikti sau pačiam būtinę lytį — štai giliausia 
maldos prasmė. Ši gi lytis esti kuriama tuo, kad 
žmogus tiek Dievą, tiek patį save pergyvena kaip 
Tu: šiuoju Tu žmogus Dievą maldoje ir vadina, ir 
Dievo Tu būna. Melstis reiškia Dievo bičiuliu tapti 


32 Emil Brunner, Der Mensch im Widerspruch, Zūrich 
1965, p. 173. 

ir juo būti. Meldžiuosi todėl, kad buvoju kaip Vieš- - 
paties draugas. Ne įsikalbu esąs jo draugas; ne 
kitas man įkalba, kad esu Dievo draugas; bet aš 
pats žinau, kad esu ir buvoju kaip Dievo draugas. 
Tai reiškia: savuoju Aš esu Dievui toks brangus, 
jog esu jo Tu, ir Dievas man yra toks brangus, jog 
jis yra mano Tu. Tai tiesioginis kūrinio susilietimas 
su Kūrėju, pradėtas kuriamuoju veiksmu ir tęsiamas 
maldos veiksmu. Tai kūrinio ir Kūrėjo atsivėrimas 
vienas kitam. 

Malda šį susilietimą bei atsivėrimą vykdo ir tuo 
būdu tampa tikrąja Dievo ir žmogaus meilės statytoja 
boi ugdytoja, peržengdama dorinę ar psichologinę 
nuotaiką ir pereidama ontologinėn plotmėn. Tai, 
ką Dievas žmogaus atžvilgiu vykdo kūrimo metu, tai 
žmogus Dievo atžvilgiu vykdo maldos metu, būtent : 
atiduoti kitam patį save, atveriant save kaip meilę 
MEILEI. Neveltui tad krikščioniškoji religija teikia 
maldai keičiamosios galios: pakanka vieno vienin- 
telio kreipinio « Viešpatie 1», kad pasikeistų net ir 
amžinasis žmogaus likimas, atverdamas žmogaus 
asmenį kaip Dievo gyvenvietę. 


II. MALDOS FORMOS 


Melstis Dievui galima įvairių įvairiausiais būdais, 
pradedant grynu atodūsiu ir baigiant iškilmingomis 
procesijomis. Vis dėlto šiame įvairume glūdi tam 
tikra sąranga, konkrečiai išeinanti aikštėn garbinimu, 
prašymu ir dėkojimu. Tai nėra meldimosi tarpsniai 

laiko atžvilgiu ; tai sudedamieji pačios maldos pradai, 
galimi įžvelgti, sklaidant maldą metafiziškai, tačiau 
neatskiriamai vienas su kitu susiję, vykdant maldą 
egzistenciškai. Kiekviena malda — net ir atodūsis 
Dievop — yra sykiu ir garbinimas, ir prašymas, ir 
dėkojimas. Antra vertus, kiekviena malda — net ir 
atodūsis — turi savą skirtiną pobūdį, kuriame persi- 
sveria arba garbinimas, arba prašymas, arba dėko- 
jimas. Būdama religijos antropologinės pusės ryškiau- 
sia Tregimybė, malda savaime priklauso nuo mūsų 
žmogiškosios padėties tą ar kitą metą, ir ši padėtis 
kaip tik apsprendžia mūsų meldimąsi, taip kad 
malda vieną sykį yra daugiau garbinimas, kitą — 
daugiau prašymas, vėl kitą — daugiau dėkojimas. 
Mos kreipiamės kartais į Viešpatį kaip kūrėją, 
kartais į jį kaip gelbėtoją bei padėjėją « mūsų var- 
guose » (Ps 45,1), kartais kaip geradarį, palietusį 
mūsų būvį savo dovanomis. Dėl to ir mūsų malda 
tampa įvairialytė sava išraiška, nors visados vie- 
ninga savo esme. 


1. GARBINAMOJI MALDA 


Apie garbinimą kaip religijos tėesos mastą esame 
platokai kalbėję kitoje vietoje (plg. RF I, 83-95). 
Ten sakėme, kad tik ta religija yra tikra, kurios 
Dievas yra vertas garbinti. O vertas garbinti yra 
tik tasai Dievas, kuris yra manęs kaip šios konkre- 
čios Aš-būtybės kūrėjas. Nes tik tokiu atveju Dievas 
yra Absoliutas, kad galėtų mane sukurti, ir Meilė, 
kad worėų mane kurti. Kitaip tariant, garbinimo 

objektas yra absoliutinė Meilė. Todėl kur Dievo kaip 
absoliutinės Meilės nėra, ten nė religijos tiesos nėra, 
kadangi ten nėra ko garbinti; ten nėra objekto, 
verto būti garbinamam. Nes bet kuris kitas objektas, 
kuris nėra absoliutinė Meilė, o vis dėlto yra garbi- 
namas, pažemina žmogaus asmenį jo kilnybėje. Gi 
kad religija būtų tikra, reikia, jog Žmogus turėtų 
savęs vertą Dievą, o Dievas turėtų savęs vertą Žmogų. 
Tokia religija tegali būti Dievo-Meilės religija, vadi- 
nasi, dieviškojo ir žmogiškojo Tu-Tu santykis. Gar- 
binimas tokį santykį ryškiausiai atskleidžia ir rogi- 
mai skleidžia, virsdamas mastu religijos tiesai pažinti 
bei pripažinti. Apie tai, kaip minėta, esame kalbėję 
ir to čia nebekartosime. 

Tačiau garbinimas turi ir kitą atžvilgį, kuris 
išeina aikštėn jau grynai antropologiškai. Kasdienoje 
vykdoma religija reiškiasi religingumu, vadinasi, 
žmogaus sąmoningumu suvokiant, kad jis yra Dievo 
meilės kūrinys ir todėl savu atoveikiu teikia atsa- 
kymą į kuriamąjį Dievo veiksmą. Malda yra pagrin- 
dinė tokio atoveikio lytis. Garbinimas gi yra pagrin- 
dinė maldos lytis. J. Hessenas teisingai pabrėžia, 
jog «be garbinimo nėra jokios maldos. Garbinimas 
yra maldos siela. Tik ten, kur esti atliekamas garbi- 
nimo veiksmas, galima rasti tikro meldimosi, vis 
tiek ar tai būtų prašymas, ar dėkojimas »33. Tą, 
pačią pažiūrą randame ir M. Schelerio religijos 


* Johannes Hessen, Die Werte des Heiligen, Regens- 
burg 1938, p. 150. 

filosofijoje. Galynėdamasis su nuomone, esą Dievo 
idėją kildina žmogaus būvio vargas ar baimė (iimor 
fecit deos, TLiucretius), Scheleris pastebi, kad « gryna 
bėda nekuria gerojo Dievo idėjos... Bėda gali mo- 
kyti prašyti, tačiau ji nemoko garbinti. Gi nėra 
tokios maldos, kuri nebūtų pagrįsta garbinimu » 34. 
Štai kodėl malda visados yra susijusi su vienokiais ar 
kitokiais garbinimo mostais : klauptis, stotis, lenktis, 
pulti ant veido, žegnotis, lenkti galvą ir tt. Visi šie 
mostai yra garbinimo ženklai, nekartą net įspū- 
dingesni, negu žodžiai35. Jie lydi kiekvieną maldą, 
keldami aikštėn garbinimą kaip esminį jos sandą. 

Šie tad mostai bei ženklai ir kreipia mūsų dėmesį 
į antropologinę garbinimo pusę, būtent: kuo gi 
žmogus garbina Dievą? Dažnai girdimas atsakymas 
į šį klausimą, esą žmogus garbinąs Dievą visa savo 


“ Max Scheler, Schriften zur Soziologie und Welt- 
anschauungslehre, Werke, t. VI, Bern 1969, p. 196. — 
Net ir pastarąjį savo gyvenimo tarpsnį, kai M. Scheleris 
suliejo Dievą su žmogumi, padarydamas šį « Dievo tapsmo 
vieta », o religiją « teogoniniu vyksinu », — net ir šiuo metu 
Scheleris laikė garbinimą kaip nepraeinantį žmogiškojo būvio 
pradą: Garbinimas lieka; dingsta tik malda kaip prašy- 
mas». Nes esant žmogui Dievo tapsmu, stinga to, kurį 
būtų galima ko nors prašyti; tačiau nestinga to, prieš 
kurį pulčiau ant kelių, nes tai jis tampa manyje savimi pa- 
čių. Tai, be abejo, hegeliškoji mintis. Tačiau ir Hegelis 
garbinimo neneigė (plg. Max Scheler, Sehriften aus dem 
Nachlass, Werke, Bern 1979, t. XI, p. 217). 

35 Plg. Friedrich Heiler, Erscheinungen und Wesen der 
Religion, Stuttgart 1961, p. 321-322. 

gyvenimo pilnatve (mintimi, žodžiu, darbu) yra 

teisingas subjektyviai, tačiau jis dar nieko nesako | 
apie garbinimą objektyviai. Nėra abejonės, kad 
žmogus pačia savo būvio sąranga linksta Dievop ir | 
kad šią linkmę jis gali ir net privalo kelti savo sąmo- 
nės švieson: kiekvienas Žmogaus žingsnis turi aną 
linkmę liudyti bei vykdyti. «Omnia ad majorem 
Dei gloriam » nėra tik jėzuitų ordeno šūkis; tai 
šūkis paties žmogiškojo būvio. Ir vis dėlto šioje 
žmogiškojoje visumoje esama skirtinų veiksmų, ku- 
riuos vadiname garbinimu. Jie nėra Dievo garbei 
tik skiriami; jie Dievo garbė yra. Steigti banką 
pinigams skolinti; dirbti fabrike šeimai pramaitinti ; 
dėstyti mokykloje naujosioms kartoms lavinti ; nešioti 
restorane valgių svečiams sotinti — visa tai galima 
ir reikia daryti Dievo garbei. Mūsų nusistatymas 
(intentio)  pergyventi šiuos veiksmus ryšium su 
Dievu pašvenčia juos, įjungdamas juos į bendrą 
mūsų būvio linkmę Dievop. Vis dėlto patys savimi 
šie veiksmai krypsta ne tiesiog į Dievą, bet tiesiog 
į Žmogų: jie nėra teologinio, o antropologinio pobū- 
džio. Todėl nors jie yra pašvęsti mūsų intencija 
subjektyviai, jio nėra Dievo garbinimo aktai objekty- 
viai. Gi, sakysime, Dievo Kūno šventės procesija, 
išsitiesusi miesto gatvėmis, pačia savimi, vadinasi, 
objektyviai yra garbinamasis veiksmas, nors jos 
dalyviai subjektyviai gal norėtų tik pasižiūrėti ar 
save parodyti, taigi anaiptol ne Dievą pagarbinti. 
Tačiau kaip pinigų skolinimas iš banko nepaverčia 
skolinamojo veiksmo Dievo garbinimu, nors sko- 
linčiausi pinigų ir bažnyčiai statyti, taip lygiai noras 

pasirodyti, tautiniais drabužiais pasipuošus, wesu- 
naikina garbinamojo procesijos pobūdžio. Subjektyvi 
intencija ir objektyvus veiksmo pobūdis yra du 
osmiškai skirtingi dalykai. Šio tad skirtumo šviesoje 
ir klausiame : kuo gi žmogus iš tikro Dievą garbina ? 
Kas yra ta «garbinančioji būtybė — ens adorans », 
kaip žmogų dažnai vadina religijos filosofija ? 

Šis klausimas pasidarys mums aiškesnis, jei 
prisiminsimo, kad kiekvienas garbinamasis veiks- 
mas linksta reikštis tam tikromis viršinėmis for- 
momis arba, filosofiškai kalbant, linksta objektyvuotis. 
Dievą garbinąs žmogus savaimingai klaupiasi ar 
stojasi, savaimingai tiesia rankas ar deda jas ant 
krūtinės, savaimingai lonkia galvą ar kelia ją dan- 
gopi. Nes kūnas yra neatskiriamas nuo dvasios, 
todėl neišvengiamai dalyvauja ir jos veiksmuose : 
dvasia byloja kūno mostais. Taip yra visose Žžmo- 
giškojo būvio srityse; taip yra ir garbinamojoje 
maldoje. Tačiau vienais tik kūno judesiais ar mostais 
garbinimas anaiptol neišsisemia. Jis reiškiasi ne tik 
kūnu; jis peržengia kūną ir objektyvuojasi tuo ar 
kitu jau šalia kūno esančiu dalyku, pav. apdaru, 
garsu, padargų, patalpa ar kuria kita regimybe. 
Garbinimas visados esti apipavidalinamas, sutei- 
kiant jam tam tikrą objektyvią bei — daugiau ar 
mažiau pastovią išraišką (Gestalt). Todėl toliau ir 
Klausiame: kas gi yra ši išraiška? Kuo gi garbi- 
nimas esti apipavidalinamas ? Į ką jis linksta objek- 
tyvuotis ir kuo jis iš tikro objektyvuojasi ? 

Atsakyti į šiuos klausimus nėra sunku. Pakanka 
tik žvilgterėti į bet kurią religiją, kad galėtume 

teigti: garbinimas objektyvuojasi meno pavidalais, 
Žodis čia virsta poezija, mostas — apeiga, garsas — 
muzika, erdvė — šventove. Garbinimas įgyja sutelk- 
tinį pavidalą, kuriame dalyvauja visos dailiojo i 
meno sritys. Kaip pats garbinimas yra daugiau, nei: 
kasdieninės mūsų būties apraiška, taip ir jo objekty- ; 
vuoti pavidalai peržengia kasdienybę ir ieškosi | 
tokių lyčių, kuriomis anas peržengimas būtų pergy- 
venamas visa savo gelme. O tai ir yra menas. 
Todėl R. Guardinio pastaba, kad «liturgija yra 
gyvenimas virtęs menu »36, tinka ne tik viešajam, 
bet ir kiekvienam kitam garbinimo būdui: garbinimas 
yra malda, virtusi menu. Jokia kita maldos lytis —. 
nei prašymas, nei dėkojimas — menu savaime ne- 
virsta. Prašyme ir dėkojime meno yra tik tiek, kiek 
yra juose garbinimo. Pačiais savimi nei prašymas, 
nei dėkojimas nesiveržia objektyvuotis ir todėl 
įgyja meninės išraiškos tik tiek, kiek ši išraiška yra 
susijusi su garbinamąja žmogaus nuotaika. Garbi- 
nimas gi žengia į meną pačia vidine savo linkme. 
Jis neišsitenka žmogaus sielos viduje. Tai nuostabu, 
tačiau tai istorinė tikrybė. Kiekvienos religijos gar- 
binimas esti apipavidalinamas giesmėmis, apeigomis, 
procesijomis, puošniais drabužiais, statulomis, pa- 
veikslais, muzikiniais veikalais ir galop šventyk- 
lomis kaip tikrąja garbinimo erdve, kurioje susi- 
tinka visos meno šakos, sudarydamos vieningą pavi- 
dalą, būtent, objektyvuotą garbinimo vienetą. 


** Romano Guardini, Vom Geist der Liturgie, Freiburg 
i. Br. 1961, p. 109. 

lankydamasis Vokietijoje (1980 m. lapkr. 15- 
19 d.), pop. Jonas Paulius II kalbėjo Miūncheno 
susirinkusiems menininkams: « Bažnyčia yra reika- 
linga meno. Ji jo reikalinga, kad vykdytų savą 
pasiuntinybę. Bažnyčia reikalinga žodžio, kuris liudija 
ir skelbia Dievo žodį, kartu betgi yra ir žmogaus 
žodis... Bažnyčia yra reikalinga paveikslo... Nau- 
jajame Testamente Kristus yra vadinamas nere- 
gimojo Dievo paveikslu arba ikona. Bažnyčia nėra 
tik žodžio Bažnyčia, bet ir sakramentų, šių šventų 
ženklų bei simbolių. Ilgą laiką šalia žodžio paveikslai 
vaizdavo išganymo Naujieną; tai jie daro ir šian- 
dien. Tikėjimas krypsta ne tik į klausą, bet ir į regą, 
šiuos du pagrindinius žmogaus pojūčius. Tikėjimo 
tarnybon jungiasi ir muzika. Tikėjimas trokšta būti 
no tik išpažįstamas bei tariamas, bet ir giedamas. 
Muzika kaip tik ir nurodo, kad tikėjimas yra džiaugs- 
mo, meilės, pagarbos ir entuziazmo išraiška. Tą 
patį galima tarti ir apie Bažnyčios santykį su archi- 
tektūra bei vaizdinamuoju menu (skulptūra, Me.). 
Bažnyčia galop yra reikalinga erdvės kaip vietos 
Viešpaties kultui ir Dievo tautos sueigai »37. Trum- 
pai tariant, Bažnyčia reikalinga meno visumos, kad 
garbinimas kaip pats esminis jos veiksmas virstų 
istorine regimybe. 

Šia prasme teisingai pastebi A. Halderis, jog 


27 Papsi Johannes-Paulus II. in Deutschland, Verlaut- 
barungeon des Apostolischen Stuhles Nr. 25; oifizielle 
Ausgabe, Bonn 1980, p. 188. 

«+ kulto veikalai yra galimi tik kaip meno veikalai » 38, 
Tai nereiškia, pasak to paties Halderio, kad žmogus 


| 


| 
( 


visų pirma kuria meno veikalų, o tik paskiau įima |, 


jų dalį į garbinimą. Anaiptol! Pats garbinimas 
prasiveržia aikštėn meno veikalais (plg. p. 48). Kulto 


veikalai savo esme yra religinės objektyvacijos. ' 


Tačiau garbinamąja savo forma jos savaime virsta 


menu, nors savo tikslu jos ir siekia ne estetinio | 


pasigėrėjimo, o Dievo garbės. Vis dėlto patė Dievo 
garbė ieškosi meninės išraiškos. Tik žymiai vėliau, 


išblėsus ar net dingus religingumui, žmogus žvelgia 


į kulto veikalus jau grynai meno akimis ir jungia 


juos į meno istoriją. Tačiau net ir šis profaninis | 
žvilgis, vadinasi, atsiradęs jau užu šventyklos durų, | 


nepajėgia panaikinti meno veikalų garbinamojo pobū- 
džio — bent jų kilmės atveju. 

Be abejo, kintant estetiniam tautų skoniui bei 
stiliui, kinta ir garbinimo objektyvacijų meninės 
lytys. Tačiau paties garbinimo jos niekad nepalieka. 
Garbinimas niekad nesiobjektyvuoja nei mokslu, 
nei filosofija, nei dorove, nei socialiniais papročiais. 
Mokslo garbinimas yra reikalingas tik tiek, kiek jo 
reikalingas menas, pirmoje vietoje architektūra. 
Filosofija garbinime vietos iš viso neturi, Jei filo- 
sofas kuria Dievui himną, pav. Tomas Akvinietis, 
jis kuria jį nebe filosofiškai, o pootiškai, jei sugeba. 
Dorovė garbinime turi reikšmės tik ta prasme, kad 


* Albis Halder, Kunst und Kult, Freiburg i. Br. 
1964, p. 47. 

garbinimą padaro nemeluotą. Tačiau ir nusidėjėlis 
— net ir viešasis — gali Dievą garbinti ir iš tikro 
ji garbina, kaip tai akivaizdžiai rodo gatvinių mer- 
gaičių organizuotas dalyvavimas bažnytinėse ispanų 
procesijose. Socialiniai papročiai garbinimą nekartą 
tik gadina, įvesdami fariziejinį «aš ne toks» (plg. 
Lk 18,11), kaip tai regime didikų išsiskyrime iš 
liaudies, įsirongiant atskirus suolus bažnyčiose fe0- 
dalizmo tarpsnyje, arba Indijos krikščionyse, kurie, 
būdami aukštesniųjų kastų, neina komunijos prie 
altoriaus kartu su parijais, ta žemiausia socialine 
indų kasta 9, 

Tad į ankstesnį klausimą, kas yra žmogus kaip 
garbinančioji būtybė, galima nūn atsakyti: tai 
kūrybinis žmogus. Žmogus garbina Dievą tuo, jog 
nešioja savyje aukščiausią galią, būtent, galią kurti. 
Jau seniau esamo pabrėžę, kad žmogus garbinime 
atsitieosia (plg. RF I, 92-95). Garbinimo dialektika 
yra ta, kad čia žmogus suvokia Dievą kaip didybę 
(majestas), o save kaip ontologinę niekybę, iš nebū- 
ties kilusią ir nebūties ertmėje buvojančią. Gar- 
binimo veiksmu Dievas yra pergyvenamas kaip 
vertas būti garbinamas todėl, kad jis savo meile 
pašaukė mane būti. Garbinimas yra džiaugsmas, 
kad esu. Tačiau kaip tik tuo, kad esu, vadinasi, savo 
buvimo sąmone žmogus suvokia save kaip nelygs- 
tamą vertybę, nes buvimas yra pati didžiausia 


2» Plg. kun. A. Sabaliauskas, Tūkstančio paslapčių 
šalyje, Kaunas 1939, p. 86-88. 

vertybė ir kiekvienos kitos vertybės pagrindas. Bū- 
damas gi pati didžiausia vertybė, žmogus yra vertas, 
kad Dievą garbintų. Žmogus garbina Dievą ne 
ontologine savo niekybe kaip kūrinys, kilęs iš nebū- 
ties, bet antropologine savo didybe kaip kūrinys, 
turįs būtį. Jis tarsi išskleidžia šią būtį prie Vieš- 
paties kojų, tardamas « Šventas, Šventas, Šventas... 
nes Tu visa sukūrei» (Apr. 4,8-11). Prieš Dievo 
sostą padėtas žmogaus vainikas kaip simbolis antro- 
pologinės didybės yra meilės mostas Viešpačiui, 
kilęs iš džiaugsmo nešioti šį vainiką, vadinasi, būti 
kūriniu, kilusiu Dievo meilės žodžiu. Dievo meilė 
žmogui ir žmogaus meilė Dievui susitinka garbi- 
nime ir prasiveržia menu, nes « meilė pragysta — 
e'est Vamour gui chante » (J. de Maistre) 9, supran- 
tant žodį * pragysta * plačiausia bei giliausia estetinę 
jo prasme. Kiekvienas meno veikalas, reiškiąsis 
garbinimu, yra giesmė. O kurti meno veikalą yra 
pati didžiausia žmogaus pajėga. Niekur kitur žmo- 
gaus kūrybiškumas nėra toks akivaizdus ir toks 
įspūdingas, kaip meninėje veikloje. 

Ši tad meninė žmogaus veikla ir virsta apipa- 
vidalinamąja garbinimo lytimi. Čia nesvarbu, kad 
ne kiekvienas žmogus yra menininkas, tai yra ne kiek- 
vienas apipavidalina garbinimą sava menine pajėga. 
Čia svarbu tik tai, kad kiekvienas garbina Dievą meno 
lytimis, vadinasi, garbinamąją savo maldą apvelka 
estetiniais pavidalais, nors šie pavidalai ir būtų ne 


+ Plg. Henri Brėmond, Priėre et Poėsie, Paris 1926. 

jo paties, o kitų sukurti. Tokiu atveju žmogus savą 
garbinimo proveržį į meną sutapatina su kitų jau 
objektyvuotais to paties proveržio kūriniais. Kito 
sukurta giesmė, mano giedama, virsta mano giesme ; 
kito sukurtas paveikslas, prieš kurį meldžiuosi, 
virsta mano paveikslu; kito pastatyta bažnyčia, 
mano lankoma, virsta mano bažnyčia. Ne kiekvienas 
yra Bruckneris. Bet kiekvienas, giedodamas ar net 
tik klausydamas jo Te, Deum, laudamus tampa 
* Bruckneriu?. Garbinimo metu visos tos meno 
lytys, kuriose dalyvauju savo malda ir kuriomis 
reiškiu savo džiugesį Viešpaties akivaizdoje, yra 
mano lytys. « Kur džiūgauja meilė, ten yra ir šventė 
— ubi caritas gaudet, ibi est festivitas » (J. Chry- 
sostomas), vadinasi, bendruomeninis garbinimas. 

Šitoje vietojo užčiuopiame giliausią religijos sąlytį 
su kultūra. Jau daugiur esame kartote kartoję, kad 
religija skirtinų savo reiškimosi lyčių neturi: kiek- 
viena religijos lytis yra žmogaus kūrinys, o tuo 
pačiu kultūrinė. Dievo kenozė gal niekur kitur 
nėra tokia akivaizdi, kaip religijos regimybėse, nes 
čia visur byloja Viešpats žmogiškojo būvio pavi- 
dalais: čia visur Dievas yra «kaip visi Žmonės » 
(Fil 2,7). Užtat St. Šalkauskis ir vadino kultūrą 
medžiaginiu religijos pagrindu ; medžiaginiu ne * ma- 
terijos ? prasme, bet prasme regimo pavidalo, kurį 
religija iš kultūros gauna, kuriuo ji apsivelka — ne 
kaip drabužiu, bet kaip * kūnu *, be kurio ji negalėtų 
nei buvoti, nei tuo labiau egzistencialiai reikštis. 
Religija įsikūnija kultūroje. Ir tik tada ji tampa 
istoriniu reiškiniu. 

Ir štai, garbinimas kaip tik kuo ryškiausiai ir 
atskleidžia šį religijos įsikūnijimą kultūros pavida- 
luose. Menas juk yra grynai kultūrinis dalykas. Nei 
savo esme, Nei savo paskirtimi jis nėra religinis, 
vadinasi, Dievo-žmogaus santykių padaras. Tačiau 
garbinimas, savaime verždamasis reikštis menu, 
teikia kuriamajai žmogaus galiai nepaprastų akstinų 
menui kildinti bei išvystyti. Gražiausi meno veikalai 
yra garbinamojo proveržio pasekmės. Pop. Jonas 
Paulius II minėtoje kalboje Vokietijos meninin- 
kams yra teisingai teigęs: « Atimkite iš Europos ar 
Vokietijos meno istorijos visa, kas siejasi su religija 
ar krikščioniškuoju įkvėpimu, ir pamatysite, kiek 
maža beliks »41. Tai tinka ne tik Europai. Tai tinka 
ir Azijos, ir Afrikos, ir Amerikos žemynams. Visuose 
juose garbinimas yra buvęs pats įtaigiausias ir 
vaisingiausias tenykščių meno šakų akstinas. 

Antra vertus, meninė tos ar kitos kultūros bei 
tautos nuotaika įtaigauja ir patį garbinimą. Veržda- 
masis reikštis menu, garbinimas tegali juo reikštis 
taip, kaip yra nusiteikęs to ar kito istorinio tarpsnio, 
tos ar kitos tautos žmogus. Religinio meno stiliai, 
ypač architektūros, skulptūros, tapybos, muzikos, 
esti apipavidalinami pagal dievybės pergyvenimą. 


1 Papst Johannes-Paulus II, op. cit. p. 184. — Plg. 
Hans Urs von Balthasar: « Gražiausius savo veikalus Va- 
karų pasaulis pagimdė ir išugdė religijos dvasia. Tai galioja 
ir klasikiniams senovės veikalams, kurie visi yra kilę iš 
dievybės garbinimo » (Wer ist ein Christ ?, Einsiedeln 1965, 
p. 18). 

Hinduistų, mahometonų ir krikščionių šventyklos 
visa savo sąranga yra meniškai skirtingos todėl, kad 
jose yra garbinamas kitas Dievas. Tačiau romaninė, 
gotinė, renesansinė, barokinė, modernioji krikščionių 
šventykla skiriasi viena nuo antros todėl, kad čia 
yra kitaip garbinamas tas pats Dievas. O kitaip 
čia jis yra garbinamas todėl, kad yra pakitęs euro- 
pinio žmogaus estetinis nusiteikimas. Kintant garbi- 
nimo objektui, kinta menas; kintant menui, kinta 
garbinimo būdas. Garbinimas ir menas sąlygoja 
vienas kitą ir šis sąlygojimas kuria naujų lyčių tiek 
garbinimui, tiek menui. 

Iš šitokio santykio tarp garbinimo ir meno plaukia 
didžios svarbos išvada. Sūstant menui, sūsta ir gar- 
binamasis maldos sandas, nes meilė neranda tin- 
kamos * melodijos ' pragysti, todėl neprasiveržia džiū- 
gavimu. Skurdaus meno metu malda darosi pilka, 
vis labiau virsdama prašymu, vadinasi, vis didesniu 
žmogaus vargų stūmimu priekin religijos plotmėje. 
Religija ar koniesija, kurioje meno yra mažumė, 
pabrėžia nuodėmingą, sunkią, prislėgtą žmogiškojo 
būvio pusę, o aptemdo ir net pastūmi šalin šventą, 
atsitiesusį, džiaugsmingą to paties būvio sandą, 
sulėkštindama tuo pačiu tiek patį žmogiškąjį būvį, 
tiek jo santykį su Dievu arba religija. Štai kodėl 
Tikėjimo kongregacijos prefektas kard. J. Ratzin- 
geris ir pabrėžia, kad «teologas, kuris nemėgsta 
meno, poezijos, Muzikos ir gamtos, gali tapti net 
pavojingas. Nes jo aklumas bei kurtumas grožiui 
anaiptol nėra antraeilis dalykas; jis neišvengiamai 
atsispindi ir jo teologijoje», o tuo pačiu ir jo sie- 

lovadoje (p. 135). Tad savaime, anot Ratzingerio, 
kyla klausimas: «Jei Bažnyčia ir ateityje privalo 
keisti pasaulį, darydama jį vis žmoniškesnį, kaip 
gi ji galėtų savo liturgijoje atsisakyti grožio, kuris 
yra ankštai susijęs su Prisikėlimo meile ir spindesiu * 
Ne, krikščionys neprivalėtų taip lengvai nusileisti 
(čia kardinolas turi galvoje dabartinę liturgiją, Mo.) : 
jie turėtų savo bažnyčias paversti grožio buveinė- 
mis, o tuo pačiu ir buveinėmis tiesos, be kurios 
pasaulis taptų pirmuoju (Dantės) pragaro ratu » 42, 

Antra vertus, suskurdus garbinimui, skursta ir 
menas, nes netenka stipraus akstino būti skatinamas 
bei įkvepiamas. Skurdaus garbinimo metu malda 
darosi pilka, nes stoksta estetinio pavidalo: silp- 
nas garbinimas nesiveržia aistringai į menines 
formas. Jis kasdienėja tiek žodžiu (liturginė kalba), 
tiek drabužiu (tikinčiųjų ir kunigų apranga bažny- 
čioje), tiek erdve (bažnyčių statyba ir jų apipa- 
vidalinimas iš vidaus). Garbinimo nuosmukis susina 
meną, 0 meno nuosmukis susina garbinimą. Polinkis 
daug prašyti, o maža garbinti šiandien maldoje yra 
gana aiškus. Kard. J. Ratzingeris net įspėja, jog 
«reikia daug ryžtingiau, nei ligi šiol, spirtis raciona- 
listinėms lėkštybėms, tuštiems šnekalams ir sielo- 
vadinėms vaikybėms, kurie liturgiją paverčia para- 
pijos ratelių pasižmonėjimu » (op. cit., p. 125). Gar- 


+ Joseph Kardinal Ratzinger, Zur Lage des Glaubens. 
Ein Gespršch mit Messori Vittorio, Mūnchen 1985, p. 134, 
135. 

binamasis sandas čia beveik nebejaučiamas, o tuo 
pačiu nebejaučiamas ir maldos didingumas. « Polin- 
kis banalizuoti, pasak Ratzingerio, tiesiog šalčiu 
nukrečia kiekvieną, kuris susiduria su bespalve, 
nuobodžia, be jokio meninio atspalvio povatikanine 
liturgija » (t. p.). Prašymas ar dėkojimas garbinimo 
atstoti negali. Todėl šių maldos formų klestėjimas 
meno neskleisdina. Tai regėti tiek protestantizme, 
kuris, suskurdinęs garbinimą, nesukūrė jokio meno 
stiliaus ir net apnuogino savo šventoves ; tiek dabar- 
ties mene, kuris, smukęs estetiškai, virsta tiesiog 
kliūtimi garbinimui, nebegalinčiam reikštis džiū- 
gavimu: meilė neranda jame melodijos, kad galėtų 
pragysti. 


2. PRAŠOMOJI MALDA 


Prašymas, kreipiamas į Dievą, yra giliai dia- 
lektinis : jis yra suprantamybė, jei Dievas yra mana- 
sis Tu; bet jis atrodo esąs prieštara, jei Žmogus 
yra laisvas. Būdamas mano Tu, Dievas buvoja čia 
pat ir dabar; jis yra ne tik mano kūrėjas, bet ir 
mano draugas. Todėl, ištiktas bėdos, ir kreipiuos į 
jį. Juk nėra nieko suprantamesnio, kaip prašyti 
draugą pagalbos. Antra vertus, aš esu taip pat ir 
Dievo Tu kaip atsakas į jo meilę. Tačiau toks atsa- 
kas galiu būti, tik būdamas laisvas, vadinasi, tik 
būdamas tokia būtybė, kuri apsprendžia pačią save 
ir pati šį apsisprendimą vykdo; kuri keičia pasaulį 
savo pačios jėgomis; kuri galop buvoja drauge su 
kitomis, taip pat laisvomis, būtybėmis, dalindamasi 

su jomis savo laisve. Kur tad čia galėtų likti vietos 
Dievo veiklai? Juk kiekvienas Dievo kišimasis į 
žmogiškojo būvio erdvę liestų arba mane patį, arba 
kitus kartu su manimi buvojančius asmenis, arba 
pasaulį gamtos prasme ir tuo sunaikintų ar bent 
sumenkintų arba mano paties laisvę, arba laisvę 
kitų mano bendrabūvių, arba gamtos dėsningumą. 
Ar tad prašomoji malda nėra lygi stebuklo trošku- 
liui? Ar ne čia slypi priežastis, kodėl Dievas, mūsų 
prašomas, paprastai tyli, leisdamas pasauliu eiti 
sava vaga? Ir ar ši Dievo tyla nepateisina J. P. 
Sartre iv D. Bonhoefferio teiginių, esą pasaulyje 
niekas nepasikeistų, jei Dievo ir nebūtų? Trumpai 
tariant, prašomoji malda, mąstoma filosofiškai, nėra 
nė kiek mažiau paini, kaip ir garbinamoji malda. 

Prašomąja savo forma malda rymo ant tam 
tikros žmogiškojo būvio interpretacijos, be kurios 
prašymas būtų psichologiškai neįmanomas, o meta- 
fiziškai — beprasmis. 

Pats pirmasis ir pagrindinis šios interpretacijos 
sandas yra mūsų būvio atvirybė arba, kaip kitur 
esame plačiau minėję“, mūsų laisvė. Prašomoji 
malda yra prasminga tik tada, kai mūsų būvis nėra 
apspręstas ir tuo pačiu užsklęstas — ne mūsų pačių, 
o kokių nors svetimų jėgų, buvojančių arba šalia. 
mūsų (pav. gamtos jėgos), arba viršum mūsų (pav. 
dievybė), arba mūsų būvio sąrangoje (pav. likimas). 


* Plg. Antanas Maceina, Dievas ir laisvė, Chicago 
1985, p. 14-37. 

Kitaip tariant, prašomoji malda yra prasminga tik 
tuo atveju, jei mūsų būvis nėra apspręstas būtiny- 
bės — vis tiek koks būtų šiosios šaltinis. Prašo- 
moji malda yra egzistencinė mūsų atvirybės išraiška. 
Kur nėra atvirybės, ten ir prašymas yra beprasmis. 
Būtų juk išmonė prašyti Dievą pagalbos, jei mūsų 
gyvenimas — nuo lopšio ligi karsto — būtų val- 
domas, kaip graikai tikėjo, likimo, lemiančio net 
ir dievų būtį. Prašomoji malda yra įmanoma tik 
tuo atveju, kai likimas virsta dieviškąja apvaizda : 
Dievas apveizdi visa, tačiau jis nieko iš anksto 
neapsprendžia ir todėl mūsų būvio atvirybės neuž- 
sklendžia. Todėl mes ir galime jį prašyti, kad jis 
mums padėtų šią atvirybę užsisklęsti patiems, pa- 
verčiant ją mūsų pačių apmatu. Vaizdingai kalbant, 
Dievą prašyti galima tik tada, kai jis « klumpantį 
prilaiko », bet pats jo neklupdo ; kai « parpuolusiam 
padeda atsistoti» (Ps 144,14), bet pats jo nepa- 
kelia. Dievas yra visų mūsų veiksmų bei įvykių 
padėjėjas bei globėjas (plg. Ps 45), bet ne autorius. 
Jų autorius esame mes patys. Todėl visi šie veiksmai 
bei įvykiai yra mūsų veiksmai bei įvykiai, mūsų 
pačių vykdomi laisvai, todėl atsakingai. 

Štai kodėl religinėje sąmonėje ir glūdi įsitikini- 
mas, kad prašyti Dievą būti kurio nors mano veiksmo 
autoriumi, reiškia jį gundyti, vadinasi, elgtis nere- 
ligiškai ir net nuodėmingai. Nes tai reiškia neigti 
savo paties laisvę bei atsakingumą. Prašomoji malda 
yra priešinga deizmui, kuris suvokia Dievą tik kaip 
žmogaus kūrėją, bet ne kaip veikėją jo būvyje. 
Tačiau prašomoji malda yra priešinga ir kvietizmui, 

kuriam visa daro Dievas, o žmogus tesąs tik įrankis :: 


jo rankose. G. Marcelis yra gražiai pasakęs: « Kodėl 
negalėčiau mėginti visiškai ir paprastai atsiduoti 
Dievo valiai? Gi todėl, kad jaučiu, jog visiškai 
atsiduodamas Dievui, kaip tik neatsiduodu jo va- 
liai »44 — ta prasme, kad Dievas nori mūsų laisvės, 
vadinasi, nori, kad veiktume patys kaip laisvos bei 
atsakingos būtybės. Prašomoji malda pačia savo 
esme, vadinasi, tuo, kad yra prašymas, reikalauja 
Dievo artumo ir kartu žmogaus atvirumo laisvės 
pavidalu. Nes neprašo nei žmogus —pamestinis, ku- 
riuo niekas nesirūpina (deizmas), nei žmogus — 
marionetė, kurį kitas neregimai šokdina (kvietizmas). 

Antrasis prašomosios maldos kaip mūsų būvio 
interpretacijos sandas yra laisvės nesėkmė. Mes esame, 
tiesa, laisvi ir atviri. Tačiau, vykdydami savo laisvę, 
atsidaužiame į kito laisvę, kadangi buvojame drauge 
su kitais asmenimis, kurie irgi yra laisvi kaip ir 
mes patys. Užtat visi esame verste verčiami aprėžti 
savą laisvę, kad ir kiti galėtų vykdyti savąją ir kad 
nekiltų kovos visų prieš visus, kurioje nė vienas 
nelaimėtų. Kaip tik todėl nė negalime savos laisvės 
vykdyti visu plotu ir ligi galo: dvi visiškai įvykdytos 
laisvės neišsitenka toje pačioje ertmėje. Nes kiek- 
viena laisvė stengiasi aprėpti visą mūsojo būvio 
plotą, nepalikdama vietos kito laisvei. Laisvės nesėk- 
mė ryšium su kito asmens laisve yra pats giliausias 


“* Gabriel Marcel, Journal mėtaphysigue, Paris 1927, 
p. 259. 

ir pats skausmingiausias pergyvenimas. Kitas Aš, 
plėsdamas savą laisvę be atodairos į mūsąją, virsta 
mūsų būvio grobiku bei kankintoju pagal teisingus 
J. P. Sartre žodžius: « Pragaras — tai kiti. 

Maždaug tas pat vyksta ir ryšium su pasauliu 
gamtos prasme. Norėdami apvaldyti gamtą, turime 
paklusti jos dėsningumui; kitaip jos dėsniai sutraiš- 
kintų mus be atodairos. Be abejo, gamtos apvaldymas 
nuolatos žengia priekin, kadangi priekin žengia ir 
jos dėsnių pažinimas, o tuo pačiu ir žmogaus gebė- 
jimas šiuos dėsnius taip suorganizuoti, kad jie 
veiktų pagal mūsų pačių norus bei poreikius, vadi- 
nasi, kad jie vykdytų mūsų laisvę. Vis dėlto atskiras 
asmuo dalyvauja šioje pažangoje tik labai aprėžtu 
būdu ir tik labai aprėžtą laiką. Pasiektoji pažanga 
nebepaliečia visų tų, kurie jau mirę; mes patys, 
gyvieji, irgi nebedalyvausime toje pažangoje, kuri 
bus pasiekta, sakysime, po šimto metų. Čia tad ir 
glūdi pažangos dužlumas: pažanga gamtos apval- 
dymo prasme yra iš esmės nukreipta į ateitį, todėl 
bereikšmė praeičiai ir mažareikšmė dabarčiai. 

Taigi tiek visuomenės, tiek gamtos atžvilgiu 
mūsų laisvės ryžtas nepasiseka. Mes niekad nebu- 
vojameo taip, kaip norėtume pagal savus nuospren- 
džius. Mūsų būvis yra ir lieka pilnas vargo, grėsmės 
ir pavojų. Galop jis sudūžta mirtimi kaip galutinės 
nesėkmės regimybė. 

Tai egzistencinės filosofijos interpretacija, kuri 
šią filosofiją priartina prie religijos, kadangi * ašarų 
klonis? čia yra suvokiamas ne kaip dorinė kate- 
gorija, o kaip * egzistencialija ', vadinasi, kaip pri- 

klausanti pačiam mūsų būviui ir tuo pačiu osanti į 
jo sąrangoje. Skirtumas tik tas, kad egzistencinė ' 
tilosofija (M. Heidegger, J. P. Sartre) palieka žmogų | 
nesėkmėje vienišą, versdama prisiimti šią nesėkmę 
ir ją išdidžiai nešti, regint šiame išdidume savotišką 
pergalę ir net laimę: šitaip A. Camus interpretuoja 
Sizyto mitą. Religija gi kreipia žmogų į KITĄ, kuris 
yra mūsosios nesėkmės dalininkas — «gyveno tarp 
mūsų » (Jn 1,14) —, sykiu betgi ir jos pergalėtojas : 
šitaip krikščionybė interpretuoja Kristaus mirtį bei 
prisikėlimą. 

Religinis kreipinys į KITĄ ir vadinasi prašomoji 
malda. Jos pagrinduose slypi samprata mūsų būvio 
kaip pasidalinto su anuoju KITU, aukštesniu už šį 
būvį ir sykiu buvojančiu šiame būvyje. Savais 
prašymais bei maldavimais religija nurodo, kad 
žmogus buvoja nevienišas ir kad todėl jo nesėkmė 
nėra nei neišvengiama, nei neatšaukiama. Nes žmogus 
turi KITĄ kaip savąjį Tu, kuris dalinasi savo meile 
ir tuo būdu neleidžia žlugti viskam ir visiškai, ka- 
dangi meilė pačia savo esme yra apspręsta amžinybei : 
mylėti * iki laiko ? reiškia iš viso nemylėti. Būdamas 
pats amžinas, Dievas kaip manasis Tu įamžina 
manyje ir savo meilę. Santykyje su Dievu ne meilė 
yra “iki laiko?, o nesėkmė. Prašomoji malda kaip 
tik tr yra nesėkmės laikinumo išraiška. Religija 
nesėkmės neneigia ir jos menkniekiu nelaiko. Ji 
tik padaro ją * iki laiko? ir tuo būdu sureliatyvina 
jos galią. 

Trečiasis prašomosios maldos sandas, slypįs žmo- 
giškojo būvio interpretacijoje, yra viltis. Kaip garbi- 

nimas yra iš esmės susijęs su meile, taip prašymas 
su viltimi. Jau šv. Tomas Akvinietis yra teisingai 
nusakęs prašymo santykį su viltimi: « Prašymas yra 
vilties skelbėjas — petitio est imterpretaiiva spei» 
(STh II, 2ae, g. 17). Nes jei nesiviliame, tai nė 
neprašome. Prašyti be vilties būtų priešinga žmo- 
gaus prigimčiai. "Tačiau viltis savyjo yra daugiau, 
nei tik psichologinis prašymo įgalinimas. Viltis yra 
įausta į mūsų būvį kaip sudedamasis jo sąrangos 
pradas. 

Viltis yra susieta su žmogiškosios būtybės buvo- 
jimu laike. Pergyvendamas laiką, o tuo pačiu ir savo 
buvimą kaip einantį iš ateities į praeitį, Žmogus 
visados laukia. Vis dėlto šį laukimą reikia suprasti 
ne kaip paprastą laiko slinktį mūsop, kurios tuūri- 
niui esame abejingi, bet kaip tokią laiko slinktį, 
kurios turinys mums yra itin svarbus ir vertingas. 
Paprasta laiko slinktis neturi ryšio su viltimi: mes 
nesiviliame, kad rytoj saulė užtekėtų. Be abejo, 
saulei leidžiantis, reikia jos užtekėjimo laukti, ka- 
dangi tai ateities dalykas, nors ši ateitis būtų tik 
kelių ar keliolikos valandų tarpsnis. Tačiau viltis 
čia jokio vaidmens nevaidina, nes saulėtekis žmo- 
giškojoje būklėje nėra nei vertingas, nei nevertingas. 
Šia prasme ateities slinkimas mūsop yra abejingas 
laukimas. Tik tada, kai ateities artėjimas liečia mus 
pačius ir kai šio artėjimo laukiame kaip vertybės, 
tik tada jo laukiame su viltimi, kad ateis ne tik 
pats laikas, bet kad jis ateis nešinas ta vertybe, 
kuri mums rūpi. Viltis yra ne tik laiko bet ir vertės 
kategorija. Viltis yra vertinio laukimo sąmonė. 

Antra vertus, viltis yra galima tik tada, kai 
ateities turinys nėra apspręstas iš anksto. Viltis. 
yra susieta ne tik su vertybe, bet ir su netikrybe. 
Kitaip tariant, viltis išskiria būtinybę. Kas ateina 
būtinai, to tikėtis nėra jokios prasmės. Viltis yra 
galima tik laisvai ateinančios ateities akivaizdoje. 
Galiu tikėtis tik to, kas yra ne tik teoriškai nežinoma, 
bet ir egzistenciškai atvira. Bet kaip tik dėl šios 
atvirybės ir negaliu būti tikras, ar mano lūkestis 
pasiteisins, virsdamas tikrove. Netikrybė ir viltis 
yra susijusios pačia savo esme. G. Marcelis pastebi, 
kad viltis yra priešingybė tiek teisei, tiek prievartai : 
ko nors vildamiesi, nereiškiamo teisės, tarsi jos 
turėtume į trokštamąjį dalyką ; sykiu betgi ir nosi- 
spyriuojame, tarsi laukiamas dalykas galėtų būti 
verčiamas įvykti. Viltis, pasak Marcelio, yra «iš 
esmės tyli ir kukli ; ji visados esti lydima tam tikros 
nedrąsos; tai «tam tikra nekaltybė (virginitė) o», 
besislepianti nuo kiekvieno geidaus žvilgio ar troš- 
kimo 3. Viltis niekad neklausia, ar prašymas išklau- 
sytas, nes, anot Marcelio, « klausdamas, ar mano 
malda iš tikro išklausyta, paverčiu ją demaršu » 48, 
vadinasi, nebe maldavimu, o reikalavimu. Nuosek- 
liai tad prašomoji malda niekad nėra tokia, jog 
būtų galima paskiau į ją atsigrįžti ir klausti jos 
sėkmingumo. Šia prasme « pragmatizmas, sako Mar- 
celis, yra pačios religijos neigimas » (t. p.) ; neigimas 


* Gabriel Marcel, Homo viator, Paris 1944, p. 68. 
+ Gabriel Marcel, Journal mėtaphysigue, p. 258. 

savo santykio su Dievu kaip manuoju Tu, kadangi 
naudos ieškojimas paverčia draugą nebe draugu, o 
kokio nors man naudingo sandėrio bendrininkų, 
sunaikindamas draugystės esmę: «meilė neieško 
savo naudos » (1 Kor 13,5). Štai kodėl optimizmas 
ir viltis išskiria vienas kitą. Nes optimizmas kyla 
iš įsitikinimo, kad mano prašymas tikrai įvyks, gi 
viltis kyla iš pasitikėjimo, kad mano prašymas gali 
įvykti. Teisingai tad J. Daniėlou vadina optimizmą 
« blogiausiu vilties priešu »47, kadangi jis neįžvelgia 
žmogiškojo asmens tragikos — buvoti tarp Dievo 
laisvės ir pasaulio blogio. Laikydamas blogį paprasta 
netvarka, galima pašalinti paties Žmogaus pastan- 
gomis, optimizmas kuria išmoningų teorijų, neva 
pajėgiančių paversti ateitį visuotine santaika, ir tuo 
pačiu naikina viltį kaip nedrąsų žmogaus lūkestį 
Dievo laisvės akivaizdoje. 

Vilties santykis su prašymu nušviečia mums ir 
tikrąjį prašomosios maldos objektą. Ko gi mes mels- 
damiesi iš tikro prašome ? Iš sykio atrodo, kad tai 
tuščias klausimas. Mes juk prašome Dievą visko : 
sveikatos sau ir kitiems, apsaugos nuo nelaimių, 
sėkmės savo darbams, paspirties savo pastangoms, 
taikos visuomenėje, sugyvenimo tarp savęs ir tt. ir 
tt. Nėra nė vienos mūsų būvio srities, kurią prašo- 
moji malda aplenktų. Net ir kasdieninės smulkme- 
nos, net menkniekiai, net medžiaginiai poreikiai 
įsijungia į prašymą, kreipiamą Dievo linkui. Gal 


47 Jean Daničlou, Le Mystėre de V' Histoire, Paris 1943, 
p. 331-332. 

niekur kitur žmogus neatsiskleidžia esąs toks elgeta, 
kaip prašomojoje maldoje. 

Tačiau ką tai visa reiškia? Ar šiuo savo visuo- : 
tinumu prašomoji malda neįgyja egoistinio pobūdžio į 
ir nesunaikina savęs pačios? Ar mūsasis Aš nostoja 
jos vidurkin, padarydamas Dievą savo reikalų reika- 
lėlių sargu bei tenkintoju? Jeigu taip, tai kodėl 
prašomojoje maldoje neprivalu, kaip sakėme, dairytis 
atgal ir klausti, ar mūsų prašymas esąs įvykdytas 
bei patenkintas? Juk prašydami ko nors sau ar 
kitiems, turėtume kaip nors ir patirti, ar mūsų 
prašymas yra virtęs tikrenybe. Ar tad nėra prieš- 
taravimo tarp viltingo lūkesčio Dievo laisvės aki- 
vaizdoje ir visiškai konkretaus mūsų prašymo nesi- 
teiraujant, ar jis išklausytas ? Atsakymą į tai kaip 
tik ir teikia prašomosios maldos objekto sklaida. 

Kalbėdamas apie viltį, J. Daniėlou teigia, kad 
«tikrasis vilties objektas yra visuotinis pasaulio ir 
žmonijos likimas »48. Viltis, pasak Daniėlou, visad 
krypsta visatos linkui. Mes viliamės prasmingai tik 
todėl, kad tikime, jog visas pasaulis galų gale bus 
pervestas «iš gedimo vergijos į Dievo vaikų garbės 
laisvę » (Rom 8,21). Kitaip tariant, konkretaus mūsų 
prašymo viltis yra įausta į visuotinį Tūkestį ir į 
visuotinę viltį. Nes įvairių įvairiausios mūsų nesėk- 
mės, kurios sudaro prašomosios maldos turinį, nėra 
nei atsitiktinės, nei tik asmeninės. Jos kyla iš anos, 
aukščiau minėtos, bendrosios nesėkmės, kuriai bū- 

* Jean Danielou, op. cit., p. 341; plg. p. 337-340. 

dingas yra visas žmogiškasis būvis, o kartu su juo 
ir visas pasaulio gyvenimas. Mūsų pačių nesėkmės 
tik sukonkretina aną bendrąją nesėkmę ir ją apreiš- 
kia mūsų asmeniniame ar visuomeniniame gyvenime. 
Mums nesiseka todėl, kad visas pasaulis yra blogio 
karalystė: «pasaulis buvoja piktenybėje» (1 Jn 
5,19). Štai kodėl, laukdami Dievo pagalbos sau, 
mes iš tikro laukiame jo viešpatavimo visuose. Be 
šio visuotinio maldavimo bei lūkesčio asmeniniai 
mūsų prašymai būtų tik išimčių prašymai, vadinasi, 
prašymai, kad Viešpats skirtinai kištųsi į mūsų 
padėtį ir ją keistų. Viltis, sutelkta tik apie mus 
vienus, reikštų ne tik egoizmą, bet kartu ir prašymą 
stebuklo arba Dievo gundymą. Viltis yra religinė 
kategorija tik tada, kai išplinta į visumą ir laukia 
šios visumos perkeitimo Viešpaties galybe. 
Būdama visuotinė, viltis ir prašomąją maldą 
padaro visuotinę. Nors paviršium dažnai ir atrodo, 
jog mes ko nors prašome tik sau, vis dėlto mūsų 
prašymo gelmėse slypi prašymas visko ir visiems. 
Kiekviena prašomoji malda yra vieno vienintelio 
prašymo išskleidimas: « Teateinie Tavo karalystė ». 
Prašomojoje maldoje pasaulis atsiveria kaip Dievo 
karalystės ertmė, kuri betgi yra sykiu ir blogio 
ertmė. Mūsų pačių reikalai yra įsipainioję į šią blogio 
ertmę, todėl mes ir prašome, kad ateitų Dievo kara- 
lystė kaip blogio pergalė ir kad kaip tik dėl šios 
pergalės įvyktų ir mūsų prašymai. Nuosekliai tad 
prašomoji malda visados yra eschatologinio pobūdžio, 
kadangi Dievo karalystės atėjimas yra kartu ir 
istorijos užbaiga. Krikščionybė suima prašomosios 

maldos esmę į vieną vienintelį maldavimą, kuriuo 
baigiasi ir pats Naujasis Testamentas ne tik knygos, 
bet ir Naujosios Sandoros prasme: « Ateik, Viešpatie 
Jėzau 1» (Ap 22,20). Šv. Augustinas yra prašomosios 
maldos esmę nusakęs šiais žodžiais: « Neprašykite 
Dievą nieko kito, kaip paties Dievo — nolite aliguid 
a Deo guaerere nisi Deum » (Serm 331, 5). Nes tik 
Dievo atėjimu bus pergalėta mūsų laisvės nesėkmė, 
o tuo pačiu įvyks ir tai, ko maldaujame. Eschato- 
loginis pobūdis išgelbsti prašomąją maldą iš egoizmo 
ir paverčia ją tikra malda. Kitaip ji būtų tik asme- 
ninis ar visuomeninis rūpestis ir tuo pačiu ne-malda. 


3. DĖKOJAMOJI MALDA 


Filosofiškai svarstoma, dėkojamoji malda pasirodo 
esanti nemažiau paini, kaip ir prašomoji. Dar dau- 
giau: dėkojamosios maldos dialektika yra net pai- 
nesnė, negu prašomosios maldos. Nes ji veda mus 
į patį giliausią mūsų būvio matmenį, būtent: į 
žmogaus sukūrimą ir todėl atsiskleidžia kaip meta- 
fizinė pačia savo esme. Be kūrimo matmens dėko- 
jimas būtų toks pat lėkštas, kaip prašymas be 
eschatologinio matmens. Antra vertus, egzistenciniu 
savo pavidalu dėkojimas visados yra grėsmingas, 
kadangi jis žadina * atlygio? sąmonę ir tuo būdu 
menkina meilės santykį su Dievu kaip mūsuoju 
Tu, kuriam “ atsilyginti ' reiškia išniekinti jo meilę. 

Prašomoji malda, kaip sakyta, yra lydima vilties ; 
viltis betgi neleidžia žmogui patikrinti, ar jo prašy- 

mas išklausytas. Tad čia ir kyla klausimas : už ką gi 
tuomet galiu ar privalau dėkoti ? Dėkoti galima juk 
tik už tai, ką esu gavęs. Fr. Heileris teisingai pastebi, 
jog savaimingo dėkojimo esama labai maža. « Pa- 
prastai dėkojimą pranoksta prašymas: dėkojamoji 
nuotaika remiasi išprašyta pagalba varguose ar 
išprašytu kokio nors mūsų noro įvykdymu » 99. 
Tačiau viltis kaip tik mums ir nelaiduoja, kad tai, 
ko prašome, įvyko ar įvyks. Prašomoji malda, 
būdama įsiliejusi į bendrinį prašymą « teateinie Tavo 
karalystė !» netenka kasdienos pobūdžio, vadinasi, 
pobūdžio visų tų reikalų, kuriuos Dievui dėstome 
savo lūpomis bei širdimi. Iš prašomosios maldos nc- 
kyla nieko konkretaus, už ką privalėtume Viešpa- 
čiui dėkoti kaip tikrai iš jo gautą dovaną. Prašymo 
netikrybės akivaizdoje dėkojimas, atrodo, netenkąs 
prasmės. Jei nežinau, ar esu ką nors gavęs, savaime 
nežinau nė už ką dėkoti. O jei vis dėlto dėkoju, tai, 
atrodo, ir turiu žinoti, už ką dėkoju. 

Ir štai, šis neva * žinojimas ' kaip tik ir lėkština 
dėkojamąją maldą. Būdamas įsitikinęs, kad tą ar 
kitką žmogus yra iš Dievo gavęs, jis sukasdienina 
savo dėkojimą taip lygiai, kaip sukasdienina ir savo 
prašymą. Jis prašo Dievą sveikatos ir pagijęs kala 
lentelę (votum) šalia * stebuklingojo * paveikslo, eina 
Kryžiaus kelius, klauso šv. Mišių ar net keliauja į 
Šventąją Žemę — pagal tai, kuo padėkoti jis buvo 
žadėjęs prašymo metu. Tačiau šios rūšies dėkojimas 


* Friedrich Heiler, Das Gebet, p. 45; plg. p. 389. 

niekad neperžengia morališkai —psichologinės plot- 
mės ir tuo būdu niekad nepasiekia tos dieviškosios 
dovanos, už kurią mes tikrai turime dėkoti. Nes kaip 
prašydamas žmogus niekad negali būti tikras, jog 
jo prašymas bus įvykdytas, taip ir, prašymui įvykus, 
jis niekad negali būti tikras, kad tai įvyko Dievo 
galia. O tikras negali būti todėl, kad niekas negali 
atsekti priežastingo ryšio tarp savo prašymo ir jo 
pasekmės. Šio gi ryšio neatsekus, įsitikinimas Dievo 
pagalba lieka grynai psichologinis, kuris, objektyviai 
svarstomas, tikrovės gali ir neatitikti. Tokiu atveju 
ir dėkojimas už šią subjektyviai tikimą pagalbą 
lieka tik psichologinis. Betgi jei dėkojamoji malda 
išsisemia tikinčiojo psichologija, tai ji lieka religijos 
apraiškų paviršiuje ir nekartą tampa net apgaulinga, 
kaip tai esti dažnu, sakysime, ligos atveju. Sukon- 
kretinus Dievo galią, mūsų dėkojimas nesykį reiškia 
regėjimą priežasties ten, kur jos nėra ar kur ši 
priežastis yra visai kita. 

Dėkojimo sukonkretinimas išeina aikštėn ypač 
aukoje. Auka yra nepakeičiamas kiekvienos religijos 
sandas : kaip nėra tautų be religijos, taip nėra religijų 
be aukos. Auka yra susijusi ir su garbinimu, ir su 
prašymu, ir su dėkojimu. Garbinime ji turi giliausios 
prasmės, nes čia ji tampa žmogaus kūriniškumo 
reikšmeniu. Skirdamas tą ar kitką Kūrėjui, žmogus 
išpažįsta, kad jis visas yra Dievo ir kad, tarpinin- 
kaujant daiktui, jis atiduoda Viešpačiui patį save. 
Todėl garbinamoji auka yra randama ir krikščio- 
nybėje kaip Kristaus auka savam Tėvui: « Aš pagar- 
binau Tave žemėje, atlikdamas tai, ką buvai man 

pavedęs» (Jn 17,4). Daiktinių garbinamųjų aukų 
krikščionybė neturi. Aukos religija ji yra tuo, kad 
nuolatos sudabartina vieną vienintelę Kristaus kry- 
žiaus auką liturginių veiksmų metu. Tačiau krikš- 
čionybė pažįsta « dvasines aukas » (1 Pt 2,5), kurios 
esti jungiamos su Kristaus asmenybės auka ant 
kryžiaus į vieną vienintelį Tėvo garbinimo vyksmą, 
trunkantį amžiais. Nuosekliai tad garbinamoji auka 
krikščionybėje nesusikonkretina daikto pavidalu ir 
nepereina kasdienybėn, iškreipiančion šios aukos 
prasmę, ką taip ryškiai regime stabmeldiškosiose 
religijose ar net ir Izraelyje, kurio deginamąsias 
aukas yra peikę pranašai Viešpaties vardu : « Įgriso 
man avinų aukos ir įkyrėjo veršiukų taukai. Aš 
nemėgstu jaučiukų kraujo, nei ėriukų, nei ožiukų 
(Iz 1, 11)... Meilė yra man malonesnė už auką» 
(Hoz 6,5). 

Žymiai ryškiau auka kasdienėja prašomojoje ir 
dėkojamojoje maldoje. Pergyvenant Dievą kaip kitą 
Aš, kuris santykiauja su žmogumi objekto prasme 
(plg. RF I, 158-162), savaime siūlosi pastanga palenkti 
sau Viešpatį kokia nors jam * patinkančia * auka, 
kaip kad dovanomis dažnai esti palenkiami mums 
reikalingi žmonės: viršininkai ir valdovai. « Tikėki 
man, rašė jau Ovidijus, dovanos vilioja tiek žmones, 
tiek dievus — crede mihi, munera capiunt  homi- 
nesgue deosgue » (Ars amandi I, b3). Todėl žmogus, 
ko nors Dievą prašydamas, nesykį mėgina * gundyti * 
jį konkrečiu pažadu, kurį įvykdysiąs, jei jo prašymas 
būsiąs išklausytas. Tokių pažado aukų esama ne tik 
stabmeldybėje, bet ir krikščionybėje. Nemaža bažny- 

čių, vienuolynų, liturginių reikmenų av drabužių, 
statulų, paveikslų ir įvairių įvairiausių kitų daiktų 
yra atsiradę kaip pažado aukos už tikrai ar tariamai 
įvykusį prašymą. Dievui skiriamas objektas šiuo 


atveju neturi garbinamojo pobūdžio; jis yra tik 


duoto pažado tesėjimas. 

Nėra abejonės, kad sąlyginis prašymas, kreipia- 
mas į Dievą — «jei išklausysi manęs, Viešpatie, 
įrengsiu Tau altorių » — yra ne meilės kreipinys, o 


savotiškos * derybos ?', net išniekinančios meilės san- | 


tykį: pirkliška juk yra derėtis su savuoju Tu. Sąly- 
giniame prašyme nyksta eschatologinis prašomosios 
maldos pobūdis, ir tokiu atveju ši malda telkiasi 
aplinkui gryną mano paties reikalą, kuriam paten- 
kinti Dievas yra “ viliojamas? tam tikru pažadu, 
tarsi jis žadamo jam dalyko iš tikro būtų reikalin- 
gas. Tai pragmatizmas, o tuo pačiu, kaip sakyta, ir 
religijos neigimas, nes mylėti negalima sąlygiškai. 

Tačiau net ir tuo atveju, kai daiktas yra auko- 
jamas, ne siejant jo su pažadu, o laikant jį tik 
padėka, jis neišreiškia dėkojimo esmės. Fr. Heileris 
kreipia mūsų dėmesį į tai, kad dėkojimas kaip ir 
garbinimas, savaime linksta objektyvuotis, vadinasi, 
reikštis kokia nors konkrečia regimybe: « Dėko- 
jamoji malda... iš pat pradžios yra buvusi susieta 
su auka»50, Tai vadinamoji pirmienų auka (pri- 
mitiae), išplitusi beveik visose pasaulio religijose ir, 
pasak daugelio, — nuo Aristotelio ligi W. Schmidto 


* Friedrich Heiler, op. cit., p. 96. 

— sudaranti pačią pradinę aukos lytį 51. Ji yra ne 
pažado, o grynos padėkos auka. Bet ir ji suveda 
dėkojimą į vienkartinį daiktą, kuriuo žmogus “* atsi- 
lygina ' Dievui už gautąsias dovanas: derlių, mo- 
džioklę, žvejybą, vaisingą moterystę, todėl jaučiasi 
nesąs reikalingas dėkoti nuolatos. Čia slypi priežastis 
to istoriškai patiriamo nuostabaus reiškinio, kad juo 
aukos gausėja, juo dėkojimas mažėja. « Didžiosiose 
senovės religijose, sako Heileris, kurios yra buvusios. 
būdingos kaip tik aukomis, randame dėkojamosios 
maldos žymiai mažiau, negu primityviųjų tautų 
religijose »52. Mat, auka atstojanti žmogų. Paaukojęs 
daiktą, žmogus jaučiąsis * atsipirkęs *, * atsilyginęs *, 
* nebeskolingas ? (plg. Iš 13; Lk 2). Visa tai kaip 
tik ir padaro dėkojimą sandėrio su Dievu pasekme. 
Štai kodėl kaip anksčiau klausėme, ko gi iš tikro 
mes Dievą prašome, taip dabar, dėkojamosios maldos 
atveju, klausiame, už ką gi iš tikro mes Dievui 
dėkojame. 

Jau minėjome, kad tikrai dėkoti galima tik 
tada, kai žinome, ką tikrai iš Dievo esame gavę. 
Nes padėkos tikrumas visados yra sąlygojamas do- 
vanos tikrumo. Kas yra ką nors gavęs tik taria- 
mai, tas ir dėkoja tik tariamai, nors pats ir būtų 
įsitikinęs tiek dovanos tikrumu, tiek padėkos nuo- 
širdumu. Vis dėlto tai būtų tik psichologinis tikru- 
mas: prieš Koperniką žmonės buvo tik psicholo- 


"1 Plg. Friedrich Heiler, t. p. 
»» Friedrich Heiler, op. cit., p. 46. 

giškai tikri, esą saulė sukasi aplinkui žemę: pati gi 
šių dangaus kūnų santykio tikrovė buvo visiškai 
kitokia. Užtat čia ir kyla klausimas: ką gi mes 
tikrai pažįstame, jog neabejodami galėtume tarti, 
kad tai esame gavę iš paties Dievo tiesioginiu jo 
paties veikimu? Juk kiekvienas kasdieninis pra- 
šymas gali įvykti įvairių įvairiausių — net nevisados 
žinomų — priežasčių įtaigaujamas. Sveikata, kūdikio 
gimimas, šeimos santaika, pašaukimo sąmonė, sėkmė 
darbe ir daugelis kitų kitokiausių reikalų savo esme 
yra tokie, jog jie nebūtinai reikalauja tiesioginės 
Dievo pagalbos, kad įvyktų. Todėl ir įvykę, jio 
nebūtinai rodo į Dievą kaip į «mūsų prieglaudą 
bei stiprybę » (Ps 45,1), o tuo pačiu nė negali būti 
pats tikrasis dėkojamosios maldos objektas. Kasdie- 
nos reikalai yra tiek ankštai susiję su prašančiojo 
pastangomis, su gyvenamojo laiko bei erdvės aplin- 
kybėmis, galop su gamtos dėsniais, jog vargu ar 
įmanoma juose aiškiai regėti dieviškosios Apvaizdos 
ranką. O rasti šią ranką per greitai bei per lengvai 
reiškia ir dėkoti por greitai ir per lengvai; tai yra, 
dėkoti tik psichologiškai, neturint šiai padėkai aiš- 
kaus tikrovinio pagrindo. Padėka už dienos įvy- 
kius tikrai gili ir tikrai prasminga tik tada, kai 
šie įvykiai yra pergyvenami kaip egzistenciniai ano 
pagrindo veikmenys, o pats šis pagrindas yra noa- 
bejotinai atpažįstamas kaip tikroji Viešpaties dovana. 
— Tačiau kas gi tokiu pagrindu galėtų būti? 
Giliau įsižiūrėjus į žmogiškąjį būvį, galima teigti, 
kad esama tik vieno vienintelio dalyko, kuris yra 
aiški Dievo dovana, būtent: mano kaip Aš-būtybės 

buvimas. Jis vienintelis nėra, kaip autoriaus daugiur 
sakyta, iš ko nors išsivystęs, bet paties Dievo su- 
kurtas jo meilės veiksmu iš nebūties. Aš savą būvį 
turiu ne savomis pastangomis nužiestą, ne paga- 
mintą jėgomis mano gyvenamosios aplinkos, o 
ištartą absoliučiu dieviškosios galios žodžiu, ištartą 
kaip šį visiškai konkretų vienkartinį asmenį. Esu 
todėl, kad esu šaukiamas būti. Buvimas yra abso- 
liuti dovana; absoliuti, vadinasi, aisieia ne tik nuo 
bet kurio kito žemiškojo veiksnio, kuris būtų jo 
autorius, bet ir nuo manęs paties: buvimo aš nepra- 
šiau. Buvimas tuo ir skiriasi nuo visų kitų Viešpaties 
dovanų, kad jis yra neišprašytas ir iš viso nepra- 
šytas. Jis yra vienintelė malonė, kuriai tinka šios 
sąvokos nusakymas: gratia gratis data — malonė, 
duota visiškai dovanai. Tai grynas Dievo meilės 
veiksmas, jokia prasme ir jokiu atžvilgiu neįtai- 
gautas mano prašymo, nes kol manęs nėra buvę, 
tol nėra buvę nė mano kreipinio Dievop. Dievas 
pašaukė mane būti, neatliepdamas į jokį mano 
šauksmą : « Deus oreavit te sine te — Dievas sukūrė 
tave be tavęs » (šv. Augustinas). Štai kodėl buvimas 
ir yra vienintelė dovana, ontologiškai verta šio vardo, 
kadangi nesutepta jokios psichologinės ar moralinės 
priemaišos. 

Antra vertus, buvimas yra man didžiausia do- 
vana, kuriai niekas negali nei prilygti, nei jos pra- 
lenkti. Buvimas yra džiaugsmas. O džiaugsmo per- 
žengti neįmanoma. Džiaugsmas yra vertybė pati 
savimi ir pati savyje. « Džiaugsmas, sako G. Marcelis, 
yra pilnatvė. Jis nėra savybė (la margue), o pats 


160 KRIKŠČIONIŠKOJI MALDA 


būties proveržis »33. Todėl buvimas yra vertinamas 
kiekvienoje būklėje, kadangi kiekvienoje jis išsilaiko 
kaip džiaugmas. Savo veikale « Broliai Karamazovai » 
F. Dostojevskis aprašo Dmitrą Karamazovą, ku- 
Tris, nuteistas Sibiro katorgon, atrado savyje nepa- 
prastos jėgos, galinčios pakelti bet kokią kančią, 
būtent, savo buvimą: «Aš esu — ja esmjo. Bu- 
vimo akivaizdoje «kas gi yra kančia?», klausia 
Dmitras. Seniau jis jos bijojęs, dabar nebebijąs, 
net jeigu ji būtų ir neapsakoma; kančia juk ne- 
galinti sunaikinti buvimo. Buvimo jėga esanti tokia 
galinga, jog ji nuveikia « kiekvieną kančią ». Buvimas 
išsilaiko bei prasiveržia kaip džiaugsmas kiekvienoje 
padėtyje. «Ir tūkstančiuose kentėjimų — aš esu! 
Ir kankinamas — aš esu ! Ir ant kuolo pamautas — 
esu» pabrėžia Dmitras savo broliui Aliošai 54. "Tikė- 
jimo atveju buvimas pratįsta ir po mirties, perženg- 
damas žemiškojo gyvenimo ribą, o tuo pačiu pra- 
tįsta ir džiaugsmas, kad esu. Neveltui tad krikščio- 
nybė amžinąją būseną Dievuje apvelka džiugesio 
lytimis, būtent: vesiuvių pokyliu, 0 žodį « alleliuja » 
paverčia šio džiugesio ištara (plg. Apr 19, 1-6). 
Šitaip suvokęs savo būvį, žmogus savaime suvo- 
kia ir tikrąjį dėkojamosios maldos objektą. Dėko- 
jimas giliausia prasme liečia ne kurį konkretaus mano 
prašymo įvykimą — tikrą ar tariamą —, o kaip tik 


5 Gabriel Marcel, Journal mėtaphysigue, p. 230. 
* F. M. Dosioevskij, Sobranie sočinenij, t. X, Moskva 
1959, p. 106. 

aną pagrindą, kuriuo laikosi visi prašymai ir viso- 
kios man teikiamos dovanos. Dėkojimas savo esme 
yra dėkojimas už sukūrimą, vadinasi, už buvimą 
kaip didžiausią ir neperžengiamą dovaną, kurią. 
visos kitos dovanos kasdienoje tik išreiškia bei 
vykdo. Dėkoti už sveikatą, sėkmę, santaiką, šeimą, 
pjūtį reiškia ne ką kitą, kaip dėkoti už atskirus 
buvimo veikmenis, kurie įgyja prasmės tik buvimo 
kaip džiaugsmo šviesoje. Džiaugsmas kaip atskirų 
dovanų pasekmė yra iš tikro džiaugimasis tuo, kad 
esu. Todėl atsieti atskiras dovanas ir jų pažadintą 
džiaugsmą nuo šio pagrindinio džiūgavimo reikštų 
suegoistinti anas dovanas ir tuo pačiu suplokštinti 
dėkojamąją maldą. Dėkojamoji malda, kaip ir visos 
kitos meldimosi lytys, yra savo esme ontologinė, 
kadangi ji liečia mūsų būtį kaip pačią pirmąją, 
pačią pagrindinę ir nebeatšaukiamą Viešpaties do- 
vaną. Kas tad šio dėkojamosios maldos pobūdžio 
nepaisytų, tas liktų psichologiniame dėkojimo pa- 
viršiuje, o tuo pačiu ir žmogaus būvio kasdienybėje, 
amame M. Heideggerio «man», pilname savimeilės 
ir prietarų. 

Dėkojimas religijų istorijoje yra apaugęs tieka 
visokių iškraipų kaip tik todėl, kad dėkojantysis 
žmogus paprastai nesuvokia, už ką gi jis pačia savo 
gelmė dėkoja. Tik buvimas kaip tikrasis dėkojimo 
objektas padaro dėkojamąją maldą nekaltą bei 
skaisčią, kadangi tik buvimas, kaip sakėme, yra 
vienintelė dovana, kurios neprašėme. Todėl čia ir 
dėkojimas savaime darosi nesuteptas jokiu žmo- 
giškuoju noru. Dėkoti už tai, ko neprašiau ir vis dėlio 

gavau — štai gryniausia dėkojimo esmė. Tokiu 
nekaltumu bei skaistumu nešinas dėkojimas pereina 
į garbinimą. Užtat krikščionybė, būdama nuosek- 
liausia religija, ir skelbia, kad amžinybėje dėkojimas 
įgyja visiško nekaltumo, išskirdamas žmogiškuosius 
reikalus, o palikdamas tik patį pagrindą, būtent: 
būtybės sukūrimą. Amžinosios būsenos esmė ir yra 
džiaugtis buvimu ir šiuo džiaugsmu kaip tik dėkoti 
Kūrėjui: « Vertas esi, mūsų Viešpatie, imti šlovę, 
pagarbą ir valdžią, nes Tu visa sutvėreci — Tava 
valia yra ir buvo visa sutverta » (Apr 4,11). Tai 
amžina nuostabos giesmė Dievo-Kūrėjo akivaizdoje. 
Gražiausia bei prasmingiausia šios giesmės užuo- 
bėga žemėje yra buvęs šv. Pranciškus Asyžietis, 
kuris ne tiek meldęsis, kiek malda buvęs — oratio 
factus (T. Celano) todėl ir dėkojęs visų pirma už 
sukūrimą bei atpirkimą, už Išganytojo mirtį ant 
kryžiaus ir už jo pažadą ateiti savo didenybėje 55, 

Melstis galima pavieniui, bet galima ir bendrai. 
Katras būdas religijų istorijoje yra senesnis, tikro 
atsakymo neturime. Fr. Ileileris mano, kad pavienis, 
kadangi atskiras žmogus dažniau patenka į bėdą, 
todėl greičiau šaukiasi aukštesniųjų būtybių, negu 
grupė. O net ir grupei meldžiantis, paprastai jai 


- — 


5 Plačiau apie tai autorius yra rašęs « Saulės giesmėjes 
(Brooklyn 1954, p. 393-420). 

vadovauja vienas asmo, kiti gi jungiasi į šią bendrą 
maldą, ją užbaigdami kokiu nors atsaku (respon- 
sorium) — krikščionybėje paprastai žodžiu * amen *, 
kad tuo bendrą maldą padarytų savąja 56. Nepaisant 
betgi asmens egzistencinės pirmenybės maldoje, 
bendruomeninis meldimasis yra randamas visose 
religijose. Ir juo labiau religinė sąmonė išsivysto, juo 
bendruomeninė malda stiprėja, įgydama galop viešojo 
kulto arba liturgijos pavidalą, kurio subjektas, 
pasak R. Guardinio, yra nebe Aš, o jau Mes: « Li- 
turgija esti švenčiama ne atskiro žmogaus, o tikin- 
čiųjų visumos », krikščionybėje pačios Bažnyčios 37, 
Bendras išganymo ilgesys reikalauja ir bendruo- 
meninės išraiškos, tiek prašant, tiek garbinant, tiek 
dėkojant 58, Žmogaus apsprendimas būti drauge sa- 
vaime virsta apsprendimu ir melstis drauge. 

Tačiau bendrai maldai reikia ir bendros erdvės. 
Pavienis žmogus gali melstis ir užsirakinęs savo 
kambarėlyje, kaip į tai yra nurodęs pats Kristus 
(plg. Mt 6,6). Tačiau bendruomenė savai maldai 
paprastai renkasi į tam tikrą vietovę, kurią vadiname 
šventykla. Tad, apmąstant maldą, šventyklos apeiti 
negalima. Ką reiškia, kad žmogus nesitenkina mel- 
dęsis savo kambario slaptoje ar būdamas pavienis 
gamtoje, o renkasi maldai bendrą bei aprėžtą vietą 
dažniausiai pastato pavidalu? Kas yra visos tos 


* Plg. Friedrich Heiler, Das Gebet, p. 53-53. 
3 Romano Guardini, Vom Geist der Liturgie, p. 45. 
8 Plg. Friedrich Heiler, Das Gebet, p. 422, 

bažnyčios, mečetės, pagodos, kurių bokštai stiepiasi 
dangun tarsi priešingybės Babelio bokštui, kuris 
irgi turėjęs «siekti dangų » (Pr 11,4), kurio betgi 
Viešpats nepriėmęs? Yves J. M. Congaras visas 
šventyklas, išbarstytas po žemės rutulį, vadina 
«ženklu bei pažadu, kad visa, kas regima ar nere- 
gima, kas kūniška ar dvasiška, bus sujungta į vieną 
vienintelę Dievo ir jo Avinėlio šventyklą » 59. Tai reiš- 
kia: šventykla turi eschatologinės prasmės. Ji nurodo 
ne į dabartinį žmogaus tvirtinimąsi žemėje, kaip 
Babelio bokštas («statykimės miestą», Pr. 11,4), 
bet į būsimąjį žemės perkeitimą, kuriame šventyklų 
iš viso nebebus, nes šios būsenos šventykla bus pats 
« Viešpats, visagalis Dievas, ir Avinėlis » (Apr 21,22). 
Be abejo, istorijai riedant, šventyklos buvoja kaip 
istoriniai paminklai ir kinta kartu su istorijos kaita. 
Tačiau savo prasme jos peržengia istoriją, kaip ir 
pačios mūsų maldos peržengia savo turinio kas- 
dienybę. — Kas tad yra šventykla ir kaip maldos 
vieta, ir kaip eschatologinis reikšmuo ? 


1. ŠVENTYKLOS KILMĖ 


Paprastai šventyklą vadiname maldos namais, 
vadinasi, erdve, kurion tikintieji renkasi melstis, 
aukoti ir sakramentams priimti. Vis dėlto ši šven- 
tyklos samprata yra jos esmei per siaura. Ji išreiš- 


8 Yves M. J. Congar, Das Mysterium des Tempels, 
Salzburg 1960, p. 234- 

kia ne šventyklos esmę, o tik jos pasekmę arba jos 
veikmenį žmogaus atžvilgiu. Net ir religijų istorijos 
šviesoje šventykla kaip maldos namai vargu ar 
būtų pateisinama. Tiesa, nėra religijų, kurios netu- 
rėtų maldos; užtat yra religijų, kurios neturi šven- 
tyklų. Malda sudaro kiekvienai religijai vieną iš pa- 
grindinių jos pradų. Apie tai jau esame kalbėję. 
Tačiau ji nebūtinai turi būti atliekama šventykloje. 
Esama religijų, kurios savo maldas kalba gamtinėje 
aplinkoje: miškuose, kalneliuose, prie šaltinių, prie 
upių ir tt. Nors šios vietovės paprastai ir esti laiko- 
mos šventomis, vis dėlto jos nėra šventyklos mūsąja 
prasme. Kitaip tariant, meldimasis nebūtinai reika- 
lauja šventyklos. 

Net ir apreikštojoje religijoje, kaip ją mums 
vaizduoja Senasis Testamentas, pradžioje šventyklos 
nerandame. Senojo Testamento patriarchų gyvenime 
esama maldos ir aukojimo, bet nėra šventyklų — 
net nė palapinės pavidalu. Kur patriarchai keliavo, 
ten jie statėsi aukurų, prie jų meldėsi ir aukojo, 
tačiau, keliaudami toliau, juos nugriaudavo (plg. 
Pr 8,20; 12,7; 13,18). Taigi ir čia malda bei auka 
nekildino šventyklos. Naujajame Testamente pats 
Jėzus, paklaustas samarietės moters, «kur reikia 
garbinti » Viešpatį: gamtinėje aplinkoje («šitame 
kalne »), ar šventykloje (« Jėruzalėje esanti vieta »), 
atsakė: « Dievas yra dvasia, ir jo garbintojams reikia 
garbinti dvasia ir tiesa » (Jn 4,20-24). Tai irgi nuro- 
dymas, jog malda ir šventykla nesiriša savo esmėje. 
Trumpai sakant, malda yra atliekama jau esančioje 
šventykloje, tačiau šventykla iš maldos nekyla. 

Reikia melstis šventykloje, kai jos jau esama. Bet 
galima melstis ir be šventyklos, kai jos nesama. O 
kodėl šventykla yra statoma, tai klausimas, peržen- 
giąs maldos sąrangą. Kad kuri nors religija imtų 
kurtis šventyklų, ji turi susieti žmogų su Dievu 
ypatingu santykiu, kuris reiškia daugiau, negu malda. 

Visos gamtinės religijos, kurios neturi šventyklų, 
neturi nė dievybės paveikslų: ją dievai gyvena 
gamtoje kaip beveidės jėgos. Šie dievai, leidžiasi, 
tiesa, garbinami, tačiau jie laikosi atstu nuo žmo- 
gaus. Ir atvirkščiai, visos gamtinės religijos, kurios 
turi šventyklų, turi ir dievybės vaizdų — paprastai 
žmogaus veido. Jų dievai leidžiasi ne tik garbinami, 
bet ir vaizduojami. Tačiau dievybės vaizdavimas yra 
galimas tik tada, kai ši dievybė buvoja žmogiškojoje 
plotmėje. Mes tai vadiname antropomorfizmu arba 
sužmoginimu, nes čia dievybei esti priskiriami žmo- 
giškieji bruožai, žmogiškosios savybės, netgi žmo- 
giškosios silpnybės bei nusikaltimai, kaip tai, saky- 
sime, yra buvę graikų religijoje. Tačiau kaip tik 
šiuo sužmoginimu dievybė nustoja buvojusi atstu 
nuo žmogaus. Ji darosi žmogui artima ir gyvena 
kartu su juo. Ir štai, ši žmogaus artumoje gyvenanti 
dievybė ir esti vaizduojama: paveikslu ar statula, 
o šiai pavaizduotai dievybei esti tada statoma šven- 
tykla, jog ir ji turėtų namus, kaip juos kad turi 
žmogus. 

Taigi: šventyklos kilmė glūdi dievybės įtraukime 
į žmogiškojo buvimo plotmę. Jei Dievas buvoja tarp 
žmonių, tai jis turįs turėti ir erdvę, kurioje gyventų. 
Šią erdvę ir vadiname šventykla. Tai šventa vieta, 

nes joje gyvena pats Viešpats; tai maldos namai, 
nes čia žmogus stovi Aukščiausiojo akivaizdoje, kad 
su juo kalbėtųsi ; tai aukos vietovė, nos čia žmogus 
pergyvena save kaip kūrinį ir šį pergyvenimą reiškia 
sava auka. Visi religiniai veiksmai tokiu atveju 
esti perkeliami šventyklon, kadangi joje buvoja 
Dievas. Kol Dievas gyvena gamtoje kaip pirmykštė 
galybė, tol meldžiamasi ir aukojama gamtoje, šven- 
tyklų nestatant. Tačiau kai tik Dievas nužengia į 
mūsojo būvio plotmę, apsigyvendamas tarp žmonių 
ir prisiimdamas jų bruožų, tuoj pat įrengiama jam 
buveinė. Trumpai tariant, šveniykla savo esme yra 
Viešpaties gyvenvietė tarp žmonių ; tai Dievo regimybė 
istorijoje. 

Kad taip iš tikro yra, galima labai aiškiai regėti 
Senojo Testamento religijoje. Jau sakėme, kad 
patriarchų laikais šventyklų nebuvo. Tiesa, Vieš- 
pats jiems pasirodydavo, su jais kalbėdavosi, net 
sudarė su jais sutartį, tačiau jis ir vėl pasitraukdavo 
į savąją plotmę. Patriarchų religijoje, kaip gražiai 
pastebi Y. M. J. Congaras, Dievas buvo «dar tik 
praeinantis svečias »90. Jis nepasiliko su žmonėmis 
visą laiką, todėl ir nebuvo reikalingas ypatingos 
vietos savam buvojimui. Tačiau kai tik Dievas, 
išvedęs Izraelį iš Egipto, tapo šios tautos istorijos 
veiksniu, tučtuojau jis pats pareikalavo šventyklos 
kaip gyvenvietės savoje tautoje. Dievas tarė Mozei: 
«Jie privalo padaryti man šventovę, kad gyven- 


«0 Yves M. J. Oongar, op. cit. p. 14. 


168 KRIKŠČIONIŠKOJI MALDA 


čiau tarp jų » (Iš 25,8). Neregimos Galybės pavidalu 
Viešpats gyveno su savo tauta jau nuo Abraomo 
laikų. Tačiau dabar Dievas nori šį gyvenimą, reikšti 
regimu būdu. Jis nori šventyklos, kad jo buvojimas 
tarp izraelitų būtų kasdien pergyvenamas kaip 
esamybė čia pat ir dabar. Tarp šventyklos ir Vieš- 
paties buvojimo taip žmonių esama esminio ryšio, 
ir šį ryšį atskleidžia pats Dievas. 

Nepaprastai būdinga dar ir tai, kad pats Dievas 
įsako izraelitams pagaminti jam šventyklą «buto 
pavyzdžiu » (Iš 25,9). Jis pats vadina savo gyven- 
vietę butu (Iš 26,1), kuris turįs būti įrengtas taip, 
kaip ir žmonių butai: «Jūsų įrangos pavyzdžiu » 
(Iš 25,9). O kadangi dykumose klajoją izraelitai 
gyveno palapinėse, tai ir Viešpaties butas turėjo 
būti palapinės išvaizdos, tiesa, išklotas brangiais 
kilimais, išpuoštas auksu ir brangakmeniais, už- 
sklęstas uždanga «iš mėlyno ir raudono purpuro » 
(Iš 26,36), nes tai buvo Aukščiausiojo būstas. Vis 
dėlto tai buvo būstinė, panaši į žmonių būstines. 
Pirmoji tad apreikštosios religijos šventykla buvo 
sukurta žmogaus buto pavyzdžių, būtent, kaip 
nomadų palapinė. 

Čia kaip tik ir aiškėja šventyklos esmė. Šven- 
tykla yra Dievo gyvenvietė tarp žmonių, todėl ji gauna 
ir žmogaus buto išvaizdą. Dievas nenori savo tran- 
scendencijos arba nuotolio nuo žmonių pabrėžti 
kokios nors keistos buveinės pavidalu. Būdamas arti 
žmonių, su jais ir tarp jų, jis renkasi palapinę kaip 
savo Namų “ stilių ', nes šio stiliaus anuo metu buvo 
visi izraelitų butai. Be abejo, Izraelis šiai palapinei 

kaip Dievo buveinei aukojo aukso, sidabro, purpuro, 
brangakmenių, kilimų, akacijos medžio lentų ir 
daugybę įvairių kitų daiktų, kad Viešpaties namai 
virstų tikru meno veikalu; pats Dievas nurodė net 
menininkus, «+ Besalelį, Uro sūnų» ir «<Oholiabą, Achi- 
samako sūnų» (Iš 31,2-6), kurie turėjo jam butą 
įrengti, žadėdamas pripildyti juos « Dievo dvasios 
išmintimi ir įžvalga, kad kiekvienam darbui apmestų 
planų ir juos įvykdytų aukse, sidabre ir varyje o» 
(Iš 31,3-4). Dievo gyvenvietė turėjo būti verta savo 
Šeimininko. Nepaisant betgi viso šio puošnumo, 
pirmoji Izraelio šventykla buvo palapinė, panaši į 
visas kitas klajoklės tautos palapines. 

Kaip griežtai šis šventyklos panašumas į žmo- 
gaus gyvenvietę buvo paties Dievo saugojamas, 
regime antrojoje Karalių knygoje, būtent, pokal- 
byje taip pranašo Natano ir karaliaus Dovydo. Nu- 
galėjęs savo priešus bei varžovus, Dovydas sustip- 
rino Izraelio valstybę ir pasistatė net rūmus. Vieną 
dieną jis tarė pranašui Natanui: « Štai, aš gyvenu 
namuose iš kedrų, o Sandoros skrynia tebestovi 
palapinėje » (2 Kar 7,2). Tuo Dovydas norėjo pasa- 
kyti, kad jis esąs pasiryžęs ir Viešpačiui pastatyti 
namus iš kedrų. Pranašas Natanas tuoj pat sutiko 
su šiuo planu: « Daryk visa, kaip tau atrodo, nes 
Viešpats yra su tavimi» (7,3). Tačiau dar tą pačią 
naktį «prabilo Dievas Natanui» ir atmetė Dovydo 
sumanymą. Natanas turėjo eiti pas Dovydą ir jam 
Viešpaties vardu pranešti: «Tu norėtum pastatyti 
man namus kaip gyvenvietę? Aš niekad nesu gyve- 
nęs namuose nuo to laiko, kai išvedžiau Izraelio 

vaikus iš Egipto lig pat šios dienos. Aš keliavau su 
jais kartu palapinėje. Argi kada nors bent žodeliu 
aš prasitariau Izraelio vadams: kodėl nepastatote 
man namų iš kedrų medžio?» (1 Sam 7, 6-8). 
Dievo atsakymas Dovydui labai aiškus : Vieš- 
pats nenori, kad jo gyvenvietė skirtųsi nuo žmonių 
gyvenviečių. Kol izraelitai gyveno palapinėse, tol ir 
Dievas gyveno palapinėje, nors šioji ir buvo puoš- 
nesnė, negu kitos. Tiesa, izraelitai dabar jau virto 
sėsliais, pradėjo statytis pastovių namų. Tačiau tai 
dar tik pradžia. Dar per anksti statyti ir Dievui 
pastovius namus. Iš esmės Dievas Dovydo sumanymo 
neatmetė. Jis tik kalbėjo, jog pats Dovydas dar 
neprivaląs statyti jam šventyklos pastovių namų 
pavidalu. Tai padarysiąs Dovydo įpėdinis: «Jis 
pastatys Namus mano Vardui» (2 Kar 7,13). Ir iš 
tikro, Saliamonas pastatė didingą šventovę kaip 
« Namus Viešpačiui» (3 Kar 6,1), į kuriuos buvo 
porkelta Sandoros skrynia (plg. 3 Kar 8,6) ir pa- 
dėta « po cherubinų sparnais » (t. p.). Sėslia tapusioje 
tautoje ir šventykla turėjo būti jau pastovūs namai. 


9. ŠVENTYKLOS POBŪDIS 


Šventykla tad yra Dievo gyvenvietė žmonių 
istorijoje. Kokiu būdu Dievas šventykloje gyvena, 
priklauso nuo atitinkamos religijos nusistatymo bei 
jos teologijos: stabmeldiškosiose religijose Dievas 
gyvena šventykloje paprastai paveikslo būdu; Izra- 
elio religijoje jis gyveno simboliniu Sandaros Skry- 

nios pavidalu ; katalikų Bažnyčios šventyklose Dievas 
gyvena tikroviškai Šv. Sakramente. Kiekvienu tačiau 
atveju šventykla reiškia daugiau, negu tik maldos 
namus. Šventykla visų pirma yra Dievo Namai, o 
kaip tokie kartu ir maldos namai, kuriuose visa, 
kas profaniška, neturi rasti vietos, kadangi malda 
pačia savo prigimtimi yra sakralinis dalykas. Ji 
nėra žmogaus susitelkimas prieš darbą; ji nėra 
savo vargo apmąstymas; ji nėra gilinimasis į pa- 
saulio ar gyvenimo prasmę; Malda yra asmeninis 
pokalbis su pačiu Dievu kaip savuoju Tu. Gi šventa 
yra visa, kur Viešpats gyvena ir kur žmogus ateina 
atskleisti jam savo širdies. Abu šie sandai — gyve- 
nimas iš Dievo pusės ir meldimasis iš žmogaus 
pusės — yra šventi savyje, todėl jie pašvenčia ir 
šventyklą su visa jos įranga. Jie išskiria maldos 
namus iš profaninės srities todėl, kad tai yra Dievo 
Namai. Štai kodėl ir izraelitų pirmoji šventykla, 
nors ir būdama tik palapinė, vis dėlto buvo kitaip 
įrengta, negu visos kitos kasdieninės palapinės. 
Šis sakralinis šventyklos pobūdis ir išėjo aikštėn 
Kristaus santykyje su Jeruzalės šventykla. Visi 
keturi evangelistai liudija, kaip Kristus išvarė pirk- 
lius iš šventyklos, vadindamas ją Tėvo Namais, 
o tuo pačiu ir savo Namais, kurių nedera paversti 
prekybos namais : « Nedarykite iš mano Tėvo namų 
prekybos namų» (Jn 2,16). Kadangi tačiau «aš 
Tėve ir Tėvas manyje» (Jn 14,10), ir visa, kas 
yra Tėvo, yra sykiu ir Kristaus (plg. Jn 17,10), 
tai Kristus ir sako: « Mano Namai vadinsis maldos 
namais, o jūs padarėte iš jų galvažudžių olą » (Mt 

21,13; plg. Mk 11,17; Lk 19,46). Šventykloje reikia 
ne prekiauti, moderniškai kalbant, ne diskutuoti, 
ne politikuoti, ne linksmintis, o melstis. Melstis gi 
reikia joje todėl, kad čia gyvena Dievas. Būdamas 
istorijos Dievas ir Dievas istorijoje, jis pats rei- 
kalauja sau regimybės šiam buvojimui, vadinasi, 
reikalauja šventyklos, kuri šiam tikslui esti žmogaus 
sukuriama ir Bažnyčios pašventinama. Šventykla 
nekyla iš maldos, bet malda eina į šventyklą, kadangi 
ši yra tinkamiausia jai vieta. 

Santykis tarp šventyklos ir maldos kaip tik ir 
paryškina šventyklos sampratą bei reikšmę. Kas 
laiko šventyklą nereikalinga, tas suvokia ją tik 
kaip maldos namus ir yra teisūs sava pažiūra, nes 
melstis reikia iš tikro « dvasia ir tiesa» (Jn 4,24). 
Maldai kaip tokiai, vadinasi, žmogaus kalbai su 
Viešpačiu, nereikalinga jokia erdvė — nei gamtinė, 
nei kultūrinė. Kas gi šventyklą pripažįsta, tas su- 
vokia ją kaip Dievo regimybę istorijoje, kaip išraišką 
Viešpaties buvojimo tarp žmonių, kaip erdvę, kurion 
šie sueina Dievui nusilenktų ir jį pagarbintų. Šia 
prasme šventykla yra neatstojama. Šia prasme ji 
yra būtinas pradas kiekvienos religijos, kuri pergy- 
vena Dievą kaip buvojantį istorijoje. Todėl pricš- 
taravimas yra pripažinti Dievo įsikūnijimą bei jo 
pasilikimą su mumis «iki pasaulio pabaigos » (Mt 
28,20) ir sykiu neigti šventyklos reikalingumą arba 
laikyti ją tik praeinančios maldos erdve, kurią po 
valandėlės galima paversti susirinkimo ar net ir 
šokių vieta. 

Šventyklos ir maldos santykiu galima išaiškinti iv 
dialektinį Jėzaus santykį su šventykla: jis weigia 
šventyklos būtinybę maldai, tačiau teigia šventyklą 
kaip jo Tėvo ir jo paties Namus. « Ateina valanda ir 
dabar jau yra, kai tikri garbintojai garbins Tėvą 
dvasia ir tiesa » (Jn 4,23). Antra vertus: « Iš mano 
"Tėvo namų nedarykite prekybos namų (Jn 2,16)... 
Mano namai vadinsis maldos namai» (Mt 21,13; 
plg. Mk 11,17; Lk 19,46). Tai reiškia: Kristus lei- 
džia žmogui garbinti Dievą savo viduje — nebūtinai 
«ant šio kalno ir ne Jeruzalėje» (Jn 4,21). Tačiau 
jis draudžia paversti šventyklą pasaulinių reikalų 
erdve arba ana «plėšikų lindyno » (Mt 21,13) kaip 
šių reikalų simboliu. Tikrieji maldos namai yra 
žmogaus dvasia, tačiau tikrieji Dievo Namai arba 
Dievo buveinė istorijoje yra šventykla. Čia glūdi pa- 
grindas, kodėl pirmieji krikščionys meldėsi visur: 
«savo namuose čia vienur, čia kitur jie laužydavo 
duoną, draugė vaišindavosi, džiugia ir tauria širdimi 
garbindami Dievą» (Apd 2,16-47). Bet jau net ir 
persekiojimų metu jie pradėjo statytis šventyklų, 
taip kad persekiojimai lietė ne tik asmenis, bet ir 
šventyklas, jas griaunant *!. 

Logos įsikūnijimu Dievas įėjo į istoriją ypatingu 
būdu, gi pažadas pasilikti su tikinčiaisiais «iki 
pasaulio pabaigos » (Mt 28,20) Viešpaties buvojimą 
istorijoje padarė visiškai egzistencinį. Todėl krikš- 


«a Pig. Handbuch der Kirchengeschichte, hrsg. von 
Hubert Jedin, t. I., Freiburg i. Br. 1962, p. 325-327. 

čioniškoji šventykla kaip tik ir turėjo šį Dievo pa- 
silikimą istorijoje regimai vaizduoti bei skelbti ir tuo 
pačiu kurti erdvę, kurioje tikinčiųjų bendruomenė 
Viešpaties buvojimą išpažintų ir kulto apeigomis 
reikštų. Krikščioniškoji Evangelija bei teologija sa- 
vaine vedė krikščionis į šventyklos kūrimą bei 
ugdymą. Užtat ir pradinis stabmeldžių priekaištas, 
esą krikščionys šventyklų neturį, truko tik trumpą 
laiką. Jei Dievas gyvena istorijoje, tai jis turi ir 
Namus, kurie šį jo gyvenimą vaizduoja. Krikščio- 
niškoji šventykla rymo ant pagrindinio krikščiony- 
bės įvykio, kad Logos «tapo kūnu ir gyveno tarp 
mūsų» (Jn 1,14), Nuosekliai tad šventyklos sam- 
pratos išblukimas yra ženklas, kad ir įsikūnijimo 
tiesa mūsų sąmonėje yra apiblukusi. Nes šiuodu 
dalyku yra neatskiriamu vienas nuo kito. Įsikūni- 
jimas veda į šventyklą, ir šventykla išreiškia įsi- 
kūnijimą.. 

Bet čia pat kyla klausimas : ką gi krikščioniškoji 
šventykla privalo regimai vaizduoti? Kitaip tariant, 
kokiu pavyzdžiu ji privalo būti statoma? Senojo 
Testamento šventykla, kaip sakėme, buvo įrengta 
žmogaus buto pavyzdžiu: pradžioje kaip palapinė, 
vėliau kaip gyvenamieji namai. Dievo gyvenvietė 
Senajame Testamente esmiškai nesiskyrė nuo žmo- 
gaus gyvenvietės. Ar šis pavyzdys liko ir krikš- 
čionybėje? Ar naujoji įsikūnijusio Dievo religija 
statėsi šventyklų, irgi nusižiūrėdama į žmogaus 
namus? L. Uspenskis teisingai pastebi, kad šven- 
tykla gali turėti įvairių pavidalų ir gali būti statoma 
pagal to ar kito laikotarpio skonį bei dvasią; «ta- 

čiau jos prasmė buvo ir lieka visados ta pati» 62, 
Tai reiškia: kiekviena tauta ir kiekviena epocha 
atsiskleidžia šventyklų statyboje savo pobūdžiu, 
tačiau formų įvairumas visados remiasi tos pačios 
tikėjimo tiesos vienybe. Kokia tad tikėjimo tiesa 
slypi krikščioniškosios šventyklos statyboje ? Ne kuri 
kita, kaip tik Kristaus buvojimas istorijoje arba anas 
pažadas pasilikti su žmonėmis «iki pasaulio pabai- 
gos » (Mt 28,20). Betgi kokiu pavidalu Kristus bu- 
voja istorijoje ir ką šis jo buvojimas reiškia ? Štai 
klausimas, kurį naujoji religija privalėjo atsakyti, 
kad jos šventykla nenustotų prasmės. 


3. SVENTYKLA KAIP SIMBOLIS 


Tačiau atsakyti į šį klausimą nelengva todėl, kad, 
prisikeldamas ir įžengdamas į dangų, Kristus isto- 
riją 7egimai kaip tik paliko. Senajame Testamente 
Dievas gyveno tarp izraelitų Sandoros Skrynios 
prasmenimi: tai buvo visiškai konkretus daiktas, 
kuris Dievui atstovavo, pats nebūdamas Dievas. 
Todėl šis daiktas ir reikalavo tam tikros erdvės 
kaip Dievo gyvenvietės. Betgi krikščionybėje? Jėzus 
iš Nazareto kaip žmogumi tapęs Dievas buvo irgi vi- 
siškai konkreti asmenybė, kurios buvimas istorijoje 
nekėlė jokių sunkenybių. Tačiau ši asmenybė ken- 
tėjo, mirė, prisikėlė ir grįžo pas savo dangiškąjį 


“2 L. Uspensky, Essai sur la Thėologie de VIcone dans 
V Eglise orthodoxe, Paris 1960, p. 24. 

Tėvą. Kaip tad gyvena Kristus istorijoje po šio 
grįžimo ? O jeigu jis iš tikro tarp žmonių gyvena, 
tai kaip privalo būti ši jo gyvenvietė regimai vaiz- 
duojama? Senajame "Testamente Dievas gyveno 
tarp žmonių kaip būsimojo Mesijo viltis; Mesijo, 
kuris turėjo Izraelio tautą gelbėti bei ugdyti. Nūnai 
gi šis Mesijas jau yra atėjęs, jau sujungęs žmoniją 
su Dievu ir tuo savo pasiuntinybę įvykdęs. Ką 
tad reiškia tolimesnis jo buvojimas istorijoje ? Atrodo, 
kad ana viltis, kuria buvo grindžiamas Dievo gyve- 
nimas Izraelio tautoje, yra dingusi, nuprasminant 
tuo būdu ir Kristaus pasilikimą žemėje. 

O vis dėlto šis įspūdis yra apgaulus. Jis būtų 
tikras, jei Kristaus grįžimas pas Tėvą būtų galutinis. 
Tačiau jis kaip tik nėra nei galutinis, nei visiškas. 
Galutinis jis nėra todėl, kad Kristus pažadėjo vėl 
grįžti pasaulio teistų ir istorijos užbaigtų — « di- 
džia galybe bei didenybe » (Mt 24,30). Visiškas jis 
nėra todėl, kad Kristus kiekvieną sykį, švenčiant 
Eucharistiją, nužengia į mūsąjį būvį ir gyvena tarp 
mūsų tikroviniu būdu. Tai rodo, kad ir po savo 
įžengimo į dangų Kristus istorijos nepaliko taip, 
jog jo čia nebūtų jokia prasme ; jis tik pakeitė savo 
buvojimo būdą: « Štai aš esu su jumis visas dienas » 
(Mt 28,20) — iki pat antrojo savo atėjimo, įvyk- 
siančio ne nakties slaptoje, kaip Betliejuje, bet visų 
tautų akivaizdoje (plg. Mt 24,30). Nuosekliai tad 
dabartinis Kristaus buvojimas istorijoje yra taip 
lygiai pagrįstas laukimu bei viltimi, kaip iv Izraelio 
tautoje. Yra pasikeitęs tik laukimo objektas. Izraelis 
laukė ateinant Mesijo kaip Gelbėtojo; krikščionys 

laukia to paties Mesijo kaip Atbaigėjo bei Teisėjo. 
Pasaulio perkeitimas yra krikščioniškosios vilties objek- 
tas; vilties, kuri yra laiduojama kaip tik Kristaus 
buvojimu istorijoje arba pasilikimu « visas dienas ». 
Tuo, kad Kristus prisikėlė ir įžengė dangun, jis 
nė kiek nesumenkino savo santykio su istorija. 
Kaip Senajame Testamente Sandoros Skrynia buvo 
nuolatinis skelbimas, jog Viešpats gyvena tarp 
izraelitų ir jog jis tesės savo pažadą siųsti Mesiją, 
taip it Kristaus buvojimas istorijoje Eucharistijos 
pavidalu yva laidas, kad pasaulio atbaigimas iš 
tikro įvyks. Savo įsikūnijimu pasaulio išganymą 
pradėjęs, Kristus užbaigs jį antruoju savo atėjimu. 
lv štai, kaip tik šio atėjimo viltimi jis ir gyvena 
taip mūsų, kaip tarp izraelitų gyveno Mesijo viltimi. 

Tuo atsakome į klausimą, kaip turi būti statomos 
bei įrengiamos krikščioniškosios šventyklos. Krikš- 
čioniškoji šventykla, kaip ir bet kuri kita, yra regi- 
mybė Dievo buvojimo istorijoje. Tai visuotinė ir 
pati giliausia jos prasmė, kuri niekados neprivalo 
būti prarasta. Tačiau Kristaus buvojimas istorijoje 
vyksta antrojo jo atėjimo šviesoje arba, kitaip 
tariant, eschatologiniu atžvilgiu. Tai veiškia : Kristus 
gyvena istorijoje ne kaip istorinė asmenybė, kaip 
kad jis gyveno žemiškosios savo būties metu Pa- 
lestinoje; jis taip pat negyvena nė kaip pras- 
muo Sandoros skrynios pavidalu, kaip tai buvo 
Senajame Testamente ; jis negyvena nė kokio nors 
paveikslo pavidalu, kaip tai randame stabmeldžių 
šventyklose. Kristus gyvena tikroviniu Eucharistijos 
sakramento būdu, kuris yra mūsų švenčiamas jo 

atminimui «iki jis ateis» (1 Kor 11,26). Eucha- 
ristija visados esti švenčiama eschatologiškai, vadi- 
nasi, žvelgiant į Kristų kaip į tokį, kuriam duota 
«visa valdžia danguje ir žemėje» (Mt 28,18), kad 
jis ją, atėjus antrajai laiko pilnybei, išskleistų visa- 
toje ir tuo atiduotų Tėvui visuotinę karalystę. 
Kristaus sėdėjimas Tėvo dešinėje yra ne kas kita, 
kaip perkeistosios ir atbaigtosios būties vaizdas. 
Nužengdamas ant mūsų altorių Eucharistijos šven- 
timo metu, Kristus skelbia, kad tiek mūsų pačių, 
tiek viso pasaulio būtis eina atbaigimo linkui ir kad 
mūsų buvimas pakeliui (im via) iš tikro yra buvimas 
pakeliui į perkeitimą. Krikščioniškoji šventykla yra 
strėlė, rodanti šio perkeitimo kryptimi. 

Jei tad krikščioniškoji šventykla yra regimybė 
Kristaus buvojimo istorijoje, tai reiškia, kad ji 
privalo būti statoma ir įrengiama perkeistosios būties 
arba eschatologijos šviesoje. Eschatologinis bruožas 
yra ta gairė, kuri turi vadovauti visai krikščioniško- 
sios Šventyklos sąrangai. Konkrečiai kalbant, tasai 
pavyzdys arba modelis, pagal kurį krikščioniškoji 
šventykla privalo būti kuriama, yra būsimas per- 
keistasis pasaulis. Nes Kristus, grįžęs pas "Tėvą, 
jau gyvena šiame perkeistajame pasaulyje. Nuosok- 
liai tad ir jo buveinė mūsų žemėje turi būti ne kuri 
kitu, kaip tik anos perkeistosios būties nužengimas 
į mūsų erdvę ir šios erdvės apipavidalinimas žmo- 
giškuoju būdu. Krikščioniškoji šventykla turi būti 
būties perkeitimo išraiška žmogiškuoju kūriniu. Užtat 
jei šio atžvilgio, statant krikščioniškąją šventyklą, 
nėra paisoma, tai ir pats statinys kaip šventykla 

netenka savos prasmės. Eschatologijos neatspindinti 
šventykla klastoja Kristaus buvojimą istorijoje. 
Šventykla krikščionybėje nėra jokia atsitiktinybė, 
kaip ji nėra atsitiktinybė nė vienoje religijoje. Todėl 
ir jos regimas vaizdas negali būti kuriamas sava- 
vališkai, pražiūrėjus ar net paneigus tikrąją jos 
p aa — K3 visa tai betgi reiškia kasdienoje ? 

Perkeistoji būtis arba atbaigtasis pasaulis krikš- 
čionybės yra nusakomas Dievo Miesto arba Naujosios 
Jeruzalės prasmenimi. Tai vaizdas, kurį, šv. Jonas 
apaštalas mums yra perteikęs savais regėjimais : 
« Aš, Jonas, mačiau Šventąjį Miestą, Naująją Jeru- 
zalę, nužengiančią iš dangaus nuo Dievo » (Apr 21,2). 
Šis šventasis miestas arba Jeruzalė turįs «didelį 
ir aukštą mūrą su dvylika vartų » (21,14); visais 
savo mastais jis esąs lygus: «jo ilgis, aukštis ir 
plotis» yra toks pat (21,16); jo sienos pastatytos 
«iš jaspio akmens », o pats miestas « iš gryno aukso »; 
miesto pamatai išpuošti «visokiais brangiais akmo- 
nimis»; Miesto gatvės — «grynas auksas, kaip 
perregimas stiklas »; miestui apšviesti nereikia « sau- 
lės ar mėnulio »: jį apšviečia Dievas iš vidaus, «ir 
jo žiburys yra Avinėlis » (Apr 21,18-23). Be abejo, 
visa tai nėra Dievo Miesto * architektūra '; tačiau 
tai pradai, kurie perkeistojoje būtyje išeina aikštėn, 
būtent: dalių darna, vidinio grožio prasiveržimas, 
šviesa iš vidaus. Naujoji Jeruzalė kaip atbaigtojo 
pasaulio prasmuo slepia savyje visa, ką tik gražaus 
žmogaus vaizduotė gali sukurti, nes grožis yra per- 
keitimo regimybė; grožio pralenkti nebegalima. 
Atbaigtasis buvimas yra buvimas grožiu. 

Šisai Dievo Miesto aprašas ir turėjo lemiančios 
reikšmės krikščioniškųjų šventyklų statymui bei 
įrengimui. Ir visiškai pagrįstai. Nes jei krikščio- 
niškoji šventykla privalo būti statoma perkeistojo 
pasaulio pavyzdžiu ir jei šio perkeistojo pasaulio 
vaizdas yra Naujoji Jeruzalė, tai savaime aišku, 
kad šio šventojo Miesto vaizdas virsta ir krikščio- 
niškosios šventyklos pavyzdžiu. Būdama Kristaus 
buvojimo istorijoje Tegimybė, krikščioniškoji šven- 
tykla tuo pačiu yra ir Naujosios Jeruzalės regimybė. 
Statant krikščioniškąją šventyklą ir ją įrengiant, 
Naujoji Jeruzalė įsikūnija kūrybinėse žmogaus pa- 
stangose. Šitaip tad ir buvo, pradedant 4-ju šimtmo- 
čių, kai krikščionys galėjo laisvai savas šventyklas 
kurti. Šitaip jie jas suprato ir šitaip jio jas statė: 
žemiškieji Dievo Namai turėjo būti we kas kita, kaip 
atvaizdas dangiškųjų Dievo Namų. Bažnyčios "Tėvų 
raštuose ši samprata yra sutinkama kiekvienamo 
žingsnyje. Ji išeina aikštėn ir naujos bažnyčios 
šventinimo liturgijoje, kuri yra ir šiandien ta pati 
tiek Vakarų, tiek Rytų Bažnyčiai. Visi šios liturgijos 
veiksmai, visos maldos ir giesmės kalba, kad čia 
įrengiamas šventasis Dievo Miestas, kuriamo gyvena 
mūsų Viešpats. 

Tuo kaip tik ir yra atsakomas ankstesnis klau- 
simas, ką krikščioniškoji šventykla iš tikro privalo 
vaizduoti ir ar ji gali būti panaši į žmogaus buveinę, 
kaip tai yra buvę Izraelio religijoje. Atsakymas, kaip 
matome, yra neigiamas. Krikščioniškoji šventykla 
nebevaizduoja žemiškosios žmogaus gyvenvietės, vis 

tiek ar ši būtų palapinė, ar namai, ar rūmai. Krikš- 
čioniškoji šventykla vaizduoja amžinąją buveinę, 
kuri, pasibaigus žemiškajai kelionei, bus žmogui 
sava. "Tai daugiau, nei tik pakilnintas ar papuoštas 
žmogiškasis butas. Tai būstas, kurio žmogus laukia, 
pasaulio istorijos gale. Tai būsimoji žmogaus gyven- 
vietė, kurioje Dievas bus viskas viskame. Krikš- 
čionis pergyvena šventyklą kaip nuorodą į baigties 
būseną, kurios linkui jis ir pats keliauja. Šventykla 
jąm y7a nuolatinis priminimas, kad tikroji jo buveinė 

ra ne jo susikurtieji namai plačiausia šio žodžio 
"prasme, bet anasai Dievo Miestas, kurį šventykla 
savimi kaip tik ir atspindi. 

Kiekvienas tad eschatologinio šventyklos pergy- 
venimo menkinimas ar tai liturgijos prastinimu, ar 
šventyklos paskirties iškreipimu, paverčiant ją dau- 
giatiksle sale žmonėms rinktis, yra nusikaltimas 
keleiviniam krikščioniškosios egzistencijos pobūdžiui. 
Krikščioniškoji šventykla yra izraelitinės šventyklos 
priešingybė. Senajame "Testamente ji buvo pakil- 
nintas žmogaus butas: čia Dievas tarsi “ mokėsi ? 
iš žmogaus, kaip turi būti įrengta jo gyvenvietė. 
Krikščioniškoji šventykla yra žemiškųjų sąlygų su- 
menkintas amžinasis Dievo Miestas perkeistojoje 
būtyje: čia žmogus tarsi “ mokosi? iš Dievo, kaip 
reikia įrengti jam buveinę žemiškojoje istorijoje. 
Šventyklos teologija yra vienintelis kelias suvokti 
šventyklos prasmei, o tuo pačiu ir jos sąrangai — 
tiek architektūros, tiek joje vykstančios liturgijos 
atžvilgiu. « Šventykla yra užuobėga būsimosios san- 

taikos, ano naujo dangaus ir naujos žemės, kai visi 
kūriniai susirinks aplinkui Kūrėją » 63. Tai pagrindinis 
šventyklos teologijos principas ir sykiu pagrindinė 
gairė krikščioniškajai šventyklai kurti, 


s L. Uspensky, op. cit., p. 33. 


KETVIRTAS SKYRIUS 


AnEsVOLINIO GYVENIMO PRASMĖ 


Nagrinėjant Bažnyčios ir kultūros klausimą, reikia 
kreipti dėmesio ir į tą krikščioniškojo gyvenimo for- 
mą, kurią vadiname vienwolynu ir kurios prasmė 
šiandien yra ne tik aptemusi, bet, atrodo, net visiškai 
dingusi. Vienuolynas juk esąs istorinė Bažnyčios 
skleidimosi apraiška, todėl ji galinti praeiti, kaip ir 
kiekviena kita istorinė apraiška. Jau esame minėję,. 
kad vienuolynai yra buvę krikščioniškosios europinės 
kultūros pirmaeiliai kūrėjai bei skleidėjai. Dar dau- 
giau: jie išgelbėjo Europai ir stabmeldiškosios graikų 
bei romėnų kultūros vertybių visetą, įugdydami šį 
visetą į krikštijamų europinių tautų dvasią bei 
kultūrinę sąrangą. Tai nepaneigiamas vienuolynų 
nuopelnas. 

Tačiau šis nuopelnas priklauso praeičiai. Naujoji 
europinė kultūra, pradedant renesansu, kūrėsi užu 
vienuolyno vartų ir dažniausiai net priešingai vie- 
nuolynų dvasiai. Tai esame irgi minėję ir sakę, kodėl 
taip įvyko. Kalbėti tad šiandien apie vienuolynus 
kaip kultūros židinius reiškia kalbėti apie aigyveną : 
ji yra buvusi ir žydėjusi, tačiau jau atgyvenusi ir 
nužydėjusi. Kas tad liko vienuolynams? Bėgioti 
paskui kultūrinę pasaulio veiklą? Jungtis į tokius 
darbus, kokie atliekami ir be vienuolių ? Michel van 

Parys, kalbėdamas apie vienuolynų krizę, pastebi, 
kad «jei vienuolynų (monachisme) krizės esama, tai 
jos ieškoti reikia ne tiesiog pašaukimuose, vadinasi, 
Viešpaties kvietime, o pasaulio išvaizdoje (masgue), 
kuri kinta ir praeina »1. Kitaip tariant, vienuolyno 
santykis su pasauliu yra tai, kas vienuolinę būseną 
arba laiko, arba žlugdo. Koks tad privalo būti šis 
santykis, kad vienuolinė būsena būtų ne tuščiavidurė 
forma, o pilnaprasmė žmogiškoji būtis ? 


1. VIENUOLYNAS KAIP SKIRTINA BŪSENA 


Žinomas prancūzų teologas domininkonas Yves 
M. J. Congaras norėtų vienuolyje regėti «idealinį 
dvasinės kunigystės » arba « gryną karališkosios krik- 
što bei malonės kunigystės įvykdymą »2. Kadangi 
tačiau dvasine arba karališkąja kunigyste vadiname 
bendrąją kunigystę, būdingą kaip tik pasauliškiams 
(plg. 1 Pt 2,9), tai, pagal Congaro sampratą, vie- 
nuolis būtų ne kas kita, kaip pasauliškio tęsinys ir 
atbaiga. Juodu skirtųsi tik tos pačios dvasinės arba 
karališkosios kunigystės laipsniu, kaip kad kunigas 
skiriasi nuo vyskupo tos pačios sakramentinės kuni- 
gystės laipsniu. Pasauliškyje ši dvasinė kunigystė 
esanti tik pradėta, todėl neišsivysčiusi, dažnai kasdie- 


1! Michel van Parys, Crise du Monachisme ?, « Irenikon » 
1973, t. 46, p. 345. 

2 Yves M. J. Congar, Jalon pour une Thėologie du 
Laicat, Paris 1953, p. 266. 

nybės aptemdinta ir net sutepta. Vienuolyje gi ji esan- 
ti suklestėjusi, stipri, gryna ir pakilusi ligi savo idealo. 
Tokiu atveju pasauliškio siekinys — tai nuosekli 
išvada iš Congaro pažiūrų — būtų kuo greičiausiai 
susivienuolinti: arba tiesiog stojant vienuolynan, 
arba bent prisiimant vienuolinį gyvenimo būdą, kaip 
tai yra buvę « pasaulinių brolių » sąjūdyje viduriniais 
amžiais (12 šimt.), kurio šalininkai eidavę į miškus, 
apsigyvendavę toli nuo bendruomenės, vertęsi rankų 
darbu, laikęsi celibato ir neigę bet kokią nuosa-. 
vybę3. Simboliškai šis pasauliškio siekinys suai- 
vienuolinti išeina aikštėn kaip dažnas Rytų Baž- 
nyčios paprotys, mirus būti palaidotam vienuolio 
drabužiais. Šitaip suprantant vienuolyną, jis nustoja 
buvęs skirtinos bažnytinės būsenos nešėjas bei atsto- 
vas, virsdamas tik tobulesne bei ryškesnė pasauliškio 
būsenos lytimi. 

Betgi priešingai Congarui Vatikano II susirin- 
kimas laiko vienuolį ypatinga būsena Bažnyčioje, 
skirtinga tiek nuo dvasiškio, tiek nuo pasauliškio. 
Vienuoliai, pasak susirinkimo, « nėra tarpinis luomas 
tarp kunigų ir pasauliškių. Dievas ir iš vienų, ir iš 
kitų pašaukia kai kuriuos tikinčiuosius naudotis tąja 
specialia dovana Bažnyčios gyvenime »4. Vienuolis 
«naujų, ypatingu pagrindu paskiria save Dievo 


3 Plg. H. Grundmann, Religiose Bewegungen im Mittel- 
alter, Darmstadt 1966. 

* II Vatikano susirinkimo dokumentai, vertė prel. V. 
Balčiūnas ir A. Tamošaitis SJ, Boston 1967, t. I., 
p. 76-77. 

tarnybai ir garbei » (t. p.). Tiesa, susirinkimas nenei- 
gia, kad ana speciali dovana arba anas naujas pa- 
grindas yra giliai įsišaknijęs « krikšto konsekracijoje 
ir pilniau ją išreiškia » (II, 119), nes krikšto sakra- 
mentas yra visų dovanų, pašaukimų ir tarnybų 
sąlyga. Betgi tai anaiptol nereiškia, kad vienuolinė 
būsena išsisemtų, pakeliant krikšto malonę į idealinį 
jos lygį. Vienuolinė būsena yra ypatinga dovana, 
kurianti todėl ir ypatingą krikščionies padėtį Bažny- 
čios gyvonime bei jos sąrangoje. Viešpats teikia šią 
dovaną tiek dvasiškiams, tiek pasauliškiams, išskir- 
damas juos iš jų luomo ir pervesdamas į naują 
luomą. « Iš gavusiųjų įvairiausias dovanas išsiskiria 
visi tie, kurie yra Dievo pašaukti laikytis evange- 
linių patarimų ir juos ištikimai vykdo», pastebi 
Vatikano II susirinkimas (II, 116). Laikyti tad 
vienuolį idealiniu pasauliškiu reiškia užtrinti specialų 
jo pabūdį ir tuo nuskurdinti Bažnyčios įvairybę bei 
šiosios prasmingumą. 

Tačiau kas gi sudaro vienuolio būsenos būdin- 
gumą? Vatikano II susirinkimas skelbia, kad tai 
įžadai arba kitokie į įžadus panašūs ryšiai, kuriais 
krikščionis «įsipareigoja sekti trimis evangeliniais 
patarimais » (I, 77): vienuolis yra tasai, kuris « daro 
neturto, skaistybės ir klusnumo įžadus» (II, 115). 
Tai formalinė vienuolio žymė, jam vienam sava ir 
jį skirianti nuo visų kitų Bažnyčios luomų, kuriuose 
įžadų nėra, nes net ir kunigas šventimų metu, išsky- 
rūs klusnumą savam vyskupui, jokių kitų įžadų 
nedarydavo. Tik pop. Paulius VI motu proprio 
« Ad pascendam » (1972 m. rugp. 15 d.) yra įsakęs 

pažadėti celibatą viešomis apeigomis diakonato šven- 
timų metų. Įžadai kaip formalinė vienuolio žymė 
yra visiems žinomas dalykas. 

Tai betgi, kas mums beveik nežinoma, yra šios 
žymės arba įžadų sąsaja su išganymo istorija, kitaip 
sakant, jos objektyvi prasmė. Vienuolinė būsena yra 
juk Bažnyčios luomas, iš Bažnyčios išaugęs ir joje 
laikąsis. Šis «luomas, kuris kyla iš pasižadėjimo 
sekti Evangelijos patarimais, nors ir nėra hierarchinė 
Bažnyčios santvarkos dalis, nepaneigiamai priklauso 
prie jos gyvenimo ir šventumo », moko Vatikano II 
susirinkimas (I,78). Tai reiškia: vienuoliai nėra 
Bažnyčiai atsitiktinybė, o sudedamoji jos gyvenimo 
dalis, kuri, tiesa, yra istorijoje atsiradusi ir išaugusi, 
kuri betgi apreiškia Bažnyčios vidinį skleidimąsi ir 
todėl turi daugiau reikšmės, negu kuri kita istorinė 
atsitiktinybė, pav. popiežiaus valstybė net ir dabar- 
tiniu Vatikano pavidalu. Kadangi tačiau Bažnyčios 
gyvenimas apima visą išganymo istoriją, todėl sa- 
vaime kyla klausimas, ką ir kaip vienuolis šioje 
istorijoje reiškia bei vykdo. Kas gi giliausia prasme 
yra Bažnyčioje įvykę, kylant joje vienuolių luomui | 
Atsakyti į šiuos klausimus galima, tik suvokus 
evangelinių patarimų prasmę, nes tik šie patarimai, 
paversti egzistenciniais žmogaus įžadais, sudaro vie- 
nuolinės būsenos būdingumą. 


J. EVANGELINIŲ PATARIMŲ POBŪDIS 


Evangelinių patarimų Bažnyčia nesukūrė: ji 
gavo juos iš paties Kristaus. Jis pats kalbėjo apie 

nevedybas «dėl dangaus karalystės» (Mt 19,12); 
jis pats patarė tam, kuris «nori būti tobulas », 
parduoti visa, išdalinti beturčiams ir sekti juo (Mt 
19,21); jis pats skelbė, kad «kas jūsų klauso, tas 
manęs klauso» (Lk 10,16). Visi vienuolio daromi 
įžadai — skaistybės, neturto, klusnumo — yra įsi- 
šakniję Evangelijoje kaip Kristaus mokslo dalis ar 
gal net ir kaip jo dvasia. Tai atoliepis į Kristaus 
kvietimą eiti jo keliu ligi galo. 

O vis dėlto šie patarimai nėra įsakymai. Pats 
Kristus aiškiai skiria įsakymus nuo patarimų. « Jei 
«laikykis įsakymų», būtent: « Neužmuši, nesveti- 
moteriausi, nevogsi, neliudysi netiesos » ir tt (Mt. 
19, 17-19). Amžinam gyvenimui laimėti viso to 
pakanka. Jei betgi klausiame toliau tardami: « Visa 
tai laikiau nuo savo jaunystės, ko man dar trūksta? » 
(Mt 19,20), tuomet Kristus atsako, nurodydamas į 
patarimus: «Jei nori būti tobulas» (Mt 19,21), 
nevesk ir netekėk, išdalink vargšams savo turtus, 
paklusk pašvęstiems ir pasiųstiems žmonėms kaip 
Tėvo valios reiškėjams (plg. Jn 5,30). Taigi savotiška 
priešstata: vienoje pusėje amžinasis gyvenimas ir 
įsakymai jam pasiekti, kitoje — tobulybė ir pata- 
Timai jai vykdyti. Tai skirtumas, padarytas paties 
Kristaus, o paskui Bažnyčios skelbtas visais amžiais. 
Tačiau teologiškai šis skirtumas liko nepaaiškintas 
nei paties Kristaus, nei neatskleistas Bažnyčios. Jis 
buvo tik pabrėžiamas, nenurodant, kokios subjekty- 
vios reikšmės žmogui turi įsakymų laikymasis ir 
kokios patarimų vykdymas. Vienuolių luomas ren- 

kasi evangelinius patarimus, padarydamas juos savos 
būsenos turiniu, kartu betgi nepašalindamas tų 
sunkenybių, kurios netikėtai kyla iš minėto teolo- 
ginio neaiškumo. 

Kasgi yra ana tobulybė, apie kurią Kristus yra 
kalbėjęs jį klAususiam turtingam jaunikaičiui (plg. 
Mt 19, 16-20)? Iš sykio atrodo, kad tai asmeninis 
šventumas : šitaip tobulybė buvo suprantama ilgus 
amžius, šitaip ji buvo vaizduojama asketiniuose raš- 
tuose, šitaip ji buvo vienuolių vykdoma savaine 
gyvenime. Trumpai sakant, evangeliniai patarimai 
esą kelias į asmeninį šventumą. Bažnyčios praktika 
betgi rodo visai ką kita. Bažnyčia niekad nėra 
mokiusi, kad evangeliniai patarimai yra ar vie- 
nintelė, ar būtina sąlyga asmeninei tobulybei. 
Atvirkščiai. Bažnyčia yra paskelbusi šventaisiais 
ištisą būrį ir vedusių vyrų bei ištekėjusių Moterų, ir 
turėjusių nemaža turto, ir valdžiusių kitus, kaip 
tai yra buvę šventųjų karalių ar kunigaikščių atve- 
jais. Rytų bažnyčioje esama net ypatingos šventųjų 
grupės, vadinamos “ šventieji princai?, kurių gyve- 
nimo vaizdas anaiptol nėra panašūs į vienuolio 
vaizdą 5. Visi šie žmonės neišsižadėjo nei vedybų, 
nei nuosavybės, nei savos valios, o vis dėlto pasiekė 
asmeninio tobulumo ir net altoriaus garbės. Tai 
aiškus nurodymas, kad asmeninis šventumas yra 
suderinamas ir su šeima, ir su turtų, ir su šavos 


5 Plg. Ivan Kologrivof, Essai su la Saintetė en Russaie, 
Bruges 1953, p. 80. 

valios pasilaikymu bei jos reiškimu. Kitaip tariant, 
galima vesti bei tekėti irgi dėl dangaus karalystės ; 
galima turėti turto ir vis dėlto sekti Kristumi ; 
galima sava valia taip pat vykdyti dangiškojo Tėvo 
valią. Evangeliniai patarimai asmeniniam šventumui 
nėra būtini. 

Ar jie palengvina žmogui šio šventumo siekti? 
Tai klausimas, liečiąs jau atskiro asmens sielos 
nuotaiką, jo polinkius, jo paveldėjimą, išauklėjimą, 
apskritai visą jo prigimtą ir įsigytą dvasios sąrangą. 
Vieniems gali evangeliniai patarimai tobulumo sie- 
kimą palengvinti, kitiems jie gali jį apsunkinti ar 
net ir visiškai sukliudyti. Nes pasaulis kaip gūundy- 
mas slypi net ir dvasingiausiuose dalykuose — net 
ir maldoje, net ir pasninke, net išmaldoje (ypač 
šioje !), kaip į tai yra nurodęs pats Kristus (plg. 
Mt 6,1-18). Jis slypi ir cvangeliniuose patarimuose, 
ir niekas negali būti tikras, kad jis, padaręs skaisty- 
bės, neturto ir klusnumo įžadus, asmeniškai tobulybės 
pasieks. « Aš mačiau žmonių, rašo savo atsimini- 
muose Athos kalno vienuolis Siluanas (S. I. Anto- 
novas), kurie buvo geri, kol nebuvo vienuolyne, o 
įstoję į jį visiškai sugedo » 6. 

Jei betgi asmeninio šventumo galima siekti bei 
pasiekti ir be evangelinių patarimų, tai kas gi yra 
ana tobulybė, su kuria Kristus šiuos patarimus sieja? 
Tai ne kas kita, kaip objektyvi padėtis, vadinasi, 


* Siarez Siluan, Monch vom heiligen Berg Atlos, 
Diūsseldorf 1959, p. 311. 

tobulybė ne atskiro asmens, o žmogiškosios egzis- 
tencijos kaip tokios. Tai tobulybė, kurią evangeliniai 
patarimai ne tiek kuria, kiek apreiškia ir į ją nurodo. 
Kitaip tariant, tai eschatologinė tobulybė pačios 
žmogaus būties, kurios visi laukiame ir kuri evan- 
geliniuose patarimuose išeina aikštėn jau čia pat, 
mūsojoje istorijoje, bent simboliniu būdu. Štai ko 
mes dažniausiai vienuolinėje būsenoje nepastebi- 
me manydami, esą vienuolinė būsena Bažnyčioje 
susikūrusi subjektyviam reikalui. Iš tikro gi ji 
savimi apreiškia visiškai objektyvų išganymo isto- 
Tijos tarpsnį, būtent, būties perkeitimą ir todėl turi 
eschatologinės prasmės. Nes eschatologija krikščio- 
nybei yra ne koks atsitiktinis prielipas, o krikš- 
čioniškojo tikėjimo atspalvis, kuris tarsi būsimos 
dienos aušra nudažo visą būtį (J. Moltmann). Kas 
tad yra atskiri vienuolio įžadai šios eschatologinės 
aušros šviesoje ? 


3. NETURTO ESCHATOLOGIJA 


Jeigu Evangelijos minimas turtingas jaunikaitis 
(plg. Mt 19, 16-22) iš tikro būtų pasielgęs taip, kaip 
Kristus jam patarė, vadinasi, jei jis būtų savo turtą 
pardavęs ir pinigus išdalinęs vargšams, tai nežinia, 
ar jis asmeniškai būtų dėl to pasidaręs tobulesnis. 
Nes subjektyviai tobulybei reikia dar daug ir kitų 
dalykų, ne tik vieno neturto, pav. nusižeminimo, 
susivaldymo, sugyvenimo dvasios, patarnavimo nuo- 
taikos bei darbų, maldingumo ir tt. Ar anas jau- 
nikaitis visų šių asmeniniam šventumui būtinų sa- 

vybių būtų įsigijęs, netekdamas turto, niekas negali 
pasakyti. Viena tačiau aišku: pardavęs visa, ką 
turėjo, ir pinigus išdalinęs vargšams, jis būtų objekty- 
viai atsidūręs tokioje padėtyje, kurioje savęs aprū- 
pinimas yra sudedamas į kito rankas. Apsirūpinti 
reikia kiekvienam ir kiekvienu atveju, nes pati mūsų 
prigimtis priklauso nuo medžiaginio pasaulio. Žmo- 
gus yra verste verčiamas apsirūpinti, kad galėtų 
pasaulyje iš viso išsilaikyti. Atsisakydami apsirūpinti 
patys savu turtu ar uždarbiu, savaime esame nu- 
kreipiami į kitą, kuris teikia mums reikalingų da- 
lykų — maisto, drabužių, pastogės, globos ligoje ir 
įvairių kitų gėrybių. 

Kas yra šisai “kitas '?. Kristaus prasme tai 
dangiškasis Tėvas. Kalno pamoksle Jėzus aiškiai 
pabrėžė, esą nereikia baimingai rūpintis, ką valgy- 
sime, kuo vilkėsime, ką gersime, kuo apsiklosime 
(plg. Mt 6,25-31), nes dangiškasis "Tėvas « žino, kad 
viso to reikia » (Mt 6,32). Todėl jis visu tuo mus ir 
aprūpins, kaip aprūpina «dangaus sparnuočius » 
ir «laukines lelijas» (Mt 6, 20, 28). Neturtas yra 
ženklas tokios būsenos, kurioje pats Dievas tampa 
mūsų aprūpinioju. Neturtas anaiptol nepašalina 
būtinybės apsirūpinti. Jis tik apreiškia padėtį, kurioje 
mūsų apsirūpinimas esti sudedamas į Viešpaties 
rankas. 

Kada betgi Dievas gali būti mūsų tiesioginis 
aprūpintojas ? Tik tada, kai žemė virsta jo padangte ; 
kai jis gyvena su žmonėmis kaip «jų Dievas»; kai 
nušluosto « nuo jų akių kiekvieną ašarą »; kai mirties 
daugiau nebėra, «nei dejavimo, nei šauksmo, nei 

skausmo »; trumpai tariant, kai praeina «pirmasis 
dangus ir pirmoji žemė» arba visa, «kas buvo 
pirma » (Apr 21,1-4). Kaip tiesioginis mūsų aprū- 
pintojas Dievas pasirodo tik perkeistamo pasaulyje. 
Nuosekliai tad ir neturtas kaip savęs aprūpinimo 
patikėjimas Viešpačiui yra nuoroda į šį perkeitimą : 
neturtas yra perkeistosios būklės šauklys. Pačia savo 
esme jis yra eschatologinio pobūdžio. Ir tik šio 
pobūdžio šviesoje jis yra objektyviai prasmingas bei 
subjektyviai vertingas kaip priemonė tobulėti, gyve- 
nant ano perkeistojo pasaulio viltimi ir jį savu 
neturtu reiškiant. 

Atsietas nuo būties perkeitimo ir perkeltas į 
dabartinį pasaulį, neturtas virsta arba utopija, arba 
apgaule. Utopija jis virsta todėl, kad neperkeistoje 
žemėje aprūpinimas niekad neateina tiesiog iš Dievo, 
o tik iš mūsų pačių ar iš mūsų artimo. Kitaip ma- 
nyti ar elgtis reikštų laukti aiškaus stebuklo ir tuo 
Dievą gundyti. Jei kas šitokią utopiją iš tikro 
vykdytų, būtų ne tobulybės keliu einąs krikščionis, 
bet lengvapėdis kitų trūso išnaudotojas. — Apgauleė 
neturtas virsta todėl, kad, atsisakius apsirūpinimo 
asmeniškai, jis yra pasiekiamas visuomeniškai, susi- 
telkus bendruomenėn ir jos vardu kaupiant Žemiš- 
kąsias gėrybes ne tik šiai, bet ir rytojaus dienai : 
tokiu atveju apsirūpinimas virsta užtikrinta ap- 
drauda. Atsisakius turto, laimimas aprūpinimo ti- 
krumas, kadangi bendruomenė visados yra galin- 
gesnė, negu atskirai gyvenantis asmuo. Kad tai 
tikras pavojus bei gundymas, matyti ir iš Vatikano 
II susirinkimo įspėjimo vienuolynams «vengti bet 

kokios prabangos, perdėto pelno ieškojimo (vienuo- 
lijų turimas turtas irgi duoda pelno, Mc.) ir turtų 
krovimosi » (II, 125): visi šie dalykai vienuolijų 
istorijoje yra buvę ir dažnu atveju dar ir šiandien 
tebėra. Šiuo atžvilgiu teisingai pastebi prel. Paul 
Simon, kad «viduriniais amžiais neturtas buvo pir- 
miau praktinis, o tik paskiau juridinis. Šiandien gi 
jis yra visų pirma juridinis, nebūdamas pašalaičio 
regimas, kad būtų ir praktinis... Kas šiandien daro 
neturto įžadą, paprastai (in der Regel) yra tikras, 
jog jokių didesnių medžiaginių rūpesčių jam turėti 
nebereikės » 7. 

Šio visoms vienuolijoms gresiančio pavojaus ga- 
lima išvengti tik tuo atveju, jei vienuoliai iš tikro 
bus, kaip Vatikano II susirinkimas pageidauja, 
«< neturtėlių dvasios » (II, 125). O neturtėlių dvasios 
jie galės būti tik tada, kai savą apsirūpinimą, gau- 
namą iš kito, pergyvens kaip auką, vadinasi, kaip 
laisvai teikiamą dovaną, o ne kaip uždarbį, ar užmo- 
kestį, ar atlyginimą už religinį, pedagoginį, socialinį, 
mokslinį ar kurį kitą patarnavimą, kaip tai šiandien 
įprasta. Nes tik laisvai teikiama auka, priimta 
kaip malonė, virsta ženklu, jog Dievas yra «su jais » 
(Apr 21,5) kaip jų aprūpintojas. Nesirūpinti ryt- 
diena — 0 tai ir sudaro neturto esmę — reiškia 
gyventi viltimi, jog Viešpats pažadins artimo širdį 
teikti auką laisvos dovanos pavidalu. Gi bet kokia 


*? Paul Simon, Das Menschliche in der Kirche Christi, 
Freiburg i. Br. 1963, p. 167. 

vienuolio teisė į užmokestį, į atlygį, į apdraudą ar 
pensiją, kylanti iš pasaulinių įstatymų, yra. neturto 
klastojimas, kadangi teisė sunaikina auką. O sunai- 
kinta auka sunaikina ir neturtą kaip ženklą, jog 
mano aprūpintojas yra dangiškasis Tėvas: vienuolis 
pensininkas yra tokio ženklo priešingybė ir net, 
religiškai kalbant, išjuoka. Neturto įžadas nėra nei 
ekonominis, nei socialinis, o giliausiai religinis. Todėl 
jis negali būti siejamas su aprūpinimo tikrumu 
bendruomenės sąranga. Minėtasis P. Simonas tad 
ir teigia, jog «asketiniai žmonės šiandien būtų tik 
tie, kurie atsisakytų aprūpinimo tikrumo, taip mė- 
giamo buržuazinio pasaulio» (p. 168). Tik tada 
neturtas būtų išraiška to, ko laukiame, kai praeis 
senasis dangus ir senoji žemė. Tai būtų tikrovinis 
pasitikėjimas Viešpaties pažadu aprūpinti rytdieną. 
Kai neturto įžadas yra grindžiamas bei vykdomas 
šios eschatologinės vilties šviesoje, jis iš tikro virsta 
nuoroda į tai, jog naujasis dangus ir naujoji žemė 
nėra tik priešais mus, bet jau ir su mumis. Tai 
būsimojo amžiaus skelbimas — ne žodžiu, 0 pačia 
žmogiškąja būsena, sudėta į Viešpaties rankas ma- 
žiausiojo brolio pavidalu. Nes šiamo brolyje Kristus 
gyvena ne tik ligonio ar kalinio būdu, bet ir būdu, 
kuriuo pavalgydinamas alkstantysis, aprengiamas 
nuogasis ir apnakvydinamas pakeleivis (plg. Mt 
25, 35-89). Per mažiausiojo brolio auką byloja Vieš- 
pats kaip rydienos aprūpintojas. Daryti tad neturto 
įžadą reiškia suvokti savo būseną kaip patikėtą 
kito malonei. 

Tas pat tartina ir apie skaistybės įžadą. Kaip 
apsirūpinimas žemiškosiomis gėrybėmis, taip ir vedy- 
bos yra dabartinės mūsų žemės būtinybė, kad žmo- 
nija galėtų augti bei apvaldyti pasaulį (plg. Pr 1,28). 
Pakėlęs moterystę į sakramento rangą, Kristus 
pašventė lyčių sąjungą taip giliai, jog vyro ir moters 
santykiai virto atvaizdu Kristaus ir Bažnyčios san- 
tykių (plg. Ef 5, 22-23). Tai reiškia: vedybos yra ne 
tik kūrimo, bet ir atpirkimo istorijos dalykas. Kūrimo 
istorijos todėl, kad jų pagalba vyksta Viešpaties 
skirtas uždavinys pripildyti pasaulį ir jį žmogui 
palenkti ; atpirkimo istorijos todėl, kad sakramentinė 
moterystės malonė tampa būdu vedusiems save 
pašvęsti. Vedybos nėra žmogui tarsi kažkoks atsi- 
tiktinis priedas jo būviui, bet pirmykštis ir nepraei- 
nantis pats šis būvis, apimąs visą jo sąrangą : fizinę, 
psichinę ir religinę — «proles, fides, sacramentum — 
vaikai, ištikimybė ir sakramentas », kaip tai nusakė 
jau šv. Augustinas. 

Bet štai, Kristus abejojantiems apaštalams, esą 
«neverta vesti», jei nevalia paleisti sykį vestos žmo- 
nos, atsakė : esama nevedančiųjų, « kurie tokie gimę 
iš motinos įščių » (invalidai); esama nevedančiųjų, 
«kurie žmonių padaryti» (eunuchai); bet esama ir 
nevedančiųjų, « kurie patys save tokius padarė dėl 
dangaus karalystės » (Mt 19, 10-12), vadinasi, laisvai 
apsisprendė nevesti bei netekėti nepaisydami, jog 
moterystė yra Dievo Kūrėjo įsteigta ir Dievo Atpir- 
kėjo pašvęsta ir jog ji yra « tobuliausias paveikslas tos 

vienybės, kuri yra taip Kristaus ir Bažnyčios » 
(pop. Pius XI, encikl. « Casti connubii», nr. 14). 
Tačiau ir vėl klausiame: kas gi yra ta dangaus 
karalystė, kuria yra grindžiamos nevedybos kaip 
evangelinis patarimas ? Į tai atsakė irgi pats Kristus, 
sadukėjų klausiamas, keno būsianti moteris po 
prisikėlimo, turėjusi žemėje septynius vyrus: « Pri- 
sikėlusieji iš mirusių jų neves ir netekės, o bus kaip 
Dievo angelai danguje » (Mk 12, 25; plg. Mt 22,30). 
Tai reiškia: kas atsisako vedybų dėl dangaus kara- 
lystės, vaizduoja būseną po prisikėlimo. Nevesti dėl 
dangaus karalystės reiškia virsti prasmenimi per- 
keistosios tvarkos, kurioje žmonijos dauginimasis būs 
nebetekęs prasmės, kadangi kūrimu pradėtas pasaulio 
tapsmas bus virtęs amžinu palaimintuoju būsmu. 
Šia prasme Vatikano II susirinkimas ir skelbia, 
kad «skaistybė yra ypatingas dangiškųjų gėrybių 
ženklas » (II, 125) ir kad jos laikydamiesi tikintieji 
« visiems krikščionims primena tas nuostabias Dievo 
sudarytas jungtuves tarp Bažnyčios ir jos vienin- 
telio Sužadėtinio Kristaus» (II, 124). Kalbėdamas 
gi apie kunigų celibatą, susirinkimas dar labiau 
paryškina eschatologinį skaistybės pobūdį : « Celibatu 
kunigai gyvai primena būsimąjį pasaulį, jau dabar 
čia esantį tikėjimu ir meile; pasaulį, kuriame pri- 
sikėlusieji nei ves, nei tekės» (II, 201). Tai pabrėžia ir 
Y. M. J. Congaras pastebėdamas, esą skaistybė «turi 
ypatingo eschatologinio ryšio su naująja kūrinija »8, 


» Yves M. J. Congar, Jalon pour une Thėologie du 
Laicat, p. 255. 

Štai kodėl skaistybei apsisprendusiojo žmogaus 
gyvenimas ir yra vadinamas — ypač Rytų Bažny- 
čioje — «angeliškuoju gyvenimu — bios aggelikos »; 
ne todėl, kad skaistus žmogus būtų virtęs kaž- 
kokia bekūnė dvasia, o todėl, kad jis yra tapęs 
objektyviu  prasmeniu to, kas išganymo istorijoje 
visų laukia po visuotinio perkeitimo: būti « kaip 
Dievo angelai» (Mt 22,30). Kaip neturtas yra me- 
džiaginės tvarkos perkeitimo prasmuo, taip skaistybė 
yra nuoroda į biologinės tvarkos perkeitimą, kuriame 
pasilieka žmogiškojo asmens lytiškumas, tačiau jau 
be uždavinio daugintis iv pripildyti žemę. Šv. Au- 
gustinas yra gražiai pastebėjęs, kad «tasai, kuris 
abi lytis sukūrė, jas abi ir atstatys — gui utrumgue 
sexum instituit, utrumgue ac Testituet». Žmonės 
po prisikėlimo nebus belyčiai. Vis dėlto būsimojo 
amžiaus lytiškumas reikš asmens pilnatvę be bio- 
loginio jos pašaukimo, nes «pirmoji žemė», kuriai 
šis pašaukimas buvo skirtas, jau bus praėjusi (plg. 
Apr 21,1). Skaistybės įžadas kaip tik ir skelbia 
«naujos žemės» atėjimą arba aną «angeliškąjį 
gyvenimą » biologinės sanklodos atžvilgiu. Vedybos 
yra šventas dalykas tiek pasaulio kūrimo, tiek 
atpirkimo tvarkoje. Tačiau jos yra negalutinės, 
neamžinos, todėl tikinčiajam ir nevienintelės. Jos 
yra praeinamos, kaip ir visa kūrimo bei atpirkimo 
sąranga. Skaistybės įžadas ir yra šio vedybų praei- 
namumo šauklys ir būsimos angeliškosios tvarkos 
prasmuo. 

Tai vienintelis tikras pagrindas, kuris pateisina 
bei įprasmina skaistybės įžadą vienuolinėje būsenoje. 

Visi kiti motyvai, kurių tiek yra prisirinkę celibato 
istorijoje, kritikos neišlaiko : nei nepadalinta tarnyba 
Viešpačiui, nei nekliudoma malda, nei lengvesnė 
sielovada, nei dvasinis atvirumas visiems, o ne tik 
vienam, nes visi šie motyvai galų gale susibėga į 
vieną, būtent: vengti šeiminės naštos. Darantieji 
skaistybės įžadą — ir net prašalaičiai — paprastai 
mano, 653 šiuo įžadu jie atsisaką šeiminės laimės. 
Tačiau tai gryna tariamybė. Nė vienam vedančiajam 
laimė nėra laiduojama, kaip ji nėra laiduojama nė 
vienam kitam pašaukimui. Tai, kas žmogui šioje 
žemiškojoje būsenoje tikrai yra laiduojama, yra 
našta, kurią vedantysis krikščionis prisiima ir įsipa- 
reigoja nešti lig pat savo gyvenimo galo. Nėra reikalo 
čia šios naštos kiek giliau sklaidyti: ji visiems yTa 
žinoma ir kiekvieno vedusiojo patiriama. 

Šią tad naštą skaistybės įžadas nuo vienuolio 
(ar kunigo Vakarų Bažnyčioje) ir nuima. Našta, 
kilusi iš paties skaistybės įžado — nėra būsenos 
žemėje be naštos —, jau yra visiškai kitokia, kurios 
su šeimine našta palyginti neįmanoma. Nes skaistybė 
įpareigoja ne tik ją Viešpačiui pažadėjūsius vienuo- 
lius ar kunigus, bet ir milijonus tų krikščionių, kurie 
dar yra nevedę ar dėl kurių nors priežasčių lieka 
nevedę. Šį dalyką dažnokai pamirštame, todėl kažko- 
dėl manome, esą vienuolio skaistybė esanti ypatinga 
našta, o nevedusiojo krikščionio — tik kasdienybė. 
Abiem ji yra našta to paties būdingumo ir abiem 
ji yra visiškai skirtinga nuo šeiminės naštos. Abu 
— ir vienuolis ir paprastas nevedęs krikščionis — 
šeiminės naštos neturi, nėra jos patyręs ir ją nešęs. 

Jei skaistybės įžadas, kaip regime, netenka 
eschatologinės prasmės vaizduoti lyčių santykį būsi- 
majame gyvenime, jis tampa grynai neigiamas : 
vengti, krikščioniškai kalbant, kryžiaus, kuris kyla 
iš Moterystės sakramento. Kiekvienas juk sakra- 
mentas teikia atperkamąją malonę tik por kryžių: 
visų pirma per Kristaus kryžių, o istorijoje por jo 
skleidimąsi visų mūsų kryžiuose. Pro vieną tokį 
kryžių, būtent: pro šeimos kryžių, skaistybės įžadas 
vienuolį kaip tik ir praveda, nouždėdamas jo ant 
vienuolio pečių. O jei šis įžadas aptemsta ar net 
esti paneigiamas kaip eschatologinis prasmuo, jis 
virsta gryna neigiamybe ir net psichologiniu pato- 
gumu, kaip ir apsirūpinimo tikrumas, atsisakius 
turto. Galimas daiktas, kad kaip tik šiame skaistybės 
įžado nueschatologinime ir slypi priežastis, kodėl 
celibatas tampa ne vienam tikru pavojumi suskursti 
dvasia: celibatininkas be eschatologinio ženklo yra 
ne kas kita, kaip senbernis ar senmergė. 


5. KLUSNUMO ESCHATOLOGIJA 


Tokios pat prasmės turi ir klusnumas, atremtas 
į Kristaus žodžius : « Kas jūsų klauso, manęs klauso » 
(Lk 10,16). Tai reiškia: klusnumas savo esmėje yTa 
kreipiamas ne į žmogų, bet į patį Kristų. Pasak 
Vatikano II susirinkimo, vienuoliai « klusnumo įžadu » 
visiškai paveda « Dievui savo valią » (II, 125). Išga- 
nymo istorija juk ir yra ne kas kita, kaip Viešpaties 
valios skleidimasis laikė bei erdvėje: «Tebūnie 

Tavo valia » (Mt 6,10). Kiekvienas, kuris šioje isto- 
rijoje dalyvauja, savaime, pasak Vatikano II susi- 
rinkimo, «susijungia su išganomąja Dievo valia » 
(t. p.), tapdamas jos vykdytoju. Aukščiausios bei 
tobuliausios išraiškos šis susijungimas yra pasiekęs 
Kristuje, kuris, nors ir pabrėždamas, esą jam « duota 
visa valdžia danguje ir žemėje» (Mt 28,18), vis 
dėlto pergyveno savo pasiuntinybę kaip dangiškojo 
Tėvo valios vykdymą: « Aš neieškau savo valios, 
bet valios to, kuris yra mane siuntęs » (Jn 5,30; 
plg. Jn 4,34). Šią Tėvo valią Kristus vykdė ligi 
pat galo, net mirties akivaizdoje, sukniubęs Alyvų 
kalne: « Tebūnie ne mano, o Tavo valia » (Lk 22,42). 

Kristaus keliu eina ir vienuoliai, darydami klus- 
numo įžadą: « Vienuoliai seka jo pavyzdžiu», pa- 
stebi Vatikano II susirinkimas (II, 126). Kitaip 
tariant, savo klusnumu vienuoliai vykdo ne ką 
kitą, kaip dangiškojo Tėvo valią. Skirtumas tik 
tas, kad Kristus Tėvo valią vykdė tiesiog, 0 vienuo- 
liai ją vykdo netiesiog, būtent, nusilenkdami « vy- 
resniesiems, kuriuos tiki esant Dievo atstovais » 
(LI, 126), ir jų klausydami, « kaip reikalauja regula 
ir konstitucijos » (t. p.). Dieviškoji valia vienuolio 
būsenoje reiškiasi viršininko valia. Tiesa, Vatikano 
II susirinkimas įspėja vienuolynų vyresniuosius val- 
dyti «jiems pavestuosius Dievo vaikus», gerbiant 
«jų asmenį », padedant « jiems savanoriškai paklusti », 
paverčiant jų klusnumą «aktyviu ir atsakingu 
klusnumu » (t. p.). Iš kitos tačiau pusės susirinkimas 
pabrėžia, kad vienuolyno vyresnysis turi pasilaikyti 
«galią spręsti ir įsakyti, kas darytina » (t. p.). Va- 

dinasi, paskutinis žodis priklauso vyresniajam, ir 
klusnumo įžadą padaręs vienuolis turi šiam žodžiui 
nusilenkti. 

Čia tad ir slypi vienuolinės būsenos savotišku- 
mas. Juk jeigu klusnumo įžadu įsipareigotą savos 
valios palenkimą vyresniajam svarstytume tik dabar- 
tinės žemiškosios tvarkos atžvilgiu, tai klusnumas 
neišvengiamai virstų Žmogiškojo asmens paneigimu. 
Nes vyresniojo valia kasdienoje yra iš tikro jo paties 
valia. Tai išraiška jo pažiūrų, jo nusistatymų, jo 
būdo ir net jo nuotaikos. Ji anaiptol nėra koks Šv. 
Dvasios įkvėpimas. Ji nėra nė hierarchijos valia 
didžiųjų Bažnyčios sprendimų atvejais, sakysime, 
skelbiant dogmas, įsakmiau pabrėžiant dorovės dės- 
nius, vykdant reikalingas pakaitas. Tokiais atvejais 
iš tikro galima regėti paties Dievo valią. Gi vienuo- 
lyno vyresniojo valia yra kasdieninių elgesių ar 
veiksmų apsprendimas sava žmogiškąja valia. Jei 
tad vienuolis šiai valiai paklūsta, tai tuo pačiu jis 
savo valią palenkia kito žmogaus valiai, atsisaky- 
damas savų pažiūrų bei įsitikinimų, net jei šie 
objektyviai ir būtų geresni, negu vyresniojo įsa- 
kytieji. 

« Atsakingas klūusnumas», kuriuo Vatikano II 
susirinkimas mėgina apibūdinti vienuolio klusnumo 
pobūdį, nieko neišsprendžia, kadangi atsakingumas 
pačia savo esme liečia tik mano paties sprendimą, 
ne sprendimą mano vyresniojo. Vykdydamas kito 
valią, atsakau tik už patį vykdymą (a7 vykdau ir 
kaip vykdau), ne už šio vykdymo turinį. Už šį 
turinį yra atsakingas tasai, kuris man liepė jį vykdyti, 

Klusnumo įžadas nuima nuo vienuolio atsakingumą 
už vyresmiojo įsakymų objektyvinę vertę. Vienuolis 
neatsako už tai, kokios bus šių įsakymų pasekmės, 
nors jos ir kyla iš jo paties veiksmų. Karl Rahneris, 
pasakodamas apie savo kaip teologo išsivystymą, 
pastebi, kad galėję būti ir visai kitaip: jis galėjęs 
būti pasiųstas į kokį negrų kaimelį kaip misininkas, 
ir visa dabartinė jo teologija (14 tomų) būtų tapusi 
nebuvėle 9, 

Klusnumas Kristui gali būti vykdomas klusnumu 
žmogui tik tuo atveju, kai pro klūsnumą švyti kita 
būsena, būtent, ta, kurioje Kristus tikrai yra « kara- 
lių Karalius ir viešpataujančiųjų Viešpatsv (Apr 
19,16), vadinasi, kurioje jo valia yra reiškiama tie- 
sioginiu būdu. Tik šitokioje būsenoje galimas savos 
valios palenkimas kitam, savęs nenuasmeninant. 
Būdamas mūsų pirmavaizdis, pagal kurį esame su- 
kurti, Kristus neša savyje giliausią mūsų esmę. 
Todėl jam paklusti reiškia paklusti šitai mūsų pačių 
esmei: Kristaus valia yra pati gilioji mūsų pačių 
valia. Tik eschatologinės būsenos šviesoje paklusimas 
kitam žmogui paklūstančiojo negniuždo, o tobulina, 
kaip tai skelbia Vatikano II susirinkimas : « Vienuolio 
klusnumas ne tik nemažina žmogaus asmens vertės, 
bet dar ją subrandina, didindamas Dievo vaikų 
laisvę » (II, 126). Nes Dievo vaikų laisvė yra perkeis- 
tosios tvarkos laisvė, kai visa kūrinija «bus išva- 
duota iš sugedimo vergijos » (Rom 8,21). Trumpai 


» Plg. Karl Rahner im Gesprūch, hrg. von Paul Imhof 
und Yubert Biallowons, Mūnchen 1982-83, t. II, p. 146-153. 

tariant, klusnumas nenuasmenina tik tada, kai jis 
yra eschatologinio pobūdžio ; kai jis yra pergyvenamas 
bei vykdomas kaip perkeitimo ženklas mūsosios 
žemės sąlygomis. Tokiu atveju iš tikro galima pro 
žmogiškąją vyresniojo valią regėti paties Kristaus 
valią. Tokiu atveju žmogiškosios valios netobulybės 
ištirpsta perkeitimo žėrėjime, ir vienuolis jaučiasi 
laisvas ana perkeistąja Dievo vaikų laisve. Vyk- 
dymas įkyrių, neprotingų ar net erzinančių vyresniojo 
įsakymų netenka kasdieniškosios slėgos, kaip kad 
keleivis ima nebejausti nuovargio, išvydęs savo 
kelionės tikslą. Gi klusnumas be eschatologijos yra 
dvasinis abuojumas, kuriam yra visai vistiek, kas 
įsakoma ir kas vykdoma. Tai «valios laidotuvės » 
(J. Klimax). 


6. VIENUOLIO VAIDMUO IŠGANYMO ISTORIJOJE 


Evangelinių patarimų sklaida, nors ir gana 
trumpa, rodo, kad tobulybė, siejama su šiais pata- 
rimais, nėra nei subjektyvus šventumas, nei dorinė 
taisyklė dabartinėje pasaulio tvarkoje. Ji nėra 
subjektyvus šventumas, kadangi jo galima pasiekti 
ir be evangelinių patarimų, o evangeliniai patarimai 
patys savaime jo nelaiduoja. Ji nėra nė dorinė elgesio 
taisyklė, nes vykdoma šioje žemėje ji virsta arba 
neatsakinga utopija (neturtas), arba patogumų ieš- 
kojimu (skaistybė), arba abuojumu viskam (klūs- 
numas). Su evangeliniais patarimais rišama tobu- 
lybė reiškia objektyvią perkeistosios būties tobu- 

lybę, kurią evangeliniai patarimai skelbia, į ją 
nurodo ir ją prasmens būdu jau šioje tvarkoje 
išreiškia. Visi evangeliniai patarimai turi egchato- 
loginės prasmės. Čia glūdi jų reikšmė Kristaus moksle 
ir jų vertė Bažnyčios gyvenime. Todėl pastarųjų 
dešimtmečių teologija ir stengiasi vis giliau diegti 
krikščionies sąmonėn eschatologinę vienuolinės būse- 
nos savybę 19, kadangi tik ši savybė vienuolius kaip 
luomą išganymo istorijoje pateisina ir Bažnyčios 
sąrangoje įteisina. 

Ši savybė atskleidžia mums ir vienuolio vietą 
bei vaidmenį pačioje išganymo istorijoje kaip že- 
miškajame vyksme. Būdami eschatologinio pobū- 
džio ir kartu sudarydami vienuolinio gyvenimo turinį,. 
evangeliniai patarimai savaime padaro, kad vienuo- 
linis luomas virsta perkeistosios būsenos arba išga- 
nymo atbaigos prasmeniu. Kalbėdamas apie Bažny- 
čią dabartiniame pasaulyje, Vatikano II susirin- 
kimas pačioje pradžioje pastebi, kad pasaulis « yra 
patekęs į nuodėmės vergiją» (I,170), tačiau yra 
«nukryžiuotojo ir prisikėlusiojo Kristaus išvaduotas, 
kad būtų perkeistas ir atbaigtas » (t. p.). Šie žodžiai 
yra aiškus nurodymas, kad dabartinė pasaulio pa- 
dėtis, nors Kristaus ir išvaduota, nėra galutinė; 
kad ji yra praeinanti ir kad todėl ir po Kristaus visi 
mes esame pakeliui (in via). Tuo būdu ir Bažnyčia, 
sako Vatikano II susirinkimas, « bus pilnai atbaigta 


10 Plg. Garcia M. Colombas, Paradis et vie angėligue,. 
Paris 1961. 

vien dangaus garbėje, kai ateis visų dalykų atnau- 
jinimo metas» (I, 81). Ši atbaiga yra visos išga- 
nymo istorijos, o tuo pačiu ir Bažnyčios, galutinis 
siekinys. Be abejo, pastebi susirinkimas, mes «ne- 
žinome, kokiu būdu pasaulis bus perkeistas » (I, 
207). Tačiau mes tikrai žinome, «+ kad Dievas ruošia 
naują buveinę ir naują žemę» (t.p.). Tai vienas iš 
pagrindinių krikščioniškojo tikėjimo lūkesčių. At- 
baigos sąmonė niekad neprivalo išblėsti krikščionyje, 
nes kitaip išganymo istorija virstų « beprasme bega- 
lybe » (S. Bulgakov), vadinasi, galo neturinčiu vyks- 
mu žemėje, net jei šį vyksmą ir laikytume atpirktu. 
Atpirkimas be perkeitimo kaip užbaigos yra išganymo 
istorijos sekuliarizacija. Todėl mes nuolatos ir kal- 
bame: «+ Laukiu mirusiųjų prisikėlimo ir ateisiančio 
amžinojo gyvenimo — expecto resurrectionem  mor- 
tuorum et vitam venturi saeculi ». 

Šisai laukimas, paprastai vadinamas eschatologine 
nuotaika, buvo, kaip žinome, ypatingai gyvas pra- 
dinėje krikščionijoje. « Pasaulio galas netoli — štai 
pradinės krikščionybės įsitikinimas», rašo O. Cull- 
mannas1!l. Apie šį įsitikinimą bei jo prasmę yra 
pastaraisiais metais daug rašyta, ypač vokiečių pro- 
tostantų ir prancūzų katalikų teologų 12. Mūsų reikalui 


"1 Oscar Cullmann, Christus und die Zeit, Zūrich 1948, 
p. 186-187. 

12 Gerą šio klausimo bibliografiją pateikia Oscar Cull- 
mann knygoje « Heil als Geschichte», Tūbingen 1965, 
p. 10-46. 

galima čia tik trumpai pridurti, kad pirmiesiems 
krikščionims visa istorija, kaip tai apibūdina Cull- 
mannas, atrodė esanti «išganymo istorijos interim 
(kol kas) nepaisant, kaip ilgai ji truktų 513, Naujojo 
Testamento tyrinėtojai ginčijasi, ar Kristaus moki- 
niai ir pirmieji jo sekėjai iš tikro laukė jo atėjimo 
jau savos kartos trukmėje. Greičiausiai yra taip, jog 
jie sovokė, kad istorija po Kristaus yra įžengusi į 
paskutinį savos eigos tarpsnį, vadinasi, į galo tarpsnį, 
nors paties galo dar ir nėra. Po Kristaus yra prasi- 
dėjusi «paskutinė valanda» (1 Jn 2,18). Kada ši 
valanda iš tikro baigsis, žino «tik vienas Tėvas » 
(Mk 13, 32). Tačiau ji baigsis tikrai (plg. Mk 13,21). 
Užtat reikia budėti (plg. Mk 13,33-37); reikia laukti 
ir šiuo lūkesčiu gyventi. Juo pradinė krikščionija 
ir gyveno, nesistengdama nustatinėti kalendorinių 
šiai pabaigai terminų, kaip tai yra buvę nesykį 
viduriniais amžiais tiek Vakarų, tiek Rytų Bažny- 
čioje. 

Skaidantis pirminei krikščioniškajai bendruome- 
nei į tris luomus — dvasiškių, vienuolių ir pasauliškių 
— pabaigos lūkestis liko ryškiausias kaip tik vie- 
nuolių luome. Dar daugiau: vienuolių luomas tiesiog 
įsipareigojo gaivinti Bažnyčioje eschatologinę nuo- 
taiką arba aną atbaigos lūkestį, jį savo gyvenimu 
reikšti ir būti regimu jo nešėju žemiškosios istorijos 
eigoje; įsipareigojo tuo, kad prisiėmė minėtus tris 
evangelinius patarimus, kurie visi, kaip sakyta, yra 


* Oscar Oullmann, Christus und die Zeit, p. 188. 

eschatologinio pobūdžio. Šiuo atžvilgiu vienuolių 
luomas anaiptol nėra protestas prieš dvasiškių ėjimą 
į pasaulį imperatoriaus Konstantino suteiktos laisvės 
keliu, kaip kai kas mėgina aiškinti vienuolių kilmę 
bei išsivystymą. Jis yra tęsinys pradinio eschatolo- 
ginio Bažnyčios lūkesčio, išreikšto jau Naujajame 
Testamente : « Ir Dvasia, ir Sužadėtinė sako : Ateiki... 
Ateiki, Viešpatie Jėzau 1!» (Apr 22,17-20). Tai nėra 
krikščioniškosios kultūros neigimas; tai tik šios 
kultūros nušvietimas perkeitimo spinduliais. Visa 
vienuolių kultūra, kurios yra tokia gausybė 4, vyksta 
kaip tik anos «paskutinės valandos » akivaizdoje ir 
todėl įgyja ypatingo skaidrumo. 

Tai ypač įspūdingai išreiškia viena Bažnyčios 
malda graikiškų vienuolio įžadų metu. Viešpats pra- 
šomas padaryti, kad išrinktasis jo tarnas «taptų 
skambiomis Šv. Dvasios kanklėmis ir kad jis, dirb- 
damas ar budėdamas, ilsėdamasis ar keldamasis, vis 
prabiltų psalmėmis bei giesmėmis angelų būdu 
Dievo akivaizdoje »15. Čia liturgiškai keliama ta pati 
mintis, kurią teologiškai kėlė Konstantinopolio pa- 
triarchas Jeremijas II savo susirašinėjime (1578) su 
protestantų teologais M. Crusium ir J. Andrea, 
abejojančiais vienuolinės būsenos verte. Patriarchas 
teigia, es3 vienuolis, pasirinkęs «angelų gyveniną », 
turįs « nepajudinamai bei nuolatos žvelgti į dieviškąjį 


w Plg. Jean Dėcarreau, Les Moins et la Civilisation 
en Occident, Paris 1962. 

B Cit. Julius Tyciak, Oestliches Christentum, Waren- 
dorf-W. 1947, p. 65. 


6. VIENUOLIO VAIDMUO IŠGANYMO ISTORIJOJE 209 


Veidą »16. Vadinasi, vienuolis turįs tarsi užbėgti 
už akių (anticipare) tam, ko krikščionybė laukia 
asmeniškai po mirties, o istoriškai po visuotinio 
perkeitimo, būtent, regėti Dievą kaip jis yra savyje 
(plg. Apr 22,3) Be abejo, žemėje to negalima pa- 
siekti tikroviškai; užtat galima tai išreikšti pyas- 
meniškai. Vienuolis tad ir yra šios prasmeninės Dievo 
Veido regimybės išraiška. Viršiniu savo pavidalu 
vienuolio veiksmai yra tokie pat, kaip ir visų žmonių. 
Tačiau būdami vykdomi Viešpaties akivaizdoje, jie 
virsta palaimintojo regėjimo užuobėga (anticipatio) 
simboliškai. « Vienuolis, vis tiek ar jis gyventų 
vienas, ar bendruomenėje, yra ateisiančios Kristaus 
karalystės liudytojas ir pranašas», — šitaip api- 
būdina vienuolinę būseną Rytų Bažnyčios teologas 
Johannes Meyondorias 17, 

Todėl Vatikano II susirinkimas ir sako, kad 
«evangelinių patarimų vykdymas yra tarsi rody- 
klė» (I, 78) — visų pirma doriniu atžvilgiu, nes ji 
«turinti paskatinti visus Bažnyčios narius uoliai 
atlikti savo krikščioniškojo pašaukimo pareigas » 
(t. p.). Tačiau dorine paskata vienuolinė būsena 
anaiptol neišsisemia jau tik todėl, kad dorybės 
pavyzdžių vienuolių luome yra taip lygiai reta, kaip 
ir kituose luomuose. Tai Vatikano II susirinkimas 


14 Wort und Mysterium. Der Briefwechsel zwischen 
den Tiūbinger Theologen und dem Patriarchen von Kons- 
tantinopel 1573-1581, Witten-R. 1958, p. 119. 

17 Johannes Meyendorf, Die orthodoxe Kirche gestern 
und heute, Salzburg 1963, p. 92. 

žino, kaip ir mes visi. Užtat jis čia pat kelia kitą, 
žymiai gilesnę, vienuolinės būsenos prasmę, būtent : 
«vienuolinis luomas... liudija Kristaus atpirkimo 
atneštą naują ir amžiną gyvenimą, skelbia bū- 
simąjį prisikėlimą ir dangaus karalystės garbę» 
(t.p.). Tr kitoje vietoje: «Dvasios dovanos yra 
įvairios; vienus ji pašaukia akivaizdžiai liudyti 
dangiškosios buveinės troškimą ir išlaikyti jį gyvą 
žmonijos šeimoje» (I,206). Kitaip tariant, šalia 
dorinės rodyklės arba dorinio pavyzdžio, kuris reiš- 
kiasi asmeniniu vienuolio gyvenimu, vienuolinė bū- 
sena yra dar ir eschatologinė v0dyklė, kuri reiškiasi 
pačiu luomu, esančiu perkeistosios būties prasmeniu. 
Gali atskiri šio luomo nariai būti ir labai neskaidrūs 
neduodami tikintiesiems tinkamo pavyzdžio, pats 
luomas kaip toks arba pati vienuolinė būsena ne- 
nustoja dėl to nė kiek objektyvinės savo vertės bei 
prasmės. 

Šitokia vienuolinės būsenos prasmė būtų betgi 
labai abejotina, jei pamirštume, kad perkeitimas, 
būdamas išganymo istorijos tikslas, glūdi ne grynoje 
ateityje, vadinasi dar tik kažkur priekyje, bet kad 
jis yra jau ir čia pat dabartyje, vadinasi, pačioje 
kūrinijoje kaip pradinis Viešpaties sumanymas, 
«+ Eschatologinis atbaigimas yra jau įdėtas į visatos 
sukūrimą », pastebi F. Mussneris1!8. Kitaip tariant, 
pasaulio atbaiga glūdi jo pradžioje, ir pasaulio 


18 Franz Mussner, Schopfung in Christus, sudėt. vei- 
kale «+ Mysterium salutis», Einsiedeln 1967, t. II, p. 461. 

pradžia įvyksta jo atbaigoje 19. « Finis est primus in 
intentione, ultimus im edecutione — tikslas yra 
pirmasis sumanant ir paskutinysis vykdant », skelbia 
sona taisyklė. Visatos atbaiga, būdama Viešpaties 
sumanyta, glūdi kaip tikslas visuose tiek kūrimo, 
tiek išganymo istorijos įvykiuose ir apsprendžia visus 
krikščionio žygius. "Todėl išganymo istorija ir turi 
būti, pasak S. Bulgakovo, «svarstoma ateisiančiojo 
galo arba eschatologinės pilnatvės šviesoje ; tai 
savotiška amžinybės muzika », teikianti visiems isto- 
riniams įvykiams bei veiksmams « ypatingos prasmės, 
įjungdama juos amžinybės perspoktyvon » 20, 
Vienuolių luomo paskirtis kaip tik ir yra skelbti 
perkeitimo artumą ir gyvai priminti krikščionijai, 
kad šis perkeitimas vyksta jau ir mūsojoje dabar- 
tyje ir kad todėl gyvenama dabartis privalo būti 
matuojama ana amžinybės perspektyva. Vienuolis 
yra gyva nuoroda į tai, kad Viešpats, kaip pras- 
mingai sako Y. M.J. Congaras, «nori padaryti 
pasaulį savo galybės bei garbės šventykla »21. Vie- 
nuolis yra «liudijimas, kurlink žmonės turi kreipti 
savo žvilgį»; tai «strėlė, rodanti žmonių istorijos 
kryptį »22. Jei visatos perkeitimas sudaro vieną iš 


» Plg. Adof Darlap, Fundamentale Theologie der 
Heilsgeschichte, sudėt. veikale « Mysteriumi salutis», Einsie- 
deln 1967, t. II, p. 118. 

20 Sergij Bulgakov, Nevesta Agnca, Paris 1945, p. 375-76. 

2 Yves M. J. Congar, Pour une Thėologie du Laicat, 
p. 86. 

22 Garcia M. Colombas, op. cit. p. 245. 

išganymo istorijos sudedamųjų pradų, tai vienuolių 
luomas visa savo sąranga bei dvasia kaip tik ir 
telkiasi aplinkui šį pradą, jį sava būsena vaizduoja 
ir tuo būdu randa vietos tiek Bažnyčioje, tiek ir 
kultūroje, kuri, kaip autorius kitoje vietoje yra 
dėstęs, savais siekimais irgi jungiasi į esehatologiją, 
daiktų atbaigimo prasme: eschatologija slypi kiek- 
vieno kultūrinio kūrinio prigimtyje 23. Eschatologinė 
sąmonė sudaro neišdildomą krikščioniškojo tikėjimo 
bei veikimo savybę. Regima gi šios sąmonės išraiška, 
objektyvuota konkrečia būsena, ir yra vienuolių 
luomas. Kaip krikščionybė «yra neįmanoma be 
ryšio su paskučiausiais dalykais arba su eschato- 
logine atbaiga »24, taip lygiai ji yra neįmanoma ir 
be vienuolinės būsenos. Vienuolių luomas yra dau- 
giau, negu tik istorinė Bažnyčios išsivystymo apraiš- 
ka, galinti atsirasti ir vėl pranykti. Vienuolių luomas 
yra eschatologinio prado regimybė Bažnyčioje kaip 
keleivėje visuotinės atbaigos linkui (plg. «Lumen 
gentium » nr. 8, 9, 13). 

Jei tad pasitaiko tarpsnių, kai eschatologinio 
prado regimybė aptemsta ir sąsaja su ateisiančiuojuų 


23 Plačiau apie tai plg. Antanas Maceina. Krikščionis 
pasaulyje, Boston 1974, p. 204-219 (skyr. « Kultūra kaip 
eschatologinis ženklas). 

* Yves M. J. Congar, op. cit. p. 96; plg. Karl Rakner, 
Schriften zur Theologie, Koln 1968, t. IV, p. 401-408. 

pasauliu suyra, tada ateina vienuolinės būsenos 
krizė, kurią šiandien kaip tik jaučiame beveik visuose 
kraštuose ir kuri reiškiasi pašaukimų mažėjimu, 
išstojimų didėjimu, vidinės santvarkos svyravimu, 
viršinio veikimo neaiškumu. Tada «neigiama ne tik 
kai kurie išorės dalykai, pav. vienuoliniai drabužiai, 
vienuoliniai vardai, kliauzūra, privilegijos, pasiruo- 
šimą neatitinkančios pareigos, bet suabejojama ir 
pačia vienuolinio gyvenimo esme »25, Vienuolis, kaip 
ir kiekvienas krikščionis, yra apspręstas savotiškos 
dialektikos: kaip vienuolis jis yra perkeitimo pras- 
muo ir gyvena būsimojo gyvenimo lūkesčio regi- 
mybe; kaip keleivis žemėje betgi jis dalinasi visų 
žmonių likimu bei rūpesčiais. « Gramatika ir escha- 
tologija» — štai vienuolinio gyvenimo dialektikos 
poliai, kaip juos vaizdingai ir sykiu prasmingai yra 
nusakęs J. Leclercą, kalbėdamas apie mokslą ir 
Dievo troškulį 2. * Gramatikos? vardu čia reikia 
suprasti bet kokią kultūrinę vienuolio veiklą. Ir kai 
ši veikla ryškiai persisveria * gramatikos * pusėn, kai 
eschatologija virsta tik teoriškai žinomu bei dog- 
matiškai tikimu, tačiau egzistencialiai beveik nebe- 
jaučiamu pradu, tuomet vienuolio sąmonėje ir kyla 
visą jo būtį sukrečiąs klausimas : « Ar yra prasmės 
atskiram žmogui, jei šis pasišvenčia Dievui ? » 27. 


2 Olaude Geffre, Die Zukunft des Ordenslebens in der 
Stunde der Sūkularisation, « Concilium » 1969, nr. 11, p. 687. 

2 Jean Leclercą, Wissenschaft und Gottverlangen, 
p. 19. 

27 Claude Geffre, op. cit. p. 687. 

Pašalinti šią abejonę ir tuo pačiu atstatyti ištikusią 
krizę gali ne pastangos dar labiau stiprinti “ gra- 
matiką ' ir tuo būdu dar stipriau įsijungti į dabartinį 
amžių (aion), bet, atvirkščiai, gilinti eschatologinę 
sąmonę ir kaip tik ja išsiskirti iš dabartinio amžiaus. 
Nes prasmuo visados yra kelrodis į ateitį, vienuolio 
atveju gyvas kelrodis į būsimąjį amžių, niekad neišsi- 
semiąs gyvenama dabartimi, 

Neneigiant tad reikalo derintis «prie pasikei- 
tusių laiko sąlygų», kaip to pageidauja Vatikano 
II susirinkimas (II,117), reikia vis dėlto pabrėžti, 
kad mūsų dienomis nepakanka paprasto liudijimo 
krikščioniškuoju gyvenimu. Mūsų dienomis, sako C. 
Gaffro, «reikalinga žmonių, kurie pačia savo būsena 
įkūnytų gyvenimo prasmę ir ją peržengtų, telkdami 
šiam tikslui visas jėgas. Tuo jie įrodytų, jog atsi- 
davimas Dievui keičia žmogaus gyvenimą jau čia 
žemėje. Šie žmonės turėtų žadinti liturginę sąmonę, 
slypinčią kiekviename žmoguje, t. y. kurtų plotmę 
garbei bei padėkai»?8. Ir jei ši plotmė vienuolių 
gyvenime taptų spinduliuojanti, ji patrauktų savęspi 
širdis tų, kurie bodisi pasaulio faktiškumu, laukdami 
« Dievo vaikų garbės apreiškimo » (Rom 8,19). 

Tuo gal išsispręstų ir vienuolinių pašaukimų 
klausimas. Eschatologinės sąmonės įžiebimas, jos 
atnaujinimas, jos žėrėjimas vienuolinėje būsenoje 
yra vienintelė jėga dabartinei vienuolynų krizei 
nugalėti, nes ši sąmonė juk ir reiškia tai, ko Vatikano 


* Claude Geffre, op. cit. p. 691. 

II susirinkimas reikalauja kaip pagrindinės atsi- 
naujinimo sąlygos, būtent: nuolatos grįžti «į kiek- 
vieno krikščioniškojo gyvenimo šaltinį bei pradinę 
vienuolijos dvasią» (II, 117). Iš eschatologinės s3- 
monės kilę, eschatologinę sąmonę sava būsena vaizda- 
vę, į eschatologinę pasaulio atbaigą pranašiškai 
rodę, vienuolynai gali klestėti tik tada, kai pro jų 
vykdomą * gramatiką ?, vadinasi, pro visus pasau- 
linius jų darbus bus galima regėti būsimąjį perkeitimą, 
kaip visos išganymo istorijos tikslą. Tik tada vie- 
nuolinė būsena taps tikruoju «angeliškuoju gyve- 
nimu », prasmingų savo viduje ir patraukliu savo 
paviršiumi. Tik tada atsiras ir jaunuolių, kurie 
trokš daugiau, nei tik vienos * gramatikos *. 


